PAVEL CORUŢ 


FLOAREA DE ARGINT 


SERIA: OCTOGONUL În ACŢIUNE - CARTEA A III-A 


Motto: Ce vrei să-ţi spun minciuni agreabile sau adevăruri 
dure? 
EURIPIDE 


ATENŢIONARE. 

Aveţi în faţa dumneavoastră un roman ciudat: o parte dintre 
personajele şi acţiunile acestuia sunt produse ale fanteziei 
autorului, iar altă parte, pe care o veţi recunoaşte cu uşurinţă, 
produsul Destinului, surprins de autor într-o manieră proprie. 
Sunteţi atenţionaţi să nu confundați fermecătoarea fantezie cu 
nemiloasa realitate, în care Destinul, implacabil, aşa cum îl 
ştim, a pus anumite personaje în situaţia de a săvârşi fapte de 
care nu sunt tocmai mândre. În capitolele DEMOLATORII DE 
MITURI, CAM EI AU. TRAS În NOI, NE VOR BLESTEMA 
URMAŞII! veţi găsi personaje tragice, persecutate de Destin 
prin oferirea unor daruri care se anihilează reciproc: mărire şi 
decădere, speranţă şi deznădejde, salvare şi primejdie. 

Persoanele care se 'simt lezate câtuşi de puţin de cele 
afirmate în această carte sunt rugate insistent să mă acţioneze 
în justiţie. Sau, dacă aşa le e firea, să apeleze la argumentul 
Kalaşnikov. 

Mă bucură interesul pe care flăcăii unchiului Sam îl 
manifestă pentru cărţile mele. Au înţeles că întreaga Românie 
a devenit un Alamo. Sper că vor accepta pactul deneagresiune 
prin propaganda şi diversiunea pe care le-am propus-o în 
precedenta carte, FULGERUL ALBASTRU. Un amic, să-i zicem 
Thomas Garrick, şeful Serviciului Operaţiuni Neconvenţionale 
din cadrul CI'A, mi-a dat de înţeles că yankeii doresc la fel de 
mult ca şi noi dezvoltarea unor puternice relaţii de prietenie 


între România şi SUA. Le întindem mâna cu toată căldura şi le 
punem o singură condiţie: fără propagandă, fără „ţâpuritori de 
lozinci” de tipul lui Ion Mihai Pacepa, Silviu Brucan ori Liviu 
Turcu. Veniţi aşa cum vă este adevărata fire: deschişi, 
prietenoși, serioşi! 

PAVEL CORUŢ. 

OASPEŢI LA CIA. 

Yankeii ne-au înşfăcat de cum am trecut frontiera. Ne 
oprisem la un camping din Laredo, căci argentinianca mea, 
Carmela, era sfârşită de drum. Condusesem întins de la 
Guadalahara pentru a nu scăpa întâlnirea la care eram trimis. 
Omul de legătură, americanul, ne aştepta la Houston, la ora 
prânzului. Aveam, gândeam noi, o noapte de odihnă. 

Făcusem un duş şi mă pregăteam să trec la nani, când i-am 
văzut pe agenţii federali. Trei goleme de categorie grea, 
înţolite neglijent admirau maşina cu care venisem din Mexic. 
Era clar că o ştiau şi mă aşteptau. Cam asta e soarta mea, am 
murmurat eu. Să încep prin a fi cunoscut. şi să sfârşesc prin a 
mă face invizibil. 

— Ce-i dragule? s-a interesat Carmela. 

— Oaspeti. Flăcăii unchiului Sam. Din ăia duri, care papă 
colţunaşi cu carne de om. 

O clipă am avut impresia că nervii Carmelei vor ceda. S-a 
controlat însă şi a întrebat în şoaptă: 

— Cum au aflat? Şi ce facem cu întâlnirea? 

— Greu de spus cine le-a vândut pontul. Iar întâlnirea- 
fumată. 

Am scos termosul cu cafea, am turnat în două ceşti câte o 
gură şi i-am făcut semn Carmelei să ia loc pe un fotoliu. La fix. 
În uşă se auzeau deja ciocănituri insistente. 

— Cine-i? am întrebat eu de formă. 

— Cineva foarte scump privirii tale. O să te prăpădeşti de 
plăcere când o să-l vezi. 

După accent erau texani. Leneşi la vorbă, miştocari, fără 
fasoane de lorzi. Era încă bine. Am deschis uşa şi am început 
să cânt aria surprizei din opereta Nu trageţi în păpuşar: 

— Dar n-am avut onoarea să vă cunosc! 


— Ba da. Acum. Şi-o să te umple fericirea. Am un mandat de 
arestare pe numele Ramiro de Valvida. Tipul cu pricina? 

— Eu. Dar sunt cetăţean argentinian: 

— lar eu sunt membru al sectei mormonilor. Mai am un 
frate, gurist la o formaţie corală bisericească. 

Era clar. Tipul nu auzise încă de faptul că unchiul Sam era 
campionul democraţiei şi al apărării drepturilor omului. Sau, 
dacă auzise, îl durea în cot de astfel de baliverne. Era presar 
până-n măduva oaselor şi ţinea să se vadă asta. Pentru o clipă, 
am fost tentat să-l trosnesc aşa cum ştiam eu. Cu forţa primită 
în munţi, de la Demian. Îngerul meu păzitor mi-a şoptit însă: 
Nu! Mergi cu el! 

— În regulă, domnule. 

— Zi-mi Bill! Prieteneşte. Îmi placi, veneticule. Nu pui 
întrebări stupide. 

Venetic? Nu, sigur, tipul nu citise poliloghia unchiului 
referitoare la drepturile minoritarilor. Nici nu arăta ca un tip 
pe care l-ar fi interesat un marafet de soiul respectiv. Era 
stăpân în ţara lui şi înțelegea să se poarte ca atare 

— Ia-ţi ţoalele şi puicuţa! îi dăm drumul. Facem o excursie. 
Doar pentru asta ai venit, pentru excursie. 

— Exact. Cum de le ghiceşti? 

— Îţi scrie pe faţă, veneticule. Ai faţă de scaunul electric. Şi 
să fiu eu. 

— Cunosc citatul. Bill. Ceva mai nou? 

A căscat o clipă gura, apoi a izbucnit în râs: 

— Eşti mare, veneticule! Am spus eu că-mi placi. Un pic 
prăjit pe scaunul de care ţi-am vorbit, Ne-au urcat într-o 
maşină cu cele două gorile, iar el a trecut la volanul 
Cadillacului închiriat de la mexicani, A ridicat un deget în 
semn de OK şi a dat semnalul de pornire. 

M-am relaxat şi am prins mâna Carmelei. Exerciţiile noastre 
de telepatie urma să-şi arate folosul: 

— Fii calmă! Nimic nu ni se poate imputa; 

— Au, totuşi, ceva. Ne-au arestat. Ei nu fac asta fără probe. 

— Vom trăi şi vom vedea. Taci? 

OK! 


Către miezul nopţii, am ajuns la o fermă de mărime 
considerabilă. Dacă era fermă. Ceea ce eu mă cam îndoiam. 
Ne-au lăsat să dormim. Şi noi am dormit îmbrăţişaţi, ca doi 
prunci. 

E vară texană. Cald ca în cuptor. Nici o urmă de nor. Un cer 
albastru ca la noi, acolo, de unde a trebuit să plec. Ca în 
România. Aparent nepăsătoare, Carmela se răcoreşte în faţa 
aparatului de aer condiţionat. Eu răsfoiesc, la fel de 
„nepăsător”, câteva reviste ilustrate. Nu trebuie să vorbim. Nu 
avem nici cea mai mică îndoială că yankeii ne-au lăsat 
ploşniţe în tot apartamentul. Asta pe lângă „ochi magici” care 
filmează orice mişcare. Inclusiv în baie. Da, şi în baie. Să nu 
„ouăm” vreo bombă atomică. Sau, mai ştiu eu ce altă 
drăcovenie care ar afecta „tradiţionala” democraţie 
americană. 

Nu observasem că flăcăii cu ochi albaştri ai unchiului Sam să 
priceapă cam ce ne poate pielea. Adică, nu mirosiseră că 
puteam conversa fără vorbe. Sub masca plictiselii generale, 
dialogul cu Carmela e foarte viu: 

— Ce crezi? mă întrebă ea. 

— N-am da'te, îi răspund eu; 

— Fă un salt! 

— Nu-i încă timpul. Cei care ne-au înşfăcat nu cunosc nimic. 
Au executat un ordin. Nimic în plus. 

— Ce-i de făcut? 

— Aşteptăm. Trebuie să apară un boss care ştie.'Cinstit e să 
ştim şi noi. Voi avea grijă ca totul să fie cinstit. 

Dacă au adus şi ei paranormali? 

— Mai tari decât oamenii Lui? Nimic nu e mai presus decât 
puterea Dumnezeului străbunilor noştri, Zamolxe! 

— Fii atent, totuşi, dragul meu! 

— Caută să te plasezi mereu în dreapta, mea, iubito ' Mereu 
în dreapta. 

Afară se aude scrâşnet de Maşină. Probabil vine ăla mare, 
reprezentantul unchiului Sam. Al CIA, ca să fim mai precişi. 
Un institut de cultură şi artă mai puţin agreat de americani. 
Cu o singură excepţie. Pictorii impresionişti. Zugrăvelile 


ciaiştilor trezesc extazuri în rândul impresioniştilor. Sigur. 

Vine, într-adevăr, marele boss. Caracuda se agită serios. Mă 
pomenesc gândind: Şi eu care credeam că numai în socialista 
Românie boşii stârnesc agitaţie în rândul slugilor mărunte! 

Intră ăla marele. E cam mic de statură, uscat, îmbrăcat foarte 
local: cămaşă în carouri, pantaloni de doc bej, pantofi de 
pânză. Un fel de tenişi româneşti. Şi noi care ne văietam că 
umblăm în tenişi! Tipul a fost odată blond şi a avut ceva păr 
pe cap. Acum e cam sur, cu bila tunsă ca în filmele pentru 
învăţat căţeii să latre. Ori, pentru speriat copiii obraznici. Are 
însă nişte ochi de oţel care îmi spun că nu se ocupă cu jocul 
de oină. Ori cu ţurca. E pro, first rank. Deştept şi lipsit de 
scrupule. Bănuisem eu că unchiul Sam nu ţine în ogradă 
numai agenţi de-un kintal, halitori de hamburgheri şi băutori 
de trotil din grâu, De whisky, adică. 

— Sara Culver, se prezintă bossul fără multă ceremonie. 

— Ramiro de., încep eu să-mi depăn numele de acoperire. 

— Nu-i nevoie, mă întrerupe tipul. Ştiu cine sunteţi. Şi cine 
vreţi să păreţi în ochii celor din jur. 

Deştept lucrat, calculez eu. Placat Varain. Luat mingea. 
Dacă-l las, marchează. Trebuie trosnit rapid! Zamolxe, 
Stăpâne! Acum! Salt! 

Sam Culver! Interesant nume pentru a-l acoperi pe Thomas 
Garrick, şeful Serviciului Operaţiuni Neconvenţionale din 
CI'A! Încântat să vă întâlnesc! 

Yankeul deschide botişorul ca la dentist. 

Îi întind mâna, să nu creadă că sânt-vreun tip prost crescut. 
Numai că tipul nu prea are chef să mi-o strângă prieteneşte. 
Nu are chef să mi-o strângă deloc. Nu degeaba e de la 
Neconvenţionale, Ştie el cam ce se poate face la-o strângere de 
mână. De exemplu, poate fi ultima strângere de mână din 
viaţă. Scor egal. Mingea e sus de tot. Nu-se ştie care din noi o 
va prinde. Dacă o va prinde vreunul. 

E, totuşi, gazdă. Are şi brigada de halitori de hamburgheri cu 
el. Nu e cazul să capoteze. Se decide: 

— Excelentă demonstraţie, domnule Varain! Cu mult peste 
aşteptările mele. 


În gând, cad în genunchi în faţa bestiilor de psihologi care 
m-au chinuit în Octogon. Şi le sărut picioarele pentru că m-au 
călit atât de bine. Că au tras în mine ca într-un sac cu fasole, 
să mă înveţe că nimic nu e surprinzător în lume. În fapt, 
zâmbesc ca şi cum nimic important nu s-ar fi întâmplat şi 
replic: 

— Mă flataţi, domnule Culver. Sau, Garrick? Cum preferaţi? 

— Eu — Garrick, dumneavoastră — Varain. OK? 

Îmi propune un armistițiu. Să scoatem pistoalele pe masă, să 
numărăm cartuşele. Dacă vom mai trage ori nu, urma să 
stabilim ulterior. Mă decid pentru un neutru: 

— OK! 

Garrick face un semn discret gorilelor, să dispară. Vrea să 
rămână singur. O stare tare plăcută fiinţei mele. Am oroare de 
gorile. N-am văzut încă niciuna deşteaptă, Toate, însă, sunt 
curioase. Vor să afle taina focului. Toate. Nu pot înţelege că 
Focul e numai pentru Oameni. 

Carmela s-a orientat din cădere. A pus pe masă sticla cu 
whisky, sticle de Coca Cola, gheaţă, ţigări. Ca o bună 
gospodină, mamă de familie., Exceptând faptul că familia de 
faţă e cam stranie, totul e OK. Garrick a preluat rolul de 
gazdă, în timp ce Carmela, adoptând o mină serioasă s-a 
încolăcit în dreapta mea, pe fotoliu. Bună executantă”. 

— Numai Cola Cola, Varain? 

— Şi dumneavoastră, domnule Garrick? 

— La fel. Alcoolul nu-i pentru noi. nu-i aşa? 

Se ţine departe tipul. Ştie să nu se lase citit. Urma să 
discutăm despre vremea de vară, despre recolta de grâu din 
acest an, despre meciurile de fotbal american din sezon. 
Hărţuială. Fiecare, păşind cu grijă de felină în jurul celuilalt 
pentru a-i găsi punctul slab. Pentru a putea trece de la fotbal 
la fapte scrise de deştepţii lumii în codul penal. Şi pedepsite, 
în general, cu scaunul electric. Spionaj, spun deştepţii lumii la 
nobila noastră meserie. Aş vrea să-i văd pe ei în locul nostru. 
Măcar o dată în viaţă. Măcar pe unul. 

Ne îndopăm cu Coca Cola şi pălăvrăgim tare frumos. Facem 
conversaţie de societate. De m-ar vedea madam Varain — 


moldoveanca, s-ar prăpădi de mândrie. Nimic de esenţă. Totul 
lunecă. Două sfere perfecte se rostogolesc pe suprafeţe, fără a 
găsi o asperitate de oprire. Putem s-o ţinem aşa câţiva ani. 
Cine cedează primul pierde. Nu ştiu ce are de pierdut yankeul, 
dar mie nu-mi place căldura excesivă. Mai ales cea emanată 
de scaunul electric. Sunt foarte hotărât să mă păstrez în limita 
temperaturii texane. 

Despre yankei se spune că sunt cam neciopliţi. Ăsta de faţă e 
însă un gentleman. Se interesează de bunăstarea noastră. 
Adică, trece la atacul pregătit din timp: 

— Sunteţi foarte bogaţi, nu-i aşa? 

— Cam aşa ceva, aprob eu. Ar avea vreun rost să-l contrazic? 

— Şi la aşa bogăţie, ce vă mai trebuie riscuri? Sunteţi tineri. 

Yankeul are un plan bine calculat. Precis c-au muncit la el 
sute de psihologi şi parapsihologi, că au ars zeci de 
calculatoare pentru a simula întâlnirea Varain-Garrick. Are de 
toate yankeul. O singură lipsă serioasă: 

— N-; are Dumnezeu. Nu are de partea sa Cerul şi Pământul. 
Zâmbesc plin de încredere: 

— Vax! 

— Ce e vax? se interesează precaut yankeul. 

— Ştiinţa şi tehnica. Fără voia Lui, nu fac un cent! 

— Şi, dacă te aprob, putem, trece la discuții serioase? 

O nouă propunere de armistițiu. Cine a zis că imperialismul 
american e agresiv? Că nu înțelege micile națiuni doritoare de 
pace? Mă decid să sondez în adâncurile imperialismului, să 
văd' cam cum se preconizează noul armistițiu. Garrick ridică 
mâna cu palma deschisă spre mine: 

— Varain! Nu e cazul. Ştiu! 

Tipul nu e chiar atât de antipatic. Pare şi sincer. Poate că are 
şi bune intenţii. Dar, drumul către iad este pavat cu bune 
intenţii. Şi eu nu am chef să mai fac o „excursie” acolo. ÎL 
trosnesc de-i sar plombele. Adică îi privesc până şi ultimul 
neuron din creier. 

Nu descopăr nici o intenţie agresivă şi aceasta mă pune pe 
gânduri. Viaţa m-a învăţat că nici un tip nu se învârte în jurul 
meu mânat de dragoste de oameni. Acum, Garrick va trebui 


să-şi definească interesul. Vorbeşte: 

— Ai uitat două lucruri esenţiale, Varain.' 

— Care? 

— Să protestezi împotriva arestării şi să ceri un avocat. 

— Avea vreun rost? 

— N-avea, dar aşa era jocul. Nu prea intri în joc. 

— Dacă aş intra? 

— Nu, sigur nu intri. Nu semeni deloc cu spionii comunişti. 

— Aţi prins mulţi spioni comunişti? 

— Destui. Horodincă, Turcu, Hirsch, Pacepa, Luca. Bănuiesc 
că nu-ţi sunt necunoscuţi. 

— V-am întrebat de spioni, nu de minicarniţă. 

— Nuss spioni? 

— Trebuie să vă răspund? Sunteţi conştient că ştiu. Nu v-aţi 
petrecut tinereţea vânzând salamuri. Ori Coca Cola. 

— Scoatem cărţile pe masă? 

O nouă propunere de armistițiu. Probabil ultima: Trebuie să 
o accept. Nu e bine să supăr un tip ca Garrick. E în stare să mă 
urmărească până la Polul Nord pentru a-mi spune că sunt un 
băiat rău. Ori prost crescut. 

— OK! Ce spune cartea voastră? 

— Varain? Băiat rău. A deconspirat gorbaciovka din 
România. A dat buluc într-o nobilă instituţie din Malta. A 
trimis la pripon nişte amici, de-ai unchiului Sam. 

Prost crescut: nu dă bună ziua când trece pe moşia unchiului. 
Are însă şi părţi bune. Destule. 

Fără laudă. Legea noastră spune clar: Să te fereşti de greii 
care fac daruri, de femeile care se dezbracă' prea repede şi de 
americanii care te laudă. Garrick n-are moaca unuia care uită 
anumite lucruri. De exemplu, faptul că puşlamaua de Varain i- 
a interceptat convorbirile lui nen-su Bush. Şi, la Malta, cam 
asta am făcut. 

— Părţile bune? încerc eu să lungesc boala. 

— Mai multe. De exemplu, îi plac americancele blonde, Mark 
Twain şi filmele scien. ce fiction. Un tip cu care poţi discuta 
civilizat. 

— Plictisitor individ! Nu-l recunosc. 


— Nu-i nimic. Te ajutăm noi. Ştii că noi suntem gloria 
planetei. Nu e om dornic de ajutor căruia să nu-i întindem o 
mână. 

Are dreptate. Nu poţi să faci o plăcintă din Japonia până-n 
Anglia, fără ca Sam să-şi bage un deget în ea. Oamenii de rând 
au un proverb: Unde găseşti un armean, nu mai căuta un 
evreu. Al nostru sună altfel: Dacă poţi să crezi că există vreo 
ţară fără yankei, mergi la psihiatru. Oricum, trebuie să 
manifest gratitudine pentru intenţia caritabilă. 

— Domnule Garrick, sunt un băiat tânăr, dornic de a fi 
ajutat. 

— Ştiam. Aşa spun şi calculele noastre. 

Slavă lui Zamolxe! Am ajuns la un punct comun cu yankeul. 
Şi, când faci o treabă ca asta, începi să te simţi ceva mai sigur. 
Yankeii au un obicei destul de rar întâlnit pe planetă: se ţin de 
cuvânt. Acum urmează să ne definitivăm întinderea plapumei 
fiecăruia. N-am de gând să-i las yankeului nici un milimetru 
peste ce merită. 

Garrick se ridică să plece. Meciul de azi s-a terminat. Scor 
alb. Nu-i nici rău, nici bine. Dar, când te cheamă Varain şi ai 
intrat pe moşia lui Sam fără a da bună ziua, nu poţi avea 
pretenţii prea mari. 

— Domnul Varain, reia Garrick, suntem încântați să vă avem 
oaspeţi. Cereţi orice doriţi! Nu vă plimbaţi însă neînsoţiţi. 
Cunosc nişte tipi care ar plăti milioane pentru privilegiul de a 
vă duce flori la mormânt. 

Grijuliu ca madam Varain. Şi nea Nicu, care spunea că 
imperialismul american se trage din bau-bau! Cum să-mai 
crezi în vorbele şefilor? 

— Domnule Garrick, presupun că dacă am cere să plecăm în 
Argentina. 

— Presupunere corectă. Ştiam că sunteţi un tânăr inteligent. 
Oaspetele nu poate pleca mai înainte de a beneficia de 
întregul nostru ajutor. Ştiţi doar că noi suntem mândria 
planetei. 

— N-am îndoieli. N-am habar însă cine suntem noi. 

— Nici eu. Am crezut, un timp, că sunteţi nişte simpli 


fanatici. 

— Şi? îl întrerup eu plin de speranţă. 

— Nu sunteţi deloc simpli. Perverşi, magnifici. Deloc simpli. 

— Ne supraestimaţi. Precis. 

Noi nu greşim niciodată calculele. Niciodată! Gorbaciov le-a 
greşit. 

— Gorby e băiat finuţ, dar nu ştie. 

— Asta a început să-l coste. 

— Vă doare? 

— De loc. Dar ne încurcă unele interese. Trosneaâa de 
noaptea trecută, de la Moscova, nu ne place chiar deloc. 

— Adică? 

— N-aveţi simţul măsurii. Aţi intrat în bârlogul lui Ivan. 

— Ca să vezi cine suferă pentru scumpul nostru frăţior! 

— Suferim. Sunteţi fanatici. Puteţi răsturna planeta. 

— Chiar planeta? 

Garrick, nu răspunde. Salută din cap şi iese. Privesc gânditor 
în urma lui. Spusese ceva ce nu ştiam încă. 

Carmela mă mângâie drăgăstos pe burtica plină de Coca 
Cola. Brojdisem vreo cinşpe sticle. Mai ceva decât ăla de făcea 
reclamă în filme. Chiar aşa a şi spus argentinianca mea: 

— Dacă te află-ăia de la Coca Cola, te umplu de bani. Unde a 
încăput atâta în tine? 

— Am băgat şi pe la colţuri. Sub presiune. 

Mă sâcâia o chestie scăpată de yankeu. Cineva din Octogon 
intrase în bârlogul moscalilor şi făcuse o boroboaţă. Era ceva 
distanţă până la Moscova, dar trebuia să fac saltul. M-am 
întins în pat pentru a- „dormi”. Carmela a priceput şi a intrat 
în baie. 

— Zamolxe! Stăpâne! Ajută-mă! Salt! 

În faţa privirii mele se desfăşoară o imagine din Moscova. Nu 
ştiu exact de unde. N-am fost niciodată în capitala 
„bastionului păcii”. O imensă coloană de tancuri e blocată în 
strada plină de oameni. Echipajul primului tanc, format dintr- 
un ofiţer şi patru soldaţi, stă în faţa blindatului cu armele în 
mâini. Trag. În aer sau în populaţie. O femeie se urcă 
plângând pe tanc şi strigă ceva către mulţimea care aruncă în 


tanchişti cu pietre şi sticle. Un bărbat cu videocameră şi 
megafon vorbeşte mulțimii agitate. Nu înţeleg nimic. Pentru 
prima dată în viaţă îmi pare rău că nu ştiu limba rusă. 
Imaginea scade în intensitate şi dispare. Sunt epuizat şi 
trebuie să dorm cu adevărat. Îmi fac mica şedinţă de 
autosugestie şi mă cufund într-un somn adânc. 

Pe seară, sunt trezit de Carmela. Cu sărutări şi giugiuleli 
menite să o prezinte ochilor americani drept o gâsculiţă 
sentimentală. Joacă bine rolul: 

Pisi mic, vreau acasă! Nu mai sta. 

— Ba mai stai, pisi mic. Suntem oaspeţii unchiului Sam. 
Personali. 

— Ce se întâmplă, pisi mic? 

— Nimic. Ne confundă cu alţii. Trebuie să avem răbdare. 

Eu vreau acasăă! Acasăăăă. 

Bun spectacolul, îi apăs încet lobul urechii. Semn că caşte 
ochii şi urechile, fără a vorbi. Pornesc, apoi, televizorul. 
Aparent nepăsător. Pentru a părea şi mai nepăsător intru în 
baie, mă spăl, apoi ies să mă îmbrac pentru plimbare. 
Emisiunea de ştiri e plină de tot ce poate fi mai drag unui tip 
ca mine: la Moscova, e puci şi moscalii se cotonogesc între ei. 
Gorby se face că e ostatic. 

Elţân joacă operativ şi ferm. Puciştii, formaţi din pârliţii 
breslei, plus ceva miliţie şi armată sunt pe geantă. De la prima 
bilă dau jos toate popicele. Adică ghicesc schema: operetă 
pentru a cotonogi câţiva indezirabili. Poate şi mai mult. 
TŢugulanul planetar nu se deosebeşte deloc de cel român: 
înghite cu voioşie orice fel de gulgută. Inclusiv otrăvită. 
Principalul să arate cât mai atractivă, cât mai spectaculoasă. Îi 
spun plictisit Carmelei: 

— Draga mea, trebuie să ieşim la o plimbare. Simt nevoia să 
iau aer. 

Mă aprobă grăbită şi curioasă. Trecem pe lângă gorile, 
zâmbindu-le amical. Cam aşa cum zâmbeşti la o potaie pentru 
a o determina să nu muşte. 

Ileşim în parcul care înconjoară vila. Nu am dubii că gorilele 
ne urmează la distanţă. Şi nici că ne ascultă cu faimosul pistol 


care şopteşte. Scula asta, pistolul care şopteşte, a fost 
inventată de deştepţii unchiului Sam anume pentru apărarea 
democraţiei lor tradiţionale: prinde şoapta individului de la o 
sută de metri. Bănuiesc că au făcut-o şi pentru a demonstra 
avantajele democraţiei asupra dictaturii. Am însă eu o rețetă 
sigură de anihilat ploşniţa plimbăreaţă a unchiului Sam. O 
prind pe Carmela de mijloc şi o conduc foarte drăgăstos către 
havuzul cu apă ţâşnitoare. Clipocitul de apă face hartane din 
urechile gorilelor. Sigur! Sunt ferm convins că mă înjură ca la 
uşa cortului, dar nu au ce face. Nu se pot deconspira. Teoretic, 
eu sunt un oaspete de vază al CIA. 

Pe marginea havuzului, îi spun Carmelei: 

— În Moscova e bulibăşeală mare. Ruşii au ieşit în stradă. 
Probabil e vreo „revoluţie”. Cam ca aia de la noi. Yankeul 
crede că e mâna Octogonului. Şi e foarte supărat. Anumite 
interese i-au fost afectate. 

— Şi nu e mâna Octogonului? 

— Desigur, flăcăii noştri ar fi foarte încântați să-i plătească 
poliţa lui Ivan. Poate că o şi fac. Dar nu la Moscova. Nu-i stilul 
nostru. E violent, cad oameni nevinovaţi. Noi lucrăm numai 
pe obiectiv marcat. 

— Atunci, cine sunt? 

— Operetă. Bubulii ruşi. Situaţia e sub control. Puciştii sunt 
mânaţi cu precizie într-o capcană. E o măsură măiastră, pe 
care aş fi luat-o şi eu pentru anihilarea leniniştilor. Cu o 
singură excepţie: eu n-aş fi pus în pericol planeta şi vieţile 
oamenilor nevinovaţi. 

— Planeta în pericol? 

— Aşa mi-a spus yankeul. Şi ăştia, când spun adevărul, îl 
spun foarte exact. De dezinformat, dezinformează prost, 
pentru că sunt cam simpluţi. Dar, la adevăruri, sunt tari. 
Planeta e în pericol. 

— Poţi face ceva? 

— Foarte puţin. Pot, de exemplu, să-i determin pe pucişti să 
se îndoape cu vodcă. 

— Grozav! 

— Eo idee?! 


— Excelentă! 

— Avanti! 

Mi-am sugerat o puternică sete de vodcă. Nimic altceva decât 
vodcă. O sete nimicitoare. Uscătoare. Totală. Subjugantă. Mi- 
am imaginat-o apoi ca pe o sferă care se desprinde uşor de 
mine şi pleacă pe undă, în direcţia est. M-am aşezat în 
genunchi, am adus în faţa ochilor mei imaginea puciştilor 
prezentaţi la televizor şi am şoptit: Acolo! La ei! Numai la ei! 

Istovit de efort, m-am lăsat să cad în apa caldă a havuzului. 
Nu ştiu ce-au gândit gorilele. Oricum, nu mă interesa părerea 
lor. 

Peste noapte, am dormit somn de plumb. Abia în zori m-am 
deşteptat cu gura uscată ca o iască. Carmela dormea goală, ca 
o păpuşă, sub arşiţa nopţii texane. Mi-am admirat câteva clipe 
femeia vieţii mele, apoi am plecat să beau apă. Din treacăt, 
am pornit radioul să aud ultimele ştiri. Erau bune. Puciştii se 
clătinau serios. Piesa se apropia de sfârşit. M-am culcat 
satisfăcut, împăcat cu lumea şi cu sparta. L-am visat pe 
Demian. l-am simţit mâna răcoroasă, mângâindu-mi creştetul 
a binecuvântare. Alături de el, l-am văzut pe Bătrân. Era 
îmbrăcat ţărăneşte, purta barbă, dar era el. El, nu altul. Cu 
certitudine. 

M-am privit intens în ochi. Înţelege! era porunca. $t am 
înţeles. 

Dimineaţa a trecut monoton. Baia, gustarea, conversaţia de 
acoperire. Nu manifestam interes pentru televizor. Ar fi fost 
bizar ca un comerciant argentinian să se intereseze de soarta 
lui Ivan. Să se bucure că Ivan era şi el la înghesuială, după ce 
înghesuise pe alţii, decenii ori secole de-a rândul. 

Pe la zece, a apărut Garrick. Oleacă mai ciufulit ca în ziua 
precedentă. Şi mai politicos. Adică observase că în casă era şi 
o doamnă. I-a adus flori Carmelei. Şi, culmea! i-a sărutat mâna 
ca un latin. Se vede că fusese la reciclare. 

— Fi, ei, ei? Cum se simt musafirii noştri? a început el. 

— Fain. Cam cum v-aţi simţi dumneavoastră la o vilă de-a 
mea din Argentina. 

Garrick a strâmbat niţel din nas la sugestie. Bănuisem eu că 


yankeii nu pot gusta pe deplin ospitalitatea unor tipi de soiul 
meu. 

— Domnule Garrick, am atacat eu, ţin să vă precizez că aveţi 
informaţii eronate. În borşul rusesc, nu e urmă de otravă 
românească. Poate o ţâră de sare, un praf de piper, aşa. pentru 
gust. Nimic mai mult. 

În loc de răspuns, Garrick mi-a făcut semn să luăm loc. Avea 
de gând să parlamenteze timp îndelungat. Asta putea fi, după 
caz, foarte rău, sau foarte bine. Legea spaiului prins la oala cu 
smântână spune că, dintr-o mie de cazuri nenorocite de acest 
fel, te poţi aştepta şi la unul cu evoluţie pozitivă. Madam 
Varain mă „făcuse un tip optimist. Teribil de optimist. După 
ce psihologii şurubăriseră la mine ani în şir, încă mai găseai 
urme zdravene din moştenirea maternă. Am prins a spera că-l 
voi planta pe yankeu pe un peron de gară, cu o batistă în 
mână, făcându-ne semne de rămas bun. Nu făcuse fiul Marilor 
Canioane în viaţa sa aşa gest, dar ce mă costa să sper? 

— Deci, domnule Varain, borşul rusesc? a reluat Garrick. 

— Reîncălzit. Garantez! 

— Probe! făcu yankeul. 

— Cele mai dure forţe lipsesc din puci. E operetă. 

Care forţe? 

— Direcţiile de informaţii şi contrainformaţii militare. 

— Asta era! Ceva nu bătea la cântar. 

— Exact. Gorby controlează puciştii prin flăcăii devotați. Îi 
duce încet şi sigur către, condamnare. 

— De ce asta, românule? 

În sfârşit, reprezentantul democraţiei americane se hotărâse 
să mă recunoască aşa cum eram: român. Trebuia să mă port 
corect cu el: 

— Pentru că în imperiul sovietic nu s-ar fi putut lua] 
niciodată măsuri radicale împotriva comunismului fără un 
show dur. Cel puţin la fel de dur ca „revoluţia televizată” din 
România. 

— De ce? 

— Pentru că ideologia comunistă a pătruns în mase într-un 
mod ciudat. Adică, sub forma unei corupţii generalizate. 


parţial acceptate de majoritatea indivizilor societăţii. A 
pătruns exact invers decât în teorie: murdară şi mafiotizată. 

— Puteţi fi şi mai concret? 

Sigur. Munceşti ori nu munceşti, ai asigurat un loc de muncă, 
un salariu. Proprietatea obştească e marea livadă din care 
poate ciordi fiecare, căci paznicu-i chior şi n-are puşcă. E şi o 
vorbă: Noi suntem mândria ţării, spaima avutului obştesc. 
Cum credeţi că putea rupe cineva mafia asta de interese 
meschine, fără un spectacol violent? 

— Deci Gorby? Voi nu? 

— Gorby şi lui. Noi avem alte necazuri. Însă, când spun 
Gorby şi ai lui, vă număr şi pe unii dintre dumneavoastră. 

— De ce românule? 

— Pentru că voi aţi creat mitul lui Gorby. De altfel, tot voi 
aţi creat şi mitul dizidentului din Carpaţi, Ceauşescu. 

— Vrei să spui că dizidenţele celor doi nu sunt reale? 

— Nu. Vreau să vă amintesc faptul că serviciile secrete 
americane se inspiră cam mult din Hollywood. În concret, 
creaţi „stele politice exact după metoda prin care regizorii şi 
producătorii de filme crează stele de film. Funcție de interese, 
mai precis. 

— Interesantă idee! domnule Varain. 

Iată că fiul marii preerii descoperise şi faptul că sunt domn. 
Trebuia să-l miluiesc cu ceva, să nu creadă că şi-a răcit gura 
zadarnic: 

— Domnule Garrick, dumneavoastră cunoaşteţi la fix tot ce 
v-am spus. Aţi vrut să ştiţi în ce măsură sunt eu conştient de 
ele. Şi, eventual, să aruncaţi pisica moartă în curtea noastră. 
Aşa cum aţi făcut-o în decembrie 1989. 

— Noi nu. Noi am supravegheat doar ca totul să decurgă 
relativ corect. 

— Şi a decurs relativ corect? 

— Da. Cu un'a sau două excepţii. 

— Cum ar fi? 

— Noi n-am aprobat uciderea soţilor Ceauşescu. Şi nici n-am 
fost de acord cu vărsările de sânge de după 22 decembrie. 

— N-am dubii. N-aţi mai încăput de răul lui Ianoş. Şi-al lui 


Ivan. 

— Nu numai. Trebuia să mai rămână cineva cu mintea 
limpede în nebunia aia sentimentală şi violentă. 

— Numai atât? Sentimentală şi violentă? 

— Şi perversă. Şi organizată. Şi. Domnule Varain, trebuie 
oare să reluăm? Să pierdem vremea cu astfel de analize? 

Desigur, pentru yankeu, moartea a peste o mie de români nu 
însemna nimic. Aşa cum nu însemna nimic pentru noi moartea 
a mii de americani, pe frontul din Vietnam. 

— Desigur, timpul are valoarea lui, pe care nu trebuie să o 
neglijăm, am rostit eu neutru. 

— Mă bucur să aud aceasta. Avem multe de făcut. 

N-am scos un sunet. Aşteptam să văd ce avea americanul în 
pălărie. 

— Situaţia dumneavoastră e cam neplăcută, domnule Varain. 

— Mai concret, domnule Garrick? 

— Ştiţi cam ce pedeapsă putem obţine pentru 
dumneavoastră? 

— Aţi putea fi şi serios? Aţi putea renunţa la interludii 
polițiste? 

Era amar ce înghiţea Garrick. Şi el nu înghiţea orice. I-au 
scânteiat ochii ca felinarele din bordurile vaporului. Roşu- 
verde. Adică, îl cârpesc pe puştiul ăsta obraznic — roşu. Îl las 
în apele lui — verde. S-a blocat pe verde. Ştiam eu că nu toţi 
ciaiştii erau stupizi: 

— Ai ceva personal împotriva noastră, nu-i aşa? 

— Dacă v-aş explica, sunteţi sigur că aţi înţelege? 

Acum ar fi urmat explozia yankeului jignit. N-a explodat: 

— Încearcă! Poate reuşeşti. 

— Punct marcat, domnule Garrick. Înţelegeţi fără să vă spun. 
Nu-mi place ce ne-aţi făcut în decembrie 1989. 

— Trebuia să-l lăsăm numai pe Ivan? 

Avea dreptate fiul Stâncoşilor. Dacă-l lăsa numai pe Ivan, 
auzeai kazaciokul până la Paris. Ori, chiar, mai departe. 

— Trebuia să ne întindeţi o mână. 

— V-am întins-o. Nu numai noi. Şi japonezii. Şi chinezii. 
Altfel, nu scăpaţi întregi. Vă spânzurau de stâlpii felinarelor. 


— lanoş, flăcăul din pustă? 

Şi el. Aveţi o poziţie cam delicată acolo. 

Alta nu avem. Ştiţi cam de când suntem acolo? 

— Cam de douăsprezece mii de ani. După calculele noastre. 

— Şi nu-i destul pentru a ne lăsa în pace? 

— Domnule Varain, mă deziluzionaţi. Ce înseamnă să vă 
lăsăm în pace? 

— Să ne lăsaţi în legea noastră. Să nu mai infiltraţi agenţi de 
influenţă antiromânească. Să nu ne mai şantajaţi cu probleme 
inventate. Să nu mai apelaţi la colaboraţioniştii locali pentru a 
face o nouă experienţă pe pielea noastră. Ne ajungea cea 
comunistă. Faceţi experienţe şi pe alţii! 

— Şi cine sunteţi voi, să pretindeţi asta? 

— Dar voi cine sunteţi, pentru a face ce vreţi cu alţii? 

— Noi suntem mândria planetei. Ai uitat? Dacă n-am exista, 
ar trebui să fim inventaţi. 

Da, uitasem. Flăcăii unchiului Sam erau mândria planetei. Ei 
dictau condiţiile de pace. Ei declarau războaie, 'dădeau 
loviturile de stat. Ei inventau regulile de bună purtare 
planetară. Ei. 

— Garrick, suntem profesionişti. Noi ştim ce înseamnă. 
Spune-mi ce vreţi de la noi, de la români? 

— Nu mai mult decât vreţi voi. Să staţi acolo, pe frontieră. 
Să nu tulburaţi echilibrul planetar. 

— Noi nu tulburăm, nimic. Noi stăm pe loc. Alţii îl tulbură. 

— De alţii, avem noi grijă. Voi staţi pe loc! Transmite asta 
Bătrânului. Chiar acum. 

Legenda a funcţionat automat: 

— Bătrânul a fost ucis! 

— Bătrânul trăieşte,. a replicat încăpățânat Garrick. 

Ştia. - 


Am stat un timp în cumpănă. Încet, ca într-un ritual, Garrick 
şi-a scos portmoneul şi l-a întors către mine. Pe pielea neagră, 
strălucea mândra floare de stâncă, confecţionată din argint. 
Era adevărat. 

— Ce ştii? a întrebat yankeul. 


Nu mai era nici urât, nici stupid, nici imperialist. Era unul 
de-ai mei. În anumite limite, desigur. Căci, Frăția Florii de 
Argint nu afecta interesele naţionale. Ele trebuiau să primeze. 
Am prins să depăn încet povestea scrisă demult, de către 
Demian: Când îi vom face chipul Sfinţit cu-al nostru sânge, 
Atuncea va fi Timpul Şi-o vom putea atinge. Era parola Florii 
de Argint. 

Garrick a răspuns în limba română. Într-o română curată: 

— Dumnezeu să-l ferească pe cel care are măcar un gând rău 
la adresa voastră! 

— Crezi că-l va feri? 

— Nu. E timpul vostru. Legea Universului nu poate fi 
înfrântă. E timpul vostru. Aşa a fost voia Lui. 

— Ce aşteptaţi de la mine? am întrebat. 

— Să transmiţi ce ţi-am spus. 

— Veţi avea grijă să nu mai fim tulburaţi de ceilalţi?] 

— Nu vă va mai tulbura nimeni. Nici din vecinătate, nici de 
departe. 

— E-n regulă. 

M-am întins pe pat, cu palmele lipite de tâmple.] Mi-am adus 
în memorie imaginea munţilor mei. Figura Bătrânului a apărut 
limpede şi clară. Trăia şi astaj însemna că învinsesem. Puterea 
bubulă era pe muchie de cuţit. Am transmis ce a spus 
americanul şi am primit mesajul de răspuns: 

— Noi nu vrem mărire şi putere planetară. Noi vrem să trăim 
liberi, pe pământul strămoşilor noştri,. Nimeni nu trebuie să 
ne tulbure. Cei care vor să ne lovească ar trebui să privească 
mai întâi către Vega. Vor înțelege şi se vor opri. 

— Destul de corect, a replicat americanul. Problema dificilă 
constă în faptul că ceilalţi, bubulii, au hotărât că timpul 
naţiunilor a expirat. E timpul unui ghiveci internaţional 
mondial. Lumea va deveni o imensă piaţă, în care marii 
negustori vor cumpăra şi vor vinde minunăţiile lumii. 

— Cineva trebuie să şi măture piaţa asta. Nu pot vinde toţi. 
Nu pot fi toţi bogaţi. 

Garrick s-a oprit din peroraţie, privindu-mă întrebător. Am 
continuat: 


— Ce-ar fi să începeţi experimentul cu o zonă mai modestă. 
SUA, de pildă. Să vedem cum funcţionează calimera. Dacă 
duceţi lipsă de marfă, vă livrăm noi., Avem câteva zeci de mii 
de ţigani care deabia aşteaptă startul către SU'A. 

— Varain, ştiu ce vrei să spui. În orice casă, sunt mai multe 
persoane: stăpâni şi slugi, bogaţi şi săraci.; Vrei să ştii ce rol 
revine neamului tău. 

— Exact. Şi mai vreau să nu participăm la noua experienţă 
internaţionalistă, decât după ce-i vedem rezultatele. De altfel, 
cred că marii stăpâni ai lumii nu vor participa cu naţiunile lor. 

— Asta e cam aşa. Numai că nimeni nu va întreba o naţiune 
mică dacă e sau nu de acord. 

— În cazul naţiunii mele, va trebui să întrebe. 

— De'ce? 

— Pentru că am aflat. Ştim. Şi înțelegem- 

— Ce? 

— Faptul că naţiunile pot fi salvate prin sacrificiul unui 
singur Om. Asta ştiau străbunii noştri, asta am redescoperit 
noi. 

— Adică? 

— Dacă Ceauşescu s-ar fi sacrificat, România ar fi evitat 
invazia. Dacă Iliescu s-ar fi sacrificat, ar fi evitat dezbinarea şi 
ura internă. 

— Cauza? De ce nu se mai sacrifică nimeni? 

— Liderii nu mai sunt aleşi după legile noastre. Când jung la 
scaunul puterii, sunt deja schilodiţi de compromisuri, 
înlănţuiţi în liane de şantaj reciproc. 

— Vedeţi că nimic nu se mai poate face? 

— Se poate. Trebuie să ne învăţăm conducătorii. Să-i creştem 
în spiritul sacrificiului. 

— E utopie, Varain. Oamenii sunt aşa cum îi ştii. Noi nu 
putem să-i schimbăm. Rolul nostru e să atenuăm prostiile 
celor mari. Să nu curgă prea mult sânge, prea multe lacrimi. 

— Ca să vezi cine se ocupă cu binefaceri, la finele secolului 
XX! 

— Nu facem acte gratuite. Ne apărăm interesele. 

— Până când, domnule Garrick? 


— Până când vor veni cei din Spaţiu. Ghemul planetar de 
interese explozive nu mai poate fi rezolvat de omenire. E 
timpul să vină cei din Spaţiu. Ori, să explodeze ghemul de 
interese. Cu tot cu planetă. 

— Vor veni, domnule Garrick. Mai mult, au şi venit. Rugaţi 
astronomii voştri să privească către Vega. Şi în imediata 
vecinătate a Pământului. 

— Ştim destul. Nu-i bine să ştie toţi. 

— De ce? 

— Reacţia mulţimii poate fi total neprevăzută. O singură 
naţiune trebuie să intre în contact cu mesagerii galactici. 

— Gloria planetei? 

— Vedeţi alta? 

— Da. Neamul meu. A intrat deja. Ştiţi doar. 

— Ştim ceva. Ne deranjează. 

— E un sentiment de vechil. Nedemn. Mesagerii au ales. 
Sincer să fiu, eu ştiu de ce. 

— Noi ştim ceva. Îţi pot da documente. Avem deja legătura 
cu ei. 

— E un târg? 

— Exact. Mesager plătit bine. Nu cerem mai mult. Să duci 
mesajul nostru. Nu răspunzi de calitatea reacției Răspunsul, 
nu afectează plata. 

— Cât de mare e? 

— O sută. Miliarde. Dolari. Plătibili în orice colţ de pe glob. 

Era o propunere interesantă pentru un tip care la vremea lui, 
fusese plătit cu cincizeci de dolari pe lună, pentru a-şi risca 
viaţa în confruntarea cu bubulii. Pentru un amărât de târgoveţ 
moldovean, născut la mahala şi crescut într-o modestie 
extremă. Madam Varain ghicise bine când se bucurase că voi 
deveni capitalist. Eram la un pas de marea bogăţie. 

— Ce fac cu banii, Garrick? 

— Ce vrei. Banii stăpânesc lumea. 

— Greşeşti. Banii stăpâneau lumea. Nu ştim ce model ne 
aduc cei din Spaţiu. 

Orice model funcţionează mult timp după scoaterea din uz. 
Zeci ori chiar sute de ani. Ai timp să trăieşti. 


Stăteam în cumpănă. Cu banii ăştia puteam clădi România 
încă o dată. Şovăiam. Atunci am auzit vocea Bătrânului: Nu 
primi! E o capcană. Fii înţelept şi prudent. Ascultă ce spune 
Cerul şi Pământul! 

Am stat pe gânduri câteva clipe. Garrick mă privea atent. 
Probabil gândea că discut cu ai mei. Cu cei de departe. Am 
spart tăcerea: 

— Domnule Garrick, de unde ştiţi că pot lua legătura cu cei 
din Spaţiu? 

— Ştim. Nu eşti singurul. Mai mulţi de-ai voştri pot. Niciunul 
de-ai noştri. Asta a fost greşeala noastră. 

— Adică? 

— V-am împins mereu cu spatele către Zid Să vă facem să vă 
supuneţi. Numai că. atunci când am ajuns la Zid. am înţeles 
că, în disperarea voastră, aţi” trecut dincolo. Acolo unde 
nimeni nu vă mai poate urma. Dincolo de viaţă şi de moarte. 
Recunoaştem că am greşit şi vă chemăm înapoi. 

Vocea Bătrânului îmi răsuna în urechi precum cristalul: 

— Taci şi mergi înainte! Ascultă ce-ţi spune Cerul şi 
Pământul! 

Mi-am prins faţa în palme şi am stat aşa mult timp. Trebuia 
să-mi pun ordine în gânduri. Mulţi eram aliaţi contra 
bubulilor. Dar nu toţi cu aceleaşi scopuri. 

— Domnule Garriclc, am spus eu în sfârşit. Nu cred că ne 
mai putem întoarce. Nu depinde de noi. 

— Atunci, de cine? 

— Nu putem spune. Ştiu, însă, că nu vom face nici un rău 
planetei. Vom face bine. Mult bine, Acum, puteţi să mă 
condamnaţi. Discuţia s-a încheiat! 

— Nu vrei să duci mesajul? 

— Discuţia s-a încheiat! 

— Varain, tu eşti profesionist. 

— Înainte de a fi profesionist, sunt unul dintre cei care au 
trecut dincolo, pentru a-şi salva neamul. 

— Ce importanţă are neamul tău, Varain? Pe planetă sunt 
mii-de neamuri! 

— Nu e numai neamul meu. E, mai întâi, neamul Lui. Al 


Celui care va salva planeta. 

Garrick era vădit obosit de discuţie. Asta nu era o discuţie 
pentru spioni. Destinul făcuse, însă, ca o problemă de viaţă şi 
de moarte a planetei să treacă prin neînsemnatele noastre 
persoane. Prin câţiva oameni din profesia considerată de 
burtă-verzime drept murdară. Poate că şi este. Oricum, e mult 
mai curată decât cele practicate de burtă-verzimea lumii; 
gargaragii, demagogii, speculanţii, excrocii sentimentali. 

Eram şi noi nişte bieţi oameni. Nişte oameni pe care mai 
marii planetei îi împinseseră dincolo. Nişte oameni pe care 
erau dispuşi să-i cumpere cu averi imense. Atunci am realizat 
şi de ce. Pentru că se temeau de noi. Şi pentru că, atât timp 
cât noi existăm, funcţile de vechili ai lumii erau suspendate. 

— Garrick, am reluat eu ferm. Îmi iau femeia şi plec. 

Puteţi trage. Nu mă opresc. 

— Pleacă! a spus el moale. Nu te va opri nimeni şi nimic. 
Apoi, a adăugat ca pentru el: Nimeni şi nimic nu vă va putea 
opri din mersul vostru, A spus-o cu regret şi durere. Nu eram 
noi vinovaţii. Noi nu voisem să trecem dincolo. ' | 

Am urcat cu femeia în Cadillac şi am demarat fără să privesc 
în urmă. Întâlnirea avusese loc. Acesta era omu din Houston. 
Thomas Garrick, şeful Serviciului Opera ţiuni Neconvenţionale 
din CIA, membru al Frăției Florii de Argint. Bubulii erau cam 
în găleată. 

GOODBYE, ARGENTINA! 

La Mar del Plata ne aştepta o surpriză. Contrar legilor 
noastre, cineva din Centrală ne dăduse semnalul de întâlnire. 
Ar fi trebuit să ne lase măcar doi ani pe post de conserve dar. 
Carmela nu a comentat nimic. Eu am mormăit morocănos: 

— Avea dreptate conu Iancu: nu mai e morali Nici măcar în 
breaslă. 

— Cine-i conu Iancu? a vrut să ştie creola mea. 

— Un tip isteţ. A prevăzut circul din România actuală, cu 
precizie de milimetru. 

— Şi i-a folosit? 

Nici un răspuns. Cum aş fi putut răspunde unei întrebări atât 
de logice? Am cugetat un timp, apoi am trecut la prelucrarea 


consoartei: 

— Ştii, Carmela, românii sunt deosebit de isteţi. Fac risipă de 
isteţime în toate domeniile. Un lucru nu l-au prins încă: să 
profite de inteligenţa lor. Nu se întreabă niciodată. La ce mi-ar 
folosi cutare lucru? ori Ce aş putea câştiga din ideea asta? Se 
adună ţugulanii, sporovăiesc veseli, fac demonstraţii de 
inteligenţă, dar nu înregistrează victorii materiale. 

— Ehei! ce mai seamănă cu noi, argentinienii. Numai că unii 
dintre noi au prins mişcarea cu folosul. 

Nu ştiam însă ce folos urma să trag din sosirea mesagerului 
Centralei. Îl ştiam vag: Mihai Ursu, un fel de umbră a 
Bătrânului. Un tip spelb, rece, calm, mucalit şi dur. ÎL auzisem 
doar de două-trei ori vorbind la convocări extraordinare: 
scurt, la obiect, eficient. Tipul ne lăsase la domiciliul din Mar 
del Plata semnalul de contact urgent. Nu-l ştiam vreun 
alarmist. Ceva important ori foarte grav se pregătea. Trebuia 
să-l văd rapid. M-am retras în bibliotecă, lăsând-o pe Carmela 
să pună ordine în bagajele cu care sosisem. N-am citit. Ca 
orice alt spai. 

În barul CEREZA ROJA, era atmosfera obişnuită de la miezul 
nopţii. Câteva perechi se unduiau pe ringul de dans. Muzica 
m-a trosnit în moalele capului. Şi mi-a făcut un ghem în 
stomac. Un ghem rece. Se cânta şi dansa Lambada. Exact ca în 
decembrie 1989, în Bucureşti. Ritmul pe care killerii bubuli 
executau românii noştri. Ritmul pe care şobolanii bubuli 
implantau în subconştientul românilor gulgute otrăvite, 
menite să-i transforme în zombie. Nişte zombie 
internaţionalişti, de tip nou. Nişte zombie care, în loc de 
marele Marx, urmau să aduleze pe marele bubul. 

La barr, câţiva yankei beţi turtă se lăsau buzunăriţi, cu 
voioşia specifică acestei rase, de către câteva „fetiţe” locale. 
Prin separeuri, perechi-perechi discutau dragoste ori afaceri. 
L-am căutat atent pe Ursu. Era singur, îmbrăcat foarte elegant, 
bronzat, cu morgă de om cu parale, în timp ce-mi făceam 
„trecerea” obligatorie pe lângă separeul lui, m-a prins de 
mână şi m-a tras pe fotoliul de lângă el: 

— Noroc, piciule! Bei una cu mine? 


— Numai una? Şi singuri? 

Schimbul de parole a decurs conform regulamentului. L-am 
privit atent. Nu se schimbase prea mult. Pusese câteva 
kilograme pe trup şi câteva fire de păr alb la tâmple. În rest, 
Ursu în carne şi oase. Se putea avea încredere. 

— Domnule Ursu, am început eu. 

— Zi-mi Bălaiul! Aşa-mi zic amicii. Cremene m-a botezat. 

— Bălaiul? O să-mi fie cam greu. 

— Greu, uşor, dă-i drumul! Ce zici de tipa de acolo? 

Am privit în direcţia indicată de Bălai. O tipă toată numai 
din picioare şi sâni se bălăbănea călare pe un scaun. 

Călărea un cal imaginar. Părea cam beată. Nu avea moacă de 
filoare. Am replicat decis; 

— Nu-i coadă! E golancă. 

— Lasă asta! Scaunul de sub ea nu-ţi trezeşte nici un fel de 
invidie? 

Am stat un timp pe gânduri. Bălaiul făcuse câteva mii de 
kilometri pentru a-mi spune ceva important. Şi acum îmi arăta 
o marfă vie. Politeţea inferiorului în grad şi funcţie mă obliga 
totuşi: 

— Bălaiule, tipa nu-i de lepădat. Dar nu de asta m-ai chemat. 

— Repaus! Arma la picior, căprare! Nu trage nimeni. 

— Nu se ştie. Vin din nord. Acolo, nişte flăcăi de-ai unchiului 
Sam au de gând să cam tragă. Şi să cam ucidă pe unii care le 
stau în cale. 

— Şi? De asta nu mai poţi tu? Ai investit ceva în cei care au 
ghinion să nu placă yankeilor? 

Era alt „ritm, altă clasă, altă şcoală. Deşi crescut de Bătrân, 
Bălaiul era cu totul diferit. Mai degrabă eu începusem să 
semăn cu Bătrânul. Nu ştiam cum să-l iau. Stăteam indecis. 
Bălaiul a rânjit de nedumerirea mea: 

— Steagu' sus, cu albastru lângă lance şi cu paru-n mâna 
noastră! Cam asta vrei să spui, nu? 

Am replicat dârz: 

— Cam asta! 

— De acord. Numai că nu e cazul să te strâmbi de atâta 
importanţă. Puţine momente din viaţă sunt cu adevărat 


importante. 

— Ai urechi să auzi ce cântă ăştia? 

— Am. Şi ştiu ce simţi. Bătrânul avea dreptate. Eşti prea 
sentimental. Şi iei prea multe lucruri în serios. 

— Prea multe? 

— Mult prea multe. Asta e misiunea mea. Să te învăţ 
ambulant, în care unii se dau în spectacol, alţii cască gura' că 
viaţa este o imensă glumă. Atunci când 'nu e un circ iar cei 
mai isteţi îi buzunăresc şi pe unii şi pe alţii. 

— Bălaiule, eu am fost format la o şcoală. 

— Ştiu. Ai tot ce trebuie. Îţi mai lipseşte numai ceea ce vei 
afla de la mine. 

Dă-i drumul. 

— Pentru început, ai de la mine o vadră de trăscău. Pentru 
hârţoagele „împrumutate de la bubulii din Malta. 

— De ce? 

— Aşa am promis când le studiam. Nu ştii ce satisfacţii poate 
trăi cel care ştie piesa dinainte! 

— Ţi-a plăcut piesa? 

— Nu prea. Dar am înghiţit-o. Cu tot cu sârma ghimpată în 
care era înfăşurată. Nu aveam altă soluţie. Aşa e regula: 
Ţugulanii înghit orice, chiar dacă nu le place. 

— Asta nu mai e glumă. 

— Ba da. Dar e de prost gust. 

— Şi-o acceptăm în continuare? 

— Un timp. Nu mai durează mult. 

— Mi-e dor de ţară, am scăpat eu încet. 

— Băăăă! a făcut Bălaiul. Nu te mămăligi! Fugi şi înşfacă 
tipa aia! Ia-o la dans! Fii bărbat! 

Era o sugestie. Una menită să mă scape de obsesia Lambadei. 
M-am ridicat calm, l-am privit pe Bălai cu un zâmbet 
aproximativ şi am înaintat către barr. Femeia fuma 
gânditoare, cu privirea & iu rea. M-am adresat politicos, ca un 
adevărat nobil latin: 

— Frumoasă domnişoară, îmi faceţi onoarea de a-mi acorda 
un dans? 

S-a oprit din balansul ritmic. Uimită, surprinsă. Nu era stilul 


în care trăia. M-a măsurat încet, de sus şi până jos, cu o 
pereche de ochi negri, apoi s-a desprins fără o vorbă de 
tejghea. Era o nedumerire şi încă ceva. Asta, în ea. În mine a 
apărut un ciudat sentiment, Parcă femeia care se lipise de 
mine nu era de loc străină, parcă o mai văzusem undeva. 
Parcă mai dansasem cu ea. 

Am dansat în tăcere. Când ultimul acord se pierdea în fum, 
am lăsat-o uşor din îmbrăţişare, i-am luat mâna şi i-am 
sărutat-o: 

— Vă mulţumesc mult, frumoasă domnişoară. 

N-a răspuns. Mă privea intens şi straniu. Avea lasere în ochi. 
Nişte ochi focoşi, de speriat. Dacă s-ar fi uitat la o găleată de 
apă, aceasta ar fi început să fiarbă. Prinseseră a crede că era 
drogată. Un necaz în plus. adică, în sfârşit, s-a decis să 
glăsuiască; 

— Eu trebuie să vă mulţumesc stimate domn! 

Nu ştiam ce să fac. Stăteam şi ne priveam ca doi 
extratereştrii. Noroc de expertul în glume mondiale: 

— Măi Nică a lu' Ştefan a Chetrei! Masa voastră e aici. 

Bălaiul ne chema la masa lui. Nu era cazul să iau şi fata. Am 
făcut gestul de a o conduce la barr, dar vocea Bălaiului a. 
intervenit fermă ,, 

— Amândoi, vajnicule chilitor de Coca Cola! 

Ce puteam să fac? Era şeful. Comanda. Şi nu era foarte rău. 
Am condus fata la masă şi am luat loc. 

— Ocazional, a' început Bălaiul, mie mi se spune Michael. 
Presupun că şi dumneavoastră vi se spune în vreun fel. 

— Sigur, a replicat rece fata. Mi se spune. Ocazional, marfă. 
Sau, păpuşică. Sau, frumoasă domnişoară. 

— O complicaţie în plus, mi-a dictat subconştientul. Scapă de 
ea! 

Bălaiul avea însă planul său: 

— Noi ne vom opri la frumoasa domnişoară. Asta pentru 
început. 

Ascultam duelul verbal dintre cei doi şi am înţeles. Era, 
poate, cam târziu. Dar nu prea târziu. Trebuia să acţionez 
repede: 


— Bălaiule, nu e cazul să forțăm nota! Domnişoara a fost 
amabilă, mi-a acordat un dans. 

— Şi nu doreşte să mai stea în compania noastră, a 
completat Bălaiul. 

— Trebuie că asta e situaţia, am confirmat eu, accentuând 
cuvântul semnal de alarmă. Trebuie! 

— Bine, piciule, a confirmat Bălaiul. Dacă nu ne vrea. 

Fata s-a ridicat încet şi a plecat către barr. A întors o singură 
privire către noi. Către mine. Îi era milă. Asta însemna că ceva 
urma să ridice temperatura barului către cote mai greu 
suportabile. 

L-am privit pe Bălai în ochi, frecându-mi „distrat” nasul. 
Adică, sânteni „mirosiţi”, de către copoii bubuli. Ca răspuns, 
Bălaiul mi-a turnat un pahar de Coca Cola, cu mâna răsucită. 
Adică, trebuia să-i „răsucim” şi să-i vărsăm,,. Să-i cotonogim, 
pe româneşte. Avea, deci, un plan. Nu mă trimisese zadarnic 
să dansez fata. Dialogul mut a continuat printre replici banale. 
Mi-am încrucişat braţele, în semn de întrebare pentru rolul 
fetei în organizarea capcanei. Bălaiul a scăpat din „neatenţie,, 
paharul, transmiţându-mi că fata urma să ne „spargă”. Asta 
era ceva cu totul nou în branşă. Până atunci, cunoscusem 
numai killeri masculi. Gestul Bălaiului mi-a adus aminte de 
senzaţia ce o trăisem în timp ce dansam: Eu cunoşteam 
această fată. Mai avusesem de a face cu ea. O mai văzusem 
undeva. Lumină şi idee! Ştiam deja! Exact la timp! Nici nu m- 
am mai întors: 

— Zamolxe, Stăpâne! Om-mani-padme-hum! Salt! 

Sticlăria din barr zdrăngănea perceptibil, ca la cutremur. 
Lumina electrică a prins a pâlpâi. Masa vibra sub puternica 
încleştare a Bălaiului. Spiritul Binelui şi Luminii se confrunta 
cu cel al răului şi întunericului. Am auzit zgomotul de corp 
căzând şi strigătele celor de la barr. Nu m-am întors. Nu mai 
aveam ce vedea. Ştiam că nu va muri, dar nici nu va mai 
putea „descânta” vreodată. Bălaiul a glăsuit: 

— Faină viperă! 

— Fiecare cu soarta sa, am murmurat eu neutru. 

— Dacă n-o dansai, te croia mai devreme. 


— Nici o şansă. Piesa cea grea a căzut la Malta. A fost teribil. 

— Ştiu. Ţi-am citit însemnările. 

— Cum? 

— De la Cernescu. N-a reuşit să le publice. 

— Păcat! Credeam în el. 

— Nu-i asta. Încă nu-i vremea. Le va publica. 

— Şi va interesa pe cineva? 

— Foarte probabil, pe bubuli. Poate şi pe unii români. Nu 
prea mulţi. Dar nici puţini. Destui, ca să fiu mai precis. 

— OK! Care-i problema? 

— Eşti grăbit, piciule. Uiţi că sunt musafirul tău. Şi nu sunt 
singur. Am şi o poteră pe coadă. 

— De asta m-ai contactat? Să îi împărţim pe din două? 

Pe Bălai l-am ţinut la noi. Era un deliciu. Dacă pe Pământ s- 
ar fi născut măcar un milion din soiul său, ar fi fost imposibil 
ca omenirea să aibă o singură zi neagră. 

— Şi de asta. Trebuia să-i dau cu capul de zid. Mu puteam s- 
o fac singur. 

— Datul bubuliâor cu capul de ziduri e un sport pasionant. 
Intru în joc. 

— E-n regulă. Prinde-mi mâna! Ochii cât sarmaua. 

Ne-am prins mâinile şi am făcut saltul către dimensiunea în 
care presiunea externă ne adusese din greşeală. Brusc, 
marinarii yankei s-au-trezit din „cumplita beţie”. S-au repezit 
ca idioţii către uşă. Doi au venit către separeul în care eram 
noi. Era clar că nu ne vedeau. Comentau furioşi: 

— Cum au ieşit? 

Spusesem eu că gealaţii unchiului Sam nu au Dumnezeu. 
Nici măcar în clipe grele. Cu toată libertatea propagandei 
religioase, ei sunt cam atei. Plini de mândrie pentru tehnica 
lor, pentru maşinile de făcut, floricele de porumb, pentru 
femeile din cauciuc gonflabil, pentru guma de mestecat, 
pentru hot dogs. Mă rog, mândria planetei. Un fel de sovietici 
cu o ideologie ceva mai simpluţă şi mai realistă. 

I-am lăsat să se chinuie. Îndoiala nu poate strica nimănui, 
niciodată. 

— Fiecăruia ce i se cuvine, a murmurat Bălaiul şi am revenit 


la masă. 

Merita să plăteşti gras pentru a vedea moacele târopite ale 
yankeilor. Se uitau la noi ca pruncii la pomul de Crăciun: 
bucuroşi că nu le scăpasem, nesiguri că darurile erau chiar 
pentru ei. Pe bune, nu erau pentru ei. Asta au aflat-o imediat. 
Cred că şi acum se întreabă ce i-a trăsnit. Nu am îndoială că 
şefii lor i-au băgat la zdup. Era absolut normal. Se îmbătaseră 
în timpul serviciului, scăpaseră obiectele urmărite şi minţeau 
ca nişte gazete comuniste, susținând că tipii ăia, din Octogon, 
se topiseră în aer. Cum să nu bagi nişte tipi ca ăştia la zdup? 

Cred că şi în ziua înmormântării sale va spune nişte bancuri 
atât de trăsnite, încât va ruina întreaga ceremonie funebră. Pe 
Carmela a luat-o în primire din primele clipe ale cunoștinței: 

— Doamnă mică, nu vreau să fiu interpretat greşit, dar vă 
avertizez că, pe lângă faptul că vorbesc prin somn, mai circul 
şi pe acoperişuri. 

Carmela, avertizată de mine printr-o scurtă privire, a ricanat: 

— Nici o grijă! Acoperişul nostru e solid. 

— Şi ce vor zice vecinii? 

— Suntem într-o ţară tolerantă. Nimic. 

— Cum? Nimic? Toleranţi total? 

— Exact! 

— Adică, dacă, spre exemplu, Peter ar sosi cu o tipă pe care 
ar instala-o la domiciliul conjugal, n-aţi mânia deloc? 

— Depinde de tipă. N-aş accepta să fie urâtă, proastă ori 
neîngrijită. 

— Nu-i. O ştiu. E una de aia, cu picioarele până-n gât. 
Treabă de acrobat. Trebuie normă specială de hrană şi spor de 
pericol pentru tipul care se încumetă. 

— Există, deci. 

— Da. Şi trebuie să o instalăm aici. A dat-o gata taurul ăsta 
moldovean, pe care-l ţii degeaba. 

— Degeaba? De ce degeaba? 

— Păi, în ţară, îi folosim „pentru prăsilă. Nu văd nimic prin 
jur. S-ar fi cuvenit să văd măcar vreo trei plozi. Pierdeţi 
vremea. 

— Cine se încumetă să aibă copii în situaţia noastră? 


— Eu. Am doi. Băieți. Obraznici foc. Dacă într-o zi nu fac: 
nici o şotie, mă îngrozesc: ori sunt bolnavi, ori au făcut deja, 
una foarte mare, ale cărei efecte vor izbucni pe neaşteptate, 

— Unde-i creşteţi? a devenit Carmela interesată. 

— În Franţa, ţara soţiei mele. 

— Şi dacă vi se întâmplă ceva? 

— Depinde. Mie mi se întâmplă des câte ceva, O dată pe 
lună, mă trotilez cui. Când se schimbă vremea, răcesc. Zilnic 
mi se agaţă privirea de tot soiul de pulpiţe nostime. Exact în 
ziua în care îmi uit actele acasă, mă opreşte poliţia pentru 
controlul de rutină. La orice bilet de loto ori tombolă, îmi 
lipseşte exact o cifră ca să înşfac premiul cel mare. 

— Ghinion? 

— Teribil. Dacă, de exemplu, într-un sac ar fi o mie de dame 
şi un bărbat, eu aş trage mai mult ca sigur bărbatul. Şi mie îmi 
plac damele. Dacă, din zece judecători, unul e măgar, fiţi 
sigură că pică exact la judecata cazului meu. Atunci când mă 
duce poliţia la ei pentru încălcarea cutărei legi. 

— Aţi ajuns şi acolo? 

— De mai multe ori. Odată, cică, pentru spionaj. Spuneţi, 
doamnă mică şi drăguță, am eu moaca, de spion? 

— Nu, nu prea. 

— Ei bine, bestiile alea îmbrăcate în negru, cu cratiţe pe cap 
s-au dedat la tot soiul de măgării. Arestat, mă întreabă unul 
dintre ei, ştii de ce eşti bănuit? Eu, nevinovat din fire, am 
încercat să ghicesc. Mă bănuiţi că am sculament? Că am halit 
în ziua de Ramadam? Că m-am ţuicărit pe blat? Parcă aveai 
cu cine discuta civilizat?! M-au băgat la ocnă trap-vârtej. 
Noroc de Bătrân. că nu mai aveam eu prilejul să admir nici o 
pereche de puâpiţe. 

— Aţi făcut închisoare? 

— Olecuţă. Nimic interesant. Zău dacă merită să te 
aventurezi în aşa stabiliment. Plictiseală mare şi lume proastă. 

— Şi cum aţi scăpat? 

— Doamnă mică, vă voi deziluziona. Nici ca Monte Cristo, 
nici ca Papillion. M-a schimbat Bătrânul pe doi de-ai lor. I se 
făcuse dor de mine. Chiar aşa mi-a şi spus când am ajuns la 


cabinetul lui: Nimeni n-a mai făcut nici o boroboaţă de 
aproape doi ani. Începeam să fiu îngrijorat. Fără tine, ne 
descalificăm. 

— Şi, după aceea, ce aţi făcut? 

— Tot posibilul să nu mai frecventez instituţii de soiul 
menţionat. Nimic altceva. 

În prima seară liniştită Bălaiul mi-a transmis ordinul pentru 
noua misiune, M-a luat cam de departe, ca un tip care 
încearcă să convingă: 

— E linişte în Argentina, Varain. Cald, bine, gagici faine, 
bani la discreţie. 

— Da, am zis eu precaut. 

— Simţi nevoia de schimbare? 

— Acum, mai puţin. Mi-a trecut. 

— Dacă ai trece în Europa? 

Era o propunere de intrare în tranşee. Nu aveam dubii că 
urmau şi altele la fel de „ademenitoare”. Poate mai 
„aţâţătoare” decât asta. Iarăşi a spus-o: 

— Bătrânei doamne i s-a făcut dor de un tip. anume? 

— Înâî! Se prăpădeşte după tine. 

— Şi dacă ii resping avansurile? 

— Poţi s-o faci. Dar vei pierde cel mai mare spectacol din 
viaţa-ta. 

— De calitate? am făcut eu plin de speranţă. 

— Cu actori de primă mână. Fără — figuranti. Fără cascadori. 
Fiecare actor are cel puţin un salt mortal în număr. 

— Şi care pică? 

— Ai ghicit. Unii vor pica rău de tot. Şi-or să facă vânătăi, 
Inclusiv din alea definitive. Sunt premii prea puţine pentru 
atât de mulţi candidaţi. 

— Rolul nostru? 

— Scenariul şi regia. Modest de tot. Nici nu apucă 
spectatorul să înțeleagă că suntem şi noi pe acolo. 

— Şi, din căzături, câte ne revin? 

Câteva. Foarte puţine. Dacă ne vom dovedi isteţi, poate îi 
punem pe alţii să le înşface. Pe cei mai lacomi. Tot talentul e 
să le prezinţi drept premii. 


— Ne-apropiem şi de casă? 

— Intrăm şi în ea. Cu mare alai, cu muzică şi televiziune. Va 
fi un spectacol grande, demn de istorie. Nu ştiu dacă bubulii 
vor avea stomac serios pentru a-l gusta. 

— Afacerea începe să mă intereseze. 

— Bănuiam eu că-ţi vor scânteia ochii. C-o să te prindă dorul 
de un mare show. 

— Just. În concert, cu ce începem? 

— Structura bubulă din Europa este integral cam mare. O 
scoatem sub lumina reflectoarelor. Să se bucure europeanul de 
aşa spectacol. 

— Nu-i? 

— Cam prea mare găluşca pentru stomăcelul nostru mare, 
ce-i drept. Dar facem parte la toţi Mi se pare kosher să-i lăsăm 
şi pe ei să se distreze. 

— Colaborarea cu foştii adversari? 

— Mai ţii tu la rânză cotonogeala pe care ti-au tras-o englezii 
ori nemţii, când ai prilejul să intri chiuind în bârlogul lui 
buby-boy? 

— Nu la asta m-am referit. Nu de mine era vorba în 
propoziţie. Mă gândesc la ei. Poate au vreun dinte împotriva 
noastră. Chestia e să uite ei ciomăgeala pe care le-au aplicat-o 
țugulanii. Noi suntem învăţaţi cu actele caritabile. Cum are 
cineva de dat ceva, ne dă nouă. 

Mai ales ciomege. În spinare. 

— Nu-ţi fă griji! Când e de împărţit coliva bubulilor, se uită 
multe. Inclusiv bananierii plantați de tine în ograda lor. Ăia 
din care maimuţi cile noastre aruncau priviri curioase prin 
casele stăpânilor. 

— Atunci, toată treaba e ca la scriptură. Mai lipseşte un popă 
să binecuvânteze nobila noastră acţiune şi totul e gata. 

— Nu lipseşte. Nu-ţi fă grijă! Vine el la colivă. 

Am bătut palma şi-am mai ras o Coca-Cola. 

— Bălaiule, să fiu chinez dacă nu-i faină viaţa de spion în 
capitalism! Şefii îţi fac daruri, poţi cotonogi adversarii fără 
aprobare scrisă de la partid, nu-ţi suflă politrucii-n ciorbă. 
Dacă ştiam, treceam de mult bariera. Cu ţară cu tot. 


— Şi bubulii unde să fi fost? Crezi că le convenea mişcarea? 
Cui să mai vândă licenţe depăşite? Cui să mai strecoare câte o 
mărfuliță sub embargou, la preţuri astronomice? De la cine să 
cumpere mărfuri a-ntâia la preţuri de solduri? Unde-să vândă 
ciurucurile? împrumuturi sisure, garantate de stat, unde să 
facă? Nu ţinea. Buby-boy a avut un interes solid să ţină sus 
secera şi ciocanul, Şi le-a ţinut. Până ce un interes mai solid l- 
a făcut să le dea jos. Le-a dat cu zarvă mare şi cu cântece 
despre eliberarea omenirii. Gulgute pentru prostit ţugulanii 
care nu ştiu că nimeni nu dă nimic gratis. Până şi cel care 
aruncă moneda în cutia milei se gândeşte să prindă un loc mai 
în faţă la înviere. 

— Bălai ule, dacă viaţa ar fi aşa cum o vedem noi jumătate 
din populaţia planetei şi-ar pune ştreangul de gât. Noroc că 
numai noi aruncăm câte o privire indiscretă în budoarul 
bătrânei forţe bubule. E dezgustător ce vedem. 

— Piciule, mie nu mi-au plăcut niciodată damele bătrâne. 
Nu-mi mai evoca tot felul de chestii. 

— Apropo de dame, Bălaiule. Cum ai ghicit că tipa din barr e 
scula lor? A bubulilor? 

— Păi, am venit cu potera în circă din Europa. Ţi-am adus-o 
anume la poartă. Să te bucuri şi tu de colindători. 

— E cam devreme pentru colinde. 

— Ce ştii tu de obiceiurile folklorice ale bubulilor? Poate că 
au optat pentru un colind generalizat în luna august. 

— Fără glume! Cum devinecauza? 

— Ceva a plesnit în Europa, Poate am fost trădaţi. Poate 
bubulii au mai mulţi deştepţi decât credeam, Cert e că stăteau 
călare pe noi. Mai să intre în bârlogul extrem! 

— Bravilor! Isteţilor! Ce v-aţi zis? Ia să-i transferăm lui 
Varain marfa, că tot frige la lăbuţe. 

— Nu te aprinde, piciule. Eu am venit cu bubulii în circă 
până aici. Sunt grei. Şi frig ca un fier încins. A trebuit să-i 
aduc. 

— De ce? 

— Ideea lui Cremene. Votată cu bilă albă de mine, Deşteaptă 
foc! 


— Adică? 

— Îi cărăm către o structură a CI'A care nu ne iubeşte, îi 
înfigem în ea, aşa cum ştii tu. Să creadă că yankeii au trecut 
cu arme bagaje la noi. 

— Amprins' mişcarea. Iese mare zaiafet. 

— Aha! asta verifică buby-boy cine-i cu noi şi cine cu ei, 
durează. 

— Se mută centrul de greutate din Europa în America. 

— Aia e; piciule. N-am nimic împotrivă ca gealaţii lui buby- 
boy să se fluture pe Misisipi. 

— Şi crezi că ţine mult mustăria? 

— Ai văzut tu vreo mustărie să ţină mult? Oricum, ţine 
destul pentru a ne aranja micile noastre afaceri europene. 

— Am merita un premiu Nobel pentru pace. Cel puţin un an, 
politicienii îşi vor pune mintea pe moaţe pentru a pricepe de 
unde atâta linişte. 

— Pe noi nu ne propune nimeni, piciule. Poate doar să 
ciordim noi premiul ăla, să-l putem pipăi. 

— După ce se termină cruciada, am început eu. 

— Nici după. Ai văzut tu vreun stat care să fi ridicat măcar o 
singură statuie spionilor ori contraspionilor? Noi suntem jena 
şi ruşinea statelor. 

— Şi ţi se pare normal? 

— Ce e aia normal, piciule? E normal ca o organizaţie 
criminală mondială să fie trecută sub tăcere de foruri 
internaţionale? E normal ca legile O'NU să fie respectate 
numai de căţei? E normal ca cei mari să calce în picioare pe 
cei mici? E normal ca oamenii să se sfâşie în numele unor 
religii având aceeaşi bază? Ori, poate, tu crezi că trăim într-o 
lume normală? 

— Asta nu, Bălaiule! Totul e întors cu fundul în sus. De 
milenii. Şi nu pricep de cine. 

— Nici eu. Dar nu mă interesează. În lumea asta, am şi eu un 
loc pe care mi l-am făcut cum îmi place. 

— Bălaiule, măcar între noi nu trebuie să ne minţim. Noi 
mai avem un loc sub soare. Bun sau rău, e locul nostru. Altul 
cu adevărat al nostru nu avem. Putem avea bani, femei, 


putere, mărire. Dar locul acela. 

— Piciule, fără vorbe mari! De locul acela nu mai îndrăznesc 
să vorbesc nici în somn. Eu am fost acolo când au dat iama 
bubulii. 

— Eu n-am fost. Am văzut l'a televizor. Când am ajuns, se 
mai liniştise măcelul. 

— A fost dezgustător! Oribil! îmi venea să plec în Patagonia. 
Românii cereau moartea apărătorilor. A singurilor luptători 
care, în conjunctura actuală, le mai pot apăra măcar unele 
interese. Era oribil! Avem un bunker de documente şi filme, 
dar nu îndrăznesc să mă apropii de ele. Mi-e frică că aş putea 
crăpa de scârbă. 

— Bălaiule, eşti mai sentimental decât mine. Şi, pentru a te 
ascunde, ' râzi de toate şi te afunzi în studiul pulpiţelor 
nostime. Ceva te doare de-ţi vine să urli. 

— Măi piciule, nu eşti deloc prost. Încep să înţeleg ce a găsit 
la tine Bătrânul. 

— Adică? 

— Eşti un fel de Făt Frumos în izmenuţe de cânepă. Bine 
legate la brăcinar, să nu cadă, să nu-ţi vadă lumea zestrea. 
Încolo, numai inimă, minte şi acel ceva pe care îl au numai 
Făt-Frumoşii. Chiar şi cei calici. 

— Interesantă imagine. De ce, în izmenuţe de cânepă? 

— Pentru că neamul ăsta sărac din care te tragi nu va avea 
niciodată suficientă pânză de calitate să te înţolească ca 
lumea. Nici suficientă minte să te înţeleagă pe deplin. Unii vor 
aprecia mintea-ţi luminoasă, alţii — inima vitează şi numai 
câţiva — fantastica-ţi intuiţie. 

— L Bălaiule, tipul ăsta de care vorbeşti. 

Taci, piciule! Lasă-mă să vorbesc! Ai ele ales ca şi cei 
dinaintea ta: ori eşti mare afară, ori rămâi cu fundul gol între 
ai tăi. La noi nu prea cresc oamenii. Sărăcia e prea mare. 

— Bălaiule, dacă nu te opreşti, îţi trag o rafală de lozinci 
însuşite la marxism-leninism! 

— Şi la ce i-ar folosi? Ai putea uita că ne-am născut cu o fire 
păguboasă, lipiţi de un petec de pământ printr-o lege mai 
veche decât lumea? 


— Bălaiule, tu ai scăpat cireada în orz. Ăsta nu eşti tu.; Mai 
bine pulpiţe, decât filosofie. 

— Ba-s eu! Un cretin care a venit cu o sută debubuli în cârcă, 
în loc să-şi folosească talentele pentru a trăi bine. În avion, 
când mi-am dat seama cât sunt de singur, am prins a, gândi. 

— Cine naiba te-a dus, cu gândul pe terenuri aşa otrăvite? 
Gândeşte şi tu mai pe lângă casă. Dacă nu vrei” stricăm 
prietenia! 

— Poate-i şi vârsta, piciule. Mă aproprii de cincizeci, Am 
trăit cât pentru o sută. Dar, totul din fugă, totul fără tihnă. 
Nimic solid. Nimic profund. Am şi copii, am şi nevastă. Simt 
nevoia să mă retrag cumva. 

— Crezi că, dacă te retragi, e mai bine? Crezi că cineva te va 
crede? Crezi că bubulii nu vor veni după tine, „să te 
jugănească? Noi murim în ham, nu în staul, Bălaiule! Am ales 
mai demult. 

— Crezi că am ales? 

Da, asta era întrebarea. Am ales ori am fost aleşi? Ce puteam 
eu să-i spun? Eu, un simplu muşchi şi minte din Operaţiuni 
Speciale? Parcă eu nu aveam destule întrebări fără răspuns?! 
Libertatea ciudată pe care o câştigam odată cu invadarea 
României ne răscolise până în adâncuri. Începusem să ne 
punem întrebări. O chestie nu tocmai potrivită pentru un spai 
aflat în confruntare directă cu stăpânii lumii. 

Carmela a primit relativ liniştită vestea că va trebui să 
lichidăm afacerea din Argentina. N-aş putea spune că n-o 
durea plecarea din patria ei. Sau că n-o îngrijora viitorul 
nostru în frământata Europă. În vremurile tulburi pe care le 
traversa planeta, mai sigur era în țările Americii de Sud şi 
Australiei. Era mai sigur. Nu foarte sigur. Ori măcar sigur. 
Spionul are o viaţă veşnic schimbătoare. — sub stele cu 
siguranţă relativă. Europa am zis, | Europa trebuia! 

Planul Bălanului era simplu. După ce atrăgeam suficient de 
mulţi bubuli în circă, urma să luăm avionul direct către 
Chicago, unde băieţi de treabă (unii chiar cu ochi albaştri) 
pregăteau cealaltă parte a circului. Adică, intrarea noastră în 
custodia institutului de ocrotire a spionilor, orfani. CI'A. 


Faptul că urma să dispărem pe uşa din dos a acestei 
prestigioase instituţii de menţinere a păcii şi securităţii 
mondiale era altă afacere. Oricum, bubulii rămâneau la gardul 
statului, studiind fenomenele înconjurătoare cu priviri de 
bovină mică (vițel, pe româneşte). 

Ăsta era planul roz din mintea noastră. Poate şi din mintea 
altor tipi care cred că numai ei au participat la împărţirea 
inteligenţei planetare. Noi care ştiam că bubulii nu erau veniţi 
chiar de la plug, mai aveam un plan, ceva mai închis la 
culoare. Adică, dacă densitatea' de bubuli pe kilometru pătrat 
ar fi depăşit limita de siguranţă, puteam dispare către munţi, 
în Chile ori Bolivia. Planurile, ca şi jurămintele, sunt făcute 
pentru a fi încălcate. 

Cam aşa a decurs treaba şi în cazul nostru. 

Pe data de 27 august 1991, Carmela a plecat în oraş cu 
servitoarea şi nu s-a mai întors. Prima zi nu m-am alertat 
exagerat; era totuşi o profesionistă. Nu aveam dubii că se va 
descurca. Stăteam cu Bălaiul în casă şi discutam cam ce s-ar fi 
putut întâmpla: răpire, accident, lichidare? Varianta lichidare 
m-a făcut să simt, după atâţia ani de breaslă, un sentiment 
uitat: disperarea. Începusem să iubesc o fiinţă omenească şi să 
mă tem pentru ea. Meşterii psihologi din Octogon s-ar fi simţit 
ofensaţi şi frustaţi de eşec, dar realitatea era realitate: un 
spion construit cu truda a zece ani iubea o spioană construită 
cu o trudă ceva mai mică, dar deloc neglijabilă. Ceva nu mai 
era ca în plan. De asta eram sigur. 

L-am lăsat pe, Bălai să supravegheze atent căile de acces 
către vila noastră şi m-am izolat în dormitor, pentru marele 
raid. Trebuia să-mi găsesc nevasta cu mijloace pe care 
învăţasem să le folosesc numai pentru meserie. M-am întins pe 
un fotoliu, mi-am lipit palmele de tâmple şi m-am rugat ca un 
copil: 

Zamolxe, Stăpâne! Să nu moară ea.! Să mor eu 

— Am simţit foarte departe. N-am cutremurat când i-am 
auzit glasul: Da. dragul meu. Dialogul telepatic a decurs 
fulgerător. 

Unde eşti? 


— Nu ştiu. 

— Casă ori bloc? 

— Casă. 

— Sat ori oraş? 

— Nu ştiu. 

— Singură ori cu alţii? 

— Cu Isabela. 

— Păzită puternic? 

— Relativ. 

Am ridicat mâna cu palma către exterior şi am început să mă 
răsucesc uşor, întrebând şoptit: Simţi Căldură, simţi căldură? 

— Acum! a şoptit ea. 

— OK! Revin peste două ore. 

Am căzut ca o cârpă pe fotoliu. Nu mai simţeam nici muşchii 
din mine, nici oasele. Ideea unui radar uman, cu care să 
găseşti altă ființă umană, nu mi-a dat-o nimeni. Eu am 
descoperit-o. Din disperare. 

După vreo jumătate de oră, Bălaiul a venit cam nervos: 

— Ce-i piciule? Ai pus de mămăligă şi nu fierbe încă apa? 
Sau te-ai apucat de descântat? 

— Bălaiule, i-am replicat moale, am găsit-o. E într-o casă, în 
direcţia tabloului de colo. Îmi trebuie o busolă şi o hartă. 

— Măi copile, tu ai făcut bubiţa la cap! Aiurezi. Cum să 
găseşti o muiere cu busola? 

— Bălaiule, am găsit-o! am repetat eu încăpățânat Am vorbit! 
cu ea. Viitorul contact-peste două ore. Peste o oră şi jumătate, 
adică. 

Bălaiul a continuat să mă privească neîncrezător, lată ce 
înseamnă să produci 'spioni' pe cale artizanală, am gândit eu. 
Niciunul nu seamănă cu celălalt, nu ştie să facă ce face 
celălalt. I-am şi spus Bălaiului ce gândesc, A chibzuit câteva 
clipe, apoi a decis: 

— O zi. O singură! zi'! Nici o secundă în plus! Mă doare de 
ea, dar. 

Ştiam. Legile Octogonului erau dure, dar drepte. Nu puteai 
sacrifica doi oameni pentru a salva numai unul. Din legile 
astea lipsea cu siguranţă ceva: sentimentul. Cuprindeau numai 


datoria. 

Ajutat de Bălai, am coborât în birou şi am scotocit după 
planul oraşului şi după busolă. Am revenit în dormitor, am 
orientat harta oraşului după punctele cardinale şi am privit 
către tabloul pe direcţia căreia o simţisem pe Carmela. Am 
tras o linie dreaptă pe întreaga hartă, către direcţia 
descoperită. Abia la acest moment, Bălaiul a fluierat 
admirativ. 

— Piciule, m-ai dat gata! Şi, să-ţi spun cinstit, la anii mei, eu 
am văzut câte ceva. 

Linia trasată intersecta strada Domingo Sarmiehto pe care ne 
aflam noi. Din vila noastră, către est, pe o direcţie de 105 
grade, se afla ascunzătoarea în care era captivă femeia mea. 
Am zâmbit triumfător şi plin de speranţă: 

— Buby-boy, băiat rău şi prost crescut, va avea neplăcerea să 
ne cunoască. 

— Uşor, piciule! a mârâit Bălaiul. Pe direcţia asta sunt mii de 
case. Am senzaţia că am intrat într-un film 1 de proastă 
calitate. Ea, prinţesa răpită de gangsteri. El, I eroul, cavalerul, 
se zbate, trece prin zid, scoate sabia. 

M-am zburlit: 

— Bălai ule, dacă ar fi femeia ta. ce ai face? 

— Exact ce faci şi tu. Şi eu sunt cam tâmpiţel din fire. Şi 
sentimental cât încape. 

Am aruncat o privire la ceas. Trecuse o oră. Mai aveam încă 
una până la întâlnirea pe unde telepatice. Mi-am tras în fugă 
echipamentul de, activităţi sportive” şi am dat să ies. Bălaiul 
m-a prins de mână: 

— Ei, mare ninja, ce fapte de eroism pregăteşti? 

Nu eram echipat chiar ca un ninja, dar cam pe aproape: o 
saulă ultrarezistentă, gheare de căţărat pe pereţi, sarbacană cu 
săgeți otrăvite, bombe fumigene şi lacrimogene, 
minicasetofon, busolă şi hartă. 

— Bălaiule, mă duc după ea! Dacă pic, salută Europa din 
partea mea. 

— Uite la el Jean Marais, nu alta! Piciule, mă dezamăgeşti. 

— Nu-i timp de pierdut, Bălaiule. Merg pe rază până la ea. 


— Pe rază sau pe mătură, nu are importanţă. Dar, de ce 
foloseşti singularul? 

— Eşti grande, Bălaiule? 

— Mie-mi spui? De mult visam eu să joc în aşa film: Doi 
țugulani români, pe post de cavaleri, salvează o nobilă 
argentiniancă din ghearele lui buby-boy. Scenariul şi regia? 
Hai, cine? 

Aia era încurcătura. Încă nu ştiam cine urma să facă 
scenariul şi regia. Adică, cine să conducă ostilitățile şi cine să 
încaseze cotonogeala. Speram să avem un cuvânt de spus. 

Am ieşit în trombă, cu Bălaiul după mine. În timp ce eu 
scoteam maşina din garaj, el arunca o privire de gospodar 
serios. Căuta filorii bubuli. Ştiam că trebuiau să fie pe undeva, 
prin apropiere. La volan, cu piciorul pe acceleraţie, l-am 
întrebat scurt: 

— De unde se lansează tălpaşii bubuli? 

— Sportul şi Benzul, a replicat Bălaiul. Lângă cofetărie. 

I-am văzut şi eu. Două echipe, cu două maşini, exact cum le 
descrisese Bălaiul. Eram cam slăbit de efortul precedent şi 
aveam nevoie de energie pentru ce urma. Nu puteam să-i 
descânt după procedura mea. Stăteam încurcat. Bălaiul m-a 
privit nedumerit: 

— Ce-i piciule? Vrei pipi? 

— Nu-i de glumă, Bălaiule. N-am energie să-i descând pe 
bubuli. 

— Aha! Durere, Dar trece. Amu, pui de şoldovean, o să vezi 
ce ştie să facă nen-tu Bălaiu'. 

A trecut la volan şi m-a aruncat pe locul din spate: 

— Şăzi acolo, şoldovene! Viitorul e al tineretului. Cadrele 
bătrâne ies pe baricadă să apere viitorul. 

A demarat ca din tun. Nici la dreapta, nici la stânga., Direct 
către maşinile filorilor bubuli. Până să facăgealaţii ochii mari, 
eram lângă ei. Eu, cu nasul î scaunul din faţă, căci Bălaiul 
pusese o frână demnă de demarajul precedent. Calm ca un 
englez, Bălaiul cobora parbrizul. 

— Hei, amigos, facem o cursă? 

Mototolii stăteau surprinşi. Aşa tâmpenie nu se mai văzuse în 


branşă de sute de ani. Să vină la tine urmăritul şi să-ţi 
propună o cursă?! Oricum, unul nu mâncase plăcinte pe 
cuptor, ci făcuse ceva şcoală la breaslă. A răspuns băţos: 

— Cară-te! Până nu e târziu! 

Bălaiul a întors pe dată o moacă jignită şi îndurerată către 
mine: 

— Vezi, piciule, ce măgari pot fi unii? Am zis eu că s-a cam 
dus fair-playul în breaslă. Prea mult proletariat, prea puţini 
nobili. Noi nu ne mai jucăm cu ei, nu-iaşa? 

— Nu, Bălaiule, am intrat eu în joc. Ne stricăm clasa, 
căpătăm şi deprinderi urâte. Mai bine, plecăm. 

— Just! a concluzionat Bălaiul şi a demarat cu stilul deja 
cunoscut. 

Mă aşteptam la o urmărire ca-n filmele alea cu spioni 
deştepţi, zâmbăreţi, cutezători şi plini de bani. Noi fugeam 
mâncând pământul, dar bubulii stăteau pe loc. Demaraseră şi 
se opriseră imediat, coborând cu toţii din maşini. Eram deja 
departe, aşa că mi-am permis să fiu curios. 

— Cum ai făcut Bălaiule? 

— Ca la mine-n Deltă, piciule. Le-am servit un carmac, 
Cârligele mele de ninja? 

— Ale noastre, egoistule. Ai uitat că în sfânta cruciadă sunt 
doi ţugulani? 

Operaţiunea de căutare a Carmelei a demarat bine. Pentru 
început, am împărţit segmentul de dreaptă dintre vila noastră 
şi țărmul mării în două părţi egale. A rezultat o intersecţie pe 
strada Ortiga. Acolo ne-am plasat cu maşina. Am scos busola 
pe geam şi am luat direcţia de 105 grade, stabilită anterior. 
Carmela putea fi ori în direcţia aceasta, între noi şi mare ori 
exact în spate, între noi şi vila pe care o părăsisem. Pentru 
acurateţea comunicării, am coborât din maşină şi m-am 
rezemat de ea, ca şi cum aş fi aşteptat pe cineva. Eram 
extenuat, dar primele succese mă remontaseră. 

La primul contact, Carmela mi-a răspuns imediat. Era între 
noi şi mare. l-am spus că sunt din ce în ce mai aproape, că o 
voi contacta la fiecare zece minute. Am continuat 
prospectarea, împărțind distanţa dintre strada Ortiga şi mare 


în jumătate. A rezultat o intersecţie pe strada Picon. Cum am 
ajuns acolo, numai Bălaiul ar putea explica. M-am lansat, dar 
Carmela nu a răspuns pe dată. Era în spatele nostru. 
Depăşisem locul în care era captivă. Am marcat pe hartă 
segmentul de dreaptă din străzile Ortiga şi Picon: 

— Bălaiule, am găsit-o! E aici. Pe o rază de treipatru sute de 
metri. 

Găsirea vilei bubule a fost o treabă de care îmi amintesc în 
fiecare zi. Şi-mi voi aminti mereu. Eram zdrobiţi de efort, abia 
mă mai ţineam în picioare. Bălaiul nu-mi pute'a-ajuta cu 
nimic. Mârâia numai: 

— Dacă n-ai identificat din timp găurile şobolanilor! Ce-ai- 
păzit timp de un an? 

Nu mai raţiona nici el normal. Soarta Carmelei nu-i era 
indiferentă. Cum să fi găsit o casă-conservă, folosită numai la 
o anumită dată şi în anumite condiţii? Nici chiar 
„descântecul” nu putea merge atât de departe. 

Pe strada Rosalinda am reluat legătura cu ostateca. Era 
foarte alarmată. N-a zis decât Vino! şi a întrerupt. În Carmela 
era atâta teroare, încât mi s-a transmis şi mie. Priveam la 
Bălai şi nu-l vedeam. Imagini de coşmar se arătau privirii. 
Văzusem mulţi morţi de mâna bubulilor. Chestii din astea nu 
se uită niciodată. Nimic nu poate întrece imaginaţia bubulă 
perversitate şi tortură. Bălaiul m-a înfricoşat şi mai mult: 

— M-am prins, piciule! Fi lorii au anunţat că am dispărut. 
Bubulii s-au alertat. Sunt în stare de orice. Descântă repede 
că.” 

Eram terminat. N-aveam energie nici pentru a privi pe geam. 
Îmi strânsesem mâinile una într-alta şi tremuram de 
neputinţă. Era sfârşitul. Panica mă cuprinsese. Încercasem să 
mă rog, dar nu puteam. Eram gol şi singur. Nu puteam vorbi. 
Pe obraz îmi aluneca o lacrimă de neputinţă. Şi de adâncă 
tristeţe. Bătusem lumea, sub legi aspre. Mă sărutase moartea 
de atâtea ori. Nici nu-mi păsa că mor. Acum, însă era ea. Nu 
voiam să moară. Atât am putut spune: 

— Doamne, de ce ea? 

Bălaiul m-a privit o clipă şi a înţeles că soţia mea murise 


deja. Faţa sa, de obicei calmă, a devenit albă ca o coală de 
hârtie. Şi schimonosită de o ură cumplită. A tras de la 
subsoară un Magnum. Un tun pe care nici un spion normal nu 
l-ar fi folosit niciodată. EI, însă, nu mai era un spion normal. A 
început să conducă ca un apucat pe străzile care separau 
Rosalinda şi Picon. Studia casele cu priviri de fiară hăituită. 
Puţina rațiune pe care o mai aveam îmi şoptea: Cum poate el 
s-o găsească? Ceva de neînțeles, ceva care mi se mai 
întâmplase numai de câteva ori în viaţă, s-a întâmplat: am 
început să cred că Bălaiul o va găsi. Aceasta era Credinţa. 
Credinţa adevărată, neuzată de folosire mecanică şi repetată. 
Ea mi-a dat putere să caut altceva. Am putut şopti: Zamolxe, 
în mâna Ta e viaţa şi moartea! Numai Tu mai poţi să o scapi! 
Am închis ochii şi n-am mai simţit nimic. Nu ştiu cât a durat 
căderea mea în inconştienţă. M-a trezit laba grea a Bălaiului: 

— Scoală, piciule, că i-am găsit! 

Vocea îi era răguşită şi rea. Mă plesnise cu toată puterea! 

Descântă, piciule! Aici e cuibul viperelor. 

M-am îndreptat cu greutate, am dus mâinile la tâmple şi am 
murmurat anevoie: 

— Stăpâne, nu e drept să mă părăseşti acum! Nu e drept! 

Era revolta profesionistului care, în lupta sa, primise sprijin. 
Care însă, credea că fusese uitat. Am stat câteva minute 
încremenit, cu ochii închişi, cu mâinile întinse, cu palmele 
către Cer. Nimic nu se întâmpla încă. Aşteptam rece ca un 
mort. Nu mai avea importanţă. 

Apoi, din nou, exact ca în Malta, am simţit strania forţă 
cerească coborând către mine. Am auzit cântecul fiarei divine, 
cântecul Lupului Alb. Şi am auzit îndemnul blajin al părintelui 
Demian: 

— Ridică-te şi luptă, Om din neamul Oamenilor! 

Casa din faţa noastră era solidă. Un zid de peste doi metri 
închidea o curte interioară de formă cherangulară. Pe latura 
din fund, lipită de zid, era vila. O clădire decorată cu balcoane 
spaniole. Cu ferestre maure, zăbrelite serios. Totul făcut din 
piatră de cea mai bună calitate. Nu mă îndoiam că, în interior, 
locul pietrei era luat de marmură. O cetate de acest tip nu se 


cucereşte cu Magnumul. L-am atins pe Bălai uşor ne, (tm) 
coborât. 

Am deschis ochii şi am privit către Bălai. El, durul, cinicul, 
mă privea rugător. Să nu cumva să-i spun că totul se sfârşise. 
Am grăit: 

— Îi facem una cu pământul! Niciunul nu va scăpa! 

Şi iar am auzit în urechi vocea lui Demian: 

— Varain, prima lege a vieţii tale e să nu ucizi! Vei învinge 
întotdeauna cu forţa spiritului! 

Eram rece şi sigur ca o maşină. Ştiam precis ce am de făcut, 
deşi nu cugetasem o clipă. Am aruncat o privire pe geamul 
maşinii şi i-am spus Bălaiului: 

— Să nu ucizi! Tragi peste ei! 

— Piciule, s-a opus el, ăştia nu sunt adventişti de ziua şaptea. 
Sunt bubuli. 

— Ştiu. Fă cum ţi-am spus! Dacă vrei să intri cu mine. 

Vocea nu mai era a mea. Era sunetul munţilor noştri. De- 
acolo, de-acasă. Bălaiul a dat ascultător din cap. Simţise şi el 
ceva. A întins mâna către sacul cu scule de ninja şi a propus: 

— Peste zid, cu ghearele şi saula. Înăuntru, cu bombele 
lacrimogene şi fumigene. 

Stăteam ca o statuie fără viaţă. Primeam informaţiile şi 
ordinul de anihilare a bubulilor. Într-un târziu, i-am răspuns 
bunului meu şef şi prieten: 

— Pe poartă, ca nişte oameni cinstiţi. Cu „descântece”. 

Faţa Bălaiului s-a destins: 

— Piciule, mă speriaseşi. 

— Şi pe mine, a fost răspunsul. Nu eşti singurul sperios din 
Octogon. 

Mai eram eu, cel cunoscut. Era un tip pecare îl văzusem, 
poate, cândva, într-un vis. Un tip cu mult peste închipuirea 
omenească. 

Poarta era închisă, aşa că am sunat îndelung. Individul care 
şi-a făcut cu greu apariţia nu arăta deloc violent. Asta nu 
însemna că nu era. Adevăraţii violenţi nu-şi scriu firma pe 
faţă. Ne-a întâmpinat ostil: 

— Pe cine căutaţi? 


Priveam prin el ca prin sticlă. Cheia porţii era în buzunarul 
lui. Nu i-am răspuns. l-am comandat în gând să deschidă 
poarta. A făcut-o foarte dezinvolt. Zâmbea în transă, aproape 
binevoitor. I-am comandat apoi, cu voce şoptită, să meargă în 
parc, să se culce. Folosea vocea, nu mai cheltuiam inutil 
energia. Învăţasem cea mai amară lecţie din viaţa mea. Lecţia 
pentru risipitori. 

Individul s-a culcat aşa cum îi poruncisem. Am deschis 
poarta cu un gest profesional: 

— Domnul poate intra! 

Bălaiul mi-a mulţumit ceremonios prin scoaterea pălăriei, iar 
eu am închis poartadupă el. Am început să înaintăm alene 
către vilă. Orice, gest pripit putea atrage 'atenţia. Ne-am oprit 
în faţa uşii pentru un scurt sfat de război: 

— Piciule, a început jenat Bălaiul, dacă nu eşti sigur. 

— Sunt sigur. 

— Nu riscăm zadarnic? Magnumul nu are rival. 

— Nici un risc. Intrăm! am poruncit eu. 

Am intrat amândoi deodată într-un ho'l imens, acoperit cu 
marmură. Mă aşteptam să văd mobilier medieval. Totul era 
însă foarte modern, de la fotoliile în formă de ou şi până la 
barul nichelat din colţul camerei. Nu era un loc de vegetaţie, 
ci de luptă. În gând, mi-am tras două perechi de palme. 
Zdravene. Cam ca cele trase de Bălai, Trebuia să fi, găsit 
bârlogul bubul mai dinainte. Trebuia să nu mă fi dedulcit în 
viaţa de” familie. 

O scară largă ducea către etajul superior. Mai multe uşi se 
deschideau pe latura din fund a holului. Toate închise. Nu 
aveam timp de scotocit. Am ridicat palmele, şoptind; 

— Simţi căldură, draga mea? Simţi căldură? 

Nici un răspuns. Am simţit tăişul groazei pătrunzând în 
mine. O clipă am fost pe marginea prăpastiei. Am închis ochii 
şi am început să privesc ca un orb. Priveam prin ziduri, 
căutând-o. Nu era la parter. Asta a fost concluzia. Când am 
deschis ochii, Bălaiul era cu tunul în mână, ascultând 
zgomotele casei. Cum spunea el, mirosea prin metode clasice. 

Am privit tavanul şi am închis ochii. Era important să o 


găsesc dintr-o dată. Bubulii aveau obiceiuri sinucigaşe': 
ucideau ostatecii, apoi îşi luau zilele. Nişte bestii! 

Mi-am văzut soţia. Zăcea întinsă, fără viaţă. Isabela, 
servitoarea, plângea lângă ea, iar trei bubuli stăteau în 
picioare. Din nou a ţâşnit răzvrătirea în mine. Şi din nou forţa 
m-a liniştit. Începusem să cred că e numai rănită. Sau leşinată. 
Îmi dădeam speranţe. M-am întors către Bălai: 

— Camera din dreapta scării. Cea care dă către zid. De aia 
nu vedeam nimic. 

Bălaiul n-a răspuns. A ridicat mâna în semn de Înţeles! şi a 
început să urce scările. leşea înainte să înfrunte teroarea 
bubulă. Mi-am adus aminte de remarca lui cu privire la 
protejarea cadrelor tinere şi am 'ţâşnit alături. După câţiva 
paşi l-am depăşit. Mergeam cu mâinile întinse, cu palmele 
împreunate în formă de stea cu zece raze. Ar fi avut Bălaiul de 
ce face haz, dacă situaţia ar fi fost ceva mai relaxată. Nu era, 
cu siguranţă. 

Îmi imaginasem un fascicol de raze paralizante, ţâşnind din 
degetele mele şi mergeam cu ele în față. Eram sigur, absolut 
sigur, că sunt reale. Aceasta era Forţa Credinței. 

Pe holul de la etaj, era un singur gardian bubul. A început să 
se ridice, surprins: 

— Ce „se. 

N-a apucat să spună mai mult. S-a îndoit şi a alunecat ca o 
perdea vălurită. Aveam'proba Forţei, eram lângă uşă şi nu 
îndrăzneam să intru. Toţi ne temeam de adevăruri dureroase. 
Inclusiv Oamenii. Destinul ne-a venit în ajutor. Unul dintre 
bubuli a deschis uşa să iasă. Acolo a căzut. Dintr-un salt, 
Bălaiul era în mijlocul camerei, cu tunul către ceilalţi doi: 

— Cine mişcă nu mai mişcă! 

Expresia suna teribil în limba spaniolă. Cei doi au apucat să 
mişte. Nu prea mult. I-am făcut grămadă înainte ca Bălaiul să 
dezlănţuie artileria grea. Isabela căzuse în genunchi şi îmi 
îmbrăţişase un picior, hohotind: 

— Stăpânul meu, bunul meu stăpân! Au ucis-o! Au lovit-o cu 
capul de perete. 

Nu mai eram eu cel care a îngenunchiat lângă Carmela. Din 


tâmplă îi curgea un firişor de sânge. Faţa îi era udă de lacrimi. 
Buzele îi erau sfârtecate de muşcături: fusese vitează, nu 
țipase. Din gură îi curgea un firişor de spumă roşiatică. O 
bătuseră bestial. Aşa cum nici un om de pe planeta Pământ nu 
bate o femeie. Cu excepţia bubulilor. I-am atins ochii închişi 
cu o mână rece. Lacrimile de pe obraz mi-au umezit palma. 
Am întors-o şi am sărutat-o tremurând: 

— Adio, dragostea mea! 

Am încercat să-i şterg rana de la tâmplă şi Cerul şi-a deschis 
marile-i porţi în faţa mea: o vinişoară de la tâmplă i se zbătea 
aproape imperceptibil. Am urlat neomeneşte, de a răsunat 
întreaga vilă: 

— Bălaiule, trăieşte! 

Mi-a răspuns tunul Bălaiului. Uitasem că eram pe terenul 
adversarilor. Nici nu mai avea importanţă. Îmi amintesc ca 
prin vis de canonada din hol şi de ce făceam. Am prins capul 
soţiei mele în palme şi mi-am închipuit-o întreagă şi 
nevătămată; Am închis, apoi, ochii şi am murmurat: 

— Zamolxe, Stăpâne, n-o lăsa să moară! îţi ofer viaţa mea. A 
mea, Stăpâne, nu a ei! 

Am simţit în trupul inert al Carmelei un zvâcnet de viaţă. 
Am luat-o în braţe şi am strigat în româneşte: 

— Bălaiule, fă pârtie să trec! 

Vocea calmă a părintelui Demian mi-a răsunat din nou în 
urechi: 

— Prima lege a vieţii tale e să nu ucizi! în asta îţi stă 
puterea: Să nu ucizi! 

Mi-am imaginat un scurt circular de lumină şi am început să 
înaintez. În hol era prăpăd. Bălaiul trăsese în candelabrul de 
bronz şi acesta căzuse. O piesă de aproape o tonă. Mobilierul 
era cam fărâmat, iar câţiva bubuli se răsuceau printre ruine. 
Am coborât scările îm grabă şi am traversat holul de intrare. 
La uşă am auzit vocea din adâncuri: Stai! Am stat şi l-am 
aşteptat pe Bălai. Din ochi i-am explicat că după uşă e pericol. 
N-a gândit mult. Nici nu prea avea timp. A băgat patru 
gloanţe în uşă, apoi a descuiat-o cu un şut. Un bubulse 
rostogolise pe scări, iar altul fugea de-a curmezişul curţii, 


către parc. Bălaiul a ridicat pistolul. I-am şoptit: 

— Nu. Bălaiule! Nu mai trebuie. 

S-a abținut cu vădită părere de rău. Începuse să-i placă 
sportul. Am ajuns fără probleme în maşină, Eu cu Carmela în 
spate, Bălaiul la volan şi Isabela lângă el. I-am comandat cu 
voce sigură: 

La don Cristobal! 

— Nu-l cunosc! a fost replica disperată a Bălaiului. 

— Îţi spune Isabela. 

Atât a fost şi am pornit. Nu ştiu câte amenzi ar fi luat Bălaiul 
dacă oprea. Numai că el n-a oprit. A trecut ca un bolid prin 
semafoare, pe sub nasul poliţiştilor, printr-o piaţă de legume şi 
a ajuns. Când a oprit, i-a căzut capul pe volan. Aşa l-am lăsat, 
aşa l-am găsit peste vreo jumătate de oră, când am revenit. 

Don Cristobal era medicul familiei. O adusese pe lume pe 
soţia mea, o văzuse crescând şi devenind doamnă. N-ar fi avut 
inima să o lase să moară. 

— Am avut noroc. Bătrânul Cristobal era în clinică. Ne-a 
primit speriat, cu mâinile tremurând: 

— Dona Carmela! Carmelita. 

— Reanimare! am poruncit eu cu glas aspru. Acum Rapid! 
Cheamă încă un doctor şi o asistentă! 

Bătrânul m-a privit stupefiat: ştia că sunt un om bine crescut. 
M-am controlat: 

— Vă rog! Accident de maşină.! 

Spionul rămâne spion şi în clipa morţii. Legenda de 
acoperire a confruntării cu bubulii a funcţionat automat. 
Doctorul s-a executat cu mişcări precise, ceva mai calme, îşi 
revenise. 

Am stat lângă femeia mea până semnale de viaţă au fost 
evidente. Doctorii o animau, iar eu mă rugam să trăiască. Să 
nu mă lase singur, în lumea asta rece şi urâtă. Nu m-a lăsat. 

Abia după jumătate de oră mi-am adus aminte că Bălaiul 
căzuse cu capul pe volan. Suntem egoişti în dragoste, am 
şoptit pentru mine. Am ieşit în faţa spitalului şi l-am găsit pe 
Bălai în aceeaşi poziţie. Probabil îl atinsese un glonţ tras de 
bubuli şi rezistase din disperare. I-am pus mâna pe umăr şi l- 


am scuturat încet: 

— Bălaiule, unde eşti lovit? Unde te doare? 

A ridicat încet capul de pe volan, m-a privit cu ochii goi, ca 
pe un străin, apoi în ochi i-a mijit privirea poznaşă, cunoscută: 

Piciule, dacă mă mai bagi în vreo boroboaţă ca asta, te 
belesc! 

Era viu. Restul nu conta. Se putea cârpi. L-am întrebat din 
nou grijuliu: 

— Unde eşti rănit? 

— În inimă, piciule! M-a sfâşiat urletul tău. Trăieşte! Parcă 
plesnise un trăsnet. Atunci a căzut şi candelabrul. Mai să faci 
din mine un mistic. 

— N-ai nimic? 

— În inimă, piciule. Teribil o iubeşti pe fata asta? Eu n-am 
iubit niciodată aşa. Mă doare, pricepi? 

Începeam să pricep, dar nu puteam să fac nimic. Fiecare om 
cu Destinul său. Al lui erau pulpiţele nostime, de toate culorile 
planetei. Al meu, o singură femeie. Aşa credeam eu. 

Am stat la sfat câteva minuteEram siguri că, foarte curând 
bubulii vor ataca din toate direcţiile. De atâtea zile de când ne 
filau, cunoşteau destule despre noi, încât să ne caute la toate 
locurile posibile. Aveam de ales: ori îi înfruntam, ori îi 
dădeam pe mâna poliţiei. Am optat, pentru prima variantă. 
Nu ne plăcea publicitatea. Şi, pe bune, poliţia din toată lumea 
lucrează cam public. Bălaiul a luat hotărârea eroică de a duce 
maşina în zona aeroportului şi de a reveni la clinică cu un 
taxi. Speram că bubulii vor crede că am reuşit să zburăm. 

M-am întors în sala de reanimare şi am stat acolo, lângă ea, 
ca un câin'e credincios. Pe jos, lângă pat. Don Cristobal n-a zis 
nimic. Cred că în adâncurile fiinţei sale comportamentul meu 
îl încânta. Aşa am stat, ore în şir, până când Carmela a putut 
deschide ochii. M-a văzut lângă ea şi asta a însemnat mult. 
Abia atunci mi-a venit ideea să cer un pat. Din punct de 
vedere medical, nu prea era corect, dar cererea mea a fost 
satisfăcută. Am dormit lângă ea câteva ore. M-a trezit o mână 
care îmi atingea uşor părul. Mâna ei. Am murmurat prin 
somn: 


— Nesfârşită este puterea Dumnezeului străbunilor noştri! 

Am adormit din nou. Când m-am trezit era ziuă. Priveam 
buimac şi nehotărât în jur. Carmela, deja în pat, fără instalaţia 
de reanimare, a avut puterea să-mi zâmbească: 

— Dragul meu, drag! 

Atât a spus şi au început să-i curgă lacrimi. Plângea fără 
zgomot, ca în vis. M-am apropiat de ea şi am căutat să o 
mângâi: 

— Gata! A trecut. Gata! 

— Chiar crezi că a trecut? Va trece, oare, vreodată, în 
întreaga noastră viaţă? Să avem măcar o zi de linişte, de 
oameni obişnuiţi? 

N-am ştiut ce să-i răspund. Nici nu voiam s-o mint. Marea 
luptă împotriva terorii bubulilor abia începuse. Numai bunul 
Dumnezeu ştia când şi cum se putea termina o astfel de 
confruntare. 

Pe seară, am ţinut sfat cu Bălaiul. Evenimentele nu 
decurgeau conform, planului. În starea în care era Carmela, 
nu mai puteam risca un drum către SU'A. Trebuia să-i 
priponim pe bubuli în Argentina. 

Am lucrat la planul de intoxicare al bubulilor toată noaptea. 
Harta care ne folosise pentru a o găsi pe Carmela îie-a dat idei 
teribile. Am zugrăvit-o în toate culorile posibile, cu semne 
cabalistice. Dacă o studiai, credeai neapărat că avem în Mar 
del Plata cel puţin o sută de agenţi şi zeci de sedii acoperite. 
Acţiunea îmi dădea aripi. Am dactilografiat la maşina 
secretarei câteva documente „strict secrete” din care se putea 
trage concluzia că Argentina era centrul nostru de refugiu, 
dotat, desigur, cu un comandament extern. Practic, n-am lăsat 
oraş din Argentina, fără a marca cel puţin doi-trei agenţi şi un 
sediu conspirativ. Bălaiul, din nou el însuşi, a supralicitat: 

— Piciule, bagă şi câteva, gulgute cu privire la forţele 
noastre din Peru. Vreau să tragă bubulii o dârdâiaiă. În munţii 
îngheţaţi. Sau, şi mai bine, plimbări către Brazilia! Au destul 
teren de jogging. Poate-i mână curiozitatea pe la triburile 
canibale. 

N-am exagerat. Am pus exact cât trebuia. Pentru întărire, am 


trecut şi conacul unchiului Carmelei din Formosa. N-aveau ce- 
i face. Nu ştia nimic de noi. Şi, apoi, în micul orăşel, orice 
străin era suspect. Pentru siguranţă; am sunat la poliţia din 
Formosa, anunțând că o bandă de şantajişti gringos urmează 
să răpească persoane din oraş. Bălaiul chicotea la gândul celor 
ce urmau să se întâmple: 

— Parcă văd recepţia de primire a lui buby-boy. 
Argentinienii ştiu să-şi decoreze fain oaspeţii de acest calibru. 
Păcat că aici nu se practică scalparea! 

Harta şi documentele le-a dus la vila noastră Isabela. Era 
catolică, aşa că am rugat-o să jure că ne-a lăsat lângă 
aeroport. I-am spus unde e seiful secret, în care ţineam banii şi 
bijuteriile. Am rugat-o să pună acolo documentele. Toată 
averea mobilă i-am lăsat-o în pază. Şi era o femeie modestă, 
de aproape şaizeci de ani, care nu ştia nici să citească bine. S- 
a dovedit mult mai cinstită decât multe persoane „civilizate”. 
Când, în vara anului 1992, am revenit în Mar del Plata, toate 
erau la locul lor şi în bună ordine. Aşa chestii nu mai 
întâlnisem decât în cărţi. 

Abia în vara lui 1992, am aflat că stratagema noastră ţinuse. 
„Speriată”, Isabela arătase bubulilor care pătrunseseră în vilă 
exact seiful cu gulgute otrăvite. Mai mult nu putuseră scoate 
de la ea. Ce te poţi aştepta de la o metisă indiancă? or fi 
gândit bubulii. 

Noi am stat ascunşi în spital aproape două săptămâmi. Când 
don Cristobal a apreciat că totul e în regulă, ne-a strecurat 
peste graniţă, în Paraguay, cu un avion particular. Unul care 
cam făcea contrabandă. Mă rog, o meserie urâtă de vameşi şi 
poliţişti. Noi, însă, am apreciat-o la justa ei valoare. Din 
Paraguay am plecat către Rio de Janeiro, unde era puţin 
probabil să avem necazuri. Mergeam către ţara libertăţii, 
Franţa. Când am ajuns la Paris, cădeau deja frunzele de pe 
copaci. Era toamnă bogată şi caldă. Şi-eram liberi. Atât cât de 
liber se simte un spion pe câmpul de confruntare informativă. 

În BUNCHERUL OCTOGONULUI. 

Ajuns la Paris, Bălaiul m-a prezentat lui Cremene, în stilul 
său caracteristic: 


— Şefu', l-am adus pe ăla micu. Specialistul în descântece. 
Arde de nerăbdare să miroase culcuşul bubulilor. Are de plătit 
o poliţă barosană. 

Cremene îmbătrânise vizibil. Riduri adânci îi brăzdau faţa 
bărbătească, iar părul trecea încet dar sigur către alb. 
Începuse să semene cu Bătrânul. Chiar şi la vorbă. 

— Te-ai odihnit destul, m-a întâmpinat el. E timpul faptelor. 

— N-a fost numai odihnă! am ripostat eu. Am penetrat 
agentura de sud, am fost în vizită la Neconvenţionalii lui Sam. 

— Odihnă. Aici, treburile sunt fierbinţi. Iar în ţară, ard. 

— Ordonaţi! am spus eu convins. 

— Intri la documentare, la bunker! Selecţionezi materialele 
probatorii pe secţiuni! Le faci sinteza şi le pregăteşti pentru 
publicare! 

— Toate? Şi cele secrete? 

— Cele care servesc cauzei. Multe au încetat să fie secrete. 
Bubulii au furat câteva tone de documente din România. De la 
CC, de la Securitate, de la Miliție. Numai cei de la Armată au 
scăpat cu arhivele întregi. Nu se ştie dacă şi nestudiate de ochi 
lacomi. 

— Arhivar? 

— Exact! Am încredere în talentul tău de a mirosi ce e mai 
periculos pentru bubuli. Tot ce e periculos pentru ei, publicăm 
în toată lumea! 

— Am înţeles! 

Am salutat şi am ieşit din biroul şefului. Ghidat de Bălai, am 
pornit către bunker. Întregul comandament extern era format 
dintr-o vilişoară relativ izolată. În faţă, îi atârna o firmă de 
import-export, iar birourile de la parter foloseau pentru aceste 
operaţii de acoperire. La subsol, era bunkerul. Adică, 
depozitul de documente salvate din Octogon de urgia invaziei. 
Cum le aduseseră până aici, numai Dumnezeu ştia. Am 
încercat să aflu de la Bălai: 

— Cum aţi reuşit să căraţi câteva tone de documente prin 
atâtea vămi? 

— He'! a icnit Bălaiul. De-ar şti bubulii, ce mai autocritici şi- 
ar face! N-au destule ziduri pentru dat cu capul! Dacă ţi-aş 


spune că ni le-au cărat ei, nu m-ai crede. 

— Nu seamănă cti ei. 

— Măi Petrică, greşeala numărul unu a unui spai este să 
creadă că ceva e imposibil! În branşă, totul e posibil! Dacă ştii 
să te orientezi. Şi dacă ai noroc. 

— În concret? am replicat eu interogativ. 

— În concret? Bubulii ne-au cărat calabalâcul până în 
Franţa, convinşi că au pus mâna pe ceva foarte valabil. Cam 
aveau dreptate. Numai că nu cunoşteau şi părerea noastră cu 
privire la proprietar. I-am lăsat fără marfă, la zece kilometri 
de Paris. După ce cheltuiseră milioane pentru a trece întregi 
prin vămi. Asta ca să nu crezi că nu ştim să apreciem relaţiile 
bubule la justa lor valoare. 

Când am văzut muntele de arhivă care mă aştepta, am 
înlemnit. Era de muncă pentru câţiva ani buni. Mi-am ales un 
birou luminos, am oftat adânc şi am început. 

Oftezi, piciule. Nu-ţi place hârțoaga? 

— Mi-a ghicit mie o ţigancă c-o să fiu cărturar. 

— Viaţă lungă? mi-a urat Bălaiul şi m-a părăsit. 

Aşa am început noua mea carieră. Cea de arhivar al 
Octogonului. Înţelesesem de ce era nevoie exact de mine: 
'nimeni n-ar fi putut selecţiona prin metode clasice muntele de 
arhivă, în timp scurt. Mai apoi, cel care avea acces la atâtea 
secrete trebuia să fie un tip de încredere. Mai să-mi crape 
pieptul de mândria patriotică ce mă cuprinsese! 

Am început cu, Studiul jurnalelor din ţară. Nu pentru că ar fi 
meritat atenţie deosebită. Curgea atâta dezinformare în 
cerneala rotativelor, încât ar fi bătut întregul congres mondial 
al mincinoşilor. Pur şi simplu voiam să măsor pulsul naţiunii. 
Adică să văd cam în ce atmosferă informaţională trăia; 

Trăia prost. Dezinformarea făcea încă ravagii. Propaganda 
bubuâă nu se lăsa învinsă chiar aşa uşor. Citeam ştirile cu 
voce tare. Ce era interesant, înregistram pe dictafon. 

Searacomentam cu gazda mea, Bălaiul. Căci, la Paris, ne 
confiscase şi ne băgase în luxul vieţii sale. Carmela se odihnea 
cu Ninette şi copii, iar noi alergam cu treburile „firmei”, 
Comentariile Bălaiului meritau obositoare zile de arhivă. 


— Bălaiule, uite ce zic ăştia, în mod insistent! Cică s-a 
produs un genocid cultural asupra minorităţilor. 

— Mie-mi spui? Noi, lipovenii, deţineam monopolul brojdelii 
la secărică. Ne-au deznaţionalizat! Ne-au trecut pe spirt 
medicinal, pe vodcă satelit, pe cocârţ. Ai văzut tu un genocid 
mai mare? Şi asta nu-i tot. Într-o vreme, nu găseai nimic de 
pileală în toată Delta, Mergeau lipovenii cale de zeci de mile 
să cumpere un kil de samagon ori o sticlă de rom fabricat pe 
blat de nişte băieţi faini, care ne compătimeau. Cât pe ce să ne 
curețe. Ascultă la mine: fără trăscău, lipoveanu-i ca şi mort. Şi 
ăsta, odiosul, voia să ne lase uscați.: 

— Eu am vorbit serios, Bălaiule. Genocid, cultural.,: 

— Păi asta-i, că nea Nicu ne-a lovit în cultura noastră 
specifică. Ai văzut tu lipovean să cânte fără pileală? 

— Hai, Bălaiule, fii serios! Zi, ce părere ai? 

— Părere? Cui foloseşte? Nea Nicu e mort. Mai vezi tu altul 
care să se dea vinovat? Să-şi ia răspunderea? Toţi au fost 
dizidenţi. Toţi au protestat pe ascuns, că-l păzea Securitatea 
cu măciuca, să nu deschidă gura. Dacă Vrei să ştii, cel mai 
mare dizident al epocii de aur” a fost moş Darie din Gliboca: 
fabrica samagon în contra dictaturii! Şi-i întărea fizic şi, moral 
pe luptătorii anticomunişti din toată Delta. I-aş da şi o 
medalie moşneagului. Dacă l-aş găsi treaz măcar o clipă. Ceea 
ce nu cred să se producă în secolul ăsta. 

— Bălaiule, să spunem că voi n-aţi avut probleme. Şi nici n- 
aţi făcut. Lotca, peştele, bănişori, oleacă de contrabandă. 
Problemele le ridică maghiarii. Ei susţin existenţa unui 
genocid cultural. 

— Ei, parcă numai asta susţin ei! Nu-i băga în seamă! Au şi 
ei visuri. Şi deznaţionalizează ceva de speriat! În Harghita, am 
găsit un sat de armeni maghiarizați. Şi tu ştii cum sunt 
armenii! Ca şi ovreii. Ţin la neam. 

Era clar. Cu Bălaiul era mai greu să priveşti lucrurile grav. 
Toate aveau o stare de levitaţie. Ar fi fost păcat dacă dictatura 
le-ar fi afectat cultura specifică. 

Având în vedere evoluţia situaţiei din ţară, considerasem că 
prima acţiune reuşită ar fi fost să prezint probe privind 


intervenţia străină şi teroriştii fantomă, pe care nimeni nu-i 
găsea. Deşi, în decembrie 1989, fuseseră foarte utili, foarte 
prezenţi şi foarte prinşi. Unii, chiar, foarte prezenţi şi foarte 
prinşi. Unii, chiar, foarte morţi. Dintre sute de terorişti prinşi, 
nu apăruse niciunul la judecată. Toţi se evaporaseră. 
Preşedintele Ion Iliescu susţinea că problema lor e foarte 
delicată şi greu de clarificat. Asta mi-a atras atenţia. Şi m-a 
mai frapat declaraţia generalului Victor Stănculescu: 
„Problema teroriştilor va fi clarificată peste câţiva ani, când 
actualii lideri nu vor mai fi la putere. Cremene era prea 
ocupat să-mi asculte raţionamentul, aşa că tot la Bălaiul am 
ajuns: 

— Bălaiule, am proba! Generalul Stănculescu a declarat 
public, în presă, că teroriştii vor fi cunoscuţi abia după ce 
grangurii aflaţi la putere nu vor mai deţine actualele funcţii. 
Cu alte cuvinte, între terorişti şi actuala putere există o 
legătură directă. 

— Ghipsulescu e mare pişicher. A zis şi el ca Pythia. Dacă 
iese moşul din colibă, îi spune că e în excursie. Dacă nu iese, îi 
umflă harbujii şi-o şterge. Nici nu-l poţi condamna. E în stare 
să vândă şi armamentul plutonului de execuţie. Ca să nu mai 
vorbim de zidurile puşcăriei. 

— Afirmația nu e făcută sub nici un fel de condiţie 
suspensivă. E categorică. 

— Şi? S-a mişcat cu vreun milimetru nea Ionică din Dealul 
Cucuvelei? 

— Nu, clar. 

— Piciule, află că bătrânul sforar, Brucan, a intuit exact 
situaţia. Ţugulanul se dă în vânt după ştiri senzaţionale. Dar, 
când le are şi sunt reale, nu are nici măcar puterea de a 
protesta. Ca orice balcanic, va murmura Măiculiţă mamă, ce 
măgărie! Apoi se va duce să radă câteva berici cu un amic şi 
să comenteze măgăria. La asta-i trebuiesc ştirile! Să le discute 
cu amicii la o berică. Să se enerveze. Să se aprindă. Să dea cu 
pumnul în masă: Aşa nu mai merge, domle! Să-ţi facă iluzia că 
ia atitudine, că participă. Să bârfească copios. Asta e. Şcoala 
lui taica Brucan e valabilă. Cine prinde şpilul se pricopseşte. Îl 


lasă pe ţugulan să bârfească 'şi îi înşfacă mangoţii. Inclusiv din 
tezaurul naţional. 

— Bălaiule, n-ai fost demult prin ţară. S-a cam radicalizat 
țugulanul. 

— Şi, la ce i-a folosit? Să se ducă zilnic în Piaţa Universităţii 
pentru a înşfăca porţia de ciomăgeală de la scutieri? Asta e nu 
e radicalizare! Ăsta e masochism'.? Huo! Să te duci şi să urli 
pentru dreptul tău de a fi bătut. 

— Ai o viziune, Bălaiule! 

— Cea mai realistă, piciule. Nu-i alta care să exprime mai 
exact situaţia din România. 

— Nu te cred. Ştii şi tu că s-au schimbat multe. Ţugulanul s-a 
organizat, are partide, luptă şi el legal. Nu poate dormi tot 
timpul cu Kalaşnikovul sub cap: 

— Parcă Kalaşnikovu' a ştiut ce să facă? A tras în cine, 
trebuia? Nu! E bolnav de mituri, ţugulanul tău. Visează un 
papaşa care să-i dea crăpelnițţă, căldurică şi o ţârişcă de 
libertate. Cât să poată mârâi. Nu mai mult. Căci asta-i 
perestroika: Lungeşti lanţul la trei metri şi muţi strachina cu 
păpică la patru. Ţugulanul, în visele sale tainice, visează 
perestroika. Deşi inconştient. 

— Nu, Bălaiule! Ţugulanu-i foarte inteligent, când vrea. Şi 
foarte caustic. Din ce citesc, trag concluzia că s-a deşteptat. 

— Poate după ce l-au altoit minerii. Înainte nu, fii sigur! Aşa- 
i manevrează tribul lui nea ionică, de cântă exact cum vrea el. 
— Nici chiar aşa, Bălaiule. Priveşte numai cât de contestat e 
Iliescu! Nu e zi să nu-i strige careva Jos! Nu e pace sub 

castanii Cotrocenilor. 

— S-o crezi tu! Ăsta-i teatru. Import. Made în URSS. Ne-a 
semnalat amicul tău, Cernescu. Exact ca la Moscova. S-a dus şi 
ţugulanul de Cernescu să-l vadă pe Ivan la strâmtoare. Şi când 
colo, ce să vezi? O gaşcă de informatori din lumea interlopă, 
organizaţi de un ofiţer KGB în uniformă, auzi? în uniformă! 
strigau: Jos KGB -ul! Pricepi? Să vadă mujicul că e o reacţie, 
că se iau măsuri. Să urle plin de având revoluţionar. Să-i 
treacă de a mai face şi altele. Să se descarce. 

— Bălaiule, mă îngropi cu viziunile tale. Ai zice că eşti 


expertul numărul unu în politica mondială. 

— Să ştii că sunt, piciule. Uite, de exemplu, nen-tu Ionică 
Trandafir este singurul lider din Est care a reuşit, să conducă 
concomitent şi guvernământul şi opoziţia. Pur şi simplu bagă 
în scăfârliile celor din opoziţie lozinci simple. pe care ei le 
înghit şi se droghează în 'direcţia dorită de Papaşa. 

— Concret? 

Treaba cu Securitatea. În decembrie, le-a spus Papa şa că 
„securiştii e nasoli şi fură democraţia poporului”. Ai văzut 
unul. singur să se fi trezit, atunci? Unul care să zică: „Bă, dacă 
a zis. Papaşa că e nasol, înseamnă că e cu noi, nu cu el? 

— Valabil raţionament. Chiar că-ţi vine să crezi că tipii ţin 
capetele numai pentru a avea pe ce pune pălăriile. 

— Ai început să gândeşti exact, piciule. Te' fac expert. Şcoala 
lui Bălaiul, marele trosnitor de cocârţ din Gliboca, nu are 
concurent la nivelul mondial 

— Şi Petre Roman? Ăla micu, Neulanderu'. 

— Fain băiat, pe cinstea mea! Ai zice c-a făcut şcoala la noi. 
Nu pot pune mâna în foc că n-a făcut-o. Are un tupeu de mare 
spai Unul de ăla de ciordeşte bomba cu neutroni din garajul 
lui Sam şi când e găbjit spune: Pardon?! Care bombă?! Care 
garaj?! Eu vorbesc spaniola şi am certificat de botez! În plus, 
trebuie să vă anunţ că am implimentat nişte fasole boambe la 
Staţiunea Fundulea. Poate despre acest pariu al meu cu 
agricultura e vorba? îi face mintea creaţă ţugulanului, de la 
vlădică şi până la opincă. 

— Are stofă de politician, tipul. Mă întreb de ce naiba nu s-a 
lansat pe timpul lui nea Nicu. 

— Păi, se lansa el, săracul, dacă putea. Trăgea nişte serenade 
sub ferestrele Zoicăi de speria toţi motanii din Primăverii. 
Numai că nu a vrut coana mare. Avea alte planuri. L-a trimis 
să se răcorească cu franţuzoaice. 

— ŞI, şi. 

— A combătut el ce a combătut. Se speriase DST -ul, nu alta. 
Până la urmă s-a cuminţit. A intrat la stăpân. Are un mutter 
complex pe cinste. Dar, acum i-a venit vremea. Sapă ăsta cu 
sârg la groapa lui Ionică. 


— Două şcoli, doi elevi, două metode de, lucru”. Care pe 
care? 

— Ionică pe Petrică. Şcoala lui naşir Ştalm n-are încă rival 
planetar. Vei vedea. 

— Sigur? 

— Cum mă vezi şi te văd! îmi spune mie îngeraşul meu că 
acum, pe toamnă, se umflă orzu-n ei. Să-i vezi ieşind la 
drumul mare, cu şişurile în dinți.: 

— Forte de sprijin? Ionică? 

— Muc şi sfârc. Măgureanu et comp. Cooperativă 
specializată în croitorie. Apropo, ai observat că Măgureanu a 
recunoscut în două interviuri că, în decembrie, a fost şi 
intervenţie străină? Spunea că a fost benefică. De ce crezi c-a 
recunoscut? 

— Nu-l ştiu pe tip. Poate, de fraier? 

Are şcoală. Până la urmă, tot iese Îa iveală trosneala 
internaţională. Şi atunci, minzpcul nevinovat se prezintă: V- 
am spus, eu de mult cum stau trabanalele. Pricepi? 

Îmbârligată afacere în ţară. Ai zice că eşti la circ. 

— Păi, chiar asta e. S-a spart ' circul mare şi au ieşit cu toţii 
în stradă. Scot foc pe ochi şi gură, sar la trapez, joacă ursul, 
maimuţele nu lipsesc. Iar ţugulanul aplaudă şi-şi dă 
consimţământul. Sau votul. 

— Şi, în această situaţie, crezi că mai merită să ne 
sacrificăm? Mai ales noi, cei bogaţi? 

Privirea Bălaiului s-a întunecat o clipă, apoi a replicat rece şi 
străin, cum nu-i era în fire. 

— Piciule, mie mi-e drag ţugulanul liber. Şi Delta, 
românească. 

Asta a fost cea mai completă declaraţie patriotică a Bălaiului. 
Singura care am auzit-o în viaţa mea. Făcea cât zece tomuri de 
gargară patriotardă scrisă de anumiţi, „dizidenţi”. 

După vreo două zile de la discuţie, Bălaiul a apărut radios în 
bunker: 

— Piciule, am câştigat! Sunt un mare deştept. Nea Ionică l-a 
croit pe ăla micu. L-a minerit, mai bine zis. 

Am ridicat privirea întrebătoare din hârtiile pe care le 


cercetam: 

— L-a plesnit? 

— De i-au mers fulgii. Ţi-am spus eu că şcoala iui Stalin e 
imbatabilă! 

— De unde ştii? 

— Bucureştiul. Acum vin de la telefon. Minerii 
implementează democraţia originală la sediul guvernului. Ăla 
micu, Neulanderu', şi-a dat demisia. 

— Măiastră-i mâna lui! A conducătorului încercat! 

— Just! Mă gândesc. ce ar zice dacă l-am contacta. Pun pariu 
că ar trata cu noi. Ne-ar da şi grăunţe, şi făină şi grade. 

— Da, dar ne-ar pune la ham. Pentru victoria capitalismului 
original dezvoltat în toată România! 

— Nu numai asta. Ne-ar şi beli. Şi ne-ar trata cu un praf de 
ardei, la foc mititel. Nu suntem genul de tipi care ii plac lui. 
N-avem şcoli şi state de activişti. 

— Mai bine haiduc, decât poteră, nu-i aşa? 

— OK, haiducule | Ce-ţi mai iese din hârţoage.? 

— Multe, Bălaiule, tare multe. Se clarifică orizontul înțeleg 
ceea ce, nu pricepusem atunci. 

— Ia te uită! Şi eu, dobitocul, care credeam că tu le afli pe 
toate numai dând ochii peste cap! 

— Nu râde, Bălaiule. E şi asta o metodă, Am învăţat-o cu 
greu. 

— Şi la ce ţi-a folosit? Ai biştari, dar n-ai linişte. Hămăleşti 
15 ore pe zi într-un depozit de arhivă. 

Era o întrebare la care răspunsesem demult. Am şoptit încet, 
ca pentru mine însumi: 

— Ştii, Bălaiule, şi mie îmi place ţugulanul. Tot liber. Şi am 
acasă nişte munţi care ţin să rămână ai noştri. 

Bălaiul m-a apucat de umăr şi m-a privit direct în ochi; 

— Bă, să nu pişi ochii! Nu eşti deloc tipic. Strici clişeul lui 
nen-tu Brucan. Ai uitat cine eşti tu? Un fanatic, îndoctrinat 
ideologic, gata să omoare şi pe mă-sa, cu arme importate de la 
marţieni. Ai uitat? 

Nu uitasem. În faţa ochilor mi-a apărut din nou, circul 
morţi). Aşa cum îl văzusem eu în casele. Aşa cum mi-l 


povestiseră supraviețuitorii. Aşa cum îl caracterizase 
Cernescu. Da, Cernescu.,. 

— Bălaiule, mi-ai spus că aveţi contacte cu Cernescu. 

— Exact. E un ţugulan mai căpos decât l-ai descris! tu. Ăsta 
nu uită nici în mormânt că l-ai privit pieziş odată. A ieşit la 
drumul mare, cu paru—n mână. Obiceiuri de ţugulan 
răzvrătit. 

— Adică? 

— Lucrează în presă. „ Scrie în ziare. Trage cu torpile în tot 
soiul de tipi din ăştia răi. Obicei prins în fragedă pruncie la 
şcoala aia, de marină. 

— Ştiu, Bălaiule, la şcoala aia am învăţat şi eu. 

— Aha! De-aia vă ţineţi de mână. Să nu vă pierdeţi. 

— Da, ţin la el. La drept vorbind, răspund pentru eL Eu l-am 
adus în Octogon. 

— Dacă ţii la el, spune-i să tragă mai piano. Nu de alta, dar 
ştiu, nişte tipi care s-ar înfrupta cu plăcere din coliva lui. 

Amînceput să râd crud şi rău. Bălaiul mă privea mirat. L-am 
lămurit: 

— Cernescu mort e mult mai periculos. decât Cernescu viu, 
Asta poţi să înţelegi, nu? 

Aha! a făcut Bălaiul. Bănuiam eu că vă ţineţi de şotii 
înfiorătoare. Dar nici chiar aşa. 

— Bălaiule, vreau să văd ce a publicat Cernescu! Am avut o 
vorbă cu el. Nu am găsit nimic în jurnale. 

— Păi cum să găseşti? Toate sunt la mine. Mi le-ai cerut? 

Aşa era. Nu le cerusem. Nici nu mă interesasem de finul 
meu, Paul Cernescu. Căci, eu îl botezasem pentru Octogon. 
Voiam să văd ce a făcut. Am studiat o seară întreagă 
materialele' publicate de Cernescu în diferite jurnale. Bălaiul 
avea dreptate. Omul meu ieşise cu paru-n mână la lotri. Dar, 
Bălaiul nu observase ceva. Ceva ce eu am observat şi m-am 
bucurat. Cernescu ţinea bine paru-n mână şi altoia invadatorii 
fără rezerve. În acelaşi timp, lucra în fente. Uite-l, nu e! Se 
acomodase. Spusesem eu odată că un tip de soiul meu e mai 
periculos decât o divizie de rachete balistice. Începuse să-mi 
confirme părerea. 


Pe data de 29 septembrie 1991, am descoperit în arhivă 
raportul lui Lew C. Azzuro. Scris impersonal, „rece,. laconic, la 
obiect. Tipul era profesionist, nu lălăitor. Pe câteva pagini era 
tot ce trebuia să ştie omul, pentru a înţelege ce se întâmpla în 
România zilelor noastre. 

Raportul se baza pe studierea unui oarecare Plan M, din 
posesia bubulilor, şi suna foarte simplu: 

Din ultima, analiză la nivel înalt, efectuată la 6 decembrie 
1989, rezultă că România este perfect pregătită pentru o 
revoltă, populară. Trăsăturile definitorii ale situaţiei operativ- 
informative actuale sunt: 

— Majoritatea populaţiei aşteaptă o schimbare, fie ea şi 
organizată din exterior. Deşi mijloacele mass media amice 
(bubule n.n.) au prezentat constant, preocuparea lumii libere 
pentru respectarea drepturilor omului în România, speranţele 
românilor se îndreaptă în special către Mihail Gorbaciov, pe 
care propaganda sovietică, bine organizată, a izbutit să-l 
insinueze în conştiinţe ca pe un posibil eliberator. 

— Starea de spirit din aparatul de coerciţie (Armată, Miliție, 
Securitate.) este favorabilă debarcării conducerii ceauşiste. În 
acest an, conform celor stabilite, nu au fost avansați la gradele 
imediat următoare ofiţerii superiori şi generalii îndreptăţiţi la 
această măsură. Loialitatea cadrelor tinere faţă de dictatură 
este mai mult decât discutabilă. Cu excepţia câtorva cadre cu 
funcţii foarte înalte, nu se estimează o reacţie în favoarea 
dictatorului, din partea aparatului de coerciţie. Ca atare, în 
caz de tulburări sociale de amploare, nu se prefigurează 
acţiuni represive serioase. 

— Aparatul de menţinere a ordinii interne are un potenţial 
de reacţie foarte redus. Pregătirea forţelor speciale de poliţie 
este pur teoretică, deoarece situaţia internă nu a impus 
combaterea manifestaţiilor, mitingurilor ori altor acţiuni 
stradale violente. Tehnica din dotare destinată utilizării în 
acest scop, este cu mult sub standardele mondiale şi absolut 
insuficientă. Nu există maşini de luptă uşoare, lansatoare de 
gaze, tehnică de luptă pentru împrăştierea demonstranţilor. 
Aparatul informativ, excesiv birocratizat, nu va putea fi folosit 


într-o eventuală represiune, deoarece nu are calificarea 
necesară; anii îndelungaţi de linişte socială au transformat 
aparatul Securităţii într-o organizaţie exclusiv informativă. Ca 
atare, în situaţia izbucnirii unor tulburări de amploare, se 
estimează că dictatorul va apela la forţele Ministerului 
Apărării Naţionale, în care are multă încredere. Acest fapt 
poate fi deosebit de important pentru planificarea măsurilor 
ulterioare. 

Am ridicat privirea de pe document şi am rămas o clipă pe 
gânduri. Mă uimea acurateţea informaţiilor cuprinse în 
materialele bubulilor. Ăştia nu umblau cu lozinci. Mergeau pe 
realitatea crudă, aşa cum era ea. Un lucru care trebuie să intre 
în capul oricărui „deştept” naţional. 

Raportul continua: 

În situaţia izbucnirii unor tulburări de amploare, se 
estimează că dictatura ceauşistă va scoate în stradă toate 
categoriile de forţe din dotare. Acest lucru ne poate fi deosebit 
de favorabil din următoarele motive: 

— Dictatorul a cultivat cu asiduitate neîncrederea între 
forţele Securităţii şi Armatei, pentru a preveni coalizarea lor 
într-un eventual puci. Putem, deci, să le manevrăm una 
împotriva celeilalte. 

— În situaţia că trupele Ministerului Apărării Naţionale şi' 
ale Mimisterului de Interne vor fi scoase concomitent în 
stradă, fiecare sub comandă proprie, se pot iniţia acţiuni 
complexe de derutare, dezinformare, culpabilizare asupra 
fiecărei categorii de forţe. Necunoscându-se reciproc, fiecare 
categorie de forţe poate raţiona că este atacată de cealaltă. 
Ori, şi mai bine, fiecare poate: raţiona că cealaltă este fidelă 
dictatorului. 

Bubulul care a întocmit Planul M era deosebitde inteligent. 
Cu siguranţă avea studii complexe: militare, informative, 
psihologice. Prindea exact elementele esenţiale. 

Planul continua foarte clar şi deschis: 

— Pentru doborârea 'dictaturii ceauşiste din România nu este 
necesară o intervenţie militară. Acelaşi rezultat se poate 
atinge prin folosirea unei forțe reduse numericeşte, formată 


din experţi în comando şi diversiune, sprijiniți de un puternic 
„foc” dezinformativ în mass media internă şi externă. Ideea 
este prezentată foarte bine în cartea „The gentlemen” de John 
Boland, pe care o anexez la raport. 

În concret, propun iniţierea următoarelor măsuri: 

1) Forţa de comando şi diversiune, formată prin contribuţia 
proporţională a părţilor interesate, să fie de maxim valoarea 
unui batalion, divizată în plutoane Operative, pe principalele 
oraşe ce trebuiesc cucerite; în mediul rural, nu ar avea 
eficienţă, datorită numărului redus de locuitori şi pasivităţii 
tradiţionale a acestora. Pătrunderea forței expediţionare să se 
facă concentric, prin toate punctele de trecere a frontierei, 
pentru a nu trezi suspiciuni din partea aparatului informativ. 
Intrarea în acţiune-a tuturor forţelor expediţionare să se facă 
la o dată fixată în prealabil, de comun acord, cu precizie de 
minut. Numai astfel, putem realiza surprinderea şi divizarea 
forţelor armate ale dictaturii. 

2) Fiecare parte interesată va activa >, până la data, 
declanşării operaţiei, întregul potenţial informativ-operativ 
aflat în conservare, pregătindu-l pentru operaţiuni 
dezinformare-influenţare, derutare. Potrivit datelor 
centralizate, obţinute de la forţele interesate, putem conta pe 
sprijinul a circa 2000 agenţi informatori şi de influenţă 
(calificaţi şi dirijaţi pe bază de plan) precum şi cel puţim 7000 
de simpatizanți din rândul populaţiei (pregătiţi superficial de 
către agenţii calificaţi). Foiţele sunt mai mult decât suficiente 
pentru a ridica o parte considerabilă a populaţiei la revoltă 
împotriva dictaturii. 

3) Tabelul cu persoanele propuse de fiecare parte pentru a 
prelua funcţii în noile organe de putere şi administrative ale 
României este prezentat în anexă. Numărul relativ redus al 
acestor persoane impune măsuri de racolare a unor noi 
persoane capabile a servi cauza noastră. De asemenea, se 
impune reabilitarea unor persoane descoperite şi pedepsite de 
către aparatul justiţiei române pentru colaborare cu 
organizaţia noastră, în vederea impunerii acestora în aparatul 
de conducere centrală şi locală a statului român, în acest scop, 


„pe timpul'acţiunii, se va avea în atenţie deosebită 
recuperarea arhivelor informative, politice şi de justiţie care 
concentrează da'te compromiţătoare despre aceste persoane. 
Ulterior, printr-o acţiune combinativă (mass media plus 
justiţie) vom obţine reabilitarea lor şi prezentarea ca dizidenţi, 
luptători Împotriva dictaturii. Infiltrarea lor în aparatul de stat 
nu va mai crea nici un fel de probleme. 

Într-o primă fază, putem conta şi pe sprijinul interesat a unor 
persoane culpabile (şi culpabilizate!) pentru faptele săvârşite 
pe timpul dictaturii. Oportunismul este trăsătura definitorie a 
peste 60 la sută din oameni, aşa că foştii susţinători ai lui 
Ceauşescu vor trece în masă, în tabăra noastră. 

Dacă materialul nu ar fi fost datat foarte/exact, aş fi crezut 
că a fost întocmit după evenimente. Chiar aşa se produseseră, 
cum fuseseră planificate. O parte din arhive, fuseseră 
devalizate, în căutarea dosarelor agenturii bubule. Unii spioni 
şi trădători arhicunoscuţi se lansaseră în viaţa publică sub 
măşti de dizidenţi. Cei mai aprigi ceauşişti deveniseră peste 
noapte cei mai marianticomunişti. Teribil de bine cunoştea 
planificatorul bubul firea omenească! Iată ce înseamnă să faci 
ştiinţă, nu gargară politică! Informativul bubulilor lucra cu 
terii, cu tehnică şi multă ştiinţă. Nu mă mai miram deloc de 
faptul că le trăsese o cotonogeală clasa-ntâi celor din 
Securitate. 

Planul M se derula ca un coşmar: 

4) Principalul element din sistemul de apărare al României 
care trebuie anihilat cu prioritate, este Securitatea. După 
ultimile da'te, efectivul acesteia se cifrează la 9000 ofiţeri, 
4000 subofiteri şi circa 1500 angajaţi civili. Sistemul 
informativ al Securităţii este organizat teritorial şi central pe o 
bază cibernetică, dovedindu-se de nepătruns în punctele cheie. 
Nu s-au reuşit infiltrări, iar cazurile de trădare sunt 
nesemnificative. Fugarii aflaţi în subordinea noastră cunosc 
foarte puţine da'te de interes operativ; am ferma convingere 
că o bună parte dintre ei sunt infiltraţi de Securitate, prin fugă 
aparentă, pentru a ne dezinforma. Ca atare, pentru anihilarea 
Securităţii se impun măsuri foarte serioase după cum 


urmează: 

— Pe timpul manifestaţiilor stradale, agenţi anume instruiți, 
echipați în haine civile, se vor insinua în rândul revoltaţilor, 
executând foc în ascuns şi pe faţă. Scontăm că reacţia 
populaţiei va fi de a culpabiliza Securitatea, cunoscută că nu 
poartă uniformă. Pentru a se crea o stare de spirit favorabilă 
distrugerii totale a Securităţii, trebuiesc minim 810000 de 
morţi, care să-i fie puşi în sarcină. 

— Agentura de influenţă şi dezinformare va lansa ştiri 
anume fabricate, menite să prezinte Securitatea ca un 
organism imens, bine înarmat, fanatizat, supus integral 
dictatorului. Cifrele ce se propun pentru fiecare caz în parte, 
precum şi sloganele anti-Securitate se prezintă în anexă. 

— Grupe de comando anume pregătite, echipate în ţinută 
civilă, vor ataca sistematic unităţile Armatei, creând impresia 
că Securitatea atacă Armata. Scontăm că, în replică, unităţi 
ale Armatei vor ataca unităţi ale Securităţii, provocând un 
conflict de mare amploare. În această fază, agenţii noştri, 
infiltraţi în rândul revoluţionarilor, vor prelua integral 
arhivele şi unităţile de Securitate, Documentele de mare 
interes operativ vor fi trecute imediat peste frontieră; în acest 
scop se va lua măsura legalizării deschiderii frontierelor şi 
suspendării controlului vamal. 

Prin agentura proprie, precum şi prin alte persoane 
receptive, se va declanşa o acţiune culpabilizatoare de 
amploare împotriva Securităţii, desconspirându-i-se sediile, 
mijloacele şi metodele de acţiune, lucrătorii acoperiţi etc. De 
asemenea, se vor iniţia acţiuni prin care cetăţeanul român să 
identifice Securitatea cu dictatura şi represiunea gravă a 
perioadei ruso-fi'le. Pe măsura posibilităţilor, se va trece la 
lichidarea fizică a celor mai mari specialişti ai Securităţii. 

— Funcție de evoluţia situaţiei concrete, se vor iniţia orice 
alte măsuri menite să spulbere definitiv structurile Securităţii, 
să scoată din minţile românilor mitul invincibilităţii şi 
atotputerniciei ei. Rezultatul final trebuie să fie satanizarea 
completă şi definitivă a acesteia. 

Nu aveam cuvinte. Mi-am scos în gând pălăria în faţa 


severului planificator bubul. Dar numai pe jumătate. Căci, 
măsurile planificate fuseseră aplicate integral, dar nu 
dăduseră rezultatul scontat. Nici un român nu spânzurase 
securiști de stâlpi,. aşa cum făcuseră maghiarii, în 1956. 
Muriseră mai puţin de 200 de oameni, în prima fază a 
diversiunii, şi mai puţin de 1100 în faza finală. Armata şi 
Securitatea nu intraseră în război una contra alteia, graţie 
celor doi generali eroi — Guşe şi Vlad. Şi, ceea ce-i mai 
important, bubulii nu reuşiseră să lichideze integral 
Securitatea. Nici să pună mâna pe cele mai importante arhive. 
Asta urma să-i coste. 

Am continuat să studiez raportul lui Azzuro, fluierând vesel: 
Nu fusesem înfrânți de marea forţă bubulă. Mai mult, 
întărisem mitul invincibilităţii. Şi creasem unul nou, cel al 
supravieţuirii în condiţiile oricărui atac. Aveau bubulii cu ce- 
şi frământa neuronii! 

5) Cel mai important element de rezistență al Românilor este 
Octogonul, unitate informativ-operativă de nivel 'mondial. 
Avem puţine da'te referitoare la acest fenomen, căci tind să 
cred că e vorba de un fenomen, nu de un aparat propriu-zis. În 
primul rând, durează de peste o sută de ani, în ciuda 
schimbărilor ideologice. În al doilea rând, foloseşte mijloace şi 
metode care ar putea intra în categoria Neconvenţionale. 
Numai că unele sunt deja cu mult superioare 
Neconvenţionalelor cunoscute de noi; prezint în anexă 
raportul asupra Operațiunii Malta, executate de câţiva agenţi 
ai Octogonului folosind astfel de mijloace „extraterestre”. 

Am rânjit satisfăcut. E plăcut să te vezi citat, pe post de 
clasic în viaţă, de către marii specialişti informativi ai 
bubulilor. Nu. se prinseseră de mişcare. Am spus eu că bubulii 
au de toate, dar nu au Dumnezeu. De la asta o să se tragă şi 
dezastrul lor. 

Nici Armata nu scăpase atenţiei bubulilor: 

6) Armata ar trebui, teoretic, să fie foarte fidelă dictatorului. 
Acesta o curtează insistent, se ocupă de îndoctrinarea ei (prin 
fratele său, Ilie, şeful Consiliului Politic Superior al Armatei), 
i-a creat o industrie proprie de armament, etc. Practic, 


nivelurile medii şi inferioare ale Armateinu au nimic de a face 
cu dictatura. Ele sunt formate din cadre provenind din mediile 
sărace, întru-cât nici un mare şef nu-şi trimite copilul să sufere 
rigorile vieţii cazone: Ceea ce n-a înţeles dictatorul este însă 
adevărata stare de spirit a Armatei: ea tinde să joace un rol 
social, să iasă în faţa societăţii cu munca şi sacrificiile ei. E un 
drept, la satisfacţie pe care dictatorul îl refuză. Poporul îşi 
adu, ce aminte că are Armată numai la cutremure, inundaţii, 
alte calamităţi naturale în care e nevoie de sacrificiu. Ori, 
când are munci ordinare, la care nici ocnaşii nu rezistă, cum 
ar fi: săpatul primitiv în mină, de-rocatul pe marile şantiere, 
munca în condiţii de sclav, în agricultură primitivă etc. În 
plus, cadrele Armatei sunt plătite mai prost decât multe alte 
categorii sociale; în fapt, un ofițer superior are un salariu mult 
mai inferior veniturilor unui ospătar, zugrav, mecanic auto 
etc. Asta „trează o anumită stare de spirit, care se 
concentrează în zona de aşteptare a schimbării. 

Erau deştepţi tipii ăştia din Serviciul de analiză al centralei 
bubule. Am continuat să citesc: 

Armata are un mare avantaj faţă de Securitate: poate fi 
manevrată printr-un număr redus de persoane, bine planate 
Aceasta e şi metoda pe care o propun: un număr limitat de 
persoane, fidele nouă, să o ia în control şi să o direcţioneze 
împotriva Securităţii. Cum e de aşteptat ca la nivel înalt să 
existe o anumită colaborare între Armată şi Securitate, e 
necesar să decapăm, din primul moment, acest nivel şi să-l 
înlocuim cu forţe fidele nouă. Pentru aceasta, e imperios 
necesar ca Armata să tragă măcar un singur glonţ împotriva 
demonstranţilor. În scopul creerii mijlocului de culpabilizare a 
Armatei, se vor folosi forţele de comando care, echipate în 
civil, vor deschide foc asupra militarilor. Scontăm că, în 
confuzie, unii militari vor reacţiona, trăgând în demonstranți. 
E Suficient să apară un singur caz pentru a-l extinde şi folosi 
la acţiunea generală de culpabilizare a Armatei, respectiv la 
îndepărtarea persoanelor din conducerea acesteia cu care nu 
se poate trata. 

Fantastic! Mă întrebasem de mii de ori cum au reuşit. Şi era 


atât de simplu! Ne-o arată şi filmul făcut în Timişoara de 
reporterul american Ted Koppel de la A'T: după ce un TAB al 
Armatei deschide foc pe deasupra demonstranţilor aflaţi în 
faţa Catedralei, aceştia fug, fără a lăsa un singur rănit în urmă, 
probă că nu se trăsese în ei. Dintr-Un parc din vecinătate, 
persoane îmbrăcate în civil trag asupra demonstranţilor 
fugari. Rezultatul trâmbiţat ulterior. Armata a făcut măcel la 
Catedrală, am spus eu că bubulii sunt foarte perverşi. — multe 
de învăţat de la ei. 

Planul continua, ghici cu cine? Cu drăguţii şi nevinovaţii de 
activişti de partid: 

7) Partidul Comunist Român, singura forţă conducătoare în 
societate, are un activ “foarte numeros, apreciat la 300000 
activişti plătiţi, infiltraţi în toate sferele vieţii sociale-politice, 
economice, militare. Contrar teoriei, majoritatea activiştilor 
de partid, sunt caracterizați prin oportunism şi mai puţin prin 
fanatism politic; ei lucrează în funcţiile respective pentru 
privilegiile care le conferă şi mai puţin din convingere 
politică. Ca atare, putem conta pe o schimbare a poziţiei 
majorităţii cu 180 de grade. Puţini vor ezita să se angajeze 
alături de noi. 

Avea dreptate analistul bubul! Cei mai mari Anitori ai 
„epocii de aur” trecuseră cu animale şi bagaje în tabăra 
opoziţiei. Se vopsiseră atât de „democratic”, încât ţugulanul 
nu mai pricepea nimic. Concluzia finală era plină de 
învăţăminte pentru-tot ţugulanul gânditor. 

Poporul român este un popor condus şi manevrat prin 
mituri. Trebuie să exploatăm această situaţie în favoarea 
noastră, mai ales că unele măsuri în această direcţie s-au şi 
luat deja. Ca mituri principale pentru manevra iniţială de 
forţe, propun mitul unui genocid, buzat pe rezultatele iniţiale 
ale represiunii, mitul unei averi fabuloase strânse de dictator, 
în dauna poporului sărăcit. Pentru anihilarea Securităţii vom 
folosi setea de fantastic a românilor, plasând variante bazate 
pe mitul catacombelor, al superkillerului îndoctrinat ideologic 
şi sângeros, al securistului plătit cu zece salarii, al Armatei 
salvatoare. Detalii privind conţinutul variantelor de 


dezinformare sunt prezentate în anexă. 

Cam asta era tot. Azzuro nu reuşise, se pare, să copie şi 
anexele. Era însă destul de uşor de intuit cam ce cuprindeau. 
Planul acoperea pe deplin întreaga acţiune de diversiune 
bubulă din decembrie 1989. Simţeai” nevoia să-l comentez cu 
cineva. Nu puteam să-l urnesc pe Cremene, deşi văzusem 
semnătura lui pe plan, alături de a Bălaiului şi a lui Gheorghe 
Maxim, rezidentul pentru Europa. Am optat pentru Bălai, căci 
era mai direct în explicaţii. L-am prins abia seara, la un 
„pahar de ceai”. Adică la o chindie organizată la domiciliul 
său de fetele noastre. După ce ne-am îndopat corespunzător, l- 
am abordat din laterale: 

— Bă lai u le, ai citit raportul iui Azzuro. Ţi-am văzut 
semnătura pe el. 

— Nu neg chestia! Pozitiv, deci. Ce te doare? 

— E originalul? 

— Copia. Originalul cu anexele e la Cremene. Crapă ţara 
dacă află ţugulanul tot. Iese mai rău ca la '907. Ori ca în '89. 

— Asta, Azzuro, e tot specialist în descântece? 

Faţa Bălaiului s-a luminat ca de o mare plăcere: 

— Nu, piciule, tipul e un clasic. Nu scapă nici o damă să nu-i 
bage mâna în chiloţi. În fapt, nu numai mâna. 

— Adică? 

— E singurul care a pătruns în marele cartier bubul. Via 
pătucurile unor dame lipsite de elementare drepturi de către 
boşorogii de şefi. 

Clasic.! am mârâit eu într-o doară. Adevărul e că eram cam 
gelos de performanţele atinse de tip. Nu trebuise să înveţe 
nimic, nu trebuise să-i umble psihologii prin scăfârlie. 
Combătea cu armele cu care îl înzestrase doamna mă-sa. 
Oricum, combătea cu folos. 

— Macaronar? am întrebat eu. 

— De Dâmboviţa, bucureştean get beget. Dar nu l-ai 
cunoaşte dintr-o mie de macaronari. Mai ales când dă ochii 
ăia negri peste cap şi începe să miaune o Canţonetă 
napolitană. Cu asta le dă gata pe pisicuţe. Căci, nu şti dacă ai 
observat, damele din toate vremurile s-au dat şi se dau în vânt 


după lăutari şi urlători. 

— Observat, Bălaiule. Nu credeam că un contraspai bubul 
poate fi atât de fraier, încât să nu asigure corespunzător 
chiloţii secretarelor. 

— Cârdul de iepuri şi femeia se asigură la fix numai cu 
descântători. Ori, în asta, deţinem supremaţia. Câteodată mă 
gândesc de ce nu te prinzi de mână cu Cremene, să jumuliţi 
toată suflarea muierească. 

— E o idee. Reţine că tu mi-ai dat-o! Eşti şef, mai mare ca 
mine. Dacă pic în păcat, am pe cine da vina. 

— Nu-i genul tău, pi, ciule. Pun pariu că, de când a apărut 
focoasa argentiniancă,; ai intrat cu capul sub fustă. Un lucru 
nu tocmai înţelept pentru, un contraspai care se respectă. Să 
nu miroşi o fustă străină. 

Avea dreptate. Eu îmi iubeam soţia. Mă vindecase de goana 
după fuste. Era altceva. Greu de înţeles pentru un tip mai rece. 

— Te-ai domesticit periculos de mult, a conchis Bălaiul. 

Da. eram un spai domesticit. Studiam arhiva şi îmi iubeam 
nevasta. Propria nevastă. Ce ruşine pentru tipul ăla, Varain! 
Ăla cu tipesele. 

Altceva îmi frământa însă mintea: 

— Bălaiule, dacă am fi avut planul la timp, îi croiam pe 
bubuli de le-ar fi fost ruşine să apară pe ştrase. 

— Şi cine ţi-a spus că nu l-am avut? 

— Păi, măsurile au demarat. S-au aplicat. Îu murit oameni. 

— Păi, păi, mă maimuţări Bălaiul. Cum ai fi vrut, piciule, să 
descoperim toţi, subliniez, toţi oamenii bubulilor? Dacă nu-i 
lăsam să aplice figurile de circ, nu~i aflam noi nici cu un trib 
întreg de descântători. Sacrificiul necesar. I-am lăsat. I-am 
filmat. I-am documentat. Acum urmează marea trosneală. 

— Şi, ce mai aşteptăm? 

— Ho! că nu dau turcii. S-a aprins orzu-n tine, foclicos-ule? 
Uiţi că nu suntem decât o mie? Croim şi noi planificat, 
raţionalizat, îi mai punem să se croiască între ei. Ce poate fi 
mai plăcut să vezi bubuli trosnind bubuli Deştept e să-i 
învrăjbeşti, nu să-i aduni. 

— Da, e şi asta o politică. Numai că durează prea | mult. 


Tugulanul trebuie trezit la timp. 

— Ie tete, cine-l plânge pe ţugulan! Păi, drăguţul de ţugulan 
rezistă de milenii. Nu-l papă buby-boy aşa uşor. Cât îl vezi de 
voios şi de fraier în faţa diversiunii, pe atât e de otrăvitor. 

— N-aş zice. Diversiunea a ţinut în părţile esenţiale. 

— Fii serios, piciule! N-a ţinut mai nimic. De când nu se mai 
sărbătoreşte săptămâna nebunilor, ţugulanul se dă în vânt 
după spectacole stradale. Să urle, să-şi dea poalele peste cap, 
să facă tot felul de năzdrevănii. Dar numai trei zile. Nici o 
secundă în plus. După asta, devine serios şi meditativ cum îi 
este felul. 

— E o părere. 

— Foarte valabilă. Priveşte peste graniţă şi vei vedea! 
Tugulanul a priceput cum e piesa, cine e pe lista cu premii şi 
cine e neavenit. Fiecare s-a aşezat frumos în pătrăţica lui. Nu-l 
mai scoţ din ea o jumătate de secol. Ăia care se prezintă 
regulat la întâlnirea cu poliţia, pentru a înşfăca ratia de 
chelfăneală, n-au priceput încă. Vor pricepe însă cu timpul. 
Niet revoluţia! Nu eşti pe listă, nu ai scaun. Ori stai în 
picioare, pe post de ţucălar, pe lângă unul care are scaun, ori 
te duci liniştit la locul tău. 

— O să ne fie greu şi nouă să-i trosnim pe oamenii bubulilor. 

— Bă, piciule, tu visai să te înfăşori în tricolor şi să te avânţi 
în fruntea maselor la asaltul redutei bubule! Nu se potriveşte. 
Ai citit prea multe cărţi revoluţionare. Noi o să stăm liniştiţi în 
găoace şi-o să-i torpilăm pe bubuli unul câte unul. O treabă 
mai funcţionărească decât asta nici că se poate. 

— Atunci, dacă e funcţionăreală, de ce e Cremene obosit şi 
îmbătrânit? 

Faţa Bălaiului a devenit serioasă: 

— Cremene e obosit de griji. Simte răspunderea pentru toţi 
zevzecii pe care îi duce în circă. În plus, trebuie să-şi înfrângă 
propriile tendinţe de a lupta direct. Când l-am adus în 
Octogon, căci eu l-am adus, umbla cu un resteu de fier în 
geanta diplomat. ÎI ţinea pentru lupta cea mare. Ăsta-i stilul. 
Cred că aşa a intrat în istoria spionajului: om, ul cu resteul. 

— Avea vreun motiv să intre? 


— Da. L-a croit pe-un gealat de-al lui Ivan de i-a sărit votca 
din guşuliţă. Unul de ăla rău şi deştept. Nu ca restul 
caracudei. 

— Ai văzut tu multă caracudă la KGB? 

— Şi-ncă cum! De exemplu, un amic de-al meu, din 
Basarabia, a fost anchetat de KGB pentru că deţinea cărţi 
naţionaliste româneşti. Omul a negat vehement, dar 
kaghebistul a exclamat triumfător: 

— Recunoşti că ai citit Platon cu grafie latină? 

— Recunosc, a spus moldoveanul stupefiat. 

— Şi ăsta, Platon, ce e dacă nu naţionalist român. Şi încă în 
grafia latină! 

— Da, am apreciat eu. Cam toţi au dobitocii lor. Inclusiv noi. 

— Certamente. Principalul e să nu fie prea mulţi şi să nu iasă 
în faţă. Îi vede lumea şi face rău la reclamă. Pătează firma. 

NEOM BĂLĂCI În MLAŞTINI. 

Dulcea viaţă de arhivar a luat sfârşit pe neaşteptate, în ziua 
de 16 octombrie 1991. Abia ajuns la serviciu, am fost luat pe 
sus de Maxim şi dus direct la Cremene. 

— L-am adus! a anunţat el triufător, de parcă prinsese un 
infractor. 

Cremene mă privea gânditor. Nici vesel, nici trist. Rece şi 
gânditor. În sfârşit, s-a decis să înceapă: 

— V-a trebui să faci o pauză, arhivarule. Mergi în misiune, în 
țară. 

— În ţară? 

Rotiţele au început să se mişte cu viteză fulgerătoare. 
Raționamentul de profesionist decurgea şnur. În ţară erau 
noile autorităţi, deloc binevoitoare faţă de „haiduci”. Mai erau 
bubulii, destul de bine înfipţi. Dar, era, în ţară. Acolo erau 
părinţii, acolo erau prietenii de o viaţă. 

— Da, în ţară, a răspuns Cremene. Bubulii au nevoie de tine. 
Numai de tine. Să-i înveţi bunele maniere. Plus nişte chestiuni 
elementare de morală. 

Am privit întrebător către şeful Octogonului. Pe bubuli îi 
învăţasem eu câte ceva, dar nu chiar ce gândea el. Nu era ' 
linia mea de activitate. Cremene a continuat: 


— Bubulii s-au obrăznicit. Au încă multe arhive secrete în 
posesie. Mult mai multe decât e sănătos pentru noi. Şi pentru 
ei. Au început să şantajeze oameni politici, persoane din 
structurile statale. 

— Şi? Ei de ce nu reacţionează? 

— Tu ai reacţiona în locul lor? Nu. 

Cremene s-a oprit din argumentaţie. Şi-a dat seama că 
raţionamentul nu era tocmai exact: 

— Da, tu ai reacţiona deschis. Ei, bine, sunt anumiţi tipi mai 
slabi de înger şi se lasă şantajaţi. Asta vreau să rezolvi tu. 
Repede! 

— Am înţeles! Detalii? 

— În dosar. Ia-l! Găseşti tot ce trebuie. Întrebări? 

— Plec singur? 

Cremene m-a privit cu ochi ceţoşi, apoi a răspuns tărăgănat 
şi apăsat. Să-i judec bine răspunsul. Şi să-l ţin minte: 

— Dacă ai încredere în femeie, ia-o! în ţară, te poţi baza pe 
Orozan şi Cernescu. Desigur, ştii că trebuie să mergi şi la 
Bătrân. 

Atât. Era deja prea mult. Ştiam că Laurenţiu Cremene nu 
avea încredere în femei, dar nici chiar aşa. Am salutat băţos, 
deşi conspirant: 

— La revedere şi să ne vedem sănătoşi, Aşa a început 
misiunea Şopârla. O misiune de care nu-mi amintesc cu 
plăcere. Am nişte motive anume. 

Greu mi-ar fi fost să nu o iau pe Carmela! După necazul din 
Mar del Plata, mi-era pur şisimplu frică să o las singură. Un 
act de slăbiciune nepermis unui profesionist. Dar ce 
profesionişti mai eram noi acum? Fără ţară, fără structuri 
oficiale? Doar cu inima la un vis şi cu bubulii în cârcă. 

Am studiat cu atenţie dosarul încredinţat de Cremene, 
memorând tot ce trebuia să ştiu. În primul rând, sediul 
conspirativ al bubulilor din Bucureşti. Ei mă interesau în 
primul rând; cei din provincie erau şi puţini, şi de nivel 
inferior. Documentele compromiţătoare trebuiau să se afle în 
Bucureşti. Un loc pe care îl cunoşteam bine şi unde puteam 
mirosi orice urmă. Un loc unde, însă, din păcate, eram cam 


cunoscut. Şi asta venea să adauge un nou colac peste pupăză; 
primul era faptul că, mai mult ca sigur, filorii bubuli ne 
fotografiaseră în Mar del Plata. Eu, Carmela şi Bălaiul ne 
puteam mândri, probabil, cu nişte tablouri de mărimi 
impresionante, în care se vedeau până şi porii din piele. 
Numai că astfel de tablouri nu ne prea încântă pe noi, spionii. 
Am prefera să fim lăsaţi în modestia noastră, de simple 
persoane care nu aspiră la poziţii de vedete. Vocaţia 
anonimatului, specifică nouă. nu intra însă şi în vederile 
bubulilor. Asta aveam să o aflu destul de curând. 

Ajuns acasă, mi-am anunţat foarte radios consoarta: 

— Mergem în ţară. Te rog să procuri două bilete la trenul de 
România! Pe orice rută. 

Mi-a sărit bucuroasă în braţe. Era sătulă de lâncezeală şi de 
singurătate. Credea că mergem în concediu. Apoi s-a trezit: 

— De ce cu trenul? 

— Pentru că, din zece bubuli, opt cred că circulăm cu 
avionul şi doi că folosim autoturismul. Niciunul nu poate 
concepe că nişte octogonari pot circula cu trenul. 

Faţa i s-a întunecat de o grijă nedisimulată; 

— Misiune? 

— Da. Grea. Şopârla. 

Orice femeie normală ar fi protestat. Ori, cel puţin, ar fi 
comentat. Ea m-a sărutat încet pe obraz şi a plecat să facă 
bagajele. Cuminte şi disciplinată ca un soldat. Un soldăţel mic 
necăjit. Care, însă, se ţinea brav. deşi-i venea să hohotească. 
Îmi inspira milă, dar. Asta era viaţa noastră. Nimic pozitiv 
până la căderea forţei bubule. 

M-am întins pe o sofa din bibliotecă să citesc. Rându” rile 
îmi fugeau prin faţa ochilor. Cât pe ce să fac marele păcat de a 
protesta împotriva sorții. Mi-am şoptit: 

— Varain, dacă nu te aduni, te papă bubulii pe post de 
hamburgher! Ţineţi sentimentele în frâu! Calculează-ţi 
lovitura! Nu poate fi mai rău decât în ţară străină. Cel puţin, 
în ocnă, poţi auzi limba română. 

În această stare de spirit, m-a găsit Bălaiul. Dintr-o ochire a 
priceput că ceva nu era tocmai cum trebuia. Şi a reacţionat în 


stilul său: 

— Ce-i Romeo? Ai trecut de scena grande? Scena balconului? 

Ăsta era remediul: un tip ca Bălaiul. Sau ca Varain, singur. 
Căsătorit se blegise. Mai să-i dai dreptate lui Cremene. 

— Ce-i piciule? V-aţi certat? Ai aflat ceva neplăcut? 

— Nimic Bălaiule. Plec În misiune acasă. Cu Carmela; 

Şi am un presentiment. 

Bălaiul s-a umflat, burzuluit.* 

— Piciule, nu-mi placi! De când te-ai făcut şi ghicitor? Paşte 
iarba care-o ştii: descântător! Nimic altceva! Auzi? 

— Asta şi fac, bătrâne. Încerc să calculez la milimetru 
mişcările. Dar sentimentul că ceva e putred în această afacere 
nu mă lasă. Ştii că nu mă înşel decât rareori. 

— Şi la ce-ţi foloseşte? Lasă şi pentru mâine nişte griji! 

Avea dreptate. Legea noastră era: Fiecare zi cu problemele 
ei. M-am ridicat, mi-am turnat un pahar de Coca Cola şi-am 
trecut la „şcoala” Bălaiului: 

— Bătrâne, eu n-am mai rezolvat trebuşoare din astea, cu 
şantaje. Probabil e şi sentimentul începătorului. 

— Ha! Şantaje! Drăguţii de şantajaţi! Căci ăsta e farmecul în 
afacere: şantajatul. Şantajistul nu face două parale; e un tip 
comun de excroc. Dar şantajatul?! El e adevăratul ticălos, 
omul care ascunde ceva ilegal ori imoral. Dacă ar fi după 
mine, pe ei i-aş trosni, pe şantajaţi. 

— Nu cred să se poată. Sunt mari. Aş crea probleme interne. 
Vorba yankeului: aş răsturna echilibrul planetar. Iar şantajiştii 
sunt bubulii. 

— Şi eu care credeam că mama mare! încep să îmbătrânesc. 

Ăsta e stilul. Intrasem în formă pentru analiză. Mai reuşită 
analiză ca şcoala Bălaiului din Gliboca nu puteau face nici 
KGB -ul, ' CIA şi MOSADUL reunite. Replica Bălaiului îmi 
dăduse o idee: şantaj a la mama mare. Adică, exact cum nu 
credea nici un bubul de pe planetă că ar face un octogonar. 
Am zâmbit de plăcere: 

— E o idee Bălaiule. Şantaj stil mama mare. 

M-a privit o clipă, apoi i-a căzut fisa. A rânjit cu gura până la 
urechi: 


— Vezi, piciule, ce-nseamnă să ai un Bălai în dotare. Fără el. 

— Hai, nu te da mare! Ideea îmi aparţine. Şi nu mai zâmbi 
ca nen-tu Ionică din Dealul Cucuvelei! 

Bălaiul a arborat o mână jignită: 

— Mă, ăla micu, află că eu zâmbesc ca Gabie. Auzi! Nu ca 
nen-tu! Ala zâmbeşte trist. Tragic chiar. Parcă ar spune, la 
fiecare zâmbet: Deja e mort, Ceauşescu e mort şi nici eu nu 
mă simt tocmai bine. Nu semăn eu cu el! 

— Hai, hai, nu te ambala Bălaiule! Te-am asemuit cu un şef 
de stat capitalist, nu cu o jagardea. 

Circul continua, cu rostul lui tonifiant şi mobilizator: 

— Şef de stat, ai? Păi semăn eu cu nen-tu, piciule? Eu care 
port pălărie panameză? Păi, nen-tu a visat toată viaţa la o 
căciulă mare. Mult mai mare decât capul, său. Acum, că a 
căpătat-o, se miră că-i cade mereu pe ochi. 

Începusem să zâmbesc înveselit. Am intrat în joc: 

— Nu numai că-i cade, dar i-o şi mai trage câte unul. Iată ce 
înseamnă să nu ai la curtea imperială un tip giopsi care să-ţi 
pârască gagii necorespunzători. Cei care au obiceiul să-ţi tragă 
căciula pe ochi, exact când ţi-e lumea mai dragă. Sau, exact 
când vrei să mergi şi tu ca omul, undeva. 

— Aia e, piciule! Tipul e tragic. Nu seamănă cu noi. N-a 
observat ce mare panoramă e lumea secolului icsics. 

Am arborat o mină serioasă: 

— Bălaiule, să nu cădem în păcatul trufiei! Şi nici al bârfei! 
Suntem noi ţugulani, dar nu avem oleacă de ştiinţă de carte. 

— OK, moralistule! Pune cărţile pe masă! Să le văd şi eu. 

— OK, Bălaiule! Pe bune! Bubulii au în Bucureşti un depozit 
de documente sfeterisite de la blânda noastră Securitate 
naţională. Şi procedează cam păcătos: scot câte unul şi strâng 
cu presa câte un stab. 

— Ai bârlogul? 

— La milimetru. MiroSit de Orozan. Şi ţinut sub lupă, cum 
trebuie. 

— Orozan? Nu-i de parohia mea. Nu-l ştiu. 

— Te lasă neuronii, bătrâne. Ia să mai papi nişte lecitină! 
Orozan, tehnicul de la Operaţiuni Speciale. Unul mic şi urât, 


cu moacă de şomer perpetuu. Dacă-i pui o găleată de var în 
mână, zici că-i cel maimangosit zugrav din ţară. 

Dacă o las aici, la tine? 

— A! vin de acasă. Dar nu-l cheamă Orozan. 

— Parcă pe tine te cheamă Bălaiul? Ţi s-a aprins lampa? 

Bălaiul a stat o clipă, cu materia cenuşie vâjiind sub 
presiune, apoi a exclamat: 

— Fiule, eşti mare! Păi ăsta-i chiar nepotul lui mama. Nici 
măcar Bălaiul n-ar fi croit un plan mai spui? De m-ar vedea 
mama, săraca redevenit serios. Atât cât îi permitea lui. 

Mare! deştept! 

— Mie-mi Bălaiul a firea: 

— Hai, nu te umfla în pene! încă n-ai zulit punguţa lui buby- 
boy. 

— Da-l las fără ea, nu? 

— Sigur. Dacă nu te mototoleşti pe drum. Căci, cam ai 
obiceiul ţesa americană. 

ăsta. Mai ales de când a apărut prinAtinsese punctul 
nevralgic, Am tatonai. Încetişor: 

Te blegeşti şi mai rău, mi-a retezat-o Bălaiul. Ia-o cu tine! Nu 
uita însă că e şi ea profesionistă. Cum o crezi o femeie 
oarecare, cum te înmoi, Bălaiul avea dreptate. Viaţa îl 
învățase multe. Asta pe lângă ce-l învățase Octogonul şi anii 
de temniţă. 

Plecarea s-a făcut fără tam-tam, la miez de noapte. Bălaiul 
ne-a dus la gară. Ultimele sale cuvinte, la despărţire: 

— Piciule, merită să vezi ţara, chiar dacă soarta Îţi rezervă o 
cotonogeală zdravănă. Ceea ce nen-tu Bălaiul nu-ţi urează. 

— Mulţumesc Bălaiule! Nu-i las eu să-mi ia scalpul! 

Piciule, îmi placi! Eşti optimist şi belicos, numai bun de 
trosneală. Nu uita, însă; că bubulii cer rareori voie de la tine 
înainte de a-ţi lua scalpul 

— Nu uit, bătrâne. Pe curând! 

— Pe curând, piciule! Dacă vezi că-i groasă, trage-un scâncet 
către nen-tu din Gliboca. N-are el talent la descântat şi la 
mieunat canțonete, dar are nişte carabe de lotcar. 

— Pe curând, Bălaiule! Nu scâncesc! Deloc! 


— Căposule! 

Trenul s-a pus în mişcare şi el a rămas acolo, scărpinându-se 
sub panameza sa. Mi-am prins soţia de talie, i-am şoptit un 
cuvânt magic şi am intrat În cuşetă. 

Nu sunt un tip fricos, dar presentimentul care mă chinuia m- 
a hotărât să merg mai întâi în munţi, la Bătrân, la Demian. 
Simţeam nevoia să mă întăresc înainte de a porni „afacerea” 
Şopârla. În plus, cinstit să fiu, îmi era dor de părinţi. Nu-i 
văzusem de aproape doi ani. 

Contactul cu Drozan a decurs normal, în tren. Mi-a făcut 
informarea de caz, la zi, şi a dispărut ca o umbră. Asta era 
specialitatea sa, dispariţiile subite. Alături, desigur, de 
zugrăvelile electronice. Pe Cernescu l-am contactat direct, căci 
era greu de presupus că avea un telefon absolut curat. Mi-a 
deschis chiar el, în halat şi papuci, ca un boier moldovean la 
siestă. Faţa sa rotundă s-a luminat de un zâmbet de bun-venit: 

— Bă mămăligă-n praştie. a început el, cu vocabularul lui 
cazon. A dat însă cu ochii de Carmela care mă seconda şi s-a 
controlat. Era sau voia să fie un gentleman: 

— Mă Petrică, credeam că te-ai topit cu totul. 

— De-aia nu mai puteai tu, răzvrătitule! 

A zâmbit prietenos şi ne-a poftit în casă. Era singur. 
Clănţănea la o maşină de scris mai bătrână decât el. În juru-i, 
pe jos, foi scrise, scrumiere pline şi tot felul de cărţoaie. Ai fi 
jurat că-i un hârţogar înrăit. Asta, dacă nu i-ai fi cunoscut 
adevărata înclinaţie. Ceea ce nu era cazul cu mine. Ştiam eu 
din ce poamă iese vinul bun. 

— Am împins-o pe Carmela în dormitor, să se odihnească, şi 
am trecut la taclale, cu ţigările aprinse. Pileală iok. Dăduse şi 
ăsta în boala octogonarilor. Mă rog, nu a tuturor 
octogonarilor, dar a marii majorităţi. Asta era încă o minune. 
Mai ales la un trotilător de calibrul lui. Cu asta, cu minunea, 
am şi început. 

— Te-ai pocăit, ai? 

— Totalmente! N-am ras o vodcă de mai bine de un an. 

— Cum s-a întâmplat accidentul ăsta planetar? 

— Ca-n filmele alea, comuniste. El, troscangiu şi ea, 


comunistă, se întâlnesc la o serată comsomolistă, organizată 
de camarazii lui nea Tache Brucan, ilegalistul. El, troscangiul 
are suflet bun şi ar fi un mare câştig pentru măreaţa cauză, 
aşa că ea îl reeducă. Şi tipul încetează a mai sprijini gardurile. 
Cunoşti filmul, nu? 

— Ştiu filmul. Nu recunosc tipul. Nici acţiunea. 

— Aşa-i. Dar, la inteligenţa ta zdrobitoare, puteai raţiona că 
un tip cu bubulii-n coastă nu-şi mai poate permite să sugă 
nimic. Poate doar, lapte dulce. Dacă l-ar găsi. Ceea ce nu e 
cazul, în tot Bucureştiul. 

— Uite-aşa ajung unii băieţi buni, am concluzionat eu. 

Cernescu a început să mârâie ceva, apoi s-a răzgândit. 
Probabil că avea altă părere despre băieţii bun; În orice caz, a 
tinut-o pentru el. Şi a continuat cu ceva mai practic. Cu 
prezentarea situaţiei interne. O făcea după tipic, ca tot neamul 
ăla al lui de contraspai cazoni, care pun pe hartă şi gândul 
omului. Deseori am invidiat laconismul şi precizia expunerilor 
făcute de contraspionii militari. Tipii îmbinau două şcoli: 
precizia militară şi disciplina informativă. Din treaba asta 
ieşea un cocktail care băga tremurici în toţi mirositorii de 
urme, de la Vladivostok la New York. Contraspionii noştri 
erau nişte maşini foarte inteligente, foarte eficiente şi, practic, 
indestructibile. Cel mai bun exemplu îl aveam în faţa mea, în 
halat şi papuci. 

Situaţia internă nu era tocmai pe gustul meu, dar ce puteam 
face? Spaiul nu-şi alege condiţiile de „muncă, aşa cum sunt. 
Şi, dacă poate, le mai adaptează, le mai cârpeşte pe ici pe 
colo. În cazul concret, Şopârla aveam multe de cârpit. Să dai 
năvală în şandramaua lui buby-boy, numai cu trei bărbaţi şi-o 
femeie, nu era tocmai un lucru uşor. Chiar asta mi-a spus 
Cernescu: 

— Îmi spune mie degeţelul mic de la mâna stângă că buby 
ne-a pregătit o ţeapă cât noi de mare. Poate, numai Dumnezeu 
să ne ajute, să scăpăm. 

Asta mi-a dat o idee. Una pentru care avem nevoie de timp şi 
izolare. M-am decis să rămân o noapte la Cernescu şi să plec 
către Paşcani abia în zori. 


Seara a trecut în sporovăială fără importanţă. Amînasem 
definitivarea planului pentru a doua zi. Peste noapte, în timp 
ce Carmela dormea, mi-am aplicat ritualul după tipic. Ceva 
învăţasem şi eu de la Cernescu: 

— Zamolxe! Stăpâne! Ajută-mă! Dă-mi gândul limpede! 

Am repetat ruga de opt ori. În faţa mea, a apărut imaginea 
Bătrânului, calmă şi tăcută, aşa cum o ştiam de ani de zile. 
Mi-a poruncit doar! 

— Veniţi amândoi! Fără femeie! 

Atât. Prima mea decizie era justă. Trebuia să mergem mai 
întâi în munţi, la Templul Dacic. Şi trebuia să-l duc şi pe 
Cernescu. Asta nu m-a mirat prea mult. Nimic nu mă mai mira 
prea mult. 

În zori, l-am trezit pe Cernescu şi ne-am retras în bucătărie. 
Era cam somnoros, dar destul de receptiv. Am trecut la 
prelucrare: 

— Matroz, ascultă comanda la mine! Drepţi! 

Te-n moaşta! a fost replica. Mă scoli cu noaptea-n cap să faci 
glume proaste. 

— Ne! Nexam glume. Te cheamă şeful cel mare. Bătrânul. 

Somnul a căzut pe dată de pe nărăvaşul meu amic. Tipul a 
căpătat, expresia aceea ciudată, pe care o poţi întâlni la copoii 
care au adulmecat urma: 

— Bătrânul? Pe mine? De ce pe mine? 

— Are să-ţi spună ceva. Aşa cred. 

— Dar eu nu sunt de-al vostru. Eu sunt pe cont propriu. 
Fiecare cu-a măsii! 

— Ba eşti! Şi-ai făcut destule. E timpul să intri în activitate 
organizată! Nu de alta, dar singur, poţi face vreo boroboaţă. 

— Mie nu-mi plac şefii! a protestat Cernescu. De nici o 
culoare! 

— Nici mie, i-am confirmat. Dar, aici, vei vedea cu totul alt 
soi de şefi. Din ăia de poveste. 

— Vrei să te cred? Mă, tu ştii câţi ani am? Şi câţi. şefi am 
schimbat! în două decenii de hămăleală în sistem? 

— Şi. daca-aş şti, am face un pas înainte? 

— Nu. Dar ai fi un pic mai cultivat. 


— Sunt. Ţi-am citit biografia. Cu lupa. 

— Şi ţi-a prins bine? 

— Da. 

— La ce? 

— În primul rând, pentru a şti că vei merge cu mine. Până la 
capăt. Chiar dacă ai şti că la capăt te aşteaptă ghilotina. Sau 
plutonul de execuţie. 

— Şi dacă-i stric teoria? 

— Nu faci tu asta! Eşti băiat salon. În plus, te interesează 
Bătrânul. Şi nu numai el. Acolo, sus, e Demian, urmaşul lui 
Deceneu. 

Cernescu a rămas pe gânduri, cu mâna la gură. ca un ţăran. 
Mă studia atent. Ştia el de ce: între gluma şi vorba serioasă a 
spionului e numai un pas. Exact ca între viaţa şi moartea lui, 
în final, a cerut confirmarea: 

— Demian, din neamul lui Deceneu? 

— Exact! Serios! Chiar grav! 

— Merg! a hotărât el şi a plecat să se îmbrace. 

Eu am rămas în bucătărie, filozofând la modul deloc 
spectaculos în care se mărea oastea Octogonului. 

Merita să ai talentul lui Creangă pentru a descrie primirea pe 
care ne-a făcut-o mama! Scrisul meu, deformat de nobila 
profesie, nu poate da nici măcar o palidă conie a 
evenimentului. 

— O vinit fata! a exclamat ea din uşa bucătăriei. 

Vezi minune, îi plecase un băiat şi~i venise o fată. 

Carmela, carevasăzică. 

Şirul de ordine a răpăit ca o rafală de mitralieră. Tata era 
ținta: 

— Ci stai? Scoati pui di la friciter! Adî ţuici! Puni pi mas! 
Aprindi grataru, şei cu cărbuni! Adi pini proaspâti! 

Bietul tata stătea năuc de atâtea ordine concomitente. 
Aştepta precizări privind ordinea lor de prioritate. Şi noi 
clarificări. Căci, peste trei decenii de „stăpânire străină” îl 
învățase să nu reacționeze chiar de la prima comandă, care, 
mai întotdeauna, se dovedea eronată. 

Prinţesa mea aracană (araucanil sunt un trib argentinian) era 


în al noulea cer. Şi nu singură: cu mama şi tigăile. Le-am lăsat 
în pace, să descânte borşul şi friptura de pui cu usturoi, iar 
noi, bărbaţii, ne-am întins la ţuică. Adică, tata la ţuică şi noi la 
apă minerală. Bietul bătrân a trebuit să combată pentru trei. A 
făcut-o cu bravura-i caracteristică. 

Pe seară, am ieşit cu Carmela şi Cernescu în târg, să le arăt 
unde se puseseră bazele spionului care spărsese secretele 
Maltei. Carmela mai fusese odată, dar Cernescu, studia 
împrejurimile cu un ochi foarte critic. Vorbea însă politicos. 
Cel puţin după propria părere; 

— Măi Petrică, nu ştiu de ce, dar am impresia că am mai 
văzut târgul ăsta prăpădit. 

— Al tău e mai grozav? 

— Al meu? Păi eu sunt ţăran de codru, puişor. Poţi tu, la o 
adică, să compari un sat de codru cu. 

— Pot! l-am asigurat eu. Dar n-o fac, Am alte treburi 

— Adică? 

— Păi, 'crezi că de plimbare-mi arde? Dar unde ai vrea să 
discutăm? Poţi să faci ceva acasă? Urechile mamei sunt mai 
vigilente decât o brigadă de bubuli. La asta nu m-am gândit 
din timp: cum motivăm plecarea noastră? Fără Carmela'? 

— Păi, spunem că plecăm la Iaşi, pentru o afacere, Iar 
prinţesa ta face nazuri, că e obosită, că e. Pricepi? 

Nu era un plan rău. Se putea ieşi din încercuirea maternă. 
Aşa am şi făcut. Am lăsat-o pe Carmela ostatec şi am luat-o 
către munţi. Chiar în noaptea aceea. 

Până la Câmpulung Moldovenesc am mers cu căpriţa tatei, 
un Fiat 850 bun la toate. Inclusiv pentru deplasări. În zori, 
eram la hotel Zimbrul, rupţi de oboseală şi de foame 
Hotărâsem să rămânem în târgul moldav o zi, să ne aducem 
aminte de copilăria noastră, închisă între zidurile liceului 
militar din localitate. 

Zadarnic ne storceam creierele după imagini mohorâte? în 
minte ne veneau numai întâmplări hazlii, luminoase Şi trebuie 
să recunoaştem că eu şi Cernescu ne pricepeam să fim 
răutăcioşi. Dacă, nu cumva, chiar eram. Am dormit pe 
săturate, ne-am spălat de jegul drumului şi am coborât în 


restaurant. Era aşa de linişte şi pace! Era atât de bine să nu te 
uiţi în stânga şi dreapta pentru a descoperi descântătorii 
bubuli! Ne-am îndopat ca doi calici. Am ras câte două porţii 
de tochitură şi-un platou de mititei care ar fi pus în 
încurcătură şi pe Haplea. Ăsta, Haplea fusese inventat când 
încă nu se ştia cum mănâncă un spion flămând. 

Cu burticile bine puse la cale, am luat-o la plimbare ca doi 
turişti liniştiţi, conversând paşnic: 

— Măi vere, a început Cernescu, ţi-aduci aminte ce chiolhan 
am tras atunci, la Motanul răpănos? 

Mi-aduceam aminte. Motanul răpănos era o cârciumioară din 
Capul Satului, unde cei cu tuleiele mai răsărite, din clasa a 
unsprezecea, se ţuicăreau cu ce le dădea mâna şi ţaţa 
proprietăreasă. Mai cu seamă cu vermut şi lichior.' Câteodată. 
amestecate. leşea un carcalete aşa de eficace, că dormeai sub 
masă. Când te trezeai, o luai ca yankeul din Vietnam, târâş- 
târâş, către Bastilla. Către clădirea liceului, cocoţată pe un 
munte, în afara, oraşului. După ce dădeai tributul de rigoare 
santinelei, aveai dreptul să intri în dormitor., să te lauzi cu 
isprava respectivă. Copilării! Cum de ajunsesem noi aşa de 
serioşi? Şi cum de, în mai puţin de douăzeci şi cinci de ani, 
putuse trece ţara de la o liberalizare relativă, la o dictatură 
făţişă, urmată de ocupaţia informativ-politică? Ciudat! 

— Mi-aduc aminte, badule, am răspuns eu. Şi~a ieşit o 
cotonogeală pe cinste, cu elevii de la şcoala silvică, de ne-am 
încurcat caschetele. Parcă te văd şi acum, în uniformă militară 
şi cu o şapcă de pădurar pe cap. Lămureai ofiţerul de serviciu 
pe liceu că tu, nu numai că nu ai participat la caft, dar nici n- 
ai ieşit din curtea cazărmii. Şi ofiţerul de serviciu se făcea că 
te crede, dar nu mai rezista de râs. 

— Eu? a făcut Cernescu interogativ, întorcând un deget către 
propria persoană. Exclus! Eu am un limbaj persuasiv. Când 
lămuresc, nu râde nimeni de mine. 

— Nu de limbaj e vorba, persuasivule! De şapca de pădurar. 
Ai uitat cum am făcut chetă să-ţi cumpărăm altă caschetă 
militară? 

— Adică mă scoţi dator? s-a răţoit Cernescu. Nu te ştiam şi 


calic. 

— Nici nu sunt. Eu am pus cel mai mare dar în şapca aia 
soioasă de pădurar, cu care umblai cerşind prin dormitor. Ai 
uitat, sfârlea? Erai într-o cămăşuţă numai până la buric, cu o 
mânecuţă smulsă şi cu şepcuţa în mână. Plângeau de milă şi 
căţeii liceului. 

— Am gândit eu că voi nu ştiaţi să apreciaţi combatanții la 
justa lor valoare. După ce că rezistasem eroic puhoiului de 
ţapinari, aţi fi vrut să-mi plătesc singur cascheta pierdută în 
focul luptei? Unde ar fi fost solidaritatea de breaslă? 
Năsturelule? 

Aşa ne porecleau civilii din târg: năsturei. Adevărul e că 
aveam pe uniformă cam vreun kilogram de nasturi de toate 
mărimile! Zornăiam când mergeam pe stradă. Şi culmea! eram 
teribil de mândri de asta. Cum or fi ieşit din noi nişte tipi atât 
de discreţi? Atât de anonimi în comportament şi maniere? 
Dură era şcoala spionajului şi contraspionajului românesc, 
dacă a putut face aşa minune! 

Noaptea ne-a prins în târg, pe ştrase, cum spuneam noi, 
căutând încă nişte răspunsuri. Sau, ceva, iremediabil pierdut. 
Mă frământa un gând ciudat: 

— Cernescule, dacă ai avea mintea de acum şi ar trebui să 
alegi, ce ai face? 

Tipul m-a privit ca pe un sonat, apoi a înţeles: 

— Ce? Aş lua-o de la capăt. N-aş mai face prostiile pe care 
le-am făcut. Dar aş face altele, la, fel de mari. 

— Nu la asta m-am referit. Ai mai hămăli în breasla asta a 
contraspailor? 

— Hi! E o întrebare! Cred că da. Nu m-ar lăsa inima să ronțăi 
covrigi la căldură. Nici să văd spionii numai în filme. Căci, nu 
ştiu dacă ai observat, mă prăpădesc după spionii vii, bine 
căptuşiţi cu scule, gata de a fi culeşi. După ce-i culeg, 
distracţia nu mai are nici un merchez. 

— Şi-ai accepta să încasezi din nou ce-ai încasat? 

Cernescu s-a oprit o clipă să cugete, apoi a decis: 

— Sigur! Aşa sunt afacerile. Din când în când, chiar e bine să 
mai schimbi decorul. Dacă ai trage mereu şuturi, te-ai plictisi. 


Bumbăceala pe care ne-au administrat-o bubulii a picat la 
tanc. Prea ne nărăvisem la succese. Câteva şuturi în poponeaţă 
ne-au adus la realitate. 

— Adică, nu mai urăşti pe' nimeni? 

— Varain, fii serios! Ura spionului e ca focul de paie. De câte 
ori te duce adversarul la mormânt străin, de atâtea ori juri c-o 
să-l faci să înghită un întreg W'C. Dar, când îl prinzi, îţi trece. 
Mai să-mi vină să cred că noi vom face pacea planetară. 

Am stat o clipă în cumpănă, dacă să-i spun ori nu. Apoi m- 
am decis. 

— Ciudat, dar aşa s-au potrivit lucrurile. Pacea planetei e în 
mâna noastră. 

— Adică? a devenit curios amicul meu. 

I-am povestit de întâlnirea cu Garrick de la 
Neconvenţionalele CIA. A fluierat admirativ şi a comentat 
scurt: ,. 

— Sunteţi mari! 

— Şi tu ce eşti? l-am întrebat. 

— Eu? Un gură cască. Şi-un nătăfleţ. Pentru că puteam 
imagina şi eu schema, dar n-am făcut-o. Mă duc să dorm. 

L-am lăsat în plata lui şi am rămas în parc să privesc frunzele 
căzânde. Exact în urmă cu doi ani, priveam frunzele din 
parcul Mogoşoaia, în timp ce Bătrânul mă instruia pentru a 
pătrunde în Malta. Trecuseră, parcă, două secole. Le simţeam 
grele şi înțelepte în mine. 

Am pornit pe o burniţă rece către sălaşul lui Demian, pe care 
eu îl botezasem Templul Dacic. Poate că aşa era. botezat 
demult, de cei în drept s-o facă. Aşa îl simţeam eu. Am mers 
jumătate de zi, mai mult tăcuţi. Ne spusesem tot ce trebuia. 
Acum dialogam fiecare cu propriul eu. Al meu, cel puţin, era 
foarte critic şi acuzator. Îmi aducea aminte că, de aproape doi 
ani, nu-mi făcusem timp să-mi văd salvatorul de aproape. 
Căci, nu era îndoială, fără arma lui Demian, bubulii m-ar fi 
făcut sarmale. Atât în Malta, cât şi după aceea. 

Când am început urcuşul, Cernescu m-a oprit cu o privire 
stranie: 

— Eu cunosc acest loc! Am mai fost aici! 


Vorbea cavernos, cu o voce străină. Dacă n-aş fi privit lumea 
cu ochi de spion, m-ar fi speriat. I-am replicat: 

— Poate ai fost într-o excursie? 

— Nu, eu am trăit aici! Aşa simt. 

Nici faţa nu-i mai era „cea obişnuită. Se înăsprise, se făcuse 
colţuroasă. M-am gândit fulgerător la reîncarnare şi i-am spus: 

— Poate în altă viaţă? 

— Poate, a fost de acord şi a continuat să urce frământat de 
ceva. Poate de gânduri. Poate de ceva mai puternic decât 
gândul. 

Am urcat în tăcere până la baza stâncii în care era sfredelit 
templul. Cernescu privea cu ochi de om trezit din somn la 
masivul din faţa noastră. Pe faţă i se citea un chin. Încerca să 
afle ceva. A stat aşa mult, apoi s-a întors către mine spunând 
calm; 

— În faţă este o poartă de piatră. Se trage de la stânga, la 
dreapta. 

Aveam proba. Şi înţelesesem de ce îmi ordonase Bătrânul să-l 
aduc în munţi. I-am făcut semn să pătrundem. 

N-a fost nevoie să strigăm. Eram mentul de stâncă, poarta, a 
lunecat lin, noastre intrarea în peşteră. Demian ne intrare: 
aşteptaţi. Frag lăsând privirilor aştepta calm la 

— Aţi ajuns, a constatat el. 

— Am ajuns, am confirmat eu. 

Cernescu tăcea şi privea fix. Nu mai semăna cu el. Aşteptam 
să văd, să înţeleg ce înseamnă asta. 

Dernian ne-a condus în camera mare, în biblioteca în care, 
cu doi ani în urmă, învăţasem legile strămoşilor noştri. Cu 
fiecare pas, simţeam emoția învăluindu-mă. Urma să mă 
întâlnesc cu cel care mă făcuse Om. Cu primul meu dascăl 
într-ale lumii taine. Cu Bătrânul, Radu Boureanu. 

Întâlnirea a fost simplă. Ne-am aşezat toţi patru la masa de 
stejar negeluit şi am întins palmele pe lemnul aspru. Patru 
ţărani mitici stăteau la sfat despre rosturile lumii. 

— Ai reuşit, Varain, a început Bătrânul. 

— Domnule general, am spus eu liniştit, de ce a trebuit să 
credem că aţi murit? Mai ales eu, descântătorul? 


— După două trădări, era normal să mă retrag. Era mai bine 
ca bubulii să creadă că nu mai trăiesc. Că nu mai conduc 
operaţiile din zona noastră. Perversitatea bubulă e teribilă. 

— Yankeii ştiu, totuşi. 

— Nu toţi. Cei anunţaţi de curierul nostru. Cei de încredere. 

— De ce nu m-aţi lăsat să accept cererea yankeului, dacă 
aveţi încredere în el? 

— Încrederea se acordă în anumite limite, funcţie de 
persoanele cărora o acordăm. şi de interesele acestora. Garrick 
un om onest, dar are o patrie. Ştii legea? 

O ştiam bine. Nici un mijloc necesar patriei nu este imoral 
ori ilegal. Era legea mondială, a spionilor. Toţi o aplicau exact 
aşa. 

— Am înţeles, domnule general, am murmurat eu. Sunt gata 
pentru noua misiune. 

— Toate la timpul lor, a fost răspunsul, M-am întors către 
Demian şi l-am rugat să mă ierte 

— Părinte, am spus, îţi datorez viaţa. Fără voi, aş fi sfârşit 
zdrobit de caldarâm, pe o străduţă din La Valetta ori din Mar 
del Plata. Îmi pare rău că nu am venit mai devreme. 

Răspunsul a fost acelaşi: 

— Toate la timpul lor. 

La prima mea vizită, înţelesesem că de aici începea imperiul 
necesităţii, 'dominat' de imperativul trebuie. La a doua, 
începeam să învăţ că era şi imperiul timpului riguros 
planificat de Cel Atotputernic, Nu mai aveam nimic de spus. 
Aşteptam să mi se spună. 

În faţa mea. Cernescu asculta convorbirea cu ochii închişi, cu 
faţa liniştită. Orice urmă de zbucium dispăruse de pe 
trăsăturile sale. Demian i-a pus mâna peste palmă, 
poruncindu-i: 

— E timpul tău. Vorbeşte! 

— Eu am mai fost aici, a fost răspunsul, Vocea era calmă, 
gravă, metalică. Nu semăna cu vocea prietenului meu. Dar, el 
vorbise. Buzele i se mişcaseră. 

— Când ai mai fost aici? a întrebat' Demian.; 

— Nu ştiu, a fost răspunsul. 


Atunci, spune ce îţi aminteşti! Vorbeşte! 

Aceeaşi voce gravă, metalică, calmă a început să spună ceva 
înţeles numai de Demian. 

Vom creşte-n legi străine, Cum stăpâniri barbare, Căci timpul 
care vine Nu mângâie, ci doare. 

Ne-om bălăci în 'mlaştini Şi-n mişelii mărunte, Pân' va urca 
în datini El, Lupul Alb de Munte. 

Aluneca se va naşte Fecior din două stele, Dintr-ale voastre 
moaşte Şi dintr-a noastră jele, Va fi atuncea pace Sub braţul 
său de fier. 

— Destul! a poruncit Demian. 

Stăteam tăcuţi toţi patru, acolo, în inima Muntelui Sacru. 
Venise vremea proorocită de Marele Preot. Vezi na, pe zidurile 
Sarmizegetusei. Crescusem în legi străine, sub stăpâniri 
barbare. Timpul ne duruse până la sălbăticire. Ne bălăceam în 
mlaştini. Şi în mişel ii mărunte. Asta ne fusese pedeapsa 
pentru că-L uitasem pe Adevăratul Dumnezeu, pe Dumnezeul 
străbunilor noştri. 

Într-un târziu, Demian a vorbit către Cernescu: 

— Da, ai mai fost aici, îţi va fi uşor să înţelegi. Viaţa ta a 
început în întuneric şi suferinţă. Vei ajunge la lumină şi pace. 
În mâna dreaptă ai pacea, în stânga războiul. Să-ţi fie dreapta 
sfetnic, iar stânga numai veghe. Aceasta este legea vieţii tale, 
a drumului pe care ţi l-a hotărât Zamolxe! 

Cernescu n-a scos un cuvânt. A aplecat numai capul. 

Demian s-a retras, lăsându-ne în seama Bătrânului. Nu mai 
erau multe de zis. Şi erau lumești. Prea lumești. Generalul a 
început: 

— Dincolo de mlaştina mişeliilor mărunte, e libertatea. 
Acolo trebuie să ajungă neamul nostru! Ştiţi ce trebuie făcut. 

Ştiam. Nu era uşor de scos un întreg popor din mlaştina 
decăderii. Trebuia însă să o facem. Era timpul. 

— Să nu atacați niciodată frontal! Să nu forţaţi oamenii în 
contra propriilor firi! Să nu zoriţi peste ritmul Uni versului! 
Ascultaţi ce spune Cerul şi Pământul. Mergeţi. 

Cernescu s-a oprit. Demian i-a apăsat palma: 

— Spune Mai departe! 


Bunul meu prieten se frământa nehotărât. Apoi, cuvintele au 
început din nou să curgă: 

Voi, daci, bărbaţi din neam cu mine, Ce mi-aţi lăsat credința- 
n Ceruri, Ce m-aţi trecut de rău şi bine, Scăldat în sfinte 
adevăruri,. 

Din apa care zace, Ne-om ridica la Cer. 

Înainte, căci din milenii au rămas numai ani! Atât mai avem: 
ani. Opt ani! 

Din nou tăcere. Urma să punem întrebări. 

— Domnule general, am pregătit bine lichidarea Şopârlei. 
Simt, însă, un pericol nedefinit. 

~ E şi normal. Cu asta începe războiul de eliberare, cu 
lichidarea Şopârlei. Vei trece prin braţele morţii, dar nu vei 
muri. Mergi înainte şi ţine dreapta sus! Nu uita veghea din 
stânga! Veghea! Nimic mai mult! 

Nu mai era nimic de zis. Vorbele erau de prisos. Bătrânul ne- 
a strâns mâinile şi ne-a condus la ieşire. Afară era noapte 
ceţoasă şi ploua. 

— Aşa veţi merge şi veţi lupta: prin ceaţă şi ploaie. Trebuie 
să învingeţi! Aveţi opt ani. Ţineţi minte cifra: opt ani! Şi mai 
ţineţi minte că veţi lupta cu Lumina în spate şi cu faţa către 
întuneric! 

Am privit către întunericul din faţă. În spate, în Muntele 
Sacru, era Lumină. Am plecat amândoi, cu Lumina în spate, cu 
faţa către întuneric. De atunci, aşa luptăm. Mai sunt opt ani. 
Numai opt ani au mai rămas din mileniile de restrişte. Opt 
ani. Opt. 

În tren, de la Paşcani la Bucureşti, n-am dormit o clipă. Am 
analizat cu Cernescu principalele direcţii în care acţionaseră 
diversioniştii din decembrie 1989. Deşi nu avusese acces la 
raportul lui Azzuro, omul nostru intuise cam care fusese 
situaţia: 

— Bătrâne, enigmele evenimentelor din decembrie se pot 
dezlega numai pornind de la rolul jucat de Armată. Bubulii 
ştiau că noi, spaii, nu folosim arme de foc. Şi, mai ales, ştiau, 
că o bună parte din populaţie ne sprijinea absolut voluntar. 
Dacă îţi îndrepţi privirea către acţiunile îndreptate împotriva 


Armatei, vei descoperi cum stă treaba: 

— Concret, ce crezi tu că e important din activitatea Armatei 
în acel sângeros decembrie? 

— Totul. Căci. totul a fost planificat riguros. Îţi place ori nu, 
buby-boy are analişti excelenți. Cel puţin la fel de buni ca ai 
noştri. Unii, chiar, mai buni. 

— Cernescule, cunosc despre evenimentele din decembrie 
mult mai multe lucruri decât orice om de pe planetă. Am 
studiat tone de documente. Ei, bine, am senzaţia că nu ştiu de 
unde să pornesc. 

— Pentru că ştii prea multe. Eu aş porni de la un fapt curios, 
petrecut cu câţiva ani în urmă: milițienii polonezi au ucis un 
preot protestatar, Papiluszko. Campania de presă declanşată 
de bubulii interesaţi să pună mâna pe marafeţii polonezi a 
cuprins mai mult spaţiu în publicaţiile din SU'A decât uciderea 
a circa 650 de călugări şi călugăriţe americane. Nu-i ciudat că 
pe yankei îi dureau mai mult de un polonez, decât de câteva 
sute de misionari conaţionali căsăpiţi de stid-americani? 

— E o idee! Depinde ce se putea obţine cu preotul respectiv. 

LA ŞANTAJ Cu MAM-MARE. 

— Ce s-a obţinut, ştim. Polonezii au amanetat şi chiloţii de 
pe ei. Practic, nu mai scapă din capcana datoriilor cel puţin 
cincizeci de ani. Dar, să mergem mai departe! Punctul iniţial, 
luat în calcul de analistul bubul, a fost reacţia opiniei publice 
la diversiunea aplicată de ei: ţugulanul yankeu, presat de 
mass-media, a fost impresionat de moartea preotului polonez 
şi nu a băgat de seamă că, în acelaşi timp, muriseră sute dintr- 
ai lui. Bun! a gândit buby-analist, faptele reale se pot mări sau 
micşora în importanţă, funcţie de intensitatea acţiunii în 
massmedia. Acesta e al doilea element al planificării: 
massmedia. 

— Just! Prins la fix. Îţi merge capul la combinaţii planetare. 

— Dacă îmi merge ori nu, e altă problemă. Combinaţiile 
sunt, într-adevăr, planetare. Căci, sper că ai observat, al 
treilea element luat în considerare a fost evenimentul TIEN- 
AN-MEN din China. Acolo, s-a experimentat modul de reacţie 
a unui stat socialist la o tulburare de amploare: S-a stabilit că 


forţele de poliţie socialiste nu aveau experienţă în rezolvarea 
tulburărilor de masă, fapt pentru care, în mod sigur, trebuiau 
folosite forţele armate. 

— Mă, tu n-ai umblat degeaba la şcoala aia! 

— Nu mă lăuda, că mă intimidez! Plus că nu am nimic să-ţi 
dau. Mai bine lasă-mă, să nu-mi pierd firul! Ce s-a mai stabilit 
la TIEN-TN-MEN? Faptul că, prin manevrarea mass-mediei, se 
pot crea armăsari din țânțari”. Căci, nu ştiu dacă eşti la curent, 
faimosul măcel din TIEN-AN-MEN n-a beneficiat de prezenţa 
nici unui jurnalist. Totul s-a scris numai pe baza declaraţiilor 
participanţilor, ale martorilor ori ale unor persoane care 
auziseră despre eveniment. Acest element este, iarăşi, de o 
deosebită importanţă pentru a înţelege perversitatea 
diversiunii organizate în România: agenţiile de informaţii din 
toată lumea au preluat informaţii deformate de la martori, 
unii cinstiţi. — dar dezinformaţi, iar alţii — pur şi simplu agenţi 
dezinformatori. 

— Matroz, stop! îţi înțeleg raționamentul. Ai intrat în 
combinaţia planetară a secolului nostru. Înţeleg bine de ce te- 
a chemat Bătrânul: avea destui descântători, îi mai trebuia un 
ghicitor. Acum, îl are. Cred în ce spui: în România s-a repetat 
experienţa făcută în Polonia şi China. Ce-ar fi să trecem la 
detalii. Vreau să bag la cerebel varianta, pentru raportul final. 

— Ghinionul lui buby-boy au fost detaliile. El, ca angrosist, 
nu s-a aplecat către mărunţişuri, către detalii. A mers pe linii 
de anvergură mondială, Aşa a scăpat România: graţie 
detaliilor. Căci, ţugulanul băştinaş nu gândeşte deloc planetar, 
ci la concretul amărâtei sale vieţi. 

— Cernescule, dacă te-ar auzii bubulii, te-ar face, şef pe 
gaşca lor de analişti. 

Cernescu a stat o clipă pe gânduri, apoi a spus: 

— E o idee! Am luat-o în studiu. Şi nu-i chiar foarte trăsnită. 
Adică, e mult mai puţin trăsnită docil aceea pe care suntem 
gata să o aplicăm la Bucureşti., Vorbea serios. Mi-am notat 
ideea şi i-am dat pinteni: 

— Planul bubul? Concepţi a ta! 

— Simplu. Lansez către Ceauşescu informaţia că bibicii din 


pustă au înşeuat caii. Îl fac să se aprindă, să 'alarmeze Armata. 

Mai mişc şi câţiva revizionişti maghiari, aflaţi deja în atenţia 
Securităţii, pentru a crea impresia de război generalizat, 
informativ şi militar. Aşa a fost? 

— Exact! Dă-i bătaie ' 

— Dacă am Armata în stradă, pot trece deja la faza a doua a 
diversiunii. Adică, lichidez câţiva militari, provoc militarii să 
tragă, obţin câţiva morţi din rândul civililor români,. Pricepi 
perversitatea? Declanşez focul, sacrificând români, ştiind că 
vâlvătaia se va dezvolta de la sine. Mai departe, vărs o găleată 
de gogoşi în gura populaţiei şi a jurnaliştilor. Şi. aproape gata. 

— Numai atât? Restul populaţiei? Organele de ordine? 

Ţi-am spus că mergi la detalii care te duc la concluzii greşite! 
Bubulii merg pe scheme mai mari. Deci punctul următor, 
anihilarea ogarului de pază. Ăla rău, care sfâşiase în repetate 
rânduri nădragii de pe poponeaţa lui buby-boy: Securitatea. 
Cum o aduc la tăcere? Te aud? 

— Ca în realitate. Îi ridic populaţia în cap. 

— Valabil, dar incomplet. Putea să se ridice ţugulanul cu 
furci şi topoare, ca la '907, şi tot nu găjbea Securitatea. De ce? 
Pentru că era ascunsă, disimulată. Trebuia să fie scoasă din 
culcuşuri de o forță specializată în scotocire. Ai ghicit care? 
Armata! De aia s-a trecut Securitatea la Armată. Să fie 
cunoscută până la ultimul om şi ultimul ei sediu acoperit. Să 
poată fi făcută zob. 

Era fenomenal ţăranul ăsta! La asta nu mă gândisem. Deloc, 
absolut deloc. Securitatea nu putea fi lichidată cu bâta. Nici 
cu armele de foc. Numai pe cale de identificare, şi luare în 
control. Cernescu a continuat: 

— Cum poţi să ridici Armata împotriva Securităţii? Nu,, în 
general, ci în România? 

— În ţara lui nea Nicu, liderul care aplica principii 
„ştiinţifice” în alegerea cadrelor de conducere? Unde, marii 
pioni care trebuiau să fie mutaţi sunau aşa: Milea Vasile, din 
Lereşti-Argeş, vecin cu Petreşti-Argeş, respectiv cu odioasa; 
Vlad Iulian, din Olt, vecin eu odiosul; Constantin Nuță, din 
Brăneştillfov, rudă cu odioasa. Sub ei, pe scară ierarhică, 


schema se repeta, pe aceleaşi principii de clan. Ei, cum spargi 
gruparea? Cum dai fiecărui pion o anume identitate? Ori cum 
îi scoţi din joc? 

— Asta e decaparea vârfurilor structurii militare. E prinsă şi 
în raportul lui Azzuro. 

Cernescu a făcut o pauză pentru a aprinde o ţigară şi a 
întrebat: 

Cine-i tipul? Azzuro? 

Un clasic, a fost răspunsul. Unul care a ridicat ciocanul 
românesc la rangul de valută forte. Ciuguleşte informaţii în 
pătucurile unor dame. Secretare. 

— Şi ce zice? 

— Că planificatorii bubuli au prins în plan decaparea 
conducerii Securităţii, Armatei. Miliției. 

— Şi mai ce? 

— Nimic altceva. 

— Mă aşteptam să mă lămurească ce rol a jucat în piesă 
moartea generalului Milea. Spun moartea, ' pentru că nu sunt 
sigur că s-a sinucis. Poate că a fost pus în „situaţia de a se 
sinucide. 

— Interesant, dar în contradicţie cu unele concluzii 
prezentate deja de procuratură. 

— Şi ce, procurorii nu sunt oameni? Nu pot greşi? Ştiu ei de 
bubuli? De perversitatea combinaţilor informativ-operative 
aplicate de această lepră planetară? 

Da, putea fi ceva. L-am îmboldit să continue: 

— Zii, ţărane! Grăieşte cum crezi c-a fost cu moartea lui 
Milea? 

— Păi, a fost la fix. Asta mă pune pe gânduri: a fost exact la 
fix, deşi pare întâmplătoare. Am refăcut traseul urmat de 
fostul ministru al apărării de zeci de ori. Şi am găsit 
„ciudăţeniile”. Care, însă, pentru noi nu sunt deloc ciudate. 
Cască urechile bine! 

— OK! 

— Deci, a continuat Cernescu, ministrul Milea dă alarmă de 
luptă în Armată, prin indicativul Radu cel Frumos. Avea 
motive: un ataşat militar, colonelul Manea Dumitru de la 


Belgrad, îl informase prin telegramă că va fi o intervenţie 
străină. Dă şi un ordin scris de folosire a armamentului pentru 
intimidare şi legitimă apărare. Ordin care, după evenimente, 
apare publicat în tot soiul de jurnale. Te întreb: Cel care i-a 
vândut pontul colonelului Manea era mânat de dragoste 
creştinească ori” de intenţii parşive? 

— Parşive, sută-n sută. Voia să exagereze pericolul pentru a 
scoate Armata în stradă. 

— Cam aşa gândesc şi eu. Cam târziu, e drept. Găluşca a fost 
înghițită. Şi a făcut explozie în stomacul României. Dar, să 
mergem mai departe! Şeful DSS, generalul Vlad, nu dă alarma 
de luptă, ci stă cuminte. Ce-ţi spune ţie această treabă? 

— Depinde. Putea şti cam ce urmează. Sau, măcar, să 
bănuie. Ştia ce urmează? Participa la joc alături de bubuli? 
Era în afară de problemă? 

— Asta nu pricep. De ce Vlad nu a dat alarmă de luptă? De 
ce a mers pe burtă? 

— Poate calculase la fix rezultatul. Şi a aşteptat în 
conservare, cu spaii săi. Să treacă urgia, să poată ieşi la 
lumină. 

— E o idee. Oricum, nu are relevanţă. Rolul principal revine 
Armatei. Deci, generalul Milea, aflat în CC, unde avea un 
birou, cheamă în dimineaţa zilei de 21 decembrie 1989 doi 
specialişti în lucrul de stat major: unul de la DIA, colonelul 
Bărbulescu Corneliu, şi unul de la. D. O., colonelul Lungu 
Gheorghe. Cam ce operaţii se puteau lucra pe hartă, în 
Bucureşti, pe 21 decembrie, dimineaţa? Când nu începuse 
revolta în Capitală? Când, însă, reţine! primise informaţii 
exagerate cu privire la „măcelul” săvârşit de Armată la 
Timişoara? Căci, bubulii aplicaseră deja prima parte a 
planului: scoseseră Armata în stradă şi o implicaseră în 
conflicte stradale, soldate, cu morţi şi răniţi. 

— Stop, matrozule! Dacă a chemat doi stat-majorişti, 
înseamnă că se lucra pe hartă militară. Posibil să fi apărut 
elemente noi privind intervenţia străină? Să fi necesitat un 
plan de apărare a ţării. Unul circular, ca la cehoslovaci, în 
1968? 


— Potrivit însă mărturisirilor unor ofiţeri, s-a lucrat pe harta 
Bucureştiului. Nu se ştie ce. Deocamdată. În orice caz, ceva 
important. 

— De ce important? 

— Pentru că, în noaptea de 21 spre 22 decembrie, ministrul 
Milea a chemat la dânsul, la CC, mai mulţi şefi mari din 
minister, printre care şi pe vice-amiralul Dinu Ştefan, şeful 
Direcţiei informaţii. Sau, cum ştiţi voi, şeful DIA. La ora când 
i-a chemat, în jur de unu noaptea, represiunea se finalizase: 
Miliția măciucise la demonstranți şi operase arestări; Armata 
trăsese pentru intimidare cu mitralierele de pe TAB-uri şi 
spărsese baricada de la Intercontinental cu tancurile 
generalului Hortopan; Şi, prinde bine gulguta că e reală! 
anumite persoane, îmbrăcate în civil, împuşcaseră pe la spate 
şi de aproape câteva zeci de revoluționari. Mai mult, nişte tipi, 
plasați pe blocurile din jurul Intercontinentalului trăseseră cu 
arme cu lunetă sau carabine în revoluționari. Ce-ţi spune ţie 
povestea asta? 

— Păi, era nevoie de cadavre. 

— Şi cine avea nevoie de cadavre? Nea Nicu? Armata? 
Securitatea? Miliția? Să se facă de rahat? Să creeze noi motive 
de revoltă? 

— Deci, intervenţioniştii diversionişti., Aşa cred eu. Forţele 
de ordine puteau bate cu sârg. Nu era nevoie să ucidă. Altceva 
e însă important: Ce s-a discutat la ultima convocare a 
ministrului Milea? Ce ordine s-au dat? Aici începe un şir de 
mistere pe care numai participanţii le pot lămuri. Am lista cu 
participanţii la această noapte de taină. 

— Generalul Vlad spunea că, în noaptea respectivă, a 
încercat să-l lămurească pe generalul Milea să dea lovitura de 
stat împreună. A fost însă refuzat. Nu a îndrăznit să acţioneze 
singur, pentru a nu se ajunge la un conflict armat între 
gealaţii lui şi militarii Armatei, îl cred. 

— Revin la ideea mea. Ministrul Milea nu acceptă lovitura 
comună de stat, dar convoacă mai mulţi şefi din minister. Plus 
harta Bucur eştiului. 

— E o idee. Lovitură de stat pe cont propriu? 


— O părere. N-am însă*probe. Era, însă, bine dacă o clădea. 
Căci, de aici, treburile încep să se încurce. În dimineaţa zilei 
de 22 decembrie, se pare că nea Nicu l-a chemat pe 
însărcinatul cu afaceri sovietice la CC. Ce o fi discutat cu el? 
Ştiu sigur că, exact atunci, la Ministerul Apărării Naţionale a 
fost chemat ataşatul militar sovietic. Au discutat cu el 
generalul Ilie Ceauşescu şi vice-amiralul Dinu Ştefan. 

— Cam creaţă treaba asta. Duce. unde duce. 

— Încă nu-i creaţă. Abia când se dă comunicatul cu moartea 
generalului Milea începe să se întunece rău. Prin acest 
comunicat se produceau anumite efecte în Armată: se 
culpabiliza întreaga Armată care, chipurile, avea un ministru 
trădător, se crea impresia că Ceauşescu încetase' să mai 
iubească Armata; se insinua ideea că Securitatea ar fi lichidat 
pe şef ul Armatei; se pregătea Armata pentru faza următoare. 
Mai ia în calcul şi faptul că, în august 1989, persoane 
„binevoitoare” din CC nu i-au prezentat lui nea Nicu listele cu 
avansări la ofiţeri superiori şi generali. Înţelegi? Jocul a fost 
făcut din CC. 

— Ştiu că bubulii au avut oameni acolo. Aşa se explică şi 
faptul că numai CPEx-ul a căzut: acolo nu aveau decât unul, 
pe care l-au recuperat. Ce e neclar pentru tine în moartea 
generalului Milea? 

— Păi, i-am fost translator. Îl cunoşteam. Nu era tipul de om 
să se împuşte chiar aşa uşor. Şi mai sunt şi altele. În primul 
rând, că nu a murit pe loc, ci la spital, uitat, ca un câine. E, 
bine, în comunicatul televizat şi radiodifuzat s-a afirmat că s-a 
sinucis, că e mort. Comunicatul părea să fi fost întocmit de un 
tip care ştia numai vechea organizare a Armatei: în loc de 
ministrul apărării, s-a spus ministrul forţelor armate. 
Afirmând că e trădător, l-a lipsit de sprijinul'subordonaţilor 
săi, pe tot timpul cât a fost în comă. Deşi, cred eu, ministrul a 
vorbit în acest răstimp, de la împuşcare şi până la moartea 
efectivă, Care, moarte, a survenit peste circa opt ore. 

— Şi dacă l-a împuşcat cineva? 

— Aici e misterul. Bubulii au insinuat că l-a împuşcat 
Securitatea, pentru a putea ridica Armata împotriva ei. E mai 


greu de crezut că a fost mâna unui securist necunoscut de 
ministru: un killer de profesie nu greşea ţinta şi nu trăgea un 
singur cartuş, ci atâtea câte erau necesare pentru a-l ucide; un 
killer străin nu se putea apropia de ministru, să tragă de lângă 
piele, aşa cum arată autopsia, deoarece ministrul era înarmat 
şi ar fi reacţionat. A fost împuşcat din faţă. Poate de cineva 
care îi era apropiat, cunoscut? Căci nu s-a tras din spate, cum 
afirmă bubulii diversionişti. I s-au smuls epoleţii de general, 
cum afirmă un reporter? Ori cineva interesat i-a smuls epoleţii 
pentru a crea confuzie? Şi, dacă nu s-a sinucis, pentru ce a 
luat pistolul de la maiorul de transmisiuni? Avea o întâlnire în 
biroul dânsului cu cineva cu care trebuia să trateze cu 
pistoalele pe masă? în orice caz, dacă a fost ucis, a fost ucis de 
un neprofesionist, cunoscut şi intim cu dânsul, care s-a 
apropiat şi i-a folosit propriul pistol, căci rana e de la acest 
pistol. restul au fost invenţii bubule. 

— Cam aşa trebuie să se fi produs faptele, Cernescule, Mergi 
pe urmă! Caută-i pe cei care au discutat cu ministrul apărării 
după împuşcătură! Nu am dubii că a vorbit! Puțin, dar a 
vorbit; 

— Aşa cred şi eu. Tocmai pentru că a vorbit, a fost lăsat să 
moară. Poate că scăpa. Dar le-ar fi stricat planul. Căci, tot ce 
se montase pe moartea dânsului, cădea grămadă. 

— Buuun! Ziii! Atinge coarda! 

— Nu ştiu exact planul, dar pot susţine, cu probe clare, că la 
ora la care generalul Guşe vorbea la televiziune, în Armată se 
hotărâse lichidarea Securităţii. Bagă de seamă l'ân contra 
intenţiilor generalului Guşe, care chema insistent pe generalul 
Vlad la televiziune, la cooperare. Ştii că Vlad a răspuns cu o 
videocasetă trimisă la televiziune prin revoluționarii din CC. 
Ei, bine, mă interesează bubulul care nu a prezentat pe postul 
de televiziune caseta lui Vlad. Chiar atunci, pe 23 decembrie. 

— Păi, era prost? Dacă apărea Vlad, se mai putea continua 
diversiunea cu „securiştii terorişti”? Caseta a fost prezentată 
abia peste trei luni comentată şi deformată de P. M. Băcanu. Îl 
ştii pe Băcanu? s-a interesat Cernescu. 

— Îl ştiu. Treci peste el, am interes pentru altceva! Cum de 


ştii că, în timp ce Guşe vorbea la televiziune, cineva luase deja 
hotărârea de a folosi Armata împotriva Securităţii? 

— În cel mai simplu mod. Pe pielea proprie. Căci eram în 
creierul Armatei. În Marele Stat Major, la biroul meu de 
contraspai. În DIA Sunase deja generalul Ghiţă, comandantul 
trupelor de securitate, şi-l anunţase pe' amiralul Dinu Ştefan 
că trupele sale sunt alături de, Revoluţie şi Armată. Alte trupe 
nu avea Securitatea. Uslaşii nu erau trupe de intervenţie 
armată, ci antiteroristă. Ceea ce, îţi dai seama, e cu totul altă 
mâncare de peşte. 

— Şi! 

— Viceamiralul Dinu Ştefan a raportat despre generalul 
Ghiţă, generalul Stănculescu. La ora 14,00 în data de 22 
decembrie 1989, Stănculescu ştia că Securitatea era de partea 
Revoluţiei. Cu toate astea. Începând cu acea oră, contraspionii 
din Armată au fost arestaţi. De ce crezi că a făcut-o? 

— Habarn-am! Aşa o fi fost planul iniţial, croit din timp. Aşa 
i-o fi ordonat Iliescu, pe timpul convorbirii pe care a avut-o, 
înainte de a se prezenta la televiziune? Aşa i-o fi venit atunci, 
auzind chemarea la ordine făcută de generalul Guşe? Căci, să 
fie clar, dacă se făcea imediat ordine, primul întrebat de 
Timişoara era domnia sa. 

— Prea multe variante. Oricum, la ora când s-a ordonat 
arestarea contraspionilor, era ministru. Şi m-a chemat la el, 
prin vice-amiralul Dinu. Ai ascultat casetele? Nu ţi se pare 
ciudat că vice-amiral Dinu mă întreabă, la ora 14.00. În data 
de 22 decembrie, când era deplină linişte şi bucurie generală, 
de partea cui sunt? Mă asigură că noi, cei care am lucrat în 
Armată, nu v-om avea de suferit, deoarece nu am făcut 
abuzuri? Că numai Securitatea va plăti pentru abuzurile 
săvârşite? De unde ştia vice-amiralul Dinu, la acea oră, ce va 
urma? De unde ştia că Securitatea făcuse abuzuri? Doar nu 
avea acces la activitatea ei. Era un ordin superior, căci 
viceamiralul Dinu Ştefan nu lucra niciodată din proprie 
iniţiativă. Şi încă ceva. Un fleac, un amănunt interesant: în 
bulibăşeala aia din Bucureşti de pe 22 decembrie, era greu să- 
ți găseşti soţia. Ei. bine, Armata găsise panglica tricoloră. 


Când am coborât la ministrul Stănculescu, m-am mirat să-i 
văd pe ofițerii din cabinet cu brasarde tricolore noi. Mă mai 
mir eu de multe. 

Ştiu. Am ascultat casetele. Bine că ai supravieţuit. 

Nici nu merită să discutăm chiar toate. 

— Ba merită să mai bagi la cutie câteva! De exemplu, faptul 
că, în mod diversionist, se aruncă vină pe cei 41 de luptători 
de comando din DIA care au fost la Timişoara. Ei n-au 
participat la genocid! Erau pe drum, între Timişoara şi 
Bucureşti, când a început măcelul în Capitală. Nu puteau fi în 
acelaşi timp în două locuri. Pricepi?! Alte trupe au atacat 
Marele Stat Major. Şi nu erau de securitate. Am o bănuială 
oribilă: erau subunități rebele din Armată. Ori, la fel de rău, 
erau subunități folosite pentru diversiune. Pentru crearea 
impresiei că e război civil între Armată şi „odioasa” 
Securitate. 

— Pe ce te bazezi? 

— Pe mărturii. Ţi le dau şi ţie. Sunt multe. Toate de la 
militari din Armată. Toate probează cu fapte acest lucru. Şi 
încă pe ceva. Cei care erau stabiliţi în schemă să ia puterea nu 
puteau s-o facă atât timp cât poporul era în stradă. Mai ales că 
unii „aleşi” nu participaseră la luptele de stradă. Era nevoie de 
o diversiune. Să-l bage pe ţugulan cu nasu-n televizor, cu 
inima cât un purece de teama teroriştilor extratereştri. Căci 
aşa erau prezentaţi: ca nişte extratereştri. 

— Vreau aceste mărturii, Cernescule! După ce lichidăm 
Şopârla. 

— Şi dacă ne papă ea? 

— Soarta şi pătura! spunea Sancho Panza. Noi avem ceva 
mai bun de spus? 

— Nu! mi-a dat dreptate Cernescu. Cel puţin, deocamdată. 

Ajunşi la Bucureşti, ne-am despărţit. Cernescu a plecat să-şi 
facă meseria de jurnalist, iar eu şi Carmela am plecat la 
faimoasa mama mare. La madam Velisar, mătuşa lui Orozan. 
O bătrână care ar fi putut da lecţii celor mai mari aşi ai 
spionajului mondial. Căci, mama mare se născuse şi crescuse 
cu spionajul în sânge. 


Bătrâna era o legendă vie. Se născuse şi crescuse În casa 
faimosului falsificator Ion Velisar. Un tip care în 1920 
„spărsese” cu documente false bursa de valori din Londra. 
Fraierise cu documente perfect măsluite mari companii 
germane, franceze, italiene. Asta în perioada interbelică căci, 
după război, se sfârşise în închisoare. Singurul său regret: nu 
reuşise să treacă oceanul, să-i buzunărească şi pe yankei. 

Fiica cea mare, Roxana, îi moştenise talentul şi apucăturile. 
Şi nu numai atât. Moştenise „atelierul” şi „materia primă”. 
Ambele erau valori inestimabile pentru breaslă. Căci, lucru 
ciudat, deşi toate serviciile secrete din lume folosesc 
documente false, niciunul nu-şi ia măsuri de lungă durată. În 
cazul de faţă, al Roxanei Velisar, măsurile le luase tăticul 
dânseia, cel scump şi drag. Puteai găsi în atelier ori ce tip de 
document original, din perioada 1850-1948. Şi nu numai asta. 
Puteai găsi orice s'et de hârtie produs în aceeaşi perioadă, 
începând cu cel folosit la producerea banknotelor şi terminând 
cu hârtia ordinară, pe care se dactilograf iau „actele” de dotă 
ori de vânzare cumpărare. Încă nu era tot. Colecţia de 
cerneluri vechi, bine păstrate şi de ştampile falsificate ar fi 
făcut să crape de invidie orice falsificator al zilelor noastre, 
Pentru că, în orice situaţie, se puteau fabrica, cu aceste 
materiale, documente absolut originale ca vechime, formă, 
culoare, stil de redactare. 

Cam asta era Roxana Velisar. Pe dinafară. Pe dinăuntru, era 
ceva mai complicată. Încă din studenţie, când se spune că de 
frumuseţea ei turbau craii Bucureştiului, fusese recrutată de 
Siguranţă. Trecuse, apoi, succesiv, la SSI, Abwer, Inteligence 
Service. Marea sa pasiune, cea de taină şi adevărată, fusese, 
însă, Octogonul. Pasiune, nu neapărat patriotism. Căci, în 
lumea falsificatorilor, e mai greu să porţi în suflet o ţară. 
Profesia te face să te simţi foarte internaţionalist. 

Pentru Octogon, lucrase cu pasiune, cu dăruire. Dăduse 
informaţii, fabricase documente de valoare, trecuse graniţe. 
Făcuse încă multe lucruri, pe care le fac spioanele şi pe care, 
din spirit de castă, nu le enumăr. Mă rog, nu fusese chiar o 
Maria Fecioara. Ca să fiu mai precis, se apropiase destul de 


mult de statutul Mariei Magdalena. 

O cunoscusem în 1984, când îmi fabricase, contra cost, 
desigur, câteva „fleacuri”: o diplomă de inginer, legitimaţii de 
muncă, câteva certificate de naştere. Mă rog, nişte chestii. 
Stătea într-o casă solidă, încălzită cu lemne, pe strada 
Măselariţei. Un nume cât se poate de sugestiv pentru profesia 
ei de bază. Căci, de bază, era chimistă. Una ceva mai bună 
decât „coana de renume internaţional”. Mă trimisese la ea 
Bătrânul. Nu mă îndoiam că mai trimisese şi pe alţii. S-o 
angajeze, însă, pe mama mare nu putea: era o rebelă, 
îndrăgostită până la fanatism de libertate. N-ar fi acceptat să 
lucreze la stăpân, nici pentru întreaga avere din lume. Cred eu 
că acest sentiment înnăscut, dragostea extremă de libertate, o 
făcuse să se ocupe de falsuri. Era cea mai liberă meserie din 
lume. Şi, deseori, cea mai rentabilă. 

Nu mai avea pe nimeni pe lume. Sora mai mică, Raluca, se 
stinsese, lăsându-i plocon un prunc de crescut. Acesta era 
Iliuţă Orozan, tehnicul nostru. Adică tipul discret care, fără a 
cere dreptul de autor, picta fresce electronice pe pereţi, dota 
cu ploşniţe florile din cele mai uitate parcuri, filma prin 
ziduri. Mă rog, ştia băiatul nostru să facă o mie de minuni 
care trezeau invidia frăţiorilor din CIA, MOSAD ori KGB. Şi 
nu numai invidia. Fusesem martor la o scenă de comă. Un 
diplomat străin descoperise în tocul pantofului o ploşniţă 
plantată de Orozan. Cât era el de rece şi de calm, şi-a pierdut 
firea. A scos pantoful şi a început să urle cu gura în toc ca un 
maidanez de Ferentari. 

— Securitatea! Vă bag în p. a mamii voastre! Măgarilor! Aşa 
se face o treabă ca asta! 

Merita să dai salariul pe-o lună să-l auzi pe tip urlând la 
pantof! 

Ştia că-i ascultăm de la distanţă. Nu ne-a precizat,! totuşi, 
cum se face o „treabă ca asta”. Mă rog, noi, ţugutanii, am 
continuat să facem treburile după mintea noastră. Şi fără să 
cerem părerea frăţiorilor de la firmele concurente. 

În treaba din Bucureşti, contam pe colaborarea 
necondiționată a mamei mari. Necondiţionată nu însemna şi 


neplătită. Viaţa se scumpise grozav şi bătrâna era învățată cu 
un anumit nivel de viaţă. Un nivel din care nu lipseau 
bunătăţile occidentale. Dacă pe vremea lui nea Nicu le căpăta 
de la noi, de la octogonari, acum era cazul să şi le cumpere 
singură. Iar cu banii, nu stătea chiar grozav. În fapt, nu 
lucrase la stat nici o oră. Trăise vânzând bijuteriile moştenite, 
cărţi rare, icoane şi alte asemenea valori. Cum zicea dânsa, 
protestase prin inactivitate. 

Bătrâna ne-a primit amabilă. Era şi normal: mirosea a 
verzişori de la o poştă. Şi una dintre marile ei pasiuni erau 
verzişorii, O anumită nostalgie, moştenită de la al ei tătic. Cel 
care nu ajunsese peste ocean, să-l fericească şi pe Sam cu 
talentul său. Avea bătrâna o memorie de elefant: 

— Tu! lepuraşule, ai apărut! Tu eşti ăla cu diploma de 
inginer pe numele de Dan Grădinaru. 

Eu eram ăla. Bătrâna dispunea de o memorie periculoasă. 
Dacă n-ar fi respectat legile breslei. Dar dânsa le respecta. Nu 
era proastă să-şi piardă clientela. 

Ne-a invitat în sufragerie, la imensa masă de stejar. Loc în 
care, cândva, se jucaseră, la poker, averi. Unele se pierduseră, 
altele se câştigaseră. Fiecare, după cum fusese scris. Iliuţă, pe 
post de fată în casă, ne-a făcut cafele, ne-a dat dulceaţă. Mă 
rog, tot dichisul unei case mari, care se respecta. Între timp, 
bătrâna sporovăia vrute şi nevrute. Noi îi ţineam hangul. 
Trebuie să recunosc însă că era o adevărată ledy: nu s-a plâns 
nici o clipă că o duce greu, că nu are bani. Era corectă în 
afaceri. 

Când am trecut la prezentarea planului, mama mare a 
întinerit brusc cu cincizeci de ani. Simţea cam ce trăiesc 
bătrânii cai de cavalerie la auzul goarnei, Energia se ridica din 
adâncuri, din zilele de glorie. Şi avusese mama mare nişte zile 
pe cinste! Nu mă îndoiesc de faptul că aceste zile, mai precis 
decenii, de glorie sunt scrise pe undeva. Aş plăti serios pentru 
privilegiul de a le citi. 

— Deci, am încheiat eu prezentarea planului, țopârlanii pot 
fi buzunăriţi. Pentru colaborarea dumneavoastră, ne-am 
gândit la suma de zece mii. Dolari. Cash, Bătrâna a făcut un 


semn de lehamite cu mâna: 

— Lasă, domnule, banii! Dacă discuti înainte, aduci ghihfon. 
Nu banii sunt importanţi! întreaga afacere merită trăită! Căci 
e o afacere mare. Cum nu credeam să daţi voi, cei crescuţi cu 
cheia de gât. 

— Cu ce ai vrea să începem, doamnă? am întrerupt-o eu. 

Bătrâna m-a primit jignită. Ori, aparent jignită. Apoi a 
catadixit să răspundă: 

— Cu ce începe orice afacere serioasă? Cu documentele, Asta 
nu v-a intrat vouă încă în bilă: hârtiile conduc lumea! Ai hârtii 
valabile şi multe, eşti mare şi puternic. N-ai, eşti un sărăntoc, 
un nenorocit. În orice caz, unul care îşi merită soarta amărâtă, 
pentru că nu a dat suficientă atenţie hârtiilor. 

Asta era şcoala lui Ion Velisar, falsificatorul. Se închinase la 
zeul hârtie oficială. Şi falsificase cu osârdie cam toate icoanele 
zeului respectiv: lei, franci, lire, dolari, acte de identitate, 
cecuri, acte de studii etc. Oricum, şcoala fusese bună, discretă 
şi eficientă. 

Pentru început, Roxana Velisar, noa trimis la Notariat să 
studiem contractele de vânzare cumpărare prin care bubulii 
intraseră În posesia sediului acoperit din Bucureşti. Eram şi eu 
sigur că era vorba de o vânzarecumpărare. Nu văzusem însă 
un singur caz de bubul care stătea cu chirie. Aşa era: casa 
fusese cumpărată de la doi bătrâni, Maria şi Vasile Ifrim, care 
plecaseră în Canada, la fiica lor. Ifrimii cumpăraseră casa, în 
1947, de la o familie de evrei, Haimovici. La rândul lor, 
Haimovicii cumpăraseră casa, în 1937, de la arhitectul Octav 
Dogan. Acesta era proprietarul iniţial şi constructorul casei. 

Mama mare şi-a frecat satisfăcut mâinile. A trecut la 
chestionări: 

— Câţi copii a avut Haimovici? Unde locuiesc în prezent? 
Dar Dogan? 

— Doamnă Velisar, am îndrăznit eu, să ne oprim aici! 
Oricum, interesul pentru proprietar este absolut secundar. 

Bătrâna a adoptat figura aceea jignită, pe care deja i-o 
cunoşteam: 

— Rol secundar? Mă vezi pe mine jucând într-Un rol 


secundar? îţi fac, tinere, un rol principal de proprietăreasă, 
de-o să-l crezi şi tu. 

N-avea rost să încercăm s-o lămurim. Am luat-o cu Orozan la 
picior, să căutăm prin hârţoage destinele familiilor Dogan şi 
Haimovici. Pe Carmela am lăsat-o cu bătrâna. Nu că n-am fi 
avut încredere. Dar aşa era legea noastră: Cei implicaţi într-o 
acţiune se supraveghează reciproc până la data finalizării. 

Oficial, nu puteam pătrunde la nici un fel de evidenţă a 
populaţiei. În plus, cele de la miliţie cam arseseră în toiul 
unor lupte stradale. Sau, cum suna comunicatul oficial, în 
timpul atacării sediului central de elemente antisociale? 
Elemente care au fost înjurate în mod repetat de noi, pe 
timpul căutării acului în carul cu fân. Am umblat ca năucii 
vreo trei zile, fără a înainta măcar un milimetru. Şi-am mai fi 
umblat, dacă nu mi-ar fi căzut fisa: Cernescu era jurnalist. 
Adică, un tip care avea dreptul să-şi bage nasul înviaţa 
fiecărui cetăţean. Să-l ajute sau să-l înjure. După cum era 
cazul cu fiecare. L-am contactat la domiciliul său, noaptea. 
Scria de zor. Voia să facă mare carieră în presă. Sau în 
literatură. Ne-a întâmpinat vesel: 

— Gata? Dăm năvală? 

— Nu te pripi, reprezentant al celei de-a patra forţe în stat. 
Înainte de năvală, e nevoie de nepreţuitul tău ajutor.” 

— Cântă bătrâne! Lasă refrenul pentru mai târziu! La ce bun 
tipul ăla, Cernescu? 

— Să ne facă nişte identificări. Discrete, însă. 

Faţa îui rotundă s-a lungit a deziluzie: 

— Cu asta vă ocupați voi, barosanilor? Luaţi pâinea de la 
gura poliţiştilor? 

— Persoanele nu sunt în evidenţa poliţiei. Uite cum e cazul., 
I-am depănat povestea imobilului ocupat de bubuli, A locului 
de unde acţiona Şopârla, lansând şantaje în înalta societate 
postdecembristă. Cernescu a notat atent toate datele pe o 
hârtiuţă, apoi ne-a încredinţat: 

— Mâine-i gata! Veniţi mai pe seară! Şi intraţi prin spate! 

Aveam unele îndoieli, dar nu era timpul să lungim vorba. 
Am plecat convins că mai aveam încă drum lung până la 


Şopârlă. Ziua următoare, pe la prânz, ne-a căutat Cernescu. 
Prin telefon: 

— Marfa-i gata! Subţire de tot. 

— Adică? am făcut eu interogativ. 


— Haimovicii se, odihnesc de-a pururi. La fel şi Doganii. 
Copiii trăiesc, însă Fiica lui Dogan, Marcela este în Constanţa, 
strada Mircea cel Bătrân, 146, profesoară. Fiul Mihai, e în 
Bucureşti, strada Rozelor, 35, pensionar. 

— Şi Haimovicii? 

— O singură fiică, Lia. Emigrată în Israel, în 1972, cu soţul, 
Lucian Pascaru şi doi copii, Sonia şi Lucian. Soţul e român. 

— Destul! Deocamdată. 

— Vă salut, vitejilor! Când e gata plăcinta? Să ştiţi că poftesc 
şi eu la o porţie! 

Mama mare-a studiat grăbită rezultatul investigaţiilor, 
finalizând cu: 

— Lia mă cheamă! Şi sunt ovreică. M-a părăsit haimanaua 
aia de bărbat-miu. Am doi copii. Nu-i normal să-mi recapăt 
casa luată cu japca de Ifrim? 

— Absolut normal, mam'mare! am exclamat noi în cor. Mare 
ticăloşie a mai făcut tipul! 

Rânjeam împreună cu Orozan la gândul circului ce urma. 
Carmela nu pricepea mare lucru, căci vorbeam româneşte. Am 
introdus-o în atmosferă, să se bucure şi ea. 

Pe data de 6 noiembrie 1991, am demarat acţiunea Şopârla. 
Bătrâna, doamna Velisar, a intrat prima în luptă, înarmată 
până-n dinţi cu acte şi legende. Se întrecuse pe ea însăşi în 
falsuri. Act de naştere — românesc, certificat de căsătorie — 
românesc, paşaport israelian, hotărâre de divorţ — ebraică, 
actele copiilor — evreieşti şi româneşti. Mă rog, tot ce era 
nevoie pentru scormonirea cuibului de şopârlani. 

Ce veşminte purta mama mare?! Merita să le vezi! 
Scotocisem toată mahalaua evreiască şi toate consignaţiile 
pentru a crea acel talmeş-balmeş vestimentar, care urma să 
definească precis personalitatea Liei Haimovici. Căci, ăsta e 
adevărul: o doamnă e definită de modul de a se îmbrăca. Cu 
mari eforturi, procurasem şi o stea evreiască, de aur, pe care s- 
o poarte la gât, atârnată de un lănţug groscior. 

În dimineaţa când am mutat-o pe mam! mare la Hotel 
Majestic, nu aveam îndoială că era Lia Haimovici. Începusem 


să cred şi eu. Eu, care asistasem la transformare. Am cazat-o 
pe „mătuşa evreică” la hotel, am stabilit semnalele de pericol 
şi comunicări urgente, apoi am intrat în pielea tălpaşilor 
ascultători. „Cum forţele noastre din Bucureşti erau mai mult 
decât modeste, am folosit numai două echipe de tălpaşi: trei 
gealaţi de la Operaţiuni Speciale, ' făcuţi cadou de rezidentul 
local, plus o echipă formată din Orozan, Cernescu şi cu mine. 
Orozan mai avea o trebuşoară: recepționa şi înregistra 
discuţiile purtate cu mătuşă-sa cu bubulii. O treabă relativ 
simplă pentru mintea sa vicioasă de plantator de ploşniţe. 
Jucăria vorbitoare era chiar broşa, de pe pieptul doamnei 
Velisar. Receptorul nostru nu depăşea mărimea unui pachet de 
țigări. 

Ne-am plasat din timp în poziţii discrete, în jurul sediului 
bubul, la o parcare din Ştirbei Vodă. Activitatea în sediu părea 
destul de intensă. Poate că era numai acoperire. Poate însă că, 
în bârlogul bubul, se pregăteau fapte mari. 

Pe la ora 11, a apărut mama mare. Se legăna ca o balabustă. 
În dreapta ducea o poşetă de damă, de dimensiuni apreciabile. 
Pentru procurarea acesteia alergasem zile în şir. Era foarte 
autentică. În stânga, agita_ o umbreluţă de la consignaţie. Pe 
cap, arbora o pălărie gen oliţă de noapte, pe care o alesese din 
zeci de modele. Paltonul cu guler de nurcă, uşor învechit, dar 
încă elegant, ascundea încă o sută de trăsnăi vestimentare. Îmi 
admiram opera de la câţiva zeci de metri. Eram satisfăcut. Nu 
se putea să nu reuşim. 

Cât sunt bubulii de mâncători de carne crudă, au cam rămas 
prin şanţuri. A intrat mama mare în ei ca-n brânză. Primul 
care a avut nenorocita soartă să-i apară în cale, cel de la 
poartă, a ajuns cu siguranţă la Spitalul 9. Unde să ajungă un 
tip ca el, somat direct de o băbătie îmbrăcată ca o sorcovă? 

— Tu ce cauţi în casa mea? Cară-te urgent, că chem poliţia! 

Tipul fusese educat să se poarte politicos cu băştinaşii. 
Ghinionul lui, căci în cazul de faţă ar fi trebuit un dram de 
tupeu; 

Doamnă. — a început el. Pe cine căutaţi? 

Auziţi oameni buni, obrăznicie?! s-a indignat mama mare 


către nişte martori invizibili. Intră-n casa mea şi mă întreabă 
tot pe mine ce caut! 

Tipul a încercat să întindă o mână, să-i bareze calea. Bătrâna 
i-a trântit poşeta-n cap şi a început să urle: Poliţia, Să vină 
Poliţia! Hoţii! Hooooţiiii! 

Striga cu talent. Ca o sirenă sub maximă presiune. Bietul 
buby se făcuse mic de tot. Nu de frica ei. De frica şefilor. Căci, 
nu mă îndoiam, fusese instruit să nu atragă atenţia asupra 
clădirii. 

Mă prăpădeam de plăcere. Aveai-ce vedea. Bubulul se 
fofilase că”tre interior, urmărit vijelios de bătrână. Orozan 
înregistra febril. Păcat că nu puteam asculta toţi de-odată. 
Merita să asculţi tratativele dintre Lia Haimovici şi bubyboy. 
Singurul privilegiat, tehnicul, Orozan, ne făcea numai semne 
cabalistice cu degetele. Era OK! 

Peste vreo oră, bătrâna a apărut triumfătoare în uşa, însoţită 
de un tip. care dădea din coadă. La propriu. Ştiusem eu că 
şcoala fondată de Velisar cel bătrân era în stare de multe. Am 
lăsat bătrâna în pace şi am continuat să supraveghem intrarea. 
Urma să plece ori să vină cineva. Aşa-raţionasem noi: pentru 
aplanarea conflictului cu Lia Haimovici trebuia să apară şeful, 
să ia o hotărâre. 

În sfârşit, a apărut unul care părea curier. A studiat atent 
împrejurimile, apoi s-a decis: a sărit în maşină şi a luat-o către 
centru. Cu noi pe coada lui, desigur. La Athene Palace, a oprit 
de formă, pentru a se contrafila. Cunoşteam trucul şi ne 
tineam departe. După vreo zece minute, a reintrat în trafic. A 
luat-o pe Calea Victoriei, către Piaţa Amzei. A început să 
accelereze. Alt truc fumat de noi. Ne-am ţinut departe, apoi, 
în Piaţa Victoriei, l-am încadrat: flăcăii de la Operaţiuni 
Speciale au trecut în faţă, iar noi am rămas pe coadă. 

După ce am trecut de Statuia Aviatorilor, a început să mă 
încerce o bănuială. Una care mi s-a confirmat în câteva 
minute. Curierul a oprit în cartierul Primăverii. Cam prin zona 
vilei răposatului Ceauşescu. 

— Nimic nou sub soare, am murmurat eu. Aici s-au luat 
deciziile în timpul socialismului, aici se iau şi acum. 


Cernescu tăcea gânditor. Era la prima vânătoare de bubuli. 
Nu se grăbea să tragă concluzii. Întrebări avea cu sacul. Se şi 
pregătea să mi-l toarne în urechi. L-am oprit cu un semn. Nu 
era timp de discuţii, ci de căscat ochii. În gândul meu, 
jinduiam la sculele unchiului Sam. Mai ales, la pistolul care 
şopteşte. Căci, ar fi fost cât se poate de sănătos să aflăm ce se 
discuta în vila cu gard înalt, după care dispăruse curierul. Am 
stat plantați acolo, în stradă, până către orele patru după- 
amiază. Adică, până a ieşit mesagerul urmărit. L-am dus 
înapoi la sediul din Ştirbei Vodă şi l-am părăsit. Nu mai 
prezenta interes. 

Pe la cinci, eram la hotel, la mama mare. Ardeam de 
nerăbdare să aflu rezultatul „tratativelor”. A trebuit să rabd. 
Mai întâi am dus-o cu maşina acasă la ea. Era mai multă 
linişte. Şi mai multă discreţie. Bătrâna spioană se afla în mână 
şi înțelegea să ne coacă la foc mic. A descântat nişte cafele, a 
turnat nişte coniac, s-a scuzat că n-are lapte pentru „sugari” şi 
a început: 

— Ehei, pe vremea mea, spionul era spion! Ştia să facă de 
toate. Inclusiv să bea vârtos, cu temei. Ca să nu mai spun ce 
forţă, ce pregătire. Cât despre femei. 

Am lăsat-o să-şi cânte aria nostalgiei. Eram sigur că reuşise şi 
făcea fasoanele de rigoare. Cernescu, mai grăbit, pusese căştile 
pe urechi şi asculta înregistrarea, Din când în când, faţa i se 
lăţea într-un zâmbet satisfăcut. Orozan tăcea. Carmela se 
străduia să prindă cî-te o vorbă cunoscută. Eram o adunare 
interesantă, nimic de zis! în fine, bătrâna s-a decis să treacă la 
fapte: 

— Domnule Varain, treaba a ţinut! Mie-n sută. 

— Pe larg, doamnă! Pe larg! 

— Pe larg? Păi, pe larg, e cam aşa. Am umblat ca vodă prin 
lobodă prin toată casa, Era dreptul meu de proprietăreasă, nu? 

— Sigur, am confirmat eu. 

— Am bătut cu pumnul în masă. Am cerut dreptate.: Am zis 
că-i dau în judecată. Şi pe ei şi pe Ifrim. Am făcut tărăboi 
pentru casa mea. 

— Şi? 

— Buby nu e deloc fricos. A cerut acte.! le-am ară” tat Le-au 
fotocopiat nenorociţii la un xerox.' Cică să le confrunte. 
Normal că mi-a sărit muştarul. Să mă bănuâe ei, nişte străini, 
pe mine, proprietăreasa, de fals? Pe mine? Am urlat de-am 
făcut scurtă la limbă. Şi-am vrut să plec direct la poliţie. 

— Cum au reacţionat? 

— S-au muiat. Nu le plac presarii noştri. De fapt, cred că nu 
le plac nici un fel de presari. M-au luat cu binişorul. Că să mai 
vorbim, să mai analizăm, să discutăm cu patronul, Le-am zis 
că mă aşteaptă copiii în TelAviv. Să nu cumva să creadă că mă 
pot face dispărută! Oricum, s-au tăvălit cuminţi, ' ca nişte 
pisoi. M-au invitat mâine, să descurcăm chestia. Cu patronul şi 
cu avocatul lor. 

Întinsesem cam tare coarda. Dacă avocatul era băştinaş şi 
isteţ, putea să miroasă ceva. Nu să descopere, doar să miroasă. 
Căci falsurile erau perfecte. 

— Unde crezi că ţin documentele? am întrebat-o pe bătrână. 

— Cum tinere, să cred? Eu ştiu! în casă nu e nici urmă de 
arhivă. Poate câteva documente strict necesare pentru una sau 
alta din operaţii. 

M-am dezumflat uşor, ca o saltea pneumatică. Fâââsss! 
Afacerea trebuia reluată de la capăt. Tot planul trebuia 
regândit. Cum să-i facem pe bubuli să ne arate drumul către 
puşculiţa cu dosare? Prin cărţile alea politiste, în astfel de 
cazuri, detectivul primeşte informaţii de la cineva 
providenţial: un pensionar care-a reţinut un număr de maşină, 
un tip care a „fotografiat” figura făptaşului pentru că semăna 
cu văr-su, o tipă care spiona strada pentru a surprinde' amanta 
soţului. Mă rog, ' cunoaşteţi schema. Fi, bine, eu eram 
descântător, Cernescu era ghicitor. Dar nu ne venea nici o 
idee. 

Mama mare sporovăia dezinvoltă. Pe ea o durea mai puţin': 
primea banii în orice situaţie. 

Legea situaţiei de criză era clară: Dacă eşti în impas şi nu ai 
un plan bazat pe fapte reale, construieşte unul pe baza unor 
fapte crea'te de tine! Am început să ne stoarcem creierele 
pentru a crea ceva. Mama mare ne-a lăsat şi a plecat la hotel. 


Trebuia să-şi păstreze legenda de turistă israeliană. Fumam 
ţigară de la ţigară, dar nu ieşea nimic important. Am încercat 
brain-stormmgul: 

Cernescule, să presupunem că eşti bubul. 

Eu? a interogat matrozul. Exclus! Sărac, naţionalist şi căpos! 
Nu seamănă”deloc. 

— Am presupus, numai. Cum ai ascunde vreo tonă de 
documente de maximă importanţă. 

— Păi, le-aş ţine sub control. Cât mai aproape de lăbuţele 
mele. O marfă ca asta nu se îngroapă, nu se dă în păstrare şi 
se ţine într-un loc în care nu se depreciază. Îţi trebuie o 
cameră cam de vreo trei-patru metri cubi. 

— Cât ai spus? Numai atât? Sigur? 

— Absolut sigur. Lucrez în domeniu. Nu mai mult de patru 
metri cubi. 

— O cămară de casă ar ajunge? 

— Depinde de casă. Am văzut cămări de 50-60 metri cubi. 
Mai ales în blocuri vechi, în vile, în case. 

— Cum ai spus? Vile? 

Cernescu m-a privit curios. Apoi a prins mutarea: 

— Vilă, vasăzică! La îndemână, şefule! Bine păzită. Fără 
riscul de a intra vreun subordonat curios cu nasu-n ele. 

— Asta trebuie să fie. Hai la mama mare! Să creem fapte! 

Doamna Velisar nu dormea. Citea un roman englezesc, îl 
luase pentru decor, dar plictiseala îi schimbase intenţiile, A 
ascultat instructajul fără să crâcnească: 

— Cereţi o sută de mii de dolari despăgubiri! Ameninţaţi cu 
poliţia! Nu discutaţi cu avocatul! Ştiţi dumneavoastră cum să-l 
scoateţi din joc. Cereţi să vină patronul! Ameninţaţi că, dacă 
nu vine, nu discutaţi! Pricepeţi? Nu discutaţi cu intermediari! 
Direct* cu patronii”! 

— OK, iepuraşule! m-a întrerupt bătrâna. Nu mai insista! Nu 
m-am sclerozat încă. 

— Mamă mare, nu pleci fără să-l vezi pe patron! 

— Aşa mă ştii tu? 

Da, o ştiam de mare-calibru. Contam că-l va scoate pe patron 
din vilă. Cel puţin pentru o oră. Dacă nu mai mult. 


Am plecat cu Orozan să ne culcăm. Carmela m-a întâmpinat 
agitată: 

— Ce e, dragul meu? Unele treburi nu merg? 

Merg toate, iubito. Mâine se termină. 

— Petre, iar mă laşi singură? 

— Mâine te iau cu mine. Apoi plecăm. 

Nu-i venea să creadă. După atâta cocoloşire, o luam din nou 
la acţiuni. Ce sărutări au urmat! Avea dreptate Bălaiul: 
argentiencele sunt foarte focoase. 

Zorii zilei ne-au găsit în jurul vilei rezidentului bubul. 
Trebuia să stabilim cu exactitate ce forţe erau înăuntru. Pe la 
şase, a ieşit o femeie în vârstă. A fost la piaţa. Era, deci, 
servitoarea. Pe la şapte, a ieşit piticul bubul, pentru a-şi face 
partida de jogging. Dacă l-ai fi văzut, în treninguţul său 
amărât, cu adidaşi în picioare, cu umbra de păr sur pe cap, ai 
fi zis că era un modest pensionar. Nu era deloc modest. Nici 
funcţionar. Era un bogat şef bubul. L-am filmat din toate 
părţile. Pentru cartotecă. 

Un tip robust îi deschisese uşa, la ieşire şi la intrare. Avea, 
deci o gardă de corp. M-ar fi surprins să nu aibă. Valora prea, 
mult pentru marea forță bubulă. Trebuie bine păzit. În rest, 
nimic deosebit. Şofer nu se vedea, însemna că venea la ordin. 

La prima vedere, nu era dificil de făcut raidul. Nu ştiam dacă 
merita. Trebuia să verific. I-am făcut semn Carmelei să vină cu 
mine şi am luat-o către parc. Ne-am aşezat pe bancă şi i-am 
mângâiat mâna, privind către vila bubulilor.' A înţeles că 
urmează să descânt, aşa că s-a depărtat puţin, pentru a nu mă 
stânjeni. Am închis ochii şi am aplicat ritualul: 

— Zamolxe! Stăpâne! Sunt în mâna Ta! Ajută-mă! 

Am făcut saltul către vilă. Treceam ca o umbră prin ziduri, 
către partea de sud, unde stabilisem că erau dependinţele. În 
dreapta o bucătărie, în stânga o cameră de serviciu obişnuită. 
Mai sus! m-am forţat eu. La etaj, o singură baie şi două 
dormitoare. Mai sus! am răcnit în mine, cu disperare. Podul. 
Bine luminat. Luminator de sticlă. La stânga chepengului de 
acces, am zărit marfa, Am zărit-o. M-am prăbuşit istovit de 
efort. Eram însă mulţumit. Marfa era acolo. 


— E acolo, am şoptit eu. Carmela mi-a strâns uşor mâna. Să 
nu vorbesc. Să mă odihnesc. 

Mi-am revenit încet, încet Cu capul încă vâjâind de efort, i- 
am spus Carmelei: 

— Şi acum, saltul în timp. Am învăţat ceva din greşeala din 
Mar del Plata. 

— Mai poţi? m-a întrebat ea. 

— Trebuie, a fost răspunsul. Trebuia. Pentru că ar fi fost o 
prostie să mă lansez nepregătit în cuibul Şopârlei. 

Am început să raţionez ca un spion. Dacă aş fi raţionat ca un 
om, aş fi făcut saltul către sfârşitul zilei. Ştiam însă de la 
Bătrân că voi trece printr-un pericol de moarte. Dacă l-aş fi 
văzut, m-aş fi demobilizat. Şi asta nu era bine. Am hotărât să 
fac saltul peste o săptămână. Am şoptit formula de şapte ori şi 
am pornit. La început n-amvăzut nimic. Nu mai sărisem atât 
de departe niciodată. Apoi am. distins figura Bălaiului. 
Discuta aprins cu Carmela, într-o casă' necunoscută. Iar eu 
stăteam lângă ei, cu picioarele pe masă. Atât. 

Era de ajuns. Mi-am luat soţia în braţe, sub palton şi am 
aşteptat. N-am scos o vorbă vreo două ore. Timpul se scurgea 
încet. Nu puteam face nimic. Ba da: mă rugam să reuşească 
mama mare. 

La ora 1,0,32 fix, a sosit maşina. Am strâns-ope Carmela 
uşor. Era timpul. La ora 10.46 a ieşit rezidentul, bubul. Era 
şopârlan bătrân. A adulmecat uşor aerul din afara vizuinei. A 
privit scrutător către parcare. Cu moaca unui om care se des 
tindea. Căuta filajul. Băieţii se topiseră însă din raza de 
vizibilitate. Totul părea OK. Şopârlanul şef a hotărât că poate 
mişca. A urcat în maşină şi dus a fost. Era timpul nostru. Al 
meu şi al Carmelei. Trebuia să intrăm împreună. Efect, 
psihologic verificat: un bărbat şi o'femeie trezesc mai puţine 
suspiciuni decât un bărbat singur. 

Am deschis poarta cu mâna stângă. Jucam rolul obişnuitului 
casei. În faţa uşii, am început descântecul. N-am sunat deloc. 
Gorila a deschis uşa, cum îi comandasem. Am trecut pe lângă 
el, comandându-i: 

— Pleacă imediat la PiaţaUhnirii! Aşteaptă în faţa, Agenţiei de 


voiaj, până la ora 13.00. Imediat! 

Am rămas în hol până ce „drogatul” a executat ordinul, 
Studiam locul cu ochi de pândar. În bucătărie, se auzeau 
zgomote. Servitoarea făcea ceva. Am mers tiptil până în uşă şi 
am ridicat palma, pronunţând. cu voce joasă: 

— Să nu pleci până la ora 13,00. 

Am prins-o pe Carmela de mână şi am început să urcăm 
scările către etaj. Dacă nu mă înşelam, nimeni nu mai era în 
vilă. Dacă mă înşelam, mai aveam ceva bătaie de cap. Nu prea 
multă, după părerea mea. Primele succese îmi dăduseră un 
curaj de zile mari. 

Am ajuns fără probleme în pod. Era un pod uscat şi curat. Ba 
chiar şi încălzit: coşul de fum producea o temperatură destul 
de ridicată, Lângă coş, frumos stivuite, stăteau dosarele. 
Obiectul şantajului. Iar lângă ele. un butoi de plastic de vreo 
şaizeci de litri. Dacă nu mă înşelam, trebuia să fie cu benzină. 
Ori cu lichid inflamabil. Am deşurubat încet capacul şi am 
mirosit. Nu mă înşelasem: era benzină. 

Bubulii deştepţi gândesc cam ca noi. Adică, scheme simple şi 
sigure, care nu lasă urme. Toată hârţogăria putea dispare fără 
urme, în mai puţin de un sfert de oră. Iar, pentru pompieri, 
aprinderea unor cârpe şi hârţoage din poduri nu constituia o 
premieră suspectă. Bine gândit. M-am aplecat-să pipăi 
dosarele, să calculez cam ce forţe ne trebuiesc pentru a le 
ridica, În aceeaşi secundă, îngerul meu păzitor a strigat; 

— Pericol! 

Instinctiv m-am rostogolit către stânga şi am simţit podul 
prăbuşindu-se. 

M-am trezit de frig. Poate şi de scâncete. Auzeam ca prin vis 
pe cineva scâncind. Un glăscior de copil. Am auzit, apoi, mai 
bine. Nu era scâncet, era cântec. Trecea condorul. Carmela 
cânta cu glăscior de copil, lipsită de vlagă cântecul neamului 
ei cotropit de spanioli. M-am strecurat am privit în jur. O 
căutam, Era la un pas de mine, spri jinită de colţul camerei. 
M-am întins către ea şi am scăpat un vaet. Eram pisat ca 
piperul. Fărâme. 

Carmela m-a simţit şi a mişcat. A încetat cântecul. Privea 


neîncrezătoare: 

— Dragul meu, trăieşti? 

— Da, am şoptit cu greutate. Totul e în regulă, am smuls eu 
din mine, cu efort. Eram bărbat. Trebuia să-mi încurajez soţia. 

— Atunci e bişte, a concluzionat ea. Credeam că eşti mort. 
Te-am bocit. 

Mi-am adunat toată voinţa şi m-am târât lângă ea, N-arăta 
mult mai bine decât mine. Am întins mâna să-i şterg faţa 
murdară de funingine şi. S-a stins lumina. Era o beznă de 
mormânt. Am prins-o totuşi de obraz şi am întrebat-o: 

— Unde suntem? 

În loc de răspuns, am auzit un hohot sinistru. Venea din 
tavan: 

— Ha! ha.! ha! Marele Varain nu ştie unde este? 

Recunosc că m-am speriat. Era ceva cu totul neobişnuit în 
breaslă. Am tras-o pe Carmela lângă mine. Mi-am lipit gura de 
urechea ei şi-am întrebat; 

— Ce ştii? 

I-am lipit, apoi, urechea mea de buze, pentru răspuns. 

— Prizonieri, a şoptit ea. Cameră mică. Numai cu uşă. Totul 
metalic. Inclusiv pereţii. 

Vocea din tavan a devenit interogativă: 

Pricepi Varain cum stă treaba? Cameră de metal. 

Nu mai poţi lovi. 

Fusesem ascultați cu o sculă necunoscută mie. Am simţit cum 
mă cuprinde din nou teama. Acea teamă mistică pe care o 
simţeam ori de câte ori vedeam pe unul de-ai noştri distrus 
de bubuli. Eram istovit, bătut metodic şi închis într-o cuşcă 
metalică. Şi nu singur. Cu ea. Gândurile dădeau năvală. Le-am 
oprit. Trebuia să prind forţă. M-am întins pe jos, cu capul în 
poala Carmelei. A priceput imediat şi mi-a pus o palmă pe 
urechea liberă. 

— Ţie somn, Varain? 

Eram şi văzuţi, nu numai ascultați. Probabil cu infraroşu, am 
gândit eu şi m-am liniştit. Când pricepi pericolul, ' eşti deja un 
pic mai tare. Numai că tipul din tavan nu avea de gând să ne 
lase: 


— De ce să dormi, Varain? Curând vei dormi pe săturate. 
Întreaga eternitate. 

Nu i-am răspuns. Numai cei slabi răspund când nu au nici un 
as în mână. Şi eu nu aveam nimic. Deocamdată. Ba da. O sete 
arzătoare. 

— Varain, mă auzi? Ştiu că mă auzi. Cariera ta s-a terminat! 
Prin metal nu poţi lovi. 

Tipul se grăbea foarte tare. Asta era bine. Aşa gândeam eu. 
Căci începusem să gândesc. Când adversarul se grăbeşte, 
înseamnă că se teme de ceva. 

— Varain! începem. O să-ţi vezi soţia murind. Apoi vei muri 
şi tu. 

N-am răspuns. Ştiam că nu vom muri. Am început să prind 
puteri. Aveam un as: ştiam ce urma să fie peste o săptămână. 
I-am şoptit Carmelei: 

— Vom trăi. Ţine-te tare. 

Vocea din tavan a râs din nou. Nu tocmai ca prima dată. Şi a 
rostit condamnarea: 

— Veţi muri sufocaţi. Începem; 

Am tăcut. Am prins mâna Carmelei şi i-am mângâiat-o. Să 
înţeleagă că ştiam precis. În parc, nu-i spusesem nimic. 
Greşeala mea. 

Am auzit un fâsâit uşor. Cam ca un ventil de bicicletă, Şi mi- 
a venit în nas mirosul de gaz sufocant. Difosgen, l-am 
catalogat eu. Periculos. Foarte periculos. Era timpul să 
folosesc asul pe care îl aveam. Să vorbesc: 

— Ce folos aveţi, dacă mă ucideţi? Şi, dacă vreţi să ştiţi, nu 
mă veţi ucide! Voi ieşi de aici teafăr. 

Vorbisem cu greu. Carmela se zvârcolea în spasme de tuse. 
Asta era viaţa la moment. După o secundă de tăcere, vocea s-a 
făcut auzită: 

— De unde ştii, tu? 


Mă sufocam şi nu puteam răspunde. Am leşinat. 

M-am trezit după un timp. Poate după o oră, poate după o zi. 
Îmi era cumplit de sete. Ardeam pe dinăuntru. În jur era 
întuneric, dar nu se mai simţea gazul. Am pipăit alarmat în 


jur. Carmela era acolo, întinsă, respirând. Trăia. Vocea din 
tavan a hohotit veninos: 

— Ce mai scenă de love story! Marele Varain, topit de grijă 
pentru dama sa. 

L-am băgat, în gând, unde era cazul. Şi m-am bucurat că nu 
putea citi gândurile. Ne vedea, ne auzea, ne controla lumina, 
apa, hrana şi aerul. Nu ne putea controla gândurile. Aveam 
încă un as în mână. Doi aşi, contra alţii doi. M-am tras cu 
spatele lângă perete. Am luat capul Carmelei pe picior. Ca şi 
când bubulul din tavan nu ar fi existat, am început s-o 
descânt. Adică s-o trezesc, să-i dau energie. Atunci mi-a picat 
fisa: mai aveam un as. Nimeni nu îndrăznea să se apropie de 
mine cât eram treaz. Probabil, mă trosniseră cu ceva în cap, 
atunci, în pod, şi mă aduseseră la cuşcă leşinat. Viu eram prea 
periculos pentru ei. Încă un as, am filosofat eu, netezind 
fruntea soţiei mele. 

Bubulul de sus voia cu tot dinadinsul să-mi audă vocea: 

— Varain, eşti perfect închis. Poţi muri de gaz, de sete, ori 
de foame. Noi suntem lorzi. Te lăsăm să alegi. 

Era timpul să-mi joc cărţile: 

— Sunteţi obligaţi de împrejurări. Nu puteţi să mă ucideţi. 
Aveţi un interes cu mine. 

— De unde ştii tu? 

Tipul nu era deloc deştept. Probabil, una din gorilele puse să 
ne supravegheze. Era timpul să afle de ce era prost: 

— Dacă aţi fi vrut să mă ucideţi, aţi fi făcut-o deja. Chiar în 
pod. Dar voi m-aţi cărat aici, lângă apă. 

Am lăsat propoziţia să atârne, ascultând la difuzorul din 
tavan. Căci asta erau acolo: un difuzor şi o sondă optică. 
Auzeam respiraţia precipitată a bubulului. Unele persoane nu 
pot gândi decât cu gura deschisă. 

— De unde ştii de apă? m-a întrebat el şovăielnic. 

Am rostit răspicat ceea ce-mi dictau cele puse de către 
Demian în adâncurile fiinţei mele: 

— De la ai mei. De la cei mulţi şi puternici. 

Cu aceasta, mi-am făcut cel de-al patrulea as. Nici un bubul 
de pe Pământ n-ar fi ucis pe cel care i-ar fi putut duce la o 


centrală a Florii de Argint. Asta era marele vis al fiecărui 
bubul; să ajungă la un fir către o centrală. Nu către un grup, 
către o centrală naţională. 

M-am autosugestionat să dorm şi am dormit. În întunericul 
din celula metalică, am visat munţii şi Templul Dac. Demian şi 
Bătrânul nu priveau la mine. Nu mi-au spus nimic. Când m-am 
trezit, am căutat să-mi desluşesc cele visate. Era bine. Trebuia 
să mă descurc singur. Îmi era cumplit de sete. Carmela nu 
putea fi într-o situaţie mai bună. Tăcea însă. Femeia asta 
minusculă era vitează. Nu scotea o vorbă, să nu-i vadă bubulul 
vreun semn de slăbiciune. Zestrea genetică araucană ieşise la 
suprafaţă. 

Am ridicat capul către tavan şi am cerut răspicat: 

— Apă şi mâncare! Acum! 

Mi-a răspuns o nouă voce: 

— Vorbeşti? Spui? 

— Ce? 

— Calea către ai voştri? 

Mi-a venit o idee. Naivă dar putea ţine: 

— Vă pot duce acolo. 

Vocea hohotea: 

— Varain, te ştiam un deştept. Cum poţi să crezi că vei mai 
vedea lumina zilei? 

Da, nu erau proşti. Şi mie mi-era sete. De foame'âncă nu era 
cazul să mă preocup. Am întins mâna şi am pipăit buzele 
Carmelei. Erau uscate şi crăpate. Şi nu spusese nimic. 

— Vezi, Varain, femeia moare de sete. Tu o ucizi! Tu eşti 
vinovatul! 

Începuse lupta psihologică. Ştiam că voi ieşi, dar nu ştiam 
cum. Am prins-o bine pe Carmela în braţe şi am împins-o cu 
gura către zidul la care simţisem prezenţa apei. Şi-a lipit 
buzele de metalul umed. Frigul şi apa din apropiere făcuse 
broboane de apă. Se putea scoate ceva. 

Tipul de sus a început să râdă: 

— Ca vitele, Varain! Dar tot nu e destulă apă. Nici pentru 
unul măcar. Iar voi sunteţi doi. Te vei da cu capul de pereţi de 
sete. 


Mă dădeam deja. Nu ştiam cât trecuse. Poate trei-patru zile. 
Îmi era sete. Foarte sete. Îngrozitor de sete. Şi mă chinuia 
gândul la Carmela. Era mai slabă decât mine. Mai fragilă. Mă 
lăsam dus de emoţii. Îmi era sete. 

Vocea din tavan mesteca de ore în şir. N-o mai ascultam. 
Încercam să mă autosugestionez că nu-mi era sete. Chiar dacă 
reuşeam, nu era nici o ispravă. De la un anumit grad de 
dezhidratare în sus, transformările din organism erau 
ireversibile. Făceam eforturi teribile să-mi readuc în memorie 
scena, pe care o vizualizasem în parc; Bălaiul, Carmela şi cu 
mine, într-o cameră.' Desigur, într-o casă cu apă. Apă, urlau 
toate din mine. Şi nu numai din mine. Carmela a scâncit uşor; 

— Apă! 

Am întins mâna către peretele umed. Era uscat şi cald. 
Nemernicii îl izolaseră cumva. Să ne usuce. Am auzit vocea: 

— Varain, e timpul să vorbeşti! Altfel muriţi de sete. Am apă, 
aici. Vorbeşte şi-ţi torn prin tavan! Auzi? 

În difuzor se auzea apa clipocind într-un vas. Doamne, cum 
mai clipocea. Doamne! 

— Apă! am murmurat eu. Apă, Stăpâne! 

Cuvântul Stăpâne a trezit oarecare animaţie sus. O altă voce 
a răsunat în difuzor: 

— Varain, Stăpânul e departe. Eu, numai eu, îţi pot da apă. 
Atunci am înţeles greşeala mea. Mă lăsasem sugestionat de 
primul bubul cu care vorbisem. Crezusem că prin metal nu se 
putea trece. Iar Stăpânul mă lăsase să învăţ prin suferinţă. Am 

zâmbit obosit, murmurând: 

Varain, ai fost un dobitoc! Stăpânul e aici, peste tot. 

Eram ceva mai tare. Mi-am' mingâiat soţia pe obraz, apoi am 
glăsuit; 

— Jale mare-n casa voastră, bubulule. Oamenii Lui au ajuns. 

Nu terminasem de vorbit şi am auzit un zgomot pe care l-aş 
fi recunoscut dintr-o mie. Era Magnumul Bălaiului. Ăla care 
trăgea cu nişte gloanţe cam cât oul de porumbel. M-am întins 
zâmbind lângă Carmela şi am făcut o pauză. 

M-a trezit lumina. O lumină ciudată, oscilantă. Era un aparat 
de sudură. Tăiau pereţii de metal. Se vede că bubulii sudaseră 


uşa. Atunci am realizat că sorții se schimbaseră: ei se temeau 
acum de noi, de întâlnirile faţă-n faţă. Era bine. 

După un timp, am auzit guriţa Bălaiului. Aia cam spurcată: 

— Ce gusturi, domnule, la unii îndrăgostiţi! Să se izoleze de 
lume într-un cub de metal?! 

Am dat să mă ridic. Nu puteam. Am şoptit numai către 
moaca spelbului care se aplecase către mine: 

— Parcă tu ai gusturi mai bune? Să mergi mii de kilometri 
pentru a-i deranja pe îndrăgostiţii ăia? 

— Apă! a cerut, alarmat Bălaiul. Descoperise că eram cam 
zbârciţi. 

Ne-au udat cu apă din cap până-n picioare. Câteva picături 
au intrat şi în gură. Nu prea multe. Am închis din nou ochii. 
Liniştit. 

DEMOLATORII DE MITURI. 

M-am trezit într-o cameră necunoscută. La picioarele mele, 
între pat şi uşă, un flăcău de la Operaţiuni Speciale zâmbea: 

— V-aţi trezit? Vă simţiţi bine? 

Era un tip cumsecade şi curios. Putea fi şi îndatoritor. 

— Unde e nevasta mea? 

— Acolo! mi-a indicat el cu capul. 

Între patul meu şi fereastră, pe o sofa cam hodorogită, stătea, 
strânsă ghem, Carmela. Dormea ca în copilărie. Îi vedeam 
spatele mişcând în ritmul respirației. 

— Ceilalţi unde sunt? am continuat eu interogarea. 

— În oraş. Vin pe seară. Domnul Ursu, precis, A spus că vine. 

Fra ca în visul meu. M-am culcat gospodăreşte. Apoi m-a 
frapat ceva. Nu-mi era sete. M-am ridicat în capul oaselor. 

— Am băut noi apă? 

— Destulă. Şi ceaiuri. Şi limonadă. 

Nu țineam minte nimic. Începusem să îmbătrânesc. Am pus 
mâinile sub cap şi am început să filosofez. Aveam destule 
subiecte de trecut prin filtru. Aşa m-a găsit Bălaiul. Era obosit, 
dar vesel. Din uşă a văzut cum stă treaba: 

— Steagul sus, oameni ai muncii! Vă fură odioşii democraţia! 

Am zâmbit cu buzele crăpate şi m-a durut. Nu conta? Urma 


un duş de energie. M-am tras pe marginea patului, am aruncat 
o privire către Carmela care se trezise şi se freca la ochi ca o 
fetiţă. 

— Bălaiule, am început eu, eşti măreț! Dar ai un obicei prost. 
Foloseşti o rablă de troască, de scoli tot Bucureştiul când tragi 
un foc. 

— Numai Floreasca s-a trezit, piciule. Restul au rămas 
adormiţi. 

Deci, în Floreasca? 

— Da, într-un garaj. Restul ştii. 

Ştiam dar nu se brodea: 

— Păi, eu am auzit apă. Bălaiule. Am şi simţit-o. 

— Conducta, m-a lămurit el. Garajul era la demisol. 
Documentele? am devenit eu brusc conştiincios. Departe. 
Cărate de buby-boy. 


M-am lăsatsă cad moale în pat. O încasasem degeaba. 

Amândoi. Bălaiul era însă vesel. Păi, asta. 

— Bălaiule, să nu-mi spui că. 

— Ba nen-tu e un tip cu obraz, şi-ţi spune. Ştim unde Sunt; 

Am oftat. Trebuia să o luăm de la capăt. 

— Cam tânăr pentru oftat, piciule, a observat Bălaiul; Dacă o 
ţii tot aşa, la vârsta mea o să te vaeţi. 

Avea dreptate. M-am ridicat, am mers la Carnela şi am 
sărutat-o pe obrazul tras de chinuri. I-am murmurat o scuză, 
de parcă eu nu încasasem destule. Iar argentinianca m-a prins 
zdravăn de ceafă şi m-a sărutat de mi-a dat sângele pe buze. 

— Lasă-l, doamnă mică, că-i sar dopurile din urechi! s-a 
rugat mucalit Bălaiul. Dacă-l mai ţii un minut, il plăteşti de 
bun. 

Carmela s-a întors oţărâtă către Bălai: 

— Domnule Ursu, e-al meu! Fac ce vreau cu el! Măcar până 
la următoarea misiune. 

Cât era Bălaiul de obraznic şi „experimentat a rămas fără 
replică. Dovadă că şi o păpuşă de femeie mai poate scoate de 
pe şine câte-un tip dur. Desigur, în anumite circumstanţe. Şi 
cu anumite metode. 


Am stat o clipă să mă dezmeticesc de năvala argentiniencei, 
apoi am început să pun ordine în afaceri: 

— Bălaiule, zi cum ne-a trosnit ăla din pod! 

— Ăia, a precizat Bălaiul. Credeai că buby-boy are numai 
unul? Când au început să iasă, s-au crucit filorii. Şase erau. 
Locuiau chiar în pod. 

— În pod? 

— Floarea de argint descântătorul lui peşte. Ce naiba ai 
făcut, de nu i-ai simţit? Aveau, acolo, un fel de dormitor, într- 
o cameră mansardată. 

Era o lecţie pentru descântători. De ce nu simţisem? Uitasem 
ceva important. Ştiam ce. Bun pentru următorul descântec. 

Mai aveam —o curiozitate. Una mică şi aparent 
neimportantă: 

— Cum de-ai apărut, Bălaiule, exact la ţanc? 

— Păi. nu ţi-am spus să scânceşti? Ai scâncit am venit 

— Bălaiule, vreau să pun treburile la punct. Cum ai ştiut? 

— Hai, hai, nu te oţări! M-a trimis Bătrânul. Ştia că eşti la 
belea. La Bucureşti, cel mai greu a fost să-l găsesc pe 
Cernescu. Stătea cu filorii şi păzea vizuina din Floreasca. Cică 
avea o datorie faţă de tine. I-ai dat odată nişte franci să-şi 
cumpere o şapcă. 

Îmi imaginam scena în care Cernescu îi explica Bălaiului 
cum stătea chestia cu datoria. Ăştia doi, adunaţi îa un loc, 
erau un spectacol întreg. Păcat că intraseră în breaslă! Ce mai 
comici ar fi ieşit din ei! 

Am trecut, apoi, să-l chestionez pe Bălai cu privirea la 
perspectivele imediate. A citit el pe faţa mea cam cum mă 
simt. M-a luat la răsucit fin, ca pe un focos de bombă. Piciule, 
cred că suferi de un complex de culpabilitate. Tu cum te-ai 
simţi, dacă ai fi scăpat din capcană un trib întreg de bubuli? 

Dar tu, dacă ar fi trebuit să te prezinţi în faţa Bătrânului c-o 
treabă nasolită şi cu doi ani de pârnaie, făcuţi la arabi? 

Ăsta era eşecul lui. Contrabalansul pentru al meu. 

— Adică, eu trebuie să mă unflu în pene că n-am ajuns şi la 
Facultate, la Jilava? 

— Nu, piciulică. Dar nici să-ţi pui cenuşă-n cap. ca un rabin 


de modă veche pe timpul postului. Ai nasolit-o şi gata. Punct! 

— Aş pune eu punct. Dar şi Cremene ar pune mâna pe-un 
retevei să mă înveţe să casc ochii. 

— Aha! De Cremene ţi-e frică. De mine nu. Parcă n-aş fi şi eu 
şef! Iată ce înseamnă să dezvolţi relaţii neprincipale cu 
subordonații, să umbli după popularitate ieftină. 

Bălaiul îl imita la perfecţie pe capsomanul de Hulban, fostul 
meu şef. 

Am intrat în joc: 

— În plus, individul a pus mai presus interesele personale, 
acţionând prioritar pentru salvarea soţiei. 

Bălaiul a rânjit satisfăcut de rezultat. Varain se ridicase pe 
linia de plutire. Era momentul să-i sufle o briză, să vadă dacă 
rezistă: 

— Piciule, garizii s-au cărat cu tot cu calabalâc. Au tras la 
Viena. la hanul tantei Grette. Dacă mă înţelegi cum devine 
chestia. 

— Şi-ai noştri? Tălpaşii? Nu-s pe coada lor? am întrebat eu 
alarmat. 

Bălaiul m-a privit cu o moacă jignită: 

— Piciule, drept cine mă iei? Cum aş putea eu să urmăresc 
un cetăţean străin? Dacă mă pârăşte la ONT? La drepturile 
omului? Eu respect drepturile inalienabile ale bubulilor. Le- 
am dat chiar şi un şofer, să le care calabalâcul. Faptul că 
aceasta-i de la Operaţiuni Speciale, e cu totul altă poveste. 

Ăsta era Bălaiul. Trăsnit, dar eficient. Nu făcea niciodată un 
lucru ca toată lumea. De aceea îi reuşeau toate combinaţiile. 

După plecarea Bălaiului, i-am explicat flăcăului de la 
Operaţiuni Speciale că nu mai avem nevoie de gardă. A şovăit, 
dar nu a avut ce face. A plecat. Situaţia prin care trecusem mă 
convinsese cât de amărâtă e viaţa marilor şefi. Să nu poţi sta 
liniştit cu soţia?! Să fii păzit până şi în casă? Hotărât lucru, nu 
era stilul în care aş fi vrut să trăiesc. 

Pe seară, a apărut Cernescu. Ne-a adus flori, prăjituri şi cărţi. 
A încercat să ne scoată şi la plimbare, dar nu eram încă în 
stare de aşa ceva. Am preferat să rămânem la o gargară fără 
obiect precis. 


Mă pregăteam să plec din ţară. Nu ştiam cât de repede 
puteam reveni. 

Am profitat de vizită, pentru a-mi verifica unele informaţii. 
Se apropia termenul la care bănuiam că Laurenţiu Cremene 
mă va chema la dreptate. Adică, la explicaţii privind 
evenimentele din ţară. Am început cu eminenţa cenuşie. Aşa îl 
numeau unele gazete din Vest pe Silviu Brucan. 

Sunt convins că, în orice afacere murdară, există câte o 
eminenţă cenuşie. Un tip care tragesforile şi manipulează pe 
ceilalţi, pentru a-i scoate castanele din foc şi a le servi calde- 
călduţe. Un tip care marchează pentru moarte, pronunţând 
condamnările. Sau, anunţându-—le pe cele pronunţate în 
exterior. Un tip care se retrage din mustărie exact când se 
apropie plata. Cu nici o secundă mai devreme! În cazul 
României, un tip cu ocrotitori puternici în exterior. Căci, în 
România, s-au cam păstrat tradiţiile fanariote ale închinării pe 
la porţi străine. 

Judecând corect, Silviu Brucan nu putea fi eminenţă cenuşie. 
Nu avea calităţi pentru acest lucru. Orgolios, răzbunător, nivel 
mediu de inteligenţă, fricos, lăudăros. Singura trăsătură 
specifică unei eminenţe cenuşii — lipsa de scrupule. După 
umila mea părere, tipul era o făcătură, o mască după care se 
ascundea altcineva, cu adevărat puternic. Asta i-am cerut lui 
Cernescu să-mi spună: 

Bătrâne, Vestul susţine că, Brucan e eminenţa cenuşie a 
României. Ce zici? 

Nu-i! Dar nu-i rău să pari fraier. Şi eu l-am blagoslovit prin 
jurnale cu epitete de acest soi. Voiam să-l fac să se întindă, să 
acţioneze cum îi e firea. A căzut în capcană,. Mi-a, studiat cu 
creionul în mână mâzgălelile, ca şi pe ale multor fraieri, şi a 
început să creadă că descinde din Sfinx, îi un lăudăros care, 
într-o anumită conjunctură şi protejat de anumite forţe, a 
executat o anumită misiune, în altă conjunctură, a trecut din 
tabăra lui Stalin în tabăra Sfântului Dolar. Aici, a executat o 
altă sarcină. Tot protejat, tot ca element de manevră. 
Niciodată n-a fost nmnher orie. Deşi cam aşa se lăuda. 
Dezinformează prost, foarte prost. Nu are nici calităţi, nici 


informaţii, nici şcoală, îl prind cu ocaua mică până şi ţâncii. 
Concluzia: element de manevră, cu gradul de pion. 
Sacrificabil. Şi va fi sacrificat destul de curând. 

— Ceva nu prea bate cum trebuie în biografia acestui om. A 
fost totuşi la Gorbaciov. A cerut sprijin pentru răsturnarea lui 
Ceauşescu. Pe tine te-ar fi primit Mişa? 

— Nu. Eu n-aveam nici un mesaj să-i transmit. Mesagerii 
sunt însă primiţi. Asta a fost: un mesager. Un muşuroi de 
furnici-' care se dă drept munte. Şi pe care anumiţi ţugulani îl 
cred. De ce-l cred? Nu pentru că sunt proşti. Ci pentru că sunt 
mari halitori de mituri. Mitul lui Brucan dizident a fost creat 
de yankei şi sovietici, când s-a hotărât eliminarea lui 
Ceauşescu. Până atunci, în 1977, tipul era un membru de 
partid cu vilă-n Herăstrău. Adică, un nomenclaturist. Dizidenţi 
erau destul de mulţi şi până atunci: sindicaliştii liberi, 
protestatarii adevăraţi, răsculații din Valea Jiului. Mulţi care, 
acum, sunt anonimi. Lor nu li s-au recunoscut meritele. Dar să 
le mai fi creat cineva şi mituri! Ei nu meritau mituri pentru că 
erau reali. Nu agenţi străini. 

— Interesantă teorie! Cum putem afla adevărații dizidenţi 
din epoca Ceauşescu? 

— De la tipii care au lucrat în Direcţia întâia a Securităţii. 
Părerea mea e că vom găsi cel puţin câteva sute de dizidenţi, 
până în 1977, când KGB -ul şi CIA au trecut la fabricarea de 
dizidenţi din agenţii lor de influenţă. Miturile au fost crea'te 
prin mass media din Vest. După decembrie, au fost întărite 
prin mass media locală. Căci, asta a fost prima grijă a 
invadatorilor: să înşface mass media, pentru a-şi transforma 
agenţii în eroi. Pentru a-i spăla de păcate. 

— Cam grea operaţiunea de spălare. Cel puţin la cei cu 
păcate publice. Ţugulanul nu-i deloc stupid. 

— Ba e! Câteodată. Mai cu seamă la îngrămădeală. De 
exemplu, tu ai studiat opera, lui Brucan, Aia reală, de 
stalinist? 

— De asta îmi arde mie? Şi cine se mai cotonogea în parte cu 
buby? 

— Nu eşti un spai multilateral dezvoltat, a concluzionat 


Cernescu. Broşurile scrise de Brucan în faza de maximă 
ascensiune, caracterizează splendid, acest soi de individ, Le 
am în xerocopii. Te fac boier! Şi încă un boier cult. Unul care 
nu mai crede în mituri. 

Chestiunea mă interesa extrem de mult. Axa centrală de 
manevră a mulțimilor din România se aflase în mitologie. L- 
am expediat pe Cernescu la domiciliu să-mi aducă „operele”. 
Le-am disecat toată noaptea, la lumina becului din bucătărie 
şi într-un fum de ţigară ele omora elefantul. Era cum spusese 
Cernescu: un mit creat pentru uzul prostimii. În rest, tipul era 
nesemnificativ, Din orice punct de vedere. 

Cernescu citea cu glas tare broşuriciâe, iar eu comentam. 
Câteodată mai intervenea şi matrozul, cu limba lui ascuţită. 
Aşa am aprofundat noi Despre Opere de I. V. Stalin, 
Însemnătatea istorică a Biroului Informativ, a se citi Direcţia 
informaţii externe din KGB), Lupta lui Lenin împotriva, 
economismului, pentru făurirea partidului marxist, Noua 
situaţie pe arena internaţională. Concluzia: Tipul ar fi trebuit 
să se ascundă în fundul pământului de ruşine. N-o făcea, 
pentru că nu poseda aşa ceva, Ruşinea n-o căpătase din 
naştere. 

Câteva citate erau de-a dreptul colosale pentru zugrăvirea 
exactă a acestui cameleon politic: 

Partidele comuniste şi muncitoreşti s-au pătruns de justeţea 
tezei leniniste că bolşevismul e un model de tactică bună 
pentru toţi. Statele Unite au devenit principalul jandarm 
colonial din lume.: 

— E mare tipul! l-am întrerupt eu pe Cernescu. Cum de-o fi 
ghicit ce va face SU'A, în 1990-1993? 

— Nimic nu e cu adevărat nou sub soare, a răspuns 
Cernescu. Bandiţii rămân bandiți şi-n ziua de apoi. Iar fraierii 
— tot fraieri. Altceva mă uimeşte pe mine: De ce yankeii nu 
mângâie poponeaţa individului cu nişte cizme de trupă? Doar 
îi jigneşte până la sânge? 

— Yankeul Sam nu are alţi gulgutieri. Trebuie să-i folosească 
pe cei care sunt dispuşi să cânte ce vor ei. Indiferent dacă mai 
ieri îl critica de mamă. Sau de colonialism. 


Cernescu a continuat citirea. operei de neasemuită 
însemnătate teoretică şi practică” a tovarăşului Tache Brucan: 

Imperialiştii nu părăsesc de bună voie prostiile lor. Ei au 
dezlănţuit o teroare turbată în colonii, ei umplu închisorile, 
întind spânzurători, arestează şi închid conducătorii mişcării 
de eliberare, trimit trupe de mercenari cu tancuri şi avioane 
pentru a ucide pe eroicii luptători din colonii, pentru a vărsa 
un foc ucigător asupra bătrânilor, femeilor şi copiilor. 
„Civilizaţia” occidentală îşi spune cuvântul ei ultim. 

— Fenomenal! am izbucnit eu. Tipul a prezis din 1949 
„intervenţia din Irak. Şi a rescris-o la fix: tancuri, avioane, 
femei, copii etc. Ce i-a mai' trosnit pe yankei! 

— Altceva e interesant la nea Tăchiţă, m-a întrerupt 
Cernescu. În decembrie 1989. a schimbat numai cuvântul 
imperialişti cu Securitatea, apoi a cântat aceeaşi arie. Mă rog, 
bănuiam eu că securiştii erau cam imperialişti, dar nici aşa. 
Ascultă la mine: avem de-a face cu o operă monumentală, 
valabilă în orice timp şi în orice loc de pe planetă. Trebuie 
numai să schimbi câte o vorbuliţă, pe ici pe colo. 

— Da, am completat eu. Tipu-i obsedat de imperialişti şi de 
securiști. Obsesie periculoasă. Face bubiţă. Sigur. 

Cernescu a continuat cu studiul „oracolului”: '. Banda de 
asasini şi spioni de la Belgrad s-a demascat complet ca o 
agentură plătită a imperialismului anglo-american, ca o bandă 
de provocatori în slujba aţâţătorilor de război, ca nişte 
lepădături ale geniului omenesc care se târăsc pe burtă în faţa 
capitalului american şi care sunt dispuşi să lanseze orice 
calomnie şi orice născocire la adresa Uniunii Sovietice. 

N-am mai putut. Am plesnit. La propriu: 

— Auzi, vere! Se târau ăia pe burtă pentru gologanii 
americanilor. Cum moaş-sa so fi târât el? Că doar nu i-au dat 
americanii purcoiul ăla de franci pentru că-i frumos? 

Cernescu a combătut: 

— N-auzi, frate, că l-au plătit pentru lecţiile ţinute, pentru 
cărțile scrise? Cam despre ce lecţii crezi tu că e vorba? Că 
doar nu l-au angajat yankeii să le explice cine e jandarmul 
lumii şi cât de faină-i Uniunea Sovietică? 


— L-ai fi citit cărţile de afară, Cernescule. Mituri şi făcături. 
Un student de la ASE-ul românesc poate da lecţii tipului. 
Concluzia: legende de acoperire a plăţilor făcute de anumite 
organe. Plus mitizarea „profesorului de faimă mondială”. Dacă 
nu ai valori în agentură, le mai şi creezi. Cam cum făceam şi 
noi când eram la strâmtoare. 

Cernescu a ridicat un deget în semn de Silans măgarule! 
Avea şi de ce: 

Iuda Tito, din care imperialiştii au vrut să facă un fel de 
„teoretician” a ajuns la asemenea palavre ridicole despre 
construirea „socialismului” în Iugoslavia marshallizată şi 
despre ajutorul „dezinteresat” al imperialiştilor americani, 
încât după spusele lui ar reieşi, chipurile, că nu Uniunea 
Sovietică este interesată în dezvoltarea socialismului şi a 
revoluţiei mondiale — ci imperialismul este acela care este 
interesat în victoria socialismului şi revoluţiei mondiale. 

Era măreț tipul! Stătea cam prost la capitolul limba română, 
dar ce conta? Mai ales la funcţia sa! Cât despre relaţiile lui 
Iuda în rândul politicienilor, Cernescu avea cu totul altă 
părere: 

— Tipul ăsta, Tăchiţă a lui Mutu din Dămăroaia, a | 
conspectat plin de sârg din operele lui Iuda, devenindu-i un 
discipol devotat. Suferă însă de boala invidiei: îl înjura pe Tito 
că primea verzişori de la americani. Şi e suspicios: îl bănuia pe 
Tito că primea gologanii nu tocmai dezinteresat. Noi suntem 
băieţi valabili: îl credem pe nea Tăchiţă că a primit mălai de 
la americani în semn de adâncă preţuire pentru opera pe care 
o avem în faţă. Bravo yankee! Când vrei, ştii să treci peste 
resentimente, recompensând cum trebuie un adversar politic. 

— Măi Cernescule, dacă nu erai atât de naiv, nu trăiai. În 
orice caz, treaba cu cine e interesat în revoluţia mondială, n- 
au ghicit-o. Nici el, nici Tito. Sau. — mai bine zis, au ghicit-o 
amândoi. Căci, trebuie să recunoaştem, revoluţia mondială a 
fost făcută şi de imperialiştii americani şi de cei sovietici. Uite, 
aşa s-a lămurit dilema lui nea Tăchiţă. Că era omul în situaţia 
şoricelului din faţa capcanelor: Uite slănina! Uite caşcavalul. 
Nu ştia din care să muşte. Şi-a halit din amândouă, cu multă 


poftă. 

Fără ca sculele cu pricina, capcanele, să-i dăuneze. Pentru că 
securiştii dormeau în cizme. Sau cântau |n cor faimosul 
cântec: Noi suntem fetiţe mari. 

Cernescu s-a simţit jignit. Mai ales de ultima replică. Avea 
anumite simpatii pentru contraspaii Securităţii. N-a zis decât: 

— Da' de cântecul ăla De-om lua diyaua-n mână o să vă 
căraţi pe Lună! n-ai auzit? 

N-auzisem. Dar nu era târziu. Sunt un băiat tânăr, care se dă 
în vânt după coruri de soiul menţionat. Cernescu a continuat 
analiza literară a operei celui mai urât dintre nepământeni: 

Uniunea Sovietică este primul factor care agravează 
necontenit criza generală a capitalismului. Uniunea Sovietică 
reprezintă o formidabilă forţă materială. Faptul că ea a 
lichidat din viaţa economică crizele, şomajul, anarhia în 
producţie şi toate celelalte boli incurabile ale capitalismului şi 
a instaurat proprietatea socialistă asupra mijloacelor de 
producţie, a asigurat economiei ei planificate un ritm 
neîntrerupt de dezvoltare. 

Am rămas mut. Tipul era fenomenal! Dacă citeai pe dos toată 
poliloghia, se potrivea sută la sută. Era bună ca operă 
umoristică. 

— Cernescule, mă dau bătut! Asta e mai hazos decât toată 
gaşca de zbanghitori ai comediei române. 

Conform ritualului, Cernescu a ridicat un deget. Să tac. Iar el 
să comenteze: 

— Factorul de agravare al crizei capitalismului e cam în 
buda. Dacă Ivan mai agravează un an criza, crapă de atâta 
ramadan. Căci postul e făcut pentru musulmani, nu pentru 
cioloveci. 

— Valabilă şi chestia cu Uniunea Sovietică — cea mai 
formidabilă şandrama planetară. Seamănă cu definiţia rusului 
ăla trăsnit: Suntem un monstru gol, flămând şi înarmat până-n 
dinţi. 

Cernescu a ridicat din nou degetul. Mai avea ceva de spus: 

— Bate la fund toţi vizionarii lumii. Auzi, lichidarea 
şomajului.? De unde-o fi ştiut el, în 1914, că Ivan v-a deschide 


frontierele, trântind o gorbaciova-piaţa, de la Atlantic la 
Urali? Păi, cum să mai fie şomaj, dacă numai câteva milioane 
de Katiuşe, şomere din cauza inactivităţii proverbiale a 
pilitorilor de vodcă, au trecut la spart marile pieţe de „carne”, 
din Istambul până-n Hong Kong? Parcă-i văd peste vreo câţiva 
ani pe amicii din New York, bleoj — dându-se stupefiaţi la 
câteva milioane de plozi bălai, cu ochii albaştri, care vor cânta 
şi dansa kazaciocul pe întreaga moşie a unchiului Sam. Va fi 
un spectacol de comă! 

— Lichidarea anarhiei, Cernescule, l-am întrerupt eu. Asta e 
important. Brucan e teribil de mândru de naş-su Stalin: a 
lichidat anarhia. E drep că a lichidat-o cu oameni cu tot. Dar 
astea sunt mărunţişuri nesemnificative. 

Spectacolul a continuat toată noaptea. Era grozav. N-am râs 
în viaţa mea, cât am râs atunci. Cum puteai să te abţii? 
Auziţi? 

În lucrarea sa, Problema naţională şi leninismul, apărută în 
ultimul volum al operelor lui I. V. Stalin, genialul teoretician 
al problemei naţionale elaborează teoria asupra naţiunilor 
burgheze şi naţiunilor, a culturii şi limbii lor, până la perioada 
făuririi economiei mondiale socialiste unice şi la victoria 
mondială a comunismului. Această teorie constituie o 
previziune genială asupra dezvoltării viitoare a omenirii. 

Virgulele, le-am pus eu. Dom' profesor, genialul teoretician 
al stalinismului în România stătea mai prost, cu gramatica. 
Era şi firesc. Pe timpul „epocii de aur” mă întrebasem şi eu, ca 
prostul, de unde izvorâseră atâtea epitete pentru tămâierea 
„odiosului”. Iată că găsisem izvorul jigodismului, al cultului 
personalităţii! Greu de crezut că tipul care scrisese rândurile 
cu pricina mai avea curajul să calce prin România. Un scriitor 
din Basarabia găsise o explicaţie. Şi o publicase. Povara 
bunătăţii noastre. Aşa se numea eseul în care autorul 
basarabean constată că fiind excesiv de buni cu maidanezii, 
nu-i stârpim nici când sunt turbaţi. De aia, ei ne muşcă şi 
zburdă nestingheriţi. Avea dreptate basarabeanul. Eram peste 
măsură de permisivi şi toleranţi. Şi aşa am rămas. 
Deocamdată. 


Altă mostră: 

Tovarăşul Stalin analizează slăbiciunile naţiunilor burgheze 
măcinate de contradicții de clasă de neîmpăcat, naţiuni care 
se împart de fapt în două naţiuni, în două culturi care se 
ciocnesc între ele, naţiuni care generează exclusivismul 
naţional, neîncrederea şi duşmănia între naţiuni, ducând la 
barbaria hitleristă şi la canibalismul american. Naţiunile 
burgheze sunt condamnate să părăsească scena istoriei odată 
cu capitalismul. 

Cernescu a mârâit: 

— Bănuiam eu că de la canibalii yankei a învăţat moşul să 
pape carne de om. Şi a păpat vârtos. Cam câţi morţi din 
decembrie are pe suflet? în orice stat civilizat ar fi fost aruncat 
la pripon pentru instigare la omor deosebit de grav. Probe 
sunt. Chiar prea multe. Dar nea Ionică Trandafir nu-l atinge. 
Ce crezi de asta? 

— Păi, dacă-l trimite pe Brucan unde-i este locul, ăsta tace 
din gură? Nu scuipă tot? Cum a fost cu înscenările, cu 
teroriştii? Cum a fost cu hotărârile de lichidare. Unde ai mai 
văzut tu lichidări şi linşaje? 

— Văzut! Lichidări, la KGB, CIA, MOSAD, organizaţiile 
teroriste arabe, japoneze, irlandeze. Linşaje, la negrii din 
Africa de Sud. Am importat tot ce era mai de valoare din 
cultura mondială. 

— Te-ai prins de schema cu cultura? Mai bine zis cu două 
culturi? Uite aşa cu ale Brucan, au distrus cultura 
învăţământul şi cultura interbelică. Ne-au băgat pe gât tot 
soiul de chestii internaţionaliste. Mai cu seamă ruseşti. Nu mai 
citea pruncul ţugulanului Balada lui Toma Alimoş ci Cântec 
despre oastea lui Igor. Nu-şi mai boteza ţugulanul plozii cu 
nume de Ion, Ileana, Costică. Era la modă Vladimir, Liudmila, 
Tatiana. Un ţigan mai internaţionalist a botezat, la vremea 
aia, toată şatra, începând cu propriul fiu, căruia i-a zis Ilici. Te 
prăpădeai de râs. Dacă-ţi dădea mâna. Căci, pentru-n zâmbet, 
te răcoreai vreo câţiva ani în ocnă Internaţionalistă! 

Cernescu a devenit serios şi gânditor: 

— Varain, ţugulanul nu e deloc prost. Nu pricep de ce nu 


bagă de seamă că internaţionalismul ascunde, o relaţie de 
dominare şi deznaționalizare. În cazul concret, sub pretextul 
internaţionalismului proletar, națiunea rusă a dominat şi şi-a 
impus cultura proprie. Actual, sub pretextul 
transnaţionalismului, o altă putere mondială încearcă să ne 
deznaţionalizeze, pentru a-şi impune propria cultură, propriul 
mod de viaţă. Şi asta e dezastruos pentru sănătatea spirituală 
a naţiei române. 

— Chiar crezi că nu pricepe ţugulanul? Pricepe el, nu-ţi fă 
grijă! Ăia care urlă slogane internaţionaliste sunt reduşi mintal 
ori internaţionalişti de profesie. Adică plătiţi bine să impună o 
nouă „religie” mondială. Religia celor „fără frontiere”. Ai 
văzut tu vreun zmeu din lumea de azi să-şi deschidă 
frontierele? Pe mine m-au înşfăcat yankeii de cum am trecut 
vama. 

— Asta-i! Marii zmei nu aplică internaţionalismul pe pielea 
lor. Uite, eu am o admiraţie deosebită pentru naționalismul 
moderat dar ferm al englezilor. Doamna Tha'tcher, spunea: în 
lumea modernă, naționalismul rămâne focarul loialității şi 
suveranităţii naţionale! Splendidă viziune, mult stimată Iron 
Lady! Păcat că nu avem şi noi o Doamnă de talia domniei 
voastre! 

— Şi la ce i-a folosit? ar fi replicat Bălaiul? N-au dat-o 
bubulii jos din funcţie? 

Am revenit la măreţele opere de inestimabilă valoare 
teoretică şi practică comise de nea Tăchiţă Brucan, ilegalismul 
kominternist şi stalinist: între naţiunile socialiste se făureşte 
frontul unit de luptă împotriva duşmanului lor — 
imperialismul, front condus de URSS, bastionul eliberării 
popoarelor. Acest front cu o coeziune fără precedent în istorie 
luptă sub steagul desfăşurat al internaţionalismului proletar. 

De data asta a izbucnit Cernescu: 

— Dacă ne mai elibera vreo zece ani, bastionul ăla, uitam 
cine suntem! Aşa front de luptă, ce-mi vine să-i dau lui 
Tăchiţă. 

Îmi căzuse fisa. I-am luat vorba din gură: 

— Cernescule Stai! Ăştia-i dau cu frontu' de luptă de la 45 


încoace. Altă carte nu ştiu. Ce le-a zis Stalin, aia fac. Front! 
Auzi? Hai la lupta cea mare! Atâta ştiu. Trosneală, sânge, 
moarte, luptă! Asasini! 

Cernescu avea o altă nedumerire: 

— Ca orice ţugulan curios, mă întreb cu ce-o fi schimbat nea 
Ilegalista' steagul ăla roşu al internaţionalismului proletar. Că, 
de renunţat la internaţionalism, nu a renunţat. Mă întreb, 
apoi, cum se numeşte noul Komintern. O fi chiar centrala 
bubulă de nivel mondial? De la ăştia, care din copilărie s-au 
ţinut de conspirații, sub nasul blândelor organe „represive” 
romane, te poţi aştepta la orice. 

Era o idee. Una foarte importantă, Cine era noul Lenin? Dar 
noul Stalin? Căci, profeţii noului internaţionalism îi 
cunoşteam. Aşa cum îi cunoştea întreaga planetă. Inclusiv 
țugulanul român. 

Brucan continua cu marile-i profeţii. 

URSS este baza viguroasă a dezvoltării, revoluţiei mondiale. 
Întărirea URSS înseamnă. Întărirea revoluţiei mondiale. 
Tovarăşul Stalin a prevăzut Un mod genial încă din 1942.; 

— Nu mă îndoiesc de faptul că URSS era baza revoluţiei 
mondiale, m-a întrerupt Cernescu. Am simtit-o pe propria-mi 
piele. În decembrie 1989. Am însă dubii că tovarăşul Stalin a 
prevăzut genial totul. A mai lăsat câte ceva şi „genialului” său 
ucenic, Brucan. 

— CernesCule, tu ce crezi? Tipii care îl impun insistent pe 
Brucan în presă, la televizor, la întruniri, sunt dobitoci ori 
trădători? 

— Chestiunea e mai îmbârligată. Unii au indicaţii să-i susţină 
mitul, alţii sunt dezinformaţi de teoria dizidenţei şi a scrisorii 
celor şase. Dacă vei studia cu atenţie apariţiile publice ale lui 
nea Silvică Stalinistul (vezi, erau cam tizi), vei înţelege cine îl 
sprijină. Căci, ăştia sunt cei importanţi. Cei care trebuiesc 
cotonogiţi cu precădere. Cu legea în mână! Sau cu resteul ăla, 
al lui Cremene, dacă situaţia de ilegalitate se menţine. Este 
inadmisibil ca într-o ţară democrată şi într-un stat de drept un 
asemenea individ periculos să fie liber 1 Un individ care are pe 
conştiinţă mii de români trimişi în lagăre pe baza propagandei 


lui şi a condamnărilor susţinute de madam Saşa Sidorocivi, 
consoarta sa! Un tip care a incitat la genocid! Un tip care a 
incitat la omor deosebit de grav! Un tip care a furat 
documente secrete de stat! Un tip care a impus distru gerea 
unor structuri de stat) Pricepi? Securitatea era structură 
administrativă de stat. Dacă Silvică Stalinistu' era 
anticomunist, de ce nu a impus distrugerea structurilor 
politice de conducere ale partidului comunist? De când e 
vinovată mâna care execută, pentru tâmpenia capului care 
comandă? 

Cernescu se aprinsese. Nu-l vedeam bine pe Tăchiţă. Mai ales 
că, purtat de orgoliu şi lăudăroşenie, se lansase pe un teren 
foarte şubred. Mă rog, nu-mi părea deloc rău să-l văd la 
ţuhaus. Cu nişte lanţuri groase, cam cât nişte parizere, la 
picioare. Cam aşa îl vedeam eu în vise. Şi nu-mi părea rău. 
Ştiam că aşa va sfârşi cariera începută în mişcarea comunistă 
ilegală, din permisiva Românie interbelice. 

Am continuat: 

Noii pretendenți la dominaţia mondială, imperialiştii anglo- 
americani, fac spume la gură văzând consolidarea acestor 
regimuri. Ei au încercat prin toate mijloacele, începând cu 
încercarea de intervenţie brutală şi şantajul atomic şi 
terminând cu încercarea de ademenire reprezentată de 
faimosul plan Marshall, să reîntoarcă acest popor la 
capitalism. 

— De ce, nea Silvică, nu i-ai lăsat să ne ademenească? a 
reacţionat'*Cernescu. Ne năşteam şi noi, ăştia micii, într-o ţară 
capitalistă. Una de tipul pe care îl ridici acum în slăvi. Acum 
când ne înjuri pe noi c-am fost comunişti. Păi, dacă ne-am 
născut în interiorul zidului chinezesc, ce limbă am fi putut 
vorbi? Mai ales că ideologi de tipul matale au avut grijă să ne 
spună că nicăieri nu-i mai frumos ca la noi. Că dincolo de zid 
e Bau-Bau, capitalismul sângeros. canibal şi pervers. Până am 
făcut şi noi o gaură în zid, să aruncăm o privire, matale te 
dedulcise la toate bunurile canibalilor. Mai papi şi acum din 
ele. 

Era măreț Cernescu în revolta sa! Iar profesorul Brucan, 


foarte bizar în exprimare. Stătea prost de tot cu stilul şi 
gramatica. 

Glăsuia mai departe ilegalistul nostru: 

Regimurile de democraţie populară au respins toate, intrigile 
şi toate încercările tâlhăreşti ale imperialiştilor şi agenţilor lor 
constituiți în banda de asasini şi spioni al lui Tito. 

— De acord cu chestia asta: banda de asasini, spioni, 
intriganţi şi tâlhari. Nea Tăchiţă e pe fază. I-a dezvăluit fără 
milă. Îmi scot căciula-n faţa lui dacă-i spune şi pe cei din 
România. Cei din decembrie, mai ales. Ceea ce nu prea cred s- 
o facă fără chin gel. Asta-i metoda: chingelul! 

Am continuat lectura. Foarte interesantă. Şi foarte 
instructivă: 

Tovarăşul Stalin ne învaţă că principalul în leninism este 
dictatura proletariatului. Faţă de această teză fundamentală a 
leninismului, Biroul Informativ (Direcţia informaţii externe 
din KGB lui a constatat o mârşavă trădare în Iugoslavia, unde 
printr-o lovitură de stat, contrarevoluţionară banda fascistă a 
lui Tito a pus mâna pe puterea de stat, lichidând regimul de 
democraţie populară şi transformând Iugoslavia într-o colonie 
americană. 

Cu dictatura proletariatului ştiam cum fusese chestia. Câteva 
sute de mii de ţugulani din neamul nostru o gustaseră mai de 
aproape. Şi nu le plăcuse. Deloc. Asta cu fasciştii iugoslavi şi 
coloniştii americani nu prea o înţelegeam noi. Mai precis, nu 
pricepeam care ţară fusese trădată şi transformată în colonie 
americană. Numai lugoslavia? Şi cine trădase România? Şi 
cine o transformase într-o semicolonie? Grele întrebări pentru 
domnul profesor Brucan. 

Am ajuns şi la treaba care ne durea mai mult: în mişcarea 
comunistă, în condiţiile frontului larg antifascist şi altor forme 
postbelice de unire a maselor s-au infiltrat influenţe burgheze 
şi mic burgheze naţionaliste ca şi agenţi acoperiţi, anume 
veniţi acolo cu scopul josnic de a lovi partidul dinăuntru. Au 
luat naştere astfel de teorii asupra „căilor proprii” spre 
socialism şi asupra „trecerii paşnice de la capitalism la 
socialism teorii care reprezintă o gravă abatere de la marxism. 


— Asta era! a urlat Cernescu de a trezit cartierul. De asta au 
vărsat atâta sânge. Dogmatici stalinişti nu puteau concepe că 
trecerea de la un tip de societate la alta se putea face fără 
munţi de cadavre. Revoluţie! au strigat. Daţi arme poporului! 
Şi poporul a primit arme. Că, mai apoi, au fost căsăpiţi cu tot 
cu arme, e altă calimeră. Aşa era planul. Când sunt sute de mii 
de arme în mâna unor persoane de cele mai variate convingeri 
politice şi niveluri de educaţie, poţi conta pe 60000 de morţi. 
Dacă te cheamă Brucan şi faci pe politologul vizionar. Că 
toate viziunile domniei sale, din 1945 şi până azi, sunt apă de 
ploaie, o ştim noi. Şi e'cazul s-o ştie şi alţii! 

Îmi venise o idee. Mitul „prezicătorului economic, politic, 
social şi militar”, Brucan, fusese construit cu grijă şi răbdare, 
de specialişti. Şi era întreţinut la fel de grijuliu, în ciuda 
faptului că tipul călcase-n străchini atât de vârtos, că ridicase 
întreaga naţiune română împotriva, sa. 

— Cernescule, de ce crezi că se mai întreţine mitul 
prezicătorului Brucan? 

— Păi, boierule, în primul rând, mai poate fi util. În al doilea 
rând, e legea muncii informative: Nu sacrifici agentul care a 
făcut treabă! Dacă o faci, ţi-ai tăiat creanga de sub picioare: 
nimeni nu va mai avea curajul să lucreze pentru tine. 

— Şi ce crezi că o să facă bubulii? 

Păi, dacă-l umflă legea, aşa cum e cazul, să vezi tu miorlăiala 
în toată mass media lor! Un dizident arestat! Eminenta emisie 
a revoluţiei române după gratii! Criptocomuniştii au arestat 
pe faimosul etc şi etc! Măgarii vor trece sub tăcere faptul'că, 
în speţă, e vorba de un stalinist cu mânuţele murdarede sânge 
nevinovat. 

— Şi ce ieşire din situaţie vezi? 

Cernescu a început să râdă de tot. Crud şi nemilos: 

— Am eu un plan de rămâi ţuţ, Garantez că tipul ajunge la 
ocnă fără ca lumea să zică altceva decât: Bravo! în sfârşit, un 
act de dreptate. Un act de justiţie! 

— Nu-i prea mare visul tău? 

— Deloc, îl studiez pe tip de doi ani. L-am purtat prin tot 
soiul de capcane. A intrat în toate, dovadă că stă carn prost cu 


cerebelul. Eu îl duc în faţa justiţiei! Cu cea mai mare capcană 
din viaţa mea. 

— Spune! 

— Nu. Sunt mistic, Dacă o spun, mă tem că nu se 
îndeplineşte. În orice caz, durează un pic. Dar, garantez, o să-l 
vezi pe tip la, puşcărie. Iar eu, „ca domn ce sunt, îi voi duce 
verdeţuri. Să pape şi el ce păpam noi, „odioşii,,. În timp ce el, 
„dizidentul”, se îmbuiba de la shop. Păcat că nu se mai fabrică 
salam cu soia! L-aş fi hrănit pe internaţionalistul ăsta ani în 
şir. Căci, ai observat cam cine pune la zid naționalismul. Şi de 
cât timp. 

Da. În 1945, Brucan taxa drept mic burghez naţionalist pe 
oricare ţugulan care mişca în front. Iar eticheta lipită de 
Brucan et comp, echivala cel puţin cu ostracizarea, Când nu, 
se traducea în ani de puşcărie. Aşa se face că generaţia, mea 
nu a învăţat de Blaga, Goga, Minulescu, Nae Ionescu şi de 
mulţi alţii. Învăţam însă Cântec pentru legea cea mare, de Dan 
Deşliu. Sau, Tovarăşul Ion, de nu ştiu cine, Pare-mi-se de 
Viorica Porumbacu. Bezna proletcultistă a însemnat 
internaţionalismul proletar! Nimic altceva, în cultură. Ce a 
însemnat în alte domenii. 

Mi se făcuse lehamite să mai ascult aberaţiile dogmatice ale 
stalinistului Brucan. Cernescu a insistat, ca un copil: ! - 

— Măcar un pic! 

Centrul mişcării revoluţionare s-a mutat în Răsărit, că din 
punct de vedere al luptei revoluţionare a proletariatului multe 
ţări capitaliste înaintate au rămas în urmă cu câteva decenii 
faţă de URSS şi că hegemonul în mişcarea revoluţionară, 
avantgarda în mişcarea revoluţionară se află în Uniunea 
Sovietică şi este partidul Bolşevic al lui Lenin şi Stalin. 

Mă mirasem eu, ca şi mulţi alţii, ce căutase Brucan, în 
toamna anului 1989, în URSS. Păi, se dusese la centrul 
mişcării revoluţionare, la hegemon, să împrumute, ca un om 
sărac ce se afla, oleacă de revoluţie. Şi am înţeles de unde 
căpătase Ceauşescu deprinderea de a considera partidul ca un 
bun propriu: de la Lenin şi Stalin.! Plus de la învăţăceii lor. 

Cernescu a concluzionat scurt: 


— Cam ăsta ar fi „marele dizident şi luptător pentru 
democraţie.” 

Da, cam ăsta era. Mi-a adus aminte de un slogan al lui 
Cremene: Kaghebişti din România, ceamadan, vag-l zal, 
Ra&iia! Acum! Cât mai puteţi şterge putina. Până nu se 
trezeşte de-a binelea ţugulanul! 

Am trecut la analiza generală. Erau zeci de eazuri de 
persoane ridicate, prin mituri fabricate, la rangul de patrioţi, 
mari savanţi etc. Totul, în dauna adevăraţilor patrioţi, 
adevăraţilor oponenți ai dictaturii, adevăraţilor revoluționari. 
Oamenii care îşi riscaseră viaţa şi libertatea în lupta împotriva 
dictaturii erau trecuţi sub tăcere. Iar ei, modeşti, tăceau. Le 
era scârbă să se amestece în borşul internaţionalist. I-am dat 
ordin lui Cernescu să contacteze pe foştii lucrători ai Direcţiei 
politice din Securitate, pentru a se documenta cu privire la 
aceşti oameni. Trebuia, în spiritul dreptăţii, să fie cunoscuţi de 
întreaga Românie. Şi de întreaga lume. Nu mi se părea normal 
ca lumea să creadă că n-au fost dizidenţi reali! Că a trebuit să 
vină KGB -ul ori CIA să ni-i facă. Pentru că noi avusesem 
dizidenţi reali! Oameni care visaseră şi luptaseră cu forțe 
proprii, interne pentru schimbarea democratică a ţării. Ei nu 
apelaseră la porţi străine, tocmai pentru că ştiau că aceasta 
ducea automat la înfeudarea ţării; nici un mercenar nu intră 
gratis într-o ţară, pentru a schimba regimul. Trebuie să aibă 
un avantaj: politic, economic, militar. 

Cine, oare, au fost mercenarii din decembrie 1989?! Şi care a 
fost plata? 

Un VALS Cu TANTI GRETTE. 

Bălaiul ne-a găsit, pe mine şi Cernescu, neadormiţi, afumaţi 
de ţigări, dar relativ mulţumiţi. Descâlcisem, credeam noi, 
problema demitizării măsurilor Întreprinse de către unele 
servicii secrete adverse. 

— Mă, gorobeţilor, noaptea se doarme. Ori se merge la 
dame. Numai huhurezii şi cucuvelele lucrează. 

— Ce ştii matale, nene, de originea noastră? Ăsta verde şi 
măreț de lângă mine e mare cocoş; N-a scăpat de răul lui nici 
o puicuţă, din România şi până-n Argentina. Iar eu, de atâta 


alergătură cu traista de gât, m-am claponit cu totul. Mi-e dor 
de-o fustă străină ca de mama. Dar degeaba: mă hinghereşte 
tipul toată ziua să-i car informaţii. Amu' să nu crezi matale că- 
| pârăsc. 

Cernescu mă pâra. Nu prea era kosher. 

— Bălaiule, dacă-l crezi, nu eşti tu! Ăsta, ţugulanul răzvrătit, 
e spaima damelor de târg. Căci, pe lângă lăutari şi urlători, 
damele se dau în vânt după revoluționari romantici, răzvrătiți, 
pletoşi, artişti şi senatori. 

— Măăă, s-a umflat Bălaiul la amândoi. Să nu umblaţi cu 
şopârle. Voi stricaţi faima breslei. De trăscănit, nu trăscăniţi. 
Dame goale aţi văzut numai în reviste. Că la teatru nu vă 
duceţi, inculţilor! Iar, când vă pică un sac în cârcă, îl analizaţi 
pe calculator, să vedeţi cum poate fi cărat. Aţi băut tiutiun ca 
turcii, aţi descântat şi aţi ghicit, Stricaţi faţada firmei. Încă 
vreo doi ca voi şi ne bănuieşte lumea că am înfiinţat o nouă 
sectă. 

Cernescu a dat să protesteze, dar Bălaiul a ridicat palma în 
semn de pace: 

— Gata! Trebuie să ne cam căruţăm către Viena. Nu avem 
decât o zi de pregătire. Iar voi descântaţi Zbanghiilor! 

Ochii matrozului au sclipit: 

— Viena! Fain târg! De mult visam eu să trag o plimbare pe 
ştrase. Mergem! 

— Exclus! a pronunţat Bălaiul condamnarea. Eşti cam, 
deocheat, fiule. Te ştiu bubulii mai bine decât mămică-ta. 
Cred că ţi-au fişat până şi formula dentară. Pentru cazul că vei 
avea vreun dinte de tratat la ei. 

Faţa lui Cernescu s-a alungit dezamăgită: 

— Nene dragă, nu poţi să-mi faci tocmai mie bucata! Aveţi, 
sigur, nevoie de un tip ca mine. 

— Nu zic ba, fiule. Dar, dacă ai ieşit cu paru-n mână, sub 
reflector, ce să-ţi fac? Ori te luăm pe tine, ori scriem o lozincă 
de tipul Suntem octogonari în acţiune tot aia e. 

Cernescu a înţeles. Era profesionist. Asta nu însemna că i-a 
părut bine. A salutat şi a plecat amărât. Ştia că nu poate 
rămâne la analiza planului de acţiune. Asta era legea breslei. 


Am trecut la pregătire, cu Bălaiul. Pe Carmela am trimis-o 
să-şi vadă de treburi. Oricum, aveam de gând s-o expediem 
direct în Franţa. De când se măritase, îi mergea cam rău în 
branşă. 

În Viena, aveam o bază destul de solidă. N-o văzusem 
niciodată. Ştiam de ea numai din' rapoartele agenturii. 
Rezidenta locală era o tipă, Grette. Sau, un tip care prefera să 
fie luat drept damă. În breaslă, găsisem multe scheme de acest 
fel. 

Deci, a început Bălaiul, ieşim discret, cu maşina mea. Cu viza 
pentru ceilalţi, va fi cam problemă. De când s-au dedulcit 
ţiganii la lebedele lor, austriecii au devenit mai reticenţi. 
Înainte, era raiul spionilor. Nu te întreba nimeni cine eşti şi de 
unde vii. 

— Cine sunt ceilalţi din echipă? 

— Păi, o să mai luăm doi băieţi de la Operaţiuni Speciale. În 
Viena, nu ne aşteaptă numai tanti Grette,! cu'şniţele şi cartofi 
pai. Ne aşteaptă, mai ales, două. rezidenţe bubule. Foarte 
înrăite. Mai rele decât leoaica căreia i-ai luat puii. N-o să fie 
uşor să le smulgem marfa. 

— Ai un plan? 

— Incomplet. Nu cunosc situaţia locală. Ştiu numai că 
documentele au ajuns cu bine la destinaţie. Maier, neamţul 
nostru, pe post de şofer, a dat semnalul stabilit. Atât. În 
situaţia dată, era destul. 

— Deci, improvizație, am constatat eu. 

— Cea mai faină metodă, piciule. Nu depinzi decât de 
inspiraţie. Nu pleci cu idei preconcepute. Îţi poţi dezvolta 
talentele native. 

Nu era chiar aşa. Bălaiul mă mobiliza pentru o partidă de 
rupt oase. În mod obişnuit, noi lucram ca la carte. Adică, un 
plan deştept, pus la punct, în care fiecare măsură era calculată 
la secundă. Improvizaţiile pot aduce cele mai neobişnuite 
surprize. Mai cu seamă, neplăcute. 

La prânz, am condus-o amândoi pe Carmela la aeroport, la 
cursa Air France. Creola mea nu se lăsase tocmai uşor 
convinsă. Ne-a dat ceva bătaie de cap. Oricum, în final am 


reuşit. La intrarea în aeroport, mi-a pus o mână în piept: 

— Până aici. Mă descurc singură. 

Îşi plătea polita. Numai că, în ziua când o acceptasem de 
soţie, calculasem şi avantajele unei soţii minuscule. Am 
înşfăcat-o de mijloc, am ridicat-o ca pe o păpuşă şi am intrat 
triumfător în aeroport. Bălaiul rânjea satisfăcut de modul în 
care îmi convingeam nevasta. Desigur, n-a scăpat prilejul să- 
mi şoptească: 

— Să vezi tu ce nopţi reci te aşteaptă la Paris! Şi ce hrană la 
pachet! Adio borş moldovenesc! Adio tochitură! Adio 
sarmale!' 

Nu l-am luat în seamă. Am salutat discret pe cei doi flăcăi de 
la Operaţiuni Speciale, garda Carmelei. Ei nu-i spusesem 
nimic- Nu trebuia să ştie că e păzită ca o prinţesă. Bălaiul n-a 
putut să nu comenteze tendenţios: 

— Aşa păţesc unii, când îmbătrânesc. Pun copoi pe urmele 
soțiilor. 

— Moaş-ta! Nu te-ai plictisit de atâta gargară cu arsenic? 

— Iok bre! a fost răspunsul. Ăsta e tonicul meu arsenicul. 

Mă rog, ăsta era Bălaiul. Priveam la avionul care se ridica, 
mângâindu-mi în gând soţia. 

Pe drumul către Viena, am dormit mult. Aş fi dormit şi mai 
mult, dar Bălaiul simţea nevoia de conversaţiei Şi nu numai de 
conversaţie. În ciuda teoriei improvizaţiei, simţea nevoia unui 
plan serios. Ori, în această direcţie, avea încredere deosebită 
în mine. Era şi normal în Serviciul Operaţiuni Speciale, 
învăţasem să planificăm cu câteva luni înainte. Uneori, cu mai 
mult. Adică, ani. De exemplu, calculam cu zece-cinsprezece 
ani înainte cam ce se va face cu pruncii pe care îi luam în 
studiu. 

— Piciule, a început Bălaiul, mergem la tanti Grette.: Să 
valsăm. Iar tu, un dugliş, somneşti pe tine. Ce tineret a mai 
putut să iasă în epoca aia! Se duce de râpă breasla noastră! 

Imaginea Bălaiului valsând nu se prea lipea în program. 
Avea, însă, omul dreptul să spere, nu? 

— Suntem aproape cu totul la mâna tantei Grettei. Putem fi 
siguri pe bătrână? 


Bălaiul a prins a chicoti: 

— Care bătrână, piciule? Grette e o tipă faină, dată în pârg. 
Una care ştie ce să facă cu un bărbat. Dacă-i cade la îndemână 
şi-i place. 

— Mda, am mâriit eu. Muiere în caz, vei da de necaz. 

— le-te-te! poetul lui Cremene. Băi, piciule, ce moaş-ta ai cu 
fetele? Pe aia mică de unde ai luat-o De la doamna maică-sa 
ori din caz? Ai? înţeleg să mârâie Cremene, că e păgubos: cum 
îi cade şi lui una cu tronc, cum o ia în barbă. Dar tu? Te 
pârăsc la prinţesa araucană! 

— Huo! Te-ai prins, Lipoşca? Şăzi ghinişor, că nu dă 
morunul! Te-am întrebat dacă putem fi siguri. 

— Cam cât de tine. Sau, de mine. Nici un milimetru în plus. 
Dar nici în minus. 

Era bine. Se putea avea încredere în Grette şi Viena. 

Grette ţinea un hotel cu restaurant, chiar pe Konigstrasse. Nu 
era tocmai nemţoaică, dar putea trece oricând drept cea mai 
sigură urmaşă a Nibelungilor: înaltă, blondă, cu prova 
„aţâţată” (expresia Bălaiului). Şi-avea o privire! Şi nişte ochi 
albaştri! 

Ne-a întâmpinat chiar la recepţie. Avea ea anumite camere 
pentru oaspeţi de soiul nostru. Adică, fără ploşniţe şi cu ieşire 
pe scara de serviciu. Tipii modeşti, ca noi. nu se dădeau în 
vânt după publicitate. 

Bălaiul m-a prezentat deloc ceremonios: 

— Grette dragă, ăsta micu e băiat serios şi de încredere, 
Oleacă plesnit la o doagă. Da' nu se vede. Ocazional, se simte. 

— Încântată, a zâmbit fermecător Grette, întinzându-mi o 
mână fină, lipsită de bijuterii. 

Avea dreptate Bălaiul. Tipa ştia ce să facă cu un bărbat. 
Dintr-o privire, m-a cântărit, cu pantofi cu tot. 

— Pare întreg şi drăguţ. Care-i doaga plesnită? 

— E poet, Gretty dragă. Mi-a spus nişte versuri straşnice. 
Dacă vrei, ţi le traduc. 

— Bălaiule! am făcut eu ameninţător. 

— Şăzi ghinişor, piciule! mi-a servit-o el. O să ai destui tipi 
de miruit. Nu e cazul să încalci morala, să dai în nen-tu. 


Grette ne privea amuzată. Nu înţelegea nimic. Îl ştia pe Bălai 
şi-i era de-ajuns. 

Am luat o mică gustare în cameră. Am fi vrut să trecem la 
treabă, dar stăpâna era Grette. Ne-a expediat la somn: 

— Su bărbaţii obosiţi nu se poate face nimic. Nici afaceri, 
nici dragoste. 

Îmi plăcea. Era directă, la obiect. Nu umbla cu scene din 
piese de trei parale. Pe o tipă ca asta puteai conta. 

Ne-am trezit pe seară. Am făcut câte un duş, ne-am îmbrăcat 
elegant şi am coborât către apartamentul patroanei. Pentru 
valsul cu pricina. Pe scări Bălaiul m-a chestionat: 

— Ce părere ai de „bătrânica” Grette? 

— Părere? O damă ca asta e tocmai ce-aş consuma eu. Dacă 
n-ar fi împotrivă. Şi dacă n-am avea de răscolit cuibul 
şopârlanilor. 

— Începi să-mi placi, piciule, a declarat Bălaiul. Intrasem la 
griji. 

Grette ne-a întâmpinat surâzătoare. A apăsat pe un < buton, 
chemând ospătarul: 

— Whisky? Cafea şi coniac? Altceva? 

— Coca Cola, doamnă, a ripostat Bălaiul. Ăsta micu se 
pregăteşte pentru un concurs de brojditori, categoria 
nealcoolice. Exersează tot timpul. Iar eu îl încurajez. 

Bălaiul fără trăscău era o chestie absolut nouă. S-ar fi părut 
că valsul vienez nu era tocmai un dans uşor. 

În aşteptarea lui Maier, pe care îl convocase Grette, şi a 
ospătarului, am discutat afaceri pure. Adică, Grette ne-a spus 
cam cum mergeau afacerile în turism. Mergeau. leşeau parale 
serioase. 

Maier a sosit ca o umbră. Mai să nu-l cunosc: barbă, mustăţi 
de honved, plete, ţoale neglijente. Mare şofer internaţional. Şi 
era tipul ăsta, pe vremuri, atât de spilcuit,; încât părea un 
profesor de morală. Am trecut la „afaceri”. (S-a vorbit în 
germană. O limbă pe care eu o înţelegeam rar. Oricum, nu 
conta. Dictau Bălaiul şi Grette. 

În mare, situaţia era cam strânsă: bubulii, în alertă! generală, 
gata de orice. Chestia din România îi deranjaseră teribil. 


Aduseseră marfa în Austria, dar numai tempor ar. Aşteptau 
ceva să plece mai departe. Probabil, o aprobare de la vreun 
boss. Norocul nostru că boşii bubulii erau la fel de birocratici 
ca şi cei socialişti. Aveam timp să facem ceva. 

Marfa era încă în TIR. Păzită cu străşnicie. Cei şase bubuli 
din România nu coborau din el decât cu rândul. Şi nu mai 
mult de două ore. Din exterior, vegheau cam zece perechi de 
ochi. Din motelul la care era parcată ma” şina. Astea erau 
tranşeele în care trebuia să intrăm. Pentru gloria Octogonului. 
Ori pentru salvarea onoarei cam şifonate a unor tipi din ţară, 
care nici nu ne cunoşteau. 

Maier s-a scuzat destul de curând: trebuia să fie la maşină. 
Primise învoire numai pentru două ore. Era, doar, „bubul”. L- 
am lăsat să plece, stabilind că, în ultima clipă, va primi 
instrucţiuni prin omul de legătură al Grettei. 

Rămaşi în trei, am dat-o pe engleză. Era mai uşor pentru 
Bălai. Ca să nu spun de mine. Bălaiul, reprezentantul 
Centralei, prezida: 

— Copii frumoşi şi tineri, vreau să văd ce vă pot coace 
dovlecii. Idei! Dau totul pentru idei! 

— Domnule Raymond, i s-a adresat Grette pe numele de 
acoperire, idei avem. Dar nu sunt destul de economicoase. Un 
raid de felul celui menţionat, cere cel puţin douăzeci de 
oameni. Şi produce scandal. 

— Piciule? 

— Să ştii, Bălaiule, că mi-a venit o idee de om sărman. Una 
economicoasă. Şi care, cred eu, va preveni incendierea 
documentelor de către şopârlani. 

— Arde-o, piciule! Că şi ei sunt pe cale să ne ardă. 

— Păi, ce-aţi zice de doi poliţişti austrieci? Fac un control de 
rutină. Unul la cabină, altul în spate, la încărcătură. 

— E o idee, a acceptat Bălaiul. 

— Intrăm în conflict cu poliţia locală! a protestat Grette. 

— Altă idee?! a interogat Bălaiul. 

— Provocăm un scandal local, când mănâncă bubulii. Îi 
atacăm pe cei doi aflaţi în „schimbul de masă”. Îi facem pe cei 
de afară, din motel şi de la maşină, să le vină! în ajutor. Între 


timp, culegem marfa. 

Îdeea Grettei nu era proastă. Da? nici bună. Ultimul sugar 
din rândul bubulilor înţărcase cam cu vreo două decenii în 
urmă. Puteau să ne facă figura aia urâtă. Adică să incendieze 
documentele. Aşa am argumentat faţă de cei doi. Iar Bălaiul, 
cel mai mare stat majorist din toată Gliboca, a hotărât: 

— Combinăm! îi caftim. Vine poliţia şi face dreptate. Nu 
mişcă ei în faţa poliţiei austriece. Păstrează conspirativitatea. 
Câţi vor mai rămâne din ei. 

— Fără violenţe, Bălaiule! I-am avertizat eu. 

Bălaiul s-a burzuluit: 

— Ce mă tot freci cu sloganul lui nen-tu Ionică?! N-ai 
observat că nu ţine? Cum îl aplici, cum te cotonogeşte careva. 
De fapt, nici nen-tu nu l-a respectat. În timp ce urla Fără 
violenţă! trăgea câte un şut în fundul unui securist. Vezi bine, 
demonstra lumii întregi, care-i vedea numai boticul, că e un 
mare pacifist. Tocmai de aia, lumea protesta: De ce urlă, bă, 
securistul ăla? Doar nea Ionică îi mângâie pe cap! Pricepi? 
Nimeni nu coborâse ochii, să vadă cizma lu' nea Ionică, 
mângâind plin de „compasiune” poponeaţa urlătorului 
securist. 

— Fără violenţă! am replicat ferm, cu voce joasă. 

Bălaiul a înţeles că treaba era serioasă. Că, la o adică, 
puteam să-l croiesc şi pe el. Şi a ricanat foarte parşiv: 

— Uite, scumpo, cu cine îmi mănânc eu zilele! Lu' ăsta micu 
i-a intrat în cap că misiunea sa pe Pământ, este reeducarea 
bubulilor. Transformarea lor într-un paşnic trib de păstori şi 
agricultori. Gorobeţii ăia trag cu de toate, de la pistol până la 
rachetă. Fl le răspunde cu citate moralizatoare şi descântece. 

— Aaa! Asta era doaga plesnită? 

— Exact, scumpo. Şi nu se învaţă minte, oricâte ciomăgeli ar 
încasa. Poate tu să-l mai poţi recupera, a încheiat el, plin de 
prefăcută speranţă. 

Parşiv mai era Bălaiul! Mă împingea în braţele nepoatei 
Nibelugilor, pentru a păstra „morala” breslei. Nu că nu mi-ar 
fi plăcut nepoata. Ori „morala”. Dar, aveam legile mele. Alea 
artizanale, făurite de Demian. Am concluzionat ferm: 


— Eu descânt. Voi vă limitaţila necesităţi! Bălaiul, fără tun! 

OK a ridicat palma Bălaiul. În limita necesităţilor! 

Grette mmă studia ca pe o gânganie din insectar. Văzuse 
ceva spioni la vremea ei. Ştia cum merg treburile la un raid. 
De ăsta nu văzuse încă: descântător. Şi părea curioasă foc. Iar 
eu nu păream numai interesat de ea. Chiar eram. Promitea 
multe. Îngeraşul meu păzitor mi-a şoptit: Uite aşa intră blegul 
cu capu-n fustă. Şi se mai miră, apoi, că i-au luat foc nădragii. 
Sau, că i-au înmulţit bubulii numărul oaselor din trup. 

Cine avea timp de ascultare? Vechiul Varain,. care nu se 
ducea chiar în fiecare an la biserică, nu murise. Se ascunsese 
un timp. Acum îşi cerea drepturile. Trebuia să i le dau. 

În mod obişnuit, nu lupt la categoria blonde. Excepţiile însă, 
când apar, merită acest titlu: excepţii. Chiar şi cel de 
„excepţionale”. Căci, prin selecţia riguroasă, făcută de legea 
amintită, n-am „căzut la pace” decât cu excepţionale. Şi, în 
cazuri excepţionale. Grette e unul din cazuri. Îmi amintesc de 
el cu plăcere. Chiar fără remuşcare. Deşi sunt un tip cam 
scrupulos. Consider că, în situaţia cotoibilă din Viena, nimic 
nu putea întări mai mult pe Varain, decât un vals cu tanti 
Grette. 

Bălaiul avea dreptate. Tipa ştia ce să facă cu un bărbat. Şi 
făcea totul cu Un talent care tindea către perfecţiune. Am 
combătut serios şi plin de avânt cam jumătate de noapte. Apoi 
am adormit cu capul pe sânii ei. Căci avea tipa asta nişte sâni, 
cu care ar fi putut rezolva criza mondială de lactate. În zori, 
m-a trezit încetişor, ca pe un prunc: > 

— Nani, nani, puiul mic! Hopa sus! 

— Ce-i? am miorlăit eu pisicos. E ziuă? 

— Foarte. Şi te aşteaptă descântecul. 

Aşa era. Trebuia să ne completăm recuzita şi să dăm 
lovitura. Am sărit din pat direct sub duş. Să fac baie şi s-o 
şterg. Intenţie bună, plină de conştiinciozitate. N-a ţinut, însă. 
Grette a ţinut să mai facem un vals. În baie, sub duş. În 
această direcţie, legile, noastre erau clare: Să nu refuzi 
niciodată o damă, orice ţi-ar oferi. De la covrigi şi până la 
bomba cu hidrogen. Prin excepţie, se refuză politicos anumite 


boli, poreclite ruşinoase. 

În timp ce mă echipam grăbit, Grette a devenit curioasă. Era 
poate mai demult, dar nu se arătase: 

— Cum descânţi? Chiar crezi că poţi rezolva ceva fără 
violenţă? 

Mi-am privit pieptul vânăt de muşcături şi am răspuns într-o 
doară: 

— Cu tine, exclus! E de mirare unde încape atâta violenţă 
într-o blondă. 

— Eu? Violentă? Să te văd după. Acum te-am menajat. 

Mă rog, dacă asta însemna menajare, războiul mondial fusese 
o mângâiere. N-am contrazis-o. Îmi păstram forţele pentru, 
următoarea partidă de „dialectică”. 

Cu procuratul uniformelor de poliţişti n-au fost probleme. 
Erau de vânzare la croitorie. M-am bucurat din plin de 
avantajele democraţiei: nimeni nu ne-a întrebat la ce ne 
folosesc ţoalele respective. Cu legitimaţiile de poliţist a fost 
mai greu: erau duble. Adică, o insignă şi o legitimaţie de 
carton. Am alergat o ţâră, am plătit gras şi le-am căpătat. Nu 
erau chiar perfecte, dar ce pretenţii puteam avea, la aşa 
grabă? 

Pe seară, ne apropiasem binişor de motel. Nu prea mult, să 
nu speriem guguştucii. Eram şase contra zece. Pe Grette n-o 
puneam la socoteală. Era ea specialistă în lupte, dar nu de 
soiul respectiv. De la distanţă, urmăream bubulii care plecau 
în, învoire”. La masă, intrau tot aşa. Băieţii Grettei, în 
uniforme de poliţişti stăteau cu capetele aplecate. Să nu-i 
întrebe nimeni de ceva. Ştiau germana la perfecţie, căci erau 
băştinaşi. Cu meseria' de poliţişti erau însă în plop. Ce puteau 
face, în situaţia când vreun mar ta foi s-ar fii proptit în geamul 
maşinii, cerându-le să-i apere drepturile cetăţeneşti? 

Către miezul nopţii, Bălaiul a decis: 

— Hai, piciule, să întâmpinăm soarta! Femeie fiind, soarta 
asta trebuie să-ne fi pregătit ceva drăguţ de tot. 

— OK. Bălai ule!' Nu uita: fără violenţă! 

— Moaş-ta! Cum vrei să faci scandal, pentru a-i atrage pe 
ceilalţi? 


Avea dreptate. La asta nu mă gândisem. 

Am intrat câte doi şi ne-am aşezat la mese diferite. Doamna 
aia, soarta, a făcut ca noi să cădem lângă bubulii cu ghinion. 
Cei care urmau să fie ciomăgiţi demonstrativ, pentru a-i aţâţa 
pe ceilalţi. 

Într-o germană destul de corectă, Bălaiul a comandat un 
meniu de zile mari. Inclusiv şampanie. Mă întrebam la ce 
naiba. Doar nu avea de gând să se trotileze. 

Mâncam tăcuţi, cu nasurile-n farfurii, ca nişte oameni de 
afaceri preocupaţi de banii lor. Aşa păream de la distanţă. Şi 
pentru fraieri. În realitate, studiam terenul de încăierare. Să 
ne, găsim cele mai bune poziţii. Restaurantul, în formă de L, 
avea vreo douăzeci de mese. Cam jumătate, erau încă ocupate. 
Trei, de către viitorii combatanți. După calculele noastre, 
situaţia era destul de bună. Puteam conta pe aplicarea de 
către ceilalţi consumatori a principiului neamestecului în 
treburile interne ale altora. Un principiu foarte interesant. Mai 
ales la nivel individual. Că la nivel de state treaba cam 
începea să degenereze în alte chestii. 

Bălaiul a început ostilitățile. Trebuie să recunosc că se 
pricepea la făcut tărăboi. Şi încă spectaculos. A trecut ca un 
om ocupat pe lângă masa bubulilor. Ca din greşeală, a scăpat 
un tălpoi mărimea patruşcinci pe picioruşul unuia dintre ei. 
Pe Bălai îl proteja norocul, căci bubulul s-a oţărât imediat: 

— Vită beată, calcă pe unde trebuie! 

Asta nu se putea. Bălaiul vită? N-a mai parlamentat nici un 
moment. L-a băgat pe tip cu capu-n farfurie. Celălalt bubul nu 
era chiar un prunculeţ nevinovat. A înșfăcat sticla de vin de 
pe masă şi a început să se deşire calm. Era un spectacol! Avea 
aproape doi metri. Nici Bălaiul nu era ce părea să fie: 
businessman. A prins sifonul din frapieră şi a început 
prelucrarea psihologică; 

— Bă, păstaie, te fac sifonaut! 

M-am ridicat de la masă în sprijinul Bălaiului. Nu că ar fi 
avut nevoie. Aşa era schema. Să-i speriem pe bubuli. Să cheme 
gaşca. Într-adevăr, cel cu moaca unsă—n sosuri, a prins 
mişcarea. Dint-o privire. Şi a şters-o englezeşte. Urmărit, fără 


chef, de mine. 

În aparenţă, treburile mergeau exact după plan. La uşă, l-am 
lăsat în pace pe fugar şi m-am întors să văd cum arată un 
sifonaut. Arăta rău. Bălaiul îl prelucra cu îndemânarea 
căpătată acasă, la tranşarea ştiucilor. Îl umflase de branhii (de 
urechi, carevasăzică) şi-i explica ceva între patru ochi. Adică îl 
trosnea cu capul în nas. M-am bucurat că nu folosea tunul. 
Înţelesese ceva din chestia cu nonviolenţa. 

Agitaţia de afară mi-a dat de ştire că oastea lui buby boy 
plecase la atac. Era o treabă care mă interesa şi pe mine. În 
anumite limite, desigur. M-am fofilat uşurel către masa 
noastră, pentru a-i face pe răzbunători să intre până-n fundul 
localului. Să nu cumva ca unul mai isteţ să descopere capcana 
şi s-o şteargă către maşină. 

— Şase şi cu sifonautul şapte, am calculat eu. Nu era chiar 
grav. Pentru întărirea legendei privind o simplă bătaie, 
trebuia să-i las pentru „prelucrare” prin mijloace clasice. Mă 
îndoiam că adevărata poliţie austriacă nu s-ar fi mirat teribil, 
dacă toţi caftitorii ar fi trecut la repaus fără lovituri. M-am 
ridicat să-mi încasez şi eu porţia de, chelfăneală. Odată cu 
mine, au intrat în joc şi cei doi flăcăi de la Operaţiuni 
Speciale. 

A fost o bătaie pe cinste. Nici dacă o regizai, nu ieşea aşa 
spectaculoasă. E drept, Bălaiul improviza magnific, pe post de 
regizor. Cei doi „speciali” nu duceau nici ei lipsă de fantezie. 
Iar eu, trosneam şi descântam. Destul de des o şi încasam. În 
timp ce mă tăvăleam pe sub o masă, unde mă trimisese un 
haram de bubul, cugetam: 

— Varain, cam e timpul să optezi: ori descântec, ori ciomag. 
Cu amândouă deodată, nu se poate. 

Momentan, am optat pentru ciomag. Mi-am făcut unul dintr- 
un picior de masă şi am trecut la treabă. Cred că bubulii mai 
deapănă şi acum amintiri despre şcoala de măciucă a lui 
Petrică Varain din mahalaua Paşcanilor. După cum şi eu, în 
nopţile liniştite, îmi pipăi rana din spate, pe care mi-a 
confecţionat-o un bubul, cu un şiş. Şi încă am avut noroc. 
Putea să mă expedieze în locul cel veşnic verde, dacă nu intra 


Bălaiul pe fir: 

— Piciule! a urlat el. Vezi c-ăla te confundă c-un şniţel! 

Nu era deloc frumos din partea lui ăla să mă confunde; I-a 
explicat Bălaiul treaba asta, căci eu mă cam muiasem. 
Intrasem într-un separeu şi descântam, cu sângele şiroindu-mi 
pe corp. De acolo, am văzut-o pe Grette. Avea pălăria pe cap. 
Însemna că treaba de la maşină mersese ca-n filmele cu 
bandiți. 

Un ţignal de presara sfâşiat aerul. Ca la o comandă, ne-am 
oprit cu toţii. Numai doi bubuli mai erau în picioare. Ne 
puteau urmări. Şi asta nu era deloc bine. Am ridicat mâinile 
cu palmele împreunate în formă de stea cu zece raze. Mi-am 
şoptit descântecul. Acolo au rămas. 

Afară se pornise ploaia. Flăcăii deghizați în poliţişti se 
chinuiau cu sacii de documente. Îi transferau într-un microbuz 
cu număr de Italia. Ne-am apropiat şi noi, cei patru bătăuşi. În 
mare grabă. Treaba trebuia finalizată într-un minut. Nu mai 
mult. Puteau să se trezească bubulii. Ori să vină adevărații 
poliţişti. 

Bălaiul m-a luat de umăr şi m-a împins către Grette: 

— Ţuco, mă! Că n-o s-o vezi prea curând. Nu te sfii de nen- 
tu! 

I-am sărutat tăcut mâna „bătrânei”. Iar ea a spus: 

— Păcat că n-a mai fost să fie un după. 

Am încurajat-o: 

— Poate cu altă ocazie?! 

— Poate, a spus ea scurt. L-a salutat din cap pe Bălai şi a 
plecat şovăielnic către maşină. Greutatea rămânea în spatele 
ei. La o adică, dacă bubulii sau presarii miroseau ceva, avea 
de plătit. Cam cu viaţa. 

I-am îmbrăţişat scurt pe cei trei băieţi din Octogon şi am 
strâns mâinile celor doi, poliţişti locali. Apoi am sărit la 
volanul, microbuzului, cu Bălaiul în dreapta. Aveam de mers, 
nu glumă. Direcţia Ţulln, Eisenerz, Badgasten, Villach. Acolo, 
la graniţa cu Italia, aveam aranjată trecerea. Singura trecere 
către altă ţară pe care reuşisem să o aranjăm. Adică, să 
vindecăm „vameşii de curiozitatea specifică acestei bresle. 


Medicamentul costa scump, dar merita. 

Abia după ce am ajuns la vreo treizeci de kilometri de oraş, 
Bălaiul şi-a adus aminte că eram rănit. M-a pansat aspru, 
apăsat. Să mă înveţe minte cum stătea treaba cu nonviolenţa. 

Când zorii mohorâţi de noiembrie au prins a ne pipăi feţele 
nerase, murdare şi tumefiate de lovituri, eram deja la Tarvisio, 
în Italia. Era prea târziu pentru poliţia austriacă. Destul de 
devreme, însă, pentru bubulii din rezidența italiană. Nu mă 
îndoiam că se dăduse alarmă generală de jur împrejurul 
Austriei. 

Timp de o săptămână am stat ascunşi la un agent al nostru 
din Udine. N-am ieşit o clipă din casă. Nici ziua, nici noaptea. 
Marfa era prea valoroasă pentru a risca ceva. Cu mare 
greutate, gazda a reuşit să ne procure altă maşină. O rablă 
jegoasă, pe care n-ai fi dat nici un şfanţ găurit. Cu asta am 
plecat mai departe. Pusesem peste sacii cu documente 
echipament de camping, la fel de jegos ca şi maşina. Speram 
să putem trece în ochii carabinierilor drept doi turişti cam 
jegoşi şi cam tâmpiţi. Am avut însă noroc. Nu ne-au întrebat 
nimic până la Torino. || 

De aici, începea greul: trecerea în Franţa. Asta nu mai era 
glumă. Era o încercare serioasă. Cât eram noi de cocoşi, a 
trebuit să ne dăm bătuţi. Am „scâncit” parola SOS către 
seriosul nostru şef, Cremene. Şi-am aşteptat liniştiţi la un 
camping de la periferiile oraşului. După | vreo două zile, ne-a 
cam luat cu frig. Era, totuşi, noiembrie. Cine naiba mai făcea 
camping la aşa vreme? începuse să ningă. Şi noi eram cam 
subţirei la învelişuri. Treaba începea să degenereze urât. 
Bălaiul mi-a ordonat: 

Piciule, trage-i un descântec! Vezi cum o mierlim: îngheţaţi 
ori împuşcaţi de carabinieri? 

Am sărit numai o zi. Eram odihniţi! puteam repeta operaţia 
de câteva ori. Din viitor, nu-mi venea o imagine prea 
încurajantă. L-am văzut pe Bălai, îmbrăcat ceva mai gros, într- 
un grup de oameni străini, în zăpadă până-n brâu. În spate, 
avea o boccea respectabilă. Cam cât a unei ţigănci care a 
izbutit să fraierească o ţărancă pricopsită Aşa i-am şi spus. 


Bălaiule, nu ştiu câtă compasiune manifeşti tu pentru măgari. 
Ştiu însă sigur că ei te vor compătimi, Serios! 

— Adică? a întrebat neîncrezător Bălaiul! 

— Ne aşteaptă circă mare. Bănuiesc că vom trece cam 
Lpostoleşte peste muntele Cenis. 

— Acum? Pe vremea asta? 

Să aşteptăm până la vară! i-am sugerat eu, parşiv. Ne aciuăm 
pe lângă vreo vădană? Mai spargem un lemn; mai aducem o 
găleată cu apă. 

— Te-ntinzi la caşcaval, piciule, mi-a tăiat-o Bălaiul. Ştiam 
eu cum devine treaba cu damele: de ce guşti, de ce ai mai 
gusta. 

Am aşteptat răbdători sosirea curierului. A venit prin' 
noapte, ca un mafioso. N-a spus mai mult de zece cuvinte, tot 
drumul. Ăsta secretos, nene! La vreo doi kilometri de graniţa 
cu Franţa, ne~a băgat pe un drum! forestier, către o cabană 
amărâtă., Am intrat în ea cu tot cu maşină. Şi-acolo i-am văzut 
pe străinii din imagine. Erau patru munteni zdraveni şi gravi, 
de parcă veneau de la un parastas. Ne-au îndopat cu vin sec şi 
pastramă, apoi ne-au culcat pe jos, lângă o vatră de foc. Am 
prins un somn de o oră, înainte de a pleca. 

Trecerea frontierei pe calea contrabandiştilor n-a fost chiar o 
excursie. Deşi ne gătiseră cu straie de ginere, din stofă groasă, 
am îngheţat bocnă. După primul kilometru, nu-mi mai 
simţeam picioarele. Mergeam ca pe nişte lemne străine de 
corpul meu. Număram paşii. Să mă bucur de fiecare avans. Şi 
să ştiu cam cum înaintam. Împărţisem sacii de documente în 
patru tranşe. Fiecare dintre noi târa cam 50 de kilograme, prin 
ger şi zăpadă. Abia pe la şase dimineaţa a luat sfârşit prima 
serie a calvarului. Am ajuns la o casă ţărănească din Franţa, 
unde ne aşteptau cu tot tacâmul: hrană caldă, băutură pe 
alese, paturi moi şi camere încălzite. În plus, Ghiţă Băcăuanu 
din partea lui Cremene. N-am putut discuta nimic. Am căzut 
ca nişte butuci. Şi am dormit la fel îmbrăcaţi. 

Trecerea materialului peste frontieră ne-a luat încă trei zile. 
La a doua tură, a mers mai uşor. Eram deja învăţaţi. La a treia, 
era cât pe ce să facem cunoştinţă cu o patrulă italiană. Eram 


noi oameni sociabili, dar nici chiar aşa, să facem cunoştinţă cu 
oricine. Când ne-am văzut cu toată marfa pe partea franceză, 
i-am spus Bălaiului: 

— Prima şi ultima circă peste munţi! Alta nu mai fac ' 

— Ba o să mai faci, piciule! Habar n-ai ce măreţe fapte, de 
eternă glorie, te aşteaptă. Nu ştiu dacă ai observat, clar în 
Europa nu ne putem plânge de lipsa munţilor. 

Asta era cam aşa. Europa e cam muntoasă. 

Pe data de 1 decembrie 1991, în timp ce ai noştri, cei | din 
țară, sărbătoreau Ziua Naţională, noi intram în sediul 
comandamentului extern din Paris. Puteam să contăm pe o 
gură de respiro. 

Cremene ne-a întâmpinat plat, ca întotdeauna: 

— Cam frig pe afară. Voi protesta la marele bubul. Ce naiba 
l-a apucat să vă strice chestia din Bucureşti am să 
cerdespăgubiri pentru degerăturile voastre. 

— Lasă-l şefu că-i sărac! s-a rugat Bălaiul. L-am despuiat de 
tot, 

— Marfă? De calitate? 

— Prima-ntâia, şefu”. Da-ţi face greață. Bine-ar fi să facem o 
prăjeală cu ea. 

Era o idee. Scăpăm de ea. Nu mai aveam grijă. Nici noi, nici 
şantajaţii. 

Cremene a chibzuit o clipă. Apoi a răspuns: 

— Şi dacă bubulii au tras copii? Ori au pus-o pe calculator? 

Bălaiul a izbucnit: 

Men şefu'! începusem să bănuiesc că vă veţi deda la josnicii. 
Adică, să o folosim şi noi. Noi, ăştia cărei facem numai acte de 
caritate. 

Bălaiul Făcea băşcălie. Cremene i-a retezat-o. 

Folosirea ei de către noi era atât de evidentă, încât nici nu 
merita menţionată. Numai că noi vom face publică, nu vom 
şantaja. 

Bălaiul l-a studiat câteva clipe. Să se convingă dacă era 
serios. Ce a văzut l-a satisfăcut. S-a întors către mine: 

— Mă, piciule. nu ne-au cotonogit ăia degeaba! 

Am zâmbit relaxat. Şi l-am felicitat: 


— Bălaiule mi-a plăcut metoda de creere a sifonauţilor. Dacă 
te află nen-tu Ionică, te pune şeful gărzii naţionale. 

CINE AU TRAS În NOI. 

În mai 1992, am prezentat lui Cremene prima variantă de 
raport privind evenimentele din decembrie 1989. Era, 
credeam eu, un document solid, apt de a fi susţinut în 
instanţă. Cremene era, însă, un tip extrem de pretenţios. A 
studiat documentul cu atenţie, a pus câteva întrebări şi a 
ordonat: 

— Scormoneşte! Şi în bunker şi în ţară! Voi da ordin la 
rezidenţele din toată lumea să te sprijine. Trebuia să facem 
deplină lumină în această, afacere”! Măcar atât să facem 
pentru cei morţi! Au dorit adevăr, libertate, dreptate. Numai 
noi, putem să le aducem alinare. Căci prea mulţi dintre cei din 
țară au semnat pactul ruşinii. 

Am stat pe gânduri. până în decembrie, era cale lungă. 
Puteau să se întâmple multe. După umila mea părere, nu era 
cazul să se spună tot adevărul dintr-o dată. Putea ieşi explozie. 
Violenţă, morţi, răniţi. Plus pericol de o nouă intervenţie 
străină. M-am frământat câteva zile să găsesc o soluţie. Aşa m- 
a găsit Bălaiul: frământat. Numai că el credea altceva: 

— Ce-i,. piciule? Te dor măselele? 

Nu mă dureau. I-am explicat ce mă durea. Omul cu soluţii, la 
toate problemele lumii mi-a dat ideea: 

— Fă o sinteză după raport! Trimite-i-o lui Cernescu s-o, 
bage în gazete! O să iasă mare viermuiala. Lighioanele se tem 
cumplit de lumină. În timp ce ei se agită, flăcăii noştri culeg 
tot ce le lipseşte. Să vezi tu, marfă! 

— Deci, să-i înţep? Să-i stârnesc? 

— Exact! Dacă-i laşi, îl prostesc cu totul pe ţugulan. Şi pe cel 
băştinaş, şi pe cel mondial. 

Aşa s-a născut ideea acţiunii „Viespea”. O acţiune care a dat 
mult de furcă bubulilor. Şi încă mai dă. 

Sinteza evenimentelor din decembrie 1989, aşa cum le ştiam, 
atunci, a fost aprobată şi: de Cremene. Ca şi Ideea Viespei, 
Bălaiul era „un exemplu de persuasiune materializată. 

În linii mari, suna cam aşa: 


Pentru organizarea şi aplicarea măsurilor militare şi 
informativ-operative vizând doborârea de la putere a cla- | 
nului Ceauşescu, planificatorii bubuli au luat în considerare 
următoarele elemente: 

— Complexitatea relaţiilor dictatorului la nivel mondial: 
membru într-o lojă secretă controlată de bubuli; prieten 
apropiat a mai multor lideri afro-asiatici; deţinător a unor 
secrete planetare, inclusiv despre URSS, SU'A; autoritatea de 
care se bucura Ceauşescu în ţările lumii a treia, pe care 
încerca să le organizeze în confruntarea cu bogaţii lumii etc. 

— Complexitatea situaţiei interne, caracterizată prin tinere 
rezultate pozitive în asigurarea populaţiei cu locuinţe, locuri 
de muncă, posibilităţi de şcolarizare, tratament medical 
gratuit etc. o stare de acceptare tacită a dictaturii din partea 
majorităţii populaţiei, stare determinată de mai mulţi factori: 
interesul material, nepăsarea, frica de represiune etc. control 
social foarte riguros, efectuat ' prin mai multe organe: partid, 
sindicate, Securitate, Miliție, organisme mixte, de partid şi 
stat; număr foarte redus de dizidenţi reali, necontrolaţi şi 
nedirijaţi din exterior, informarea extrem de redusă a 
majorităţii populaţiei cu privire la situaţia politico-economică 
internă şi internaţională etc. 

— Eficienţa legendară a serviciilor secrete române, alei 
Armatei şi Securităţii, probată prin combaterea foarte riguros 
al diplomaților spioni, documentarea şi anihilarea mai multor 
trădători, controlul cvasi-permanent al suspecţilor de spionaj, 
trădare, diversiune, terorism, complot etc. Majoritatea 
spionilor străini se îngrozeau la ideea” că vor fi nevoiţi să 
acţioneze în România. 

— Relaţiile deosebit de delicate pe care România le avea cu 
vecinii. Disputa 'cu imperiul sovietic, pentru Basarabia, cu 
Ungaria, din c pretențiilor revizioniste; vizând Transilvania, şi 
cu Bulgaria, care, încurajată de frăţiorul mai mare, ridica 
cvasi-oficial pretenţii asupra Dobrogei, puteau fi exploatate de 
bubuli pentru lovitura de graţie. 

— Poziţia bizară, pe care România o avea în cadrul 
Tratatului de la Varşovia. Cooperarea militară, în cadrul 


acestui tratat, se redusese la aspecte pur formale: aplicaţii pe 
hartă, vizite reciproce, delegaţii, achiziţionări de tehnică de 
luptă (în cantităţi foarte mici). Armata română fusese scoasă 
total de sub conducerea sovietică, era instruită aproape 
integral în ţară şi echipată cu armament de producţie 
românească. Marea industrie românească de armament 
concura pe piaţa mondială pe stăpânii lumii, SU'A şi URSS, 
afectându-i din punct de vedere economic, încă o problemă 
importantă: sovieticii nu mai aveau controlul formării 
cadrelor Armatei, deoarece, de peste două decenii, românii nu 
se mai pregăteau în URSS. Acest lucru îi lipsea pe sovietici de 
o bază solidă de recrutare a unor agenţi informatori ori de 
influenţă, exact în domeniul pe care ar fi dorit să-l domine: 
Armata. Agentura sovietică din rândul militarilor era 
îmbătrânită, deconspirată şi ţinută sub controlul Securităţii. 

— Relaţiile extrem de încordate dintre Securitatea naţională, 
creată după 1964, şi serviciile secrete sovietice. Practic, 
începând cu 1964, nu au mai fost relaţii de cooperare 
informativă cu sovieticii. Începând cu 1988, Securitatea a ieşit 
la luptă hotărâtă împotriva KGB şi GR U, înregistrând succese 
spectaculoase. Acestea au fost ţinute însă în secret, pentru a 
nu afecta prestigiul sistemului socialist mondial şi a nu agrava 
relaţiile, deja proaste, cu imperiul sovietic. Baza de sprijin a 
Securităţii era imensă: majoritatea'românilor nutreau 
sentimente anti-sovietice. Mai mult, datorită cadrelor bine 
pregătite, corecte şi manierate Securitatea începuse să se 
bucure de un oarecare prestigiu intern şi extern- 

— Existenţa, în 1989, a unei stări de spirit global- 
anticeauşiste în rândul întregii — populaţii, inclusiv în rândul 
cadrelor militare de toate specialităţile. La această stare se 
ajunsese, în primul rând, datorită abuzurilor şi greşelilor 
dictatorului: scăderea drastică a nivelului de trai, cultul 
deşănţat al personalităţii, promovarea minciunii ca politică de 
partid şi de stat, încălcarea flagrantă, şi repetată a normelor 
de partid şi a legilor ţării etc. În plus, la deteriorarea mitului 
dizidentului din Carpaţi au contribuit multe alte forţe cum ar 
fi: incompetenţii şi abuzivii din aparatul de partid şi de stat; 


agenţii interni ai unor puteri străine, care răstălmăceau orice 
măsură, inclusiv pe cele bune, prezentându-le deformat către 
mulțimea de manevră. Ca o curiozitate, se pare că Bulă a fost 
creaţia unui colectiv de psihologi spioni din străinătate şi a 
trăit numai cât acest colectiv a avut obiect de activitate. În 
exterior, România era lovită de sabotaj politic, diplomatic şi 
economie, devenind tot mai mult o insulă izolată, Faptul, că 
măsurile luate loveau în populaţie şi nu în dictator nu-i 
interesa pe planificatorii bubuli. Aveau grijă numai ca prin 
mass-media aservită să prezinte greutăţile ca pe o urmare 
directă a dictaturii comuniste, în general şi a lui Ceauşescu, în 
special. 

— Experienţa exportatorilor de revoluţii, căpătată în 
Polonia, URSS, China, Ungaria, Cehoslovacia şi-a spus din 
greu cuvântul în România. În primul rând, în deceniul 3 al 
acestui secol, apăruse un fenomen extrem de periculos: 
comunismul ceda pe cale paşnică, dovedindu-se mai puţin 
fioros decât în propagandă. Această situaţie putea afecta 
multe interese pe termen lung. De exemplu, ar fi trezit 
nostalgii în rândul maselor sărăcite de trecere la capitalism. 
Ca urmare, pentru România s-a ales soluţia violentă, soluţia 
modelului şi a exemplului. În plus planificatorii bubuli 
stabiliseră că organele de ordine socialiste, lipsite de 
confruntări armate şi sociale, lenevite de o lungă pace, nu 
puteau reacţiona corespunzător la tulburări populare de 
amploare Poliţia, serviciile secrete şi armata americană, călite 
în mii de conflicte, în zeci de intervenţii externe şi în câteva 
războaie se puteau asemăna doar cu cele sovietice. În nici un 
caz, cu cele româneşti. 

— Setea acută de informaţii, specifică poporului român, 
izolat în graniţele dictaturii, şi înclinarea românilor către 
fantastic au constituit două elemente primordiale în stabilirea 
măsurilor de manipulare a maselor către anumite obiective 
dorite de bubuli: extinderea conflictului intern, mascarea 
intervenţiei străine, distrugerea serviciilor secrete, 
culpabilizarea şi manipularea Armatei, impunerea ca lideri a 
unor agenţi proprii, capturarea şi distrugerea, arhivelor 


secrete compromiţătoare pentru agenţii proprii, luarea în 
posesie a arhivelor utile pentru manevrare ulterioară a opiniei 
publice ori a unor personalităţi politice etc. 

Concluzie: În decembrie 1989, România s-a confruntat cu o 
invazie asemănătoare cu cea din Cehoslovacia în 1968. De 
data aceasta, însă, invazia a avut un caracter preponderent 
informativ-operativ (susţinută şi executată, de către serviciile 
secrete şi trupele speciale) şi mai puţin militar, De asemenea, 
la invazie au participat forţe din ambele tabere. NATO şi 
Tratatul de la Varşovia. Datorită faptului că invadatorii nu 
purtau uniforme ori alte semne distinctive vizibile, populaţia 
nu a fost pe deplin conştientă că ţara este ocupată iar ea 
manipulată de străini. Invadatorii au avut câteva scopuri 
comune: doborârea şi lichidarea dictatorului Ceauşescu, 
distrugerea inamicului principal-Securitatea, culpabilizarea şi 
anihilarea psihică, a Armatei. Separat, fiecare intervenţionist a 
urmărit şi obiective proprii, cum ar fi. impunerea în noile 
structuri de conducere a unor agenţi de influență proprii 
(URSS, SUA), limitarea mişcării la o perestroikă (URSS), 
obţinerea unor privilegii pentru conaţionali (Ungaria), 
subordonarea unor structuri ale fostei Securităţi (URSS, SIJA, 
Israel), obţinerea unor enorme avantaje economice din 
„privatizarea” ultrarapidă a economiei româneşti (Vestul) 
deschiderea unei pieţe pentru mărfuri soldate, depăşite moral 
(Vestul), subordonarea economică, plnă la statutul de 
semicolonie (Vestul). Datorită conflictului de interese dintre 
invadatori, în România au continuat tulburările sociale, 
fiecare tabără mişcând masele prin manipulări diverse, sub 
diferite slogane: procesul comunismului, unirea imediată cu 
Basarabia (deci, intrarea României în sfera de influenţă 
sovietică sau importul unui focar de război cu sovieticii), 
urgentarea privatizării, internaţionalismul eremist etc. 

Planurile invadatorilor s-au realizat numai parţial, din 
anumite motive, lesne de identificat: 

— Reacţia poporului român a fost cu totul alta decât cea 
prognozată. Cu toate incitările făcute prin mass media şi 
agentură, bubulii nu au reuşit să-i determine Mromâni să 


repete masacrul sângeros făcut de unguri. Numai un număr 
foarte redus de securişti şi miliţeni au fost omorâţi ori 
agresaţi. În aceste acţiuni de linşaj „au acţionat mai cu seamă 
agenţi de influenţă ori unii actori de drept comun. Evitarea 
războiului civil şi salvarea Securităţii naţionale sunt apreciate 
de analiştii bubuli ca o gravă întârziere. Asta, mai ales pentru 
faptul că au devenit publice planurile lor: 6.000 morţi, 
distrugerea unor mari obiective civile şi militare, lichidarea 
completă a Securităţii naţionale. 

— Reacţia Securităţii a fost, de asemenea, prognozată total 
eronat. Conform planului, Securitatea ar fi trebuit să lupte şi 
să moară alături de Ceauşescu. Această idee, a devotamentului 
extrem faţă de o persoană (Ceauşescu) şi nu faţă de ţară 
(România), a fost fundamentată pe informaţii false din surse 
variate: agenţi ai Securităţii infiltraţi în structuri informative 
ale adversarilor, spioni ai adversarului, lipsiţi de calităţi 
informative, înfricoşaţi de acţiunile de control total ale 
Securităţii; trădători interni care, din slugărnicie şi din dorinţa 
de a părea martiri, au exagerat relaţia dintre un oarecare 
organ de stat, Securitatea, şi şeful statului. În fapt, Ceauşescu 
n-a acordat prea mare atenţie Securităţii, în care nici nu prea 
avea încredere. Sunt da'te că setemea de o lovitură de stat 
dată de acest organ. 

Reacţia Armatei a fost numai parţial intuită. Cu toate râcile 
cultivate de Ceauşescu între Armată şi Securitate (divide et 
impera!) şi cu toate dezinformările aplicate chiar pe timpul 
evenimentelor, Armata nu a trecut efectiv şi generalizat la 
lichidareaSecurităţii. La nivele inferioare ale celor două forțe, 
care erau planificate a se ciocni sângeros şi spectaculos, nu au 
existat decât prin e xcepţie sentimente de ură. Cazurile de 
excepţie s-au datorat, în principal, următorilor factori: unii 
lideri, ceauşişti au căutat să-şi spele păcatele, dând vina pe 
Securitate; unii „eroi' cu multă fantezie, ori cu nervii slabi au 
pornit să tragă înainte de a gândi, verifica, întreba; erori de 
înţelegere şi identificare între unităţi din cele două forţe. La 
nivel superior, în faza de maximă intervenţie (22-23 
decembrie), Destinul a adus împreună doi oameni care au 


salvat România: general Ştefan Guşe de la Armată şi general 
Iulian Vlad de la Securitate. Când, prim diversiunea 
organizată” de lideri trădători, aceşti, doi generali au fost 
scoşi din CC, dintre revoluționari, planul bubul de distrugere 
şi înrobire a României era, în mare parte, dejucat. I s-au adus 
unele corective, unele ciripeli, dar în zadar. Intervenţia nu 
reuşise să-şi atingă scopurile. 

— Conflictul între interesele divergente ale diferiților 
invadatori au permis românilor să se trezească la timp şi să 
dejoace multe acţiuni ale acestora. Mai mult, o bună parte 
dintre români au revenit complet la realitate, fapt pentru care 
ar fi extrem de greu, dacă nu imposibil să se organizeze a 
doua intervenţie informativ-operativă. Un exemplu, de 
conflict de interese: Forţele de comando şi diversiune 
maghiare au intrat în acţiune înaintea celor sovietice, creând 
un defazaj în timp, folosit de noi pentru restabilirea ordinii şi 
clarificarea populaţiei. 

Unul dintre obiectivele parţial realizate de invadatori o 
constituie afectarea structurilor informativ-operative ale 
Securităţii. În această operaţiune, au fost implicate forţe 
variate: diplomaţi spioni, agenţi” străini din alte categorii 
profesionale, agenţi locali, ' cetăţeni nevinovaţi, manipulaţi 
prin diversiune şi dezinformare. Din păcate, la operaţiune, au 
contribuit şi unele cadre cu funcţii mari din Armată. 

Pentru acoperirea intervenţiei străine şi a loviturii de stat, 
majoritatea agenţilor trădători din rândul românilor încearcă 
să se ascundă în spatele Revoluţiei populare. Cu alte cuvinte, 
încearcă să obţină protecţie chiar de la cei pe care i-au trădat. 
Căci din materialele pe care le deţinem, rezultă că 
Revoluţionarii s-au ridicat pentru eliberarea patriei de orice 
fel de dictatură şi nu pentru înlocuirea celei ceauşiste cu una 
nouă, internaţionalistă. Unii revoluționari au luat cunoştinţă, 
întâmplător, de intervenţia străină şi de puciul fesenist, 
vindecându-se de romantism. Toţi revoluționarii cu care s-a 
discutat, nu acceptă confiscarea idealurilor Revoluţiei de către 
o mână de reprezentanţi ai inter venţioniştilor străini. Şi asta e 
foarte bine. Pentru că, în România, adevărata putere legitimă 


o constituie Revoluţionarii. 

Dezinformarea opiniei publice interne şi externe a constituit 
şi constituie cea mai importantă direcţie de acţiune a 
reprezentanţilor inter venţioniştilor. Prin toate, mijloacele şi 
cu toate ocaziile, aceştia se străduiesc să-şi câştige 
legitimitate, să pară ceea ce nu sunt: revoluționari. Pentru 
demolarea eşafodajului de minciuni ridicat de intervenţionişti 
şi de colaboraţioniştii locali, propun să se facă publice, prin 
orice mijloace,. următoarele adevăruri probate deja: 

1. Principalii terorişti care au deschis focul asupra organelor 
de ordine (Armată, Miliție, Securitate) şi populaţie au provenit 
din rândul forţelor intervenţioniste maghiare şi sovietice. 
Câteva exemple: 

Declară G. G., întreprinzător particular: în ziua de 13 
decembrie 19(19, împreună cu soţia, am plecat cu 
autoturismul către Timişoara, la un botez. La Slatina, am luat 
în maşină un tânăr subinginer de la Combinatul de alumină 
din localitate, care mergea la Craiova, la Universitate, unde 
era student; la fără frecvenţă. La motelul dintre Slatina şi 
Craiova (pe partea stângă, mergând către Craiova, am văzut 
circa opt maşini străine, Lada şi Jiguli. Am întrebat pe 
slătinean: 

— Ce mai bişniţeală bulgarii pe frigul ăsta şi la sărăcia 
noastră? 

Tânărul subinginer mi-a spus că nu sunt bulgari, ci ruşi. A 
precizat că nu au nimic de vânzare şi „trec în prostie”, de 
câteva zile, către Timişoara şi Iugoslavia. L-am lăsat, pe tânăr 
la Universitatea din Craiova; iar noi am mers întins la 
Timişoara. Pe drum, am depăşit câteva maşini sovietice. Am 
petrecut la botez, iar pe 16 decembrie 1989, dimineaţa, am 
plecat către Bucureşti. La cantonul silvic de lângă Caransebeş, 
am oprit, coborând cu soţia în pădure, pentru necesităţi 
fiziologice. Când am revenit la maşină, „pe partea opusă a 
şoselei erau oprite patru maşini Lada cu numere sovietice. 
Ocupanţii, numai bărbaţi maturi, coborâseră şi se certau în 
limba română şi o limbă slavă, probabil rusă. Unul a afirmat 
clar, treaba a început, iar noi n-am ajuns. Din rusă am înţeles 


numai cuvântul bâstro (repede!). Am plecat liniştit către 
Bucureşti, am trăit Revoluţia şi am uitat de întâmplare. Acum 
mi-am adus aminte. 

Declară R. V. E. Z., funcţionar la abatorul Bucureşti; în mod 
normal, ambasada URSS din Bucureşti lua de la noi câte 110 
kilograme de carne în fiecare zi. De pe 18 decembrie, au 
comandat câte 800 de kilograme. Am comentat cu un coleg: 
Ce p. a măsii, s-au înmulţit rozătorii în prăvălia rusească? 

Declară S. V., ofiţer în rezervă din TJSLA: înziua de 21 
decembrie 1989 am asigurat măsurile antiteroriste la mitingul 
„de adio”. În mulţime, am identificat şi luat în supraveghere 
opt bărbaţi ciudaţi: toţi erau îmbrăcaţi aproximativ la fel 
(loden, pălărie), toţi fumau deodată, stăteau în grup. Unii 
arătau a slavi, alţii — asiatici. La un moment dat, au scos din 
buzunare globuri de pom, le-au dat foc de la ţigări şi le-au 
aruncat în mulţime; în globuri erau petardele care au pus 
mulţimea în mişcare. 

M-am apropiat de ei şi am mers cu valul de oameni, în 
dreptul magazinului de textile de vis-a-vis de hotel Bucureşti, 
au scos din buzunare câte un pachet învelit în hârtie de ziar şi 
au spart vitrinele. Am luat un pachet: era o jumătate de 
cărămidă învelită în ziar. Tipii nu cunoşteau limba română. 
Strigau numai. Huo! şi urlau. Ceilalţi cetăţeni vorbeau, 
inclusiv cu ei, dar ei nu răspundeau. Când au apărut milițienii, 
străinii au împins cu forţa un grup-de ţigani, şi s-au fofilat, 
lăsându-mă blocat în mulţime. 

Declară C. P., şef al Biroului de contraspionaj din Direcţia 
informaţii din Marele Stat Major: În noaptea de 22-23 
decembrie, viceamiralul Ştefan Dinu, şeful Direcţiei informaţii 
mi-a comunicat că în România are loc o lovitură de stat cu 
sprijin sovietic. Era necăjit de acest lucru şi mi-a precizat că şi 
activitatea Direcţiei informaţii se va reduce drastic. Am plecat 
în birou, mi-am adunat subordonații şi i-am informat cu 
celeaflate. Maiorul S. F. a propus să distrugem, arhiva B 
(spioni sovietici). După discuţii aprinse, am hotărât să nu 
distrugem nimic; era preferabil să ne împuşte sovieticii, pe 
care îi lucrasem, decât românii (pentru distrugere de 


documente secrete). 

Declară O. B., revoluţionar: în ziua de 28 decembrie 1989, 
am mers la restaurant împreună cu un prieten şi cu ANDREI, 
corespondent al Agenţiei de ştiri NQVOSTL (URSS). După ce s- 
a îmbătat, ANDREI a spus: Treaba din România nu a ieşit 
conform planurilor noastre. Să vedem ce se va întâmpla la noi. 
ANDREI vorbea la perfecţie limba română. Din verificări, 
rezultă că ANDREI de la NOVOSTI era ofițer KGB, acoperit ca 
jurnalist, folosit pentru întâmpinarea delegaţiilor din 
România. Avea darul beţiei, iar în stare de ebrietate 
recunoştea că e ofiţer. Nu a fost acreditat ca jurnalist în 
România. Probabil a fost adus numai pentru intervenţie. 

Declar al. A., revoluţionar, aciuai jurnalist: Nikolal Morozov, 
corespondentul TASS (URSS) lansa ştiri false în mulţime, la un 
capăt al Pieţi Palatului, apoi le recepționa şi le transmitea, de 
la alt capăt. N. N.: Din verificări, ' rezultă că Nikolai Morozov 
era colaborator KGB. căsătorit cu o româncă (fiică de general 
în rezervă din Armată). TASS a transmis mai multe ştiri 
sângeroase, de natură să ridice poporul împotriva Securităţii. 
Printre altele, şi aceea potrivit căreia Securitatea din 
Timişoara ar fi ucis circa 800 de copii, dintre care 40 la un 
spectacol de păpuşi. Din analiza conţinutului ştirilor 
transmise, rezultă că Morozov era coordonat de către 
Departamentul dezinformare, diversiune şi propagandă al KGB 
şi a participat la războiul psihologic din România, prin ştiri de 
natură a incita populaţia împotriva serviciilor secrete locale. 
În urma deconspirării sale în presă, a fost retras de la post. 
Continuă însă să publice, în calitate de corespondent, la 
EXPRES MAGAZIN. 

, Mărturii filmate pe casete video: în noaptea de 22-23 
decembrie 1989, autoturisme cu nume de înmatriculare 
ungureşti, trec prin Arad şi Timişoara, Ocupanţii lor deschid 
foc asupra sediilor de miliţie şi securitate, dar şi asupra 
populaţiei civile. În aceeaşi noapte, sunt desanţi paraşutişti în 
oraşele Craiova, Braşov (unde sunt întâmpinați cu balizaj), 
Cluj, Huedin, Sibiu, Satu Mare, La ora 2.40 generalul Guşă 
este informat că, la Otopeni, au aterizat 6 elicoptere cu 


terorişti străini. Către miezul zilei de 23 decembrie 1989, 
două escadrile de elicoptere sovietice sunt semnalate deasupra 
Bacăului, îndreptându-se către Bucureşti. Cazul s-a raportat 
ierarhic până la Ion Iliescu. 

O mărturie a unui ofiţer M. J. de la Băneasa completează 
imaginea invaziei şi modalităţilor de colaborare cu autorităţile 
române,: în noaptea de 22-23 decembrie, generalul locotenent 
Mocanu Gheorghe, comandantul CAAT, în subordinea căruia 
intrasem, a comunicat că pe platoul central al Şcolii Băneasa 
vor ateriza elicoptere sovietice. Ni s-a cerut să nu le atacăm, ci 
să ne ascundem. Elicopterele nu au — apărut toată noaptea. 
Dacă apăreau, trăgeam până la ultimul cartuş. 

Pentru susţinerea şi, ilustrarea aspectelor invaziei, se mai pot 
anexa declaraţiile unui ofiţer KGB. participant.la acţiunea din 
Timişoara, care, ulterior, a fugit în Franţa; fotografii cu 
maşinile şi armamentul recuperat de la cetăţenii sovietici 
prinşi de Armată la Craiova etc. Sunt sute de astfel de probe. 

2. O categorie distinctă de terorişti au constituit-o 
diversioniştii lichidatori, care au avut următoarele misiuni: 

— Lichidarea unor persoane din mulţime, pentru a crea 
panică, a culpabiliza forţele de ordine (în' a căror sarcină 
cădeau, automat, morţii), a crea numărul de cadavre necesar 
propagandei ulterioare. 

— Lichidarea unor ostaşi ai Armatei, pentru a ridica 
suspiciuni împotriva Securităţii şi a dezlănţui războiul civil. 

— Afacerea revoluţionarilor şi a trupelor de ordine, pentru a 
menţine starea de tensiune şi suspiciune necesară preluării 
puterii de către persoanele anume desemnate prin plan. De 
asemenea, pentru a justifica lichidarea grăbită a dictatorului şi 
a crea cât mai multe „probe” pentru propaganda prin mass- 
media şi zvonul public. 

— Răspândirea de zvonuri (verbal şi în scris) de natură a 
dezvolta conflictul intern, a menţine starea de suspiciune şi 
teamă, a crea noi „terorişti”. 

Câteva probe în susţinerea argumentelor. 

— Declaraţii (publice n.n. ale medicilor care au tratat 
revoluționari din zona Intercontinental Bucureşti: în foarte 


multe cazuri, aceştia erau împuşcaţi de aproape, în spate. 
Forţele de ordine nu aveau interes să ucidă persoane, creându- 
şi culpe penale. 

— Declară P. S., scriitor şi jurnalist; în ziua de 23 
decembrie.1989, către prânz, mă deplasam împreună cu un 
cetăţean străin către aeroportul Băneasa. Trecând de podul 
Băneasa, am auzit foc de armă şi am oprit, în faţa noastră, la 
circa 80 de metri, rula o Dacie albastră care, de asemenea, a 
oprit. Din ea a coborât un bărbat foarte elegant, în palton 
maron. Avea circa 50 de ani, era grăsuţ, de talie medie, Am 
reţinut, ca semn particular, o frunte înaltă cu un început de 
chelie şi părul dat peste cap. Individul a trecut strada către un 
AR, O de Armată care se oprise între pomi. Am auzit focuri de 
pistol, apoi individul a revenit la Dacie şi a plecat. Am mers 
cu străinul la locul faptei şi am găsit doi soldaţi împuşcaţi în 
cap. N. N. La acea oră, securiştii, culpabilizaţi prin televiziune 
şi zvon public nu îndrăzneau nici să respire. Stăteau în unităţi, 
ori în alte locuri, departe de loc. 

— Declară D. V., inginer, revoluţionar: în ziua de 23 
decembrie, către prânz, eram cu mai mulţi revoluționari în 
Piaţa Dorobanţi. Acolo, am reţinut un bărbat înalt, blond, bine 
făcut. Avea la el un pistol cu care se trăsese şi cartuşe. Avea 
un nume care se termina schi. A fost predat Armatei, N-am 
auzit de el. 

Declară C. E., ofiţer activ din Armată: în ziua de 23 
decembrie 1989. către prânz, tinerii revoluționari de la 
intersecţia străzilor- 1 Mai şi Miciurin au răsturnat o maşină 
care nu oprise la somaţii. Era un microbuz vopsit în alb şi 
verde. Din el au fost scoşi trei cetăţeni israelieni, tineri, solizi, 
tunşi scurt, înarmaţi cu pistoale calibrul 9 milimetri, pentru 
care aveau câte două încărcătoare a 16 cartuşe. Pistoalele erau 
folosite. Ei ştiau româneşte; l-am întrebat ce caută acolo şi au 
răspuns că însoțesc la gară un emigrant. Acest emigrant, aflat 
în maşină, era originar din România. Le-am spus că drumul 
către gară nu duce pe acolo. I-am întrebat de ce umblă' 
înarmaţi. Au răspuns că lucrează la ambasada Israelului din 
Bucureşti şi umblă înarmaţi pentru a se apăra. Mi s-a părut 


ciudat că toţi erau echipați în scurte de tip Qomandq,. aşa că 
am controlat maşina, în ea am găsit o staţie radio de mare 
putere şi alimente reci: conserve şi ciocolată în cantităţi mari. 
I-am considerat terorişti, i-am înregistrat în caietul de 
evidenţă de la unitate, cu toate datele rezultate. din 
documente, şi i-am predat delegaților Marelui Stat Major. N. 
N.: În timp de tulburări sociale, funcţionariiambasadelor nu se 
amestecă în mulţime şi, mai ales, nu umblă înarmaţi, pentru a 
nu cădea pradă suspiciunilor, E bizar şi faptul că indivizii 
aveau staţie şi hrană rece. 

— Declară T. S. militar în termen; în faţa Comandamentului 
infanterieişi tancurilordin Bucureşti am prins doi teroriști cu 
arme automate. Unul era în vârstă, ciung şi afirma că face 
parte dintr-o unitate pregătită undeva la subsolul unor clădiri 
din provincie. Tânărul nu avea mai mult de 20 de ani şi nu 
vorbea deloc: 

— Declară Al., revoluţionar din sediul CC, aciuat jurnalist: în 
noaptea de 2 decembrie eram în CC, împreună cu un grup de 
militari şi revoluționari. Un soldat a urcat la etajul cinci şi. — 
în scurt timp, ne-a strigat că acolo sunt doi terorişti. Îi somase 
de la spate, să nu se întoarcă. Am ţâşnit cu toţii către etajul 
cinci. Teroriştii au pus armamentul încet pe podea şi au 
ridicat mâinile: M-a frapat că erau raşi proaspăt. Primul era 
brunet, de peste 1,80 metri înălţime; tuns scurt, îmbrăcat într- 
o salopetă de culoare olive, peste care, purta o jachetă neagră, 
prinsă cu trei bride. Pe spatele jachetei era scris TIG, cu litere 
albe. Avea un pistol mitralieră de construcţie necunoscută 
nouă: scurt, cu încărcătorul drept cu un fel de lunetă şi cu 
dispozitiv lateral de măsurare a temperaturii. Calibrul acestei 
arme era redus — poate să fi fost 5,2 milimetri. Al doilea 
terorist, era şaten, tot peste 1,80 metri înălțime, tot tuns scurt. 
Avea un pistol mitralieră: românesc şi încărcătoarele unite 
câtedouă. cu scotch. Teroriştii au fost predaţi la etajul doi. la 
Armată. De ei trebuie să ştie căpitanul Calmuţchi şi 
locotenentul Samuilă” cercetaşi de la Armată care au luptat cu 
noi În CC. N. N.:' Obiceiul de a uni încărcătoarele de pistol 
mitralieră câte două nu există în Armata română, deoarece 


efectivele ei nu au participat la lupte, în ultimele cinci decenii. 
Această metodă a fost folosită de către trupele sovietice din 
Afganistan, de luptătorii palestinieni din Liban şi la alte forţe. 

Mărturii privind această categorie de teroriști sunt multe. 
Iată, de exemplu, o listă cu numele de maşini teroriste care 
era difuzată în Bucureşti, în zilele de 23-24 decembrie: 3- 
B-6969; l-B-1655; 17-B-3476,; 35-03-6522: 37-B-7546; 37- 
B-7552; 6-B-6003-Dacie roşie; 6-B-2122. Multe asemenea 
liste” erau afişate pe străzi, ori difuzate de necunoscuţi. Se 
susţinea că din aceste maşini s-a tras asupra populaţiei. 
Probarea adevărului în aceste cazuri e dificilă: unele maşini 
puteau fi furate, în alte cazuri poate fi vorba de diversiune, 
respectiv de învinovăţirea unor persoane a căror numere de 
maşină fuseseră luate din fugă, cu aproximaţie, ori la 
întâmplare, în scop de răspândire a suspiciunii. Posibil, însă, 
ca printre maşinile respective să fi fost şi cele folosite de 
terorişti. 

Una dintre cele mai perverse acţiuni diversioniste întreprinse 
de aceşti agenţi a fost răspândirea în Bucureşti, la data de 23 
decembrie 1989, a zvonului că şi generalul Ştefan Guşe e 
mort. Posibil, chiar, să se fi hotărât lichidarea dânsului, după 
ce, la miezul nopţii de 22-23 decembrie, refuzase „ajutorul” 
sovietic. (Deţin casete video din care rezultă acest lucru.) 

O altă categorie importantă de terorişti au fost cei creaţi prin 
diversiune. De îndată ce diversiunea a pornit la postul 
naţional de televiziune, orice securist ori miliţian a devenit 
automat suspect sau chiar vinovat. Nici un fel de alibiuri, nici 
un fel de probe nu erau admise. Acţiona prezumția absolută 
de vinovăţie şi interdicţia de a o spulbera prin probe. Acestei 
diversiuni au căzut apoi pradă şi militari din Armată ori 
revoluționari. Câteva dintre sutele de exemple de acest fel: 

Maiorul Plătică Vidoviei Ilie de la o unitate a Armatei din 
Galaţi arestează, la data de 25 decembrie 1989, pe colonelul 
Ţârcă Aurel (comandantul Gărzilor patriotice) precum şi pe 
toţi cei 21 de membri din conducerea CFSN, printre care: 
profesor Apostol Gurău, inginer 'jh. stan. tin Barau, actorul 
Vasiliu. Îi acuză de complot şi îi prezintă, în repetate rânduri, 


mulţimii dezlănţuite, drept Corişti. Ziarul local, Viaţa liberă, 
răspândeşte vestea şi provoacă panică în tot judeţul. Acoliţii, 
maiorul Plătică măreşte numărul arestaţilor cu câţiva ofiţeri 
din Armată. Îi interziseseră să deconspire un obiectiv ALA din 
zonă. În aceeaşi zi, din ordinul maiorului Plătică, toţi arestaţii 
sunt aruncaţi într-un bunker ALA, aflat la 30 metri sub 
pământ, la periferia Galaţiului. Acolo, stau, în frig şi foame, 
timp de trei zile, până când sunt eliberaţi de procuratură. 
Comandantul M. U. din zonă, generalul Rizea, îl cheamă pe 
ofiţer, la data de 5 ianuarie 1990, pentru cercetări, în stare de 
arest. A doua zi, ministrul apărării naţionale, general colonel 
Militaru Nicolae, îl eliberează şi-l impune în conducerea FSN 
Galaţi. În mod a totul suspect, ofiţerul trece în rezervă, 
candidează în alegeri pe liste FSN şi este ales senator de 
Galaţi. Foştii arestaţi încearcă zadarnic să-şi afle dreptate: 
procuratura e blocată de imunitatea parlamentară. 

Alt caz: Lupu Cristian, originar din Bucureşti, căsătorit, avea 
un copil de grădiniţă, în ziua de 22 decembrie 1989 a 
participat la Revoluţie, în zona televiziunii. În decembrie 
1989, ora 10,30 a anunţat-o, telefonic, pe soţia sa că se află la 
Spitalul de urgenţă, are o rană; şi va reveni acasă la ora 22.00. 
Ulterior, este prezentat pe postul de televiziune ca terorist 
rănit, de origine bă (Lupu Cristian era brunet şi avea un uşor 
defect de vorbire). În filmul de televiziune, un anchetator 
nevăzut îl acuză de terorism şi-l Întreabă ce caută în românia. 
Pe data de 24 decembrie 1989, este găsit de unchiul său, la 
morga din Vitan, într-un sicriu, cu o inscripţie pe piept, făcută 
cu carioca. TERORIST. Personalul medical nu poate da relaţii 
cum a murit.). Alt caz. În ziua de 23 decembrie 1989, în jurul 
orei 1,00, locotenent-colonelul Gheorghe Trosca, şeful de stat 
major al Unităţii Speciale de Luptă Antiteroristă, pleacă cu un 
grup de luptători din subordine în zona sediului Hanover 
Trust (Universitate), unde se semnalase un terorist care trăgea 
de pe un bloc. Când au ajuns, teroristul, echipat în uniformă 
de gărzi patriotice, era lichidat. Un cetăţean din zonă le-a 
arătat garsoniera din care ieşise, în garsonieră, s-au găsit o 
uniformă militară de Armată şi o sticlă de vin, din care se 


băuse jumătate. Alte elemente nu au fost reţinute de martor. 
Ofiţerul a raportat cazul la dispeceratul Armatei. În aceeaşi 
seară, colonelul Ardeleanu, comandantul USLA, aflat în sediul 
central al Ministerului Apărării Naţionale, cheamă în drumul 
Taberei un grup de uslaşi pentru a neutraliza teroriștii 
infiltraţi în clădirile din jurul ministerului respectiv. 
Locotenent colonel Trosca Gheorghe ia trei grupuri de 
intervenţie, cu trei vehicule blindate uşoare (AB1). Ajuns în 
zona ministerului, Trosca a raportat prin staţie (şi a fost 
înregistrat la unitatea de bază) că, în faţa sa, sediul 
Ministerului Apărării Naţionale era atacat de o subunitate a 
Armatei, formată din 7-:8 TAB-uri, două camioane cu militari 
(două plutoane?) şi două ARO. A fost ultimul raport al 
colonelului erou Trosca Gheorghe. Asupra celor două ABl-uri, 
cu care ajunsese în Drumul Taberei (un ABI rămăsese în pană 
în zona Gării de Nord), s-a deschis foc de pe tancurile şi TAB- 
urile din curtea Ministerului Apărării. Opt dintre ei au murit. 
Cei cinci supraviețuitori (Ştefan Soldea, Romulus Gârz, Petre 
Găinescu. Ionel Păduraru, Constantin Isac) au putut citi, a 
doua zi, în jurnale, faptul că teroriştii securişti de la USLA au 
atacat sediul Ministerului Apărării Naţionale, în care se afla 
noua conducere a ţării. Evenimentul pare să aibă legătură atât 
cu cele raportate de ofiţer anterior cât şi cu ceea ce urma să se 
petreacă în ziua de 24 decembrie 1989, în sediul Ministerului 
Apărării Naţionale: întâlnirea liderilor FSN cu ambasadorii 
URSS şi SUA. Despre pregătirea acestei întâlniri, se cunoştea 
încă de pe 23 decembrie, când şoferii ambasadorilor au 
recunoscut traseul. Cu acest prilej, maşina ambasadorului 
american a fost găurită de un glonţ. De ce era important ca la 
această întâlnire să se poată prezenta ambasadorilor nişte 
„terorişti securişti:' atât de fanatici încât atacau şi reduta 
Armatei, păzită de forţe echivalente cu o divizie? Diversiunea 
poate prinde la civili, nu la militari: Trosca Gheorghe era 
ofițer de trupe chimice, originar din Armată, un tip bonom şi 
jovial, deloc belicos ori sângeros. Cu forţele sale n-ar fi reuşit 
nici să ajungă la poarta ministerului, dar să mai treacă de 
barajul de zeci de tancuri. 


Un alt caz de creere de terorişti şi blocare a forţelor Armatei 
prin diversiune s-a întâmplat la Galaţi. Colonelul Pancea 
Teodor, şeful Centrului Militar Judeţean, fost ofiţer al 
Direcţiei informaţii din Marele Stat Major, însoţit de o grupă 
de cercetare, s-a prezentat la unitatea de tancuri din localitate, 
unde a arestat pe comandant şi a adunat cadrele în clubul 
unităţii (un fel de arest mascat). Militarii Armatei au 
reacţionat aşa cum era cazul: au dezarmat gorilele colonelului 
Pancea şi l-au arestat pe impostorul care se prezentase ca fiind 
noul şef al Marelui Stat Major. Şi aici au apărut minuni,, care 
nedumeresc Armata. Generalul Militaru l-a eliberat pe 
colonelul Pancea şi l-a avansat în funcţia de şef al Direcţiei 
Informaţii din Marele Stat Major. Mai mult, omul oare 
arestase comandantul tanchiştilor gălăţeni a ajuns consilier al 
Preşedintelui. Bizar nu? Şi mai. bizar e faptul ca documentat 
de presă Cu numeroase abuzuri, colonelul Pa neon a fost 
menţinut în funcţie la Preşedinţie. Absolut „întâmplător”, în 
momentul când colonelul Pancea Teodor arestase 
comandantul unităţii de tancuri, nişte coloane motorizate 
sovietice se agitau peste Prut, la câţiva kilometri de Galaţi. 

Cazul de „terorism” de la Sibiu, creat de maiorul Dragomir 
Aurel, comandant al garnizoanei, cuprinde câteva sute 
de'pagini. Pe scurt, ofiţerul avea „proptele” zdravene în CC, 
care l-au introdus mai întâi în Direcţia a cincea din Securitate, 
apoi l-au propulsat în înalta funcţie de comandant al Şcolii 
militare de ofiţeri „Nicolae Bălcescu” din Sibiu. Avansarea sa 
era cu totul ieşită din comun: funcţia era de general maior, 
implica maturitate şi răspundere, iar alţi destui ofiţeri serioşi 
o meritau. Alesul „pilelor”, Dragomir, a declarat către un 
martor că a primit de la generalul Hortopan, comandantul 
infanteriei şi tancurilor, ordinul de „a termina cu Securitatea 
şi Miliția din Sibiu”. Ca urmare, a declanşat un adevărat 
război în oraş, trăgând inclusiv cu rachete. Au căzut, pradă 
înscenării zeci de persoane nevinovate, militari şi civili de-a 
valma. Şi la el apar lucruri curioase: nu este deferit justiţiei 
militare, ci, din contră, e plimbat prin diferite funcţii şi 
garnizoane, pentru a i se şterge urma. Nici în urma 


scandalului de presă, Armata nu l-a deferit justiţiei. Se pare că 
deţine da'te compromiţătoare la adresa marilor şefi. Posibil ca 
generalul Hortopan să fi iniţiat aceste măsuri pentru a se uita 
cine a condus represiunea dela Intercontinental-bucureşti. 

4. În câteva zeci de cazuri, militari de diferite grade, 
aparţinând Ministerului de Interne, au fost ucişi, schilodiţi sau 
maltrataţi de către populaţie ori militari din Armată$ pentru 
simplul fapt că aparţineau organelor incriminate prin 
televiziune. Cele mai sângeroase mutilări s-au petrecut în 
Ardeal (locotenent Agachi Aurel din Securitate şi plutonier 
Cheucheşan Liviu, din Miliție). 

Maiorul de securitate Ionescu Darian din Direcţia a cincea, a 
rămas voluntar şi neînarmat în sediul unităţii sale, pentru a 
preda revoluţionarilor documentele. A fost considerat un 
periculos terorist, bătut până la desfigurare de către civili şi 
militari. Ajuns la Spitalul de urgenţă, a fost ţinut în cătuşe, 
bătut şi interogat. Cu această ocazie, a văzut şi alte persoane 
arestate pentru terorism (doi bărbaţi şi o femeie, pe care nu-i 
recunoştea a fi cadre din Securitate). În continuare, a fost 
anchetat timp de două luni, la o unitate militară de aviaţie. 
Nu i s-a găsit nici o vină, fapt pentru care a fost eliberat, la 
data de 12 februarie 1990. Peste două zile a fost ucis prin 
înjunghiere. 

Alt caz. Unul care ar stârni râsete, datorită stupidităţii unor 
persoane, dacă nu ar fi tragic prin urmările sale. Cunoscutul 
handbalist Dan Marin de la Dinamo a fost oprit pe stradă de 
către un grup de revoluționari, secondaţi de un militar bizar, 
îmbrăcat cu o scurtă bleumarin peste uniformă şi înarmat cu 
pistol mitralieră (am fotografia). A fost întrebat dacă are armă 
şi ofiţerul a confirmat că posedă în dotare, pistolet. Drept 
urmare, a fost bătut cumplit şi prezentat pe postul de 
televiziune drept terorist. 

Alt caz. Sârhu Ion, subofițer la Circa 13 Miliție Bucureşti, 
Serviciul pază-ordine, detaşat pe timpul evenimentelor la 
Circa 10 Miliție. A fost prins de mulţime, în uni formă, bătut 
cumplit şi prezentat la televizor drept terorist. De remarcat un 
fapt îmbucurător şi semnificativ: subofiţerul a fost salvat de la 


linşaj de către un militar în termen din Armată. 

5. Multe cazuri, considerate de terorism, sunt, în fapt, erori 
de comandă, de identificare ori de folosire a armamentului. 

Cazul cel mai edificator. Popularul actor Horia Căciulescu a 
fost împuşcat, din eroare, de militari ai Armatei care asigurau 
paza Palatului 'telefoanelor. Nu au apucat să-i vadă faţa căci, 
neîndoielnic, nici un militar al Armatei nu avea nimic de 
împărţit cu regretatul comic Horia Căciulescu. 

Alt caz care, însă, pare cam bizar. Adică, ridică suspiciuni 
asupra poziţiei faţă de Revoluţie a unor mari comandanţi din 
Armată. În seara zilei de 22 decembrie 1989, o unitate de 
paraşutişti din Buzău a primit misiunea de a veni la Bucureşti 
pentru, a elibera sediul CC, sediul televiziunii, sediul 
radioului”, Deplasarea de la Buzău la Bucureşti s-a făcut cu 
aparate AN-26. La aterizarea pe aeroportul Otopeni, 
paraşutiştii au fost întâmpinați cu foc de către garda 
aeroportului, formată tot din militari ai Armatei. În conflictul 
fraticid au căzut trei paraşutişti (un locotenent şi doi soldaţi) 
şi opt militari din gardă. Măcelul a fost stopat de către 
maiorul Manea (actual colonel) din Comandamentul Aviației 
Militare care, cunoscut fiind de ambele tabere, a reuşit să le 
liniştească. Printre supraviețuitorii acestui bizar accident, se 
numără maiorul Stanciu, căpitanul Aniţei şi locotenentul 
Crăciun Teodor (actual toţi au grade superioare celor deţinute 
la 22 decembrie). 

Un alt caz. În noaptea de 22 decembrie 1989, santinela din 
postul 2, din curtea Ministerului Apărării Naţionale a 
împuşcat din eroare pe comandantul gărzii, un locotenent 
major, blond, înalt de peste 1,80 metri. În aceeaşi noapte, 
faimosul grup al celor 41 de cercetaşi ai Direcţiei informaţii, 
veniţi de la Timişoara, a fost întâmpinat cu foc la intrarea în 
sediul Ministerului Apărării Naţionale. În conflict, a fost 
împuşcat mortal un locotenent, un plutonier cu numele de 
Grădinara (a fost împuşcat în burtă cu o rafală care a făcut 
explozie) şi au fost rănite două cadre (căpitanul Roman - la 
braţ şi un sergent major — la gât). Numai intervenţia hotărâtă 
a colonelului Constantinescu (un paraşutist cu mult sânge 


rece) a pus capăt măcelului. Dacă ar fi continuat, nu se ştie 
câţi mai scăpau. Ca o culme a diversiunii, supraviețuitorii din 
această grupare de cercetare au fost acuzaţi, ulterior, de către 
diferite persoane interesate, de participare la terorism. În 
apărarea lor, pledează declaraţia lui Cernescu (şeful C'I din 
DIA) şi o videocasetă foarte interesantă, din care merită să 
spicuim câte ceva, pentru a înţelege ce se. urmărea prin 
culpabilizare. Discuţia are loc în sediul CC, în ziua de 22 
decembrie, ora 23,50, între două persoane neidentificate. 
Revoluţionarii sunt agitaţi de atacurile teroriste şi de lipsa de 
reacţie a aviaţiei. Se fac presupuneri cine atacă. O voce 
afirmă: Trebuie să fie unitatea militară 01171 Buzău. Direcţia 
de informaţii. Cea mai periculoasă unitate. Cercetare, 
diversiune şi luptă antiteroristă prin desantare. Trebuie 
identificată! Acest fragment de discuţie probează faptul că nu 
numai Securitatea era vizată pentru lichidare, ci toate 
serviciile informative ale ţării — respectiv şi cele ale Armatei. 
De fapt, pe data de 10 ianuarie 1990, generalul Militaru a 
desfiinţat prin ordin Direcţia de contraspionaj militar. 

6. Unele mişcări ale aviaţiei militare au fost cam ciudate, 
indicând fie o derută extremă, fie ceva mult mai grav. 
Exemple: 

Relatează D. H. şi I. C. pescari lipoveni de pe Lacul Roşu: în 
ziua de 22 decembrie 1989, la prânz, două avioane MIG au 
apărut în zona complexului hotelier Pitcova, mitraliind zona. 
Au lansat apoi o rachetă care a distrus discoteca complexului 
BTT din Pitcova. 

Relatează N. I., locuitor din Sfântul Gheorghe: În noaptea de 
22-23 decembrie 1989, precum şi dimineaţa zilei de 23 
decembrie, mai multe elicoptere s-au învârtit în jurul 
localităţii. De la Sulina ni s-a comunicat, prin telefonul 
primăriei, că, în Sfântu Gheorghe, vor veni teroriştii cu 
Ceauşescu pentru a scăpa din ţară. N. N.: La acea oră, 
Ceauşescu era arestat într-o unitate a Armatei. 

Relatează B. O., ofiţer: în noaptea de 22 decembrie 1989, s- 
au şters, însemnele Armatei române de pe câteva elicoptere de 
la Otopeni şi au fost trimise în misiune, îmi amintesc faptul că 


unul dintre ele era pilotat de căpitanul Tucumart. Au atacat şi 
televiziunea pentru a vâna teroriştii., Misiunea au primit-o în 
aer. 

În zilele de 22 şi 23 decembrie 1989, Cimitirul Ghencea a 
fost atacat cu aviația, pe motiv că acolo, acţionează teroriştii. 
Prin presă au fost lansate zvonuri privind existenţa unui tunel 
subteran între cimitir şi locuinţa sorei-dictatorului. 
Bombardamentul nu a scos la iveală decât morţii din 
morminte. A avut, totuşi, un efect: a şters definitiv urmele 
celor care au atacat, din cimitir sediul Ministerului Apărării 
Naţionale. 

Exemple de acest fel sunt foarte multe. Din materialul filmat 
în Comitetul Central, rezultă o poziţie foarte corectă faţă de 
Patrie şi Revoluţie a generalilor Ştefan Guşe şi Iulian Vlad. 
Ambii s-au aflat în mijlocul revoluţionarilor din CC, în zilele 
de 22 şi 23 decembrie 1989, anihilând prin telefoanele da'te 
foarte multe din diversiunile crea'te prin televiziune, agentură, 
trădări. Câteva extrase din convorbirile purtate în prezenţa 
mai multor revoluționari, printre care: Dumitru Mazilu, Dan 
Iosif, Dide, Nica Leon, Cazimir Ionescu. 

Data: 22. 12. 1989, ora 23,16. Cazimir Ionescu se apropie de 
generalul Vlad şi-i spune: Se pregăteşte un act de trădare din 
partea unei false Securităţi! Generalul Vlad ripostează: Îi 
împuşcăm, domnule! Un revoluţionar necunoscut intervine: 
Dacă mai moare un singur om. Generalul Vlad Mă împuşcă şi 
pe mine, că sunt cu dumneavoastră, aici. 

În timpul discuţiei menţionate, generalul Ştefan Guşe discută 
cu cineva de la Aviația Militară. Spune: La Alexeni? Terminaţi 
cu zvonurile, că înnebuniţi lumea şi nu mai putem conduce! 

Generalul Vlad, contactează pe generalul Ghiţă, comandantul 
Trupelor de Securitate şi verifică dacă toţi oamenii s-au întors 
dinmisiuni. Îl atenționează să nu plece nimeni din unitate, 
căci e caz de justiţie militară. Apoi vorbeşte cu cineva de la 
pompieri şi-l avertizează mijloacele de stins incendii pregătite, 
pentru a apăra avuţiia statului şi populaţiei, în caz de 
necesitate. 

Data: 22 decembrie 1989, ora 23,40. Generalul Guşe 


vorbeşte cu generalul Iosif Rus, comandantul Aviației Militare: 
Nenorociţii s-au urcat pe blocuri şi trag în populaţie. Patrulezi 
cu elicopterele! Tragi în cei de pe blocuri! îmi daţi informaţii. 

Ora 23,44. Generalul Guşe vorbeşte cu Costin. Îi ordonă să 
aducă tancurile de la Târgovişte în apărarea CC. Ordonă: Nu 
se trage decât la ordin! Atenţie foarte mare! Terminaţi cu 
zvonurile că mă înnebunesc! 

Ora 23,45. Generalul Guşe vorbeşte cu cineva de la apărarea 
antiaeriană. Întreabă: La Baloteşti? Ce-s cu ele? Au debarcat? 
Dacă sunt străine, se împuşcă tot! în continuare, generalul 
Guşe vorbeşte cu generalul Iosif Rus de la Comandantul 
Aviației Militare: Au debarcat desant? Paraşutişti? La Alexeni? 
De unde? Din trei elicoptere? Dinspre mare, de la Eforie? 
Conduci personal această operaţie! Nu intră unul! 

În continuare, la ora 23,49, generalul Guşe alarmează 
Marina Militară ordonând: Să nu pătrundă din nici o direcţie. 
Ilie Verdeț prezent în birou, apreciază: Elicopterele îi caută 

pe Ceauşeşti. (N. N.: La acea oră, Ceauşeştii erau arestaţi). 
Generalul Guşe răspunde: îi răzui! Ăştia-s străini. Sau au avut 
rezerve de care nu am ştiut eu. 

Datla 22 decembrie 1989, ora 23,50. Generalul Ştefan Guşe 
contactează telefonic televiziunea şi roagă să nu se mai 
transmită ştiri neverificate, zvonuri alarmiste. Precizează că 
marinarul ăla (căpitanul de rangul întâi Dumitrescu Emil) să 
se mai abţină, Data: 23 decembrie 1989, ora 00,18. Crainicul 
Petre Popescu cheamă prin televizor oamenii să apere 
televiziunea şi radioul. Generalul Guşe ordonă: Buliga cu două 
plutoane, pe tancuri, la radio, pe Nuferilor! în apărare. În 
birou intră generalul Militaru, în uniformă, cu epoleţi de 
general colonel. Discută banalităţi cu revoluționarii şi cu 
generalul Vlad. Este cam stingher, între cei care se află de mai 
mult timp în cameră. 

Data: 23 decembrie, 1989, ora 00,20” Căpitan de rangul 
întâi Dumitrescu Emil cere prin televiziune trupe de la 
Focşani, Brăila, Râmnicu Sărat. Generalul Guşe se înfurie de 
acest fapt. 

Ora 00,28 Generalul Guşe vorbeşte cu cineva şi spune: 


Ajunge! Au fost atacate toate comandamentele. Tăiaţi 
legăturile cu inspectoratele.'! Vlad replică: De ce să le taie? Le- 
am dat misiuni. 

Ora 00,30. Generalul Guşe primeşte un raport. Ordonă: 
Comandantul de regiment să ia măsuri să nu se îndrepte către 
Bucureşti. Iar dacă încearcă să vină,. Îi lichidaţi! Vă apăraţi 
până la ultimul soldat! Generalul Vlad contactează Miliția şi 
ordonă să se apere avutul obştesc. 

Data: 23 decembrie 1989, ora 1,00. Generalul Guşe vorbeşte 
cu generalul Mocanu. Întreabă: Ce s-a întâmplat? Din maşini? 
ABl-uri? Şi microbuze? Lasă-i să tragă şi trageţi şi voi în ei. 
Fiţi foarte calmi! Până în ziuă e gata. În continuare, generalul 
Guşe vorbeşte cu generalul Voinea căruia îi ordonă: Să nu 
pătrundă nici musca! Pune telefonul jos şi se adresează 
revoluţionarilor: Sunt şi zvonuri. Elicopterele au fost pentru 
dezinformare. 

Data: 23 decembrie 1989. — ora 1,18. Generalul 'Vlad este 
sunat de un subordonat care îi raportează că legăturile 
telefonice ale Securităţii sunt întrerupte. Generalul Vlad 
ordonă să fie găsit Pintilie (ministrul telecomunicaţiilor n.n.) 
şi să le refacă. Generalul Guşe reuşeşte să ia legătura cu 
televiziunea şi roagă să nu se mai transmită dezinformări. 
Ordonă ca marinarul ăla, Cico, să nu mai dea ordine în 
numele dânsului, că destabilizează toată ţara. 

Data: 23 decembrie 1989, ora 1,20. Generalul Vlad discută 
cu Ion Iliescu. Îi garantează că întregul aparat este sub 
controlul dânsului. Ion Iliescu îi cere să dea un comunicat 
radio. Generalul Vlad promite că-l va da şi încheie cu Să trăiţi 
l] (n.n. A recunoscut pe noul şef al statului). 

Data: 23 decembrie 1989, ora 1.40. Intră revoluţionarul Dan 
Iosif, conducând un civil înalt, îmbrăcat în palton, cu fular. 
Dan Iosif explică: Dânsul s-a predat, un coleg al său a fugit. 
Civilul se prezintă regulamentar generalului Guşe (trecând pe 
lângă generalul Vlad): Tovarăşe ministru, sunt, căpitanul 
Sălăjan! Am rezolvat cu. tovarăşul Lăzărescu. Generalul Guşe 
nu replică nimic. Căpitanul în civil pleacă împreună cu Dan 
Iosif. 


Data; 23 decembrie 1989, ora 1,57. Generalul Guşe vorbeşte 
la telefon cu cineva: Terorişti? De unde au apărut? Către voi? 
Generalul Vlad replică: Sunt forţe care nu renunţă. O chestie 
foarte urâtă şi foarte periculoasă. În continuare, generalul 
Guşe dă ordin lui Barta să-i aresteze şi să-i ducă la arestul 
garnizoanei. 

Revoluţionarii aduc un „terorist” îmbrăcat în uniformă de 
soldat. Generalul Guşe îl întreabă dacă” au armament. 
Soldatul raportează că au armament şi e din U. M. 02852, de 
la colonelul Moldoveanu. E lăsat să plece. 

Data: 23 decembrie 1989, ora 2,00. Un colonel de artilerie 
pătrunde furios în birou, spune că s-a tras asupra lui şi cere să 
se deschidă toate birourile. I se aprobă. Intră colonelul 
Pârcălăbescu, comandantul Gărzilor patriotice şi raportează că 
mai mulţi terorişti cu autoturisme trag în populaţie, în zona 
Şincai. Pentru anihilarea lor, a trimis cascadorii. 

Data: 23 decembrie 1989, ora 2,05. Revoluţionarul Dan Iosif. 
răguşit protestează la cele văzute la televizor. ştia bat apa în 
piuă. Fac guvern de activişti de partid şi de actori. 

Data: 23 decembrie 1989, ora 2,10. Generalul Vlad vorbeşte 
cu un subordonat. Îi comunică faptul că e informat că 
generalul Pleşiţă vrea să facă o prostie. Îi ordonă să-l oprească 
în unitate. (N. N. Generalul Pleşiţă era comandantul unei 
unităţi de învăţământ din M. I. şi avea sediul la 50 de 
kilometri de Bucureşti). 

Data: 23 decembrie 1989, ora 2,19. Generalul Vlad este 
informat de un subordonat că persoane folosind autoturisme 
cu numere ungureşti au deschis foc asupra sediilor de 
securitate şi asupra populaţiei în Arad şi Timişoara. Ordonă: 
Luaţi măsuri pentru stăpânirea situaţiei! Asiguraţi ordinea şi 
siguranţa naţională! în strânsă conlucrare cu Armata! 

Data: 23 decembrie 1989, ora 02,20. Generalul Guşe e sunat 
de căpitanul de rangul întâi Dumitrescu Emil. Generalul Guşe 
îl atenționează să nu se mai amestece, să nu mai dea ordine în 
numele dânsului, să nu mai cheme trupe, îi comunică că la 
Brăila şi la Râmnic are „alte minuni de care nu ai habar”. 

Data: 23 decembrie 1989, ora 2,31. Vlad primeşte 


confirmarea că Pleşiţă e în unitate. Vlad afirmă că Ceauşescu e 
un trădător ordinar. 

Data: 23 decembrie 1989, ora 2,32. Generalul Vlad îl anunţă 
pe generalul Guşe că, la Braşov, sunt paraşutişti. la sol, pe un 
teren balizat în prealabil de cineva. 

Data: 23 decembrie 1989, ora 2,35. Sună telefonul. 
Răspunde generalul Ştefan Guşe: Nu este generalul Milea. 
Generalul Guşe! Ia ne panimaiu pa ruschi (Eu nu înţeleg 
ruseşte). Niet (Nu!) Nemnoşko (Puţin!). Ne ponial (Nu am 
înţeles!) English! (Englezeşte!) Eftimescu? On net zdesi. 
Zavtra. (El nu-i aici. Mâine). Vsio pariadki. (Totul e în 
ordine!) Ne znaiu pa ruski! (Nu ştiu ruseşte!) 

O fată cu ochelari, Mihaela Ciontu, cunoscătoare a limbii 
ruse, se oferă să traducă discuţia. Foarte interesantă discuţie! 
Vorbeşte fata respectivă, la indicaţiile generalului Guşe: Nu e 
încă numit ministru al apărării, îi ţine locul şefului Marelui 
Stat Major, generalul Guşe. A auzit că s-a cerut ajutor (n.n. — 
interlocutorul străin a auzit. Guşe; Nici un fel de ajutor! Totul 
e rezolvat! Totul e sub control. Nu ne trebuie nimic! 

În continuare, generalul Ştefan Guşe vorbeşte la telefon cu 
Ion Iliescu şi-l informează despre telefonul de „ajutor” 
(telefonul la care se află Ion Iliescu — 16.38.58). 

Data: 23 decembrie, ora 2,40. Generalul Guşe e informat că a 
fost atacat aeroportul Otopeni şi a fost încercuită unitatea de 
la Boteni. Generalul Guşe replică: La Otopeni au venit cu şase 
elicoptere? Ultima zvâcnire. Îi liniştim! În continuare, la ora 
2,45, generalul Vlad e informat că s-au desanlat paraşutişti la 
Satu Mare, Cluj, Huedin, Arad, Timişoara, Braşov. 
Comentează către revoluționari înseamnă că treaba e serioasă. 
Înseamnă că e mâna ungurilor. O să spună că vin să apere 
viaţa cetăţenilor de naţionalitate maghiară. La ora 2.50 
generalul Vlad raportează unui şef (se pare ion Iliescu ori 
Victor Stănculescu) despre situaţia din Ardeal. 

Data: 23 decembrie 1989, ora 3,00. Generalul Vlad îl anunţă 
pe generalul Guşe că Armata a atacat sediul Securităţii 
Timişoara şi a unei unităţi de trupe de securitate din acelaşi 
oraş. Exclamă: înseamnă că unităţile Armatei au trădat 1 


Tovarăşe Guşe, nu Securitatea trage în oameni, ci unităţile lui 
Ilie şi ale lui Nicu! Generalul Guşe ia rapid legătura cu cineva 
şi ordonă să se comunice că Securitatea e de partea poporului. 
Că Armata şi Securitatea acţionează împreună. Că Securitatea 
a trecut în subordinea Armatei. Roagă să se transmită la 
televiziune şi la radio. Încheie: Faceţi acest „apel! Vă rog eu! 

Data: 23 decembrie 1989, ora 3,20. Generalul Guşe vorbeşte 
la telefonul 16.38.58 (Ion Iliescu) şi spune că Armata trebuie 
să coopereze cu Securitatea în restabilirea ordinii. Generalul 
Vlad dă un comunicat radiodifuzat către forțele Securităţii şi 
ale Ministerului de Interne în care precizează că sunt de 
partea Revoluţiei. 

Data: 23 decembrie 1989, ora 5,32. Generalul Mocanu de la 
CAAT, anunţă că în pădurea Băneasa au fost semnalaţi 
terorişti îmbrăcaţi în combinezoane gri deschis. 

Data 23 decembrie, ora 6,31. Generalul Vlad vorbeşte la 
telefon cu Sandu. I se comunică faptul că s-au doborât 4 
elicoptere, Vlad întreabă: Ce însemne au? Ce naţionalitate? 
Uşti sunt la sol? Au acţionat asupra fabricii de avioane? Foarte 
interesant? De unde sunt ăştia? Generalul Vlad ordonă: 
Acţionaţi âmpreună cu Armata şi lichidaţi dezastrul! îmi 
raportați ce însemne şi ce naţionalitate au elicopterele şi 
paraşutiştii! 

Data: 23 decembrie 1989, ora 10,02. Pe bulevardu Magheru 
din Bucureşti, mai mulţi civili răspândesc zvonul că generalul 
Guşe e mort, Se aud şi focuri sporadice de armă. 

Data: -23 decembrie 1989, ora 11,28. Sediul CC. Generalul 
Ştefan Guşe cu un interlocutor, la telefon: în nici un caz, nu 
apelezi la ajutor străin! Nici o nevoie! Nu apelaţi la alţii! Eu 
nu apelez la nici un ajutor sovietic! N-o să apelez niciodată la 
ajutor străin! în continuare generalul Guşe pleacă la Ion 
Iliescu, la telefoane rămânând generalul Vlad şi profesorul 
Dumitru Mazilu. În cameră sunt circa opt revoluționari. 

Data: 23 decembrie 1989, ora 11,37. Vlad răspunde la un 
telefon şi spune: Sigur, cu Revoluţia! Dacă e comando 
palestinian, îl lichidaţi! Către toate unităţile de Revoluţionarii, 
influenţaţi de cele văzute la televizor, spun ceva de Securitate. 


Generalul Vlad se întoarce şi spune: Vă va condamna istoria! 
Ascultaţi ce vă spun! Păcat! Nu era comandantul trupelor 
USLA acolo. Pentru ce pe mine m-aţi acceptat în conducere, 
aici, dacă în restul nu mai aveţi încredere? Revoluţionarii 
răspund: Aşa e! Aşa e! Ne-au furat sentimentele. Veţi avea 
cam aceeaşi soartă cu noi. În acest timp, Dumitru Mazilu 
comunică prin telefon ordine de calmare a populaţiei, 
restabilire a ordinei şi cooperare între Armată şi Securitate. 
Interlocutorul se numeşte Puşcaşu, Afirmă că mercenarii sunt 
irakieni, libieni. şi palestinieni. 

Data: 23 decembrie 1989, ora 12,01. Generalul Vlad vorbeşte 
cu Buşu şi-l întreabă ce naţionalitate au elicopterele. Cere să i 
se facă legătura cu comandantul armatei de la Craiova, căruia 
îi spune. De unde au apărut? Asta vreau să ştiu. Ce 
naţionalitate au elicopterele? Cum? Au mai venit şi altele? Au 
venit încă trei şi au debarcat. Măi, tovarăşe general, eşti 
comandant de armată! Nu poţi face faţă? Au coborât şapte? 
Câţi terorişti aţi culcat? N-aţi putut stabili? Sunt, oare, 
străine? Foarte Interesant! Generalul Vlad se întoarce către 
Dumitru Mazilu şi-i spune: Profesore, situaţia se complică, 
Daţi-mi la telefon pe generalul Rus, comandantul Aviației 
Vreau să-l întreb eu ceva. Căci. comandantul lui nu l-a 
întrebat. În loc de Rus, răspunde la telefon generalul Ionescu. 
Sunt generalul Vlad. Tovarăşe general Ionescu, ce „ va 
elicopterele astea? Ale dumneavoastră sunt? Ce face aviația? 
Nu apără cerul ţării? Vă rog să ridicaţi avioanele şi să le 
doborâţi! O să dau ordin generalului Mocanu., Aduceţi-vă 
contribuţia! Suntem în război cu o putere străină! Şi Armata 
ce face? S-au făcut zeci de'raâduri. 

În continuare, generalul Vlad vorbeşte cu generalul Mocanu, 
comandantul CAAT: Tovarăşe general Mocanu, ştiţi cine sunt! 
Suntem în luptă cu o putere străină! Mac de elicoptere în mai 
multe locuri. Desant la Craiova, Arad, Deva, Cluj, Huedin, 
Satu Mare. Ce faceţi? Tovarăşe general, nu vă înţeleg! Nu se 
simte nimic. Ce ordin aţi primit,? Vă rog să intraţi în luptă! 
Vă-ordon să le atacați! în Harghita au devastat sediile MI. Tot 
securiştii o fac şi pe asta? Le-aţi denigrat, le-aţi terminat! 


(n.n.: organele MI) Greşit aţi procedat! 

Data: 23 decembrie 1989, ora 13,15. Sună telefonul şi 
răspunde un revoluţionar. Anunţă cu voce tare că un elicopter 
al Armatei a aterizat în Triaj, iar din el coboară desant 
terorist. Generalul Vlad face un semn de neputinţă. Generalul 
de rezervă Ştefan Kostyal, aflat în birou, spune că Mocanu i-a 
fost subordonat şi se oferă să plece la acest general pentru a-i 
spune să acţioneze. Pleacă cu încă cineva. 

În acest timp, generalul Vlad comentează către Dumitru 
Mazilu: E o trădare, totuşi Sunteţi convins? Eu sunt convins! 
Generalul Vlad încearcă să ia legătura telefonic cu generalul 
Rus Iosif, dar nu răspunde nimeni. Ca atare, ia legătura cu un 
şef din Marele Stat Major (se pare generalul Stănculescu ori 
Guşe). Spune: Tovarăşe general, treimii: luaţi o hotărâre 
istorică! Ori este o trădare a acestei, cauze căreia ne-am 
dedicat, ori un complot. Nu s-a acţionat cinstit! Vă rog să 
scoateţi la luptă unităţile Armatei! Am impresia că unii 
comandanţi de unităţi şi mari unităţi nu luptă ci se 
eschivează. Vă rog, operativ! în primul rând, să salvăm ce sa 
cucerit aici, în Capitală! 

În acelaşi timp, sună cineva de la Armată, din Bacău. 
Raportează că două excadrile de elicoptere sovietice au intrat 
în ţară şi se îndreaptă către Bucureşti. Generalul Vlad se 
întoarce către Dumitru Mazilu: Ştiţi ceva? Mazilu răspunde: 
Vă rog, asta e o hotărâre politică, O ia cine trebuie. Daţi 
telefon pe guvernamental şi vorbiţi cu Iliescu. 

Generalul Vlad se ridică să plece. Revoluţionarii îl roagă să 
stea cu ei. Generalul Vlad se aşează la telefon şi cere să 
vorbească cu generalul Guşe. Dumitru Mazilu informează pe 
cineva despre situaţia elicopterelor sovietice. Precizează: 
Atitudinea mea e să nu se intervină. Bine că aţi vorbit cu 
ambasadorul. Să nu intervină! Avem încredere în forţele 
noastre. 

Sună cineva de la Bacău. Anunţă că cele două escadrile de 
elicoptere sovietice au depăşit Bacăul şi merg către Bucureşti. 
Dumitru Mazilu vorbeşte în continuare cu persoana de mai 
înainte: Domnule, stăruiţi la ambasador! Nu avem, nevoie. Nu 


vreau să mânjesc numele de schimbare. 

Generalul Vlad se ridică furios: Armata a trădat! La Sibiu, se 
pregăteşte să execu'te securiştii şi milițienii. 

Generalul Vlad anunţă că pleacă. Revoluţionarii îl roagă să 
rămână cu ei. Vlad pleacă, rămânând în birou, ca şef, Dumitru 
Mazilu. 

OBSERVAŢII în timp ce generalii Vlad şi Guşe se străduiau să 
pună ordine în ţară, pentru a opri vărsările de sânge. Forţele 
diversioniste acționau prin televiziune, radio, zvon public şi 
dezinformarea Armatei pentru dezvoltarea stării d< haos, 
suspiciune şi măcel fraticid. 

La diversiune au participat, se pare, forţe aeriene şi 
aeropurtate străine, Nu se poate exclude însă nici înscenarea 
actului de către forţe specializate în război electronic. Totuşi, 
din atâtea debarcări de trupe, cu atâţia paraşutişti, nu se putea 
să nu rămână nici o urmă: morţi, răniţi, aparate doborâte etc. 
Militarii în cauză au raportat clar: paraşutişti la sol, or aceştia 
nu se pot imita prin procedee electronice. La fel, Bacăul a 
raportat în plină zi, pe lumină, trecerea elicopterelor sovietice. 
Nu erau imitații. Ori. au fost cu adevărat, ori au raportat fals, 
în scop de diversiune. Aici nu încape îndoială. 

Telefonul primit de generalul Guşe, în limba rusă, direct în 
sediul CC, era o diversiune menită să-i verifice poziţia faţă de 
sovietici şi să-l compromită. El a fost dat nu din URSS, ci din 
Bucureşti. Argumente: 

Ministrul apărării al URSS cunoştea din data de 22 
decembrie 1989, ora 12,00, că ministrul apărării naţionale, 
generalul Milea Vasile, se sinucisese. În acea zi, la ora 11,00, 
Ilie Ceauşescu, secretarul Consiliului politic Superior al 
Armatei şi vice-amiralul Ştefan Dinu, şeful Direcţiei informaţii 
chemaseră la sediul din Drumul Taberei pe ataşatul militar 
sovietic şi-l informaseră cu situaţia din ţară. Orice ataşat 
militar transmite o astfel de ştire cu maxim de operativitate. 
Mai mult, ştirea sinuciderii ministrului Milea Vasile a fost 
făcută publică, prin radioteleviziune, astfel că a fost preluată 
imediat de Moscova. Conform ştirilor agenţiilor sovietice, la 
ora 15,00, Mihail Gorbaciov a întrerupt o şedinţă în care se 


afla şi a chemat la o discuţie pe şeful KGB şi pe ministrul 
apărării. 

Alt argument: Ministrul sovietic al apărării nu avea de unde 
şti că în biroul lui Apostolu din CC (Unde lucrau Ştefan Guşe 
şi Iulian Vlad) ar fi putut fi cineva din conducerea Armatei. 
Mai mult, ministrul sovietic al apărării avea un loc unde, în 
mod obligatoriu, era cineva din conducerea operaţiunilor 
comune: grupa de ofiţeri din Marele Stat Major care ţineau 
legătura cu Comandamentul Forţelor Armate Unite. Normal 
era ca ministrul sovietic al apărării să contacteze conducerea 
Armatei române la sediul ei, inclusiv în biroul ministrului 
român al apărării, unde se afla generalul Stănculescu. 
Concluzia: Cel care a sunat şi a vorbit în limba rusă, cunoştea 
locul unde se aflau generalii Guşe şi Vlad, precum şi numărul 
de telefon din încăperea respectivă. Fusese, deci, în noaptea 
respectivă, în sediul CC, ori trimisese un agent dublu. Doi 
absolvenţi ai Academiei Militare Voroşilov din URSS, 
vizitaseră acel birou: Nicolae Militaru şi Ştefan Kostyal, ambii 
din gruparea complotistă filo-sovietică, ambii vorbitori de 
limba rusă. 

Concluzia: Constatând că generalii Guşe şi Vlad nu acceptă 
ajutor sovietic şi sunt hotărâți să' lupte împotriva invaziei 
până la ultimul om, diversioniştii i-au izolat, i-au aruncat în 
poziţii inferioare (unde nu mai puteau cunoaşte ce „afaceri” se 
încheiau pe spatele poporului român), iar pe Vlad l-au şi 
condamnat. 

Securitatea naţională a fost în întregime de partea poporului 
şi Revoluţiei. 

VOR BLESTEMA URMAŞII. 

Ascunderea unor fapte atât de firave precum cele petrecute 
în decembrie 1989, este deosebit de periculoase pentru toată 
lumea. Primii aliaţi în viorirol sunt ei Iar cei care le ascund în 
primul rând, pe baza lor ascunse, ei pot fi şi sunt şantajaţi de 
anumite puteri străine să facă jocuri contrare intereselor 
româneşti. În al doilea rând, unii au cam început să moară în 
condiţii suspecte: generalul Gică Popa, Ştarc, generalul Cerbu, 
refiroalnl Tatomir. Mulţi alţii Civili şi militari. Inclusiv oldnl. 


În al treilea rând, cei care ascund fapte ilegale şi! morilo, cad 
sub incidenţa legii şi moralei. În al patrulea rând, cei care tac 
asupra unor evenimente atât de grave, devin aproape automat 
suspecți. În al cincilea rând, şefii care invocă interesul 
naţional în apărarea cumplitelor secrete ale sângerosului 
decembrie îşi iau cam prea mare răspundere: dacă e vorba de 
interes naţional, poporul trebuie să hotărască în deplină 
cunoştinţă de cauză. 

Ca jurist şi specialist în spionaj-contraspionaj militar îmi 
permit să adresez unele întrebări persoanelor implicate în 
evenimente, pentru a clarifica situaţia înceţoşată de diversiune 
şi dezinformare. Nu pornesc de la nici un fel de prezumție de 
vinovăţie şi rog pe cei întrebaţi să mă creadă că sunt mânat de 
o singură dorinţă: ADEVĂRUL PENTRU SALVAREA 
ROMÂNIEI! 

DOMNUL ION ILIESCU 

— Invazia aeriană sovieto-maghiară a fost reală ori 
simulată? 

— Dacă a fost reală, ce s-a făcut cu invadatorii prinşi, morţi 
ori vii, precum şi cu armamentul şi tehnica de luptă a 
acestora? Au fost eliberaţi? S-a făcut un pact cu ei? Când s-a 
făcut pactul, înainte ori după invazie? Cine l-a făcut şi cu ce 
drept? Ce clauze sunt impuse României prin respectivul pact? 
Nu aveţi a vă teme; căci cel mai mare dintre invadatorii, 
sovieticul, a dispărut ca subiect de drept internaţional. 

— Ce cunoaşteţi despre trupele de comando care au_ săvârşit 
acte de teroare în Transilvania? 

— Cum vă explicaţi faptul că, la data de 22 decembrie 1989, 
Armata avea trei miniştri dintr-o dată? Generalul Ştefan Guşe, 
care, potrivit legilor militare, devenea în mod automat 
ministru la moartea generalului Milea; generalul Victor 
Stănculescu, numit în funcţie de Ceauşescu, după moartea 
generalului Milea, şi confirmat, se pare, de dumneavoastră, în 
discuţia telefonică de la prânz; generalul Nicolae Militaru, 
coleg de conspirație cu dumneavoastră, anunţat ca ministru al 
apărării, prin televiziune, de către căpitanul Lupoi. De altfel, 
Nicolae Militaru se prezentase la televiziune în uniformă de 


general colonel. Ulterior, a bântuit prin CC şi alte locuri cu 
„treburi”. 

— Prezenţa concomitentă a trei miniştri ai apărării, fiecare 
dând comenzi la Armată, a fost o întâmplare, ori a făcut parte 
dintr-un plan de derutare şi scindare a Armatei? Pentru a 
înţelege bine situaţia, vă reproduc declaraţia unui ofiţer cu o 
funcţie de răspundere la marea unitate din laşi: Nicolae 
Militaru ne-a transmis ordinul de. a permite trecerea 
elicopterelor albe, sovietice. Gene-' ralul Guşe a contramandat 
ordinul. 

Sunt adevărate afirmaţiile căpitanului de rangul întâi Nicolae 
Radu, făcute presei, conform căreia gruparea complotistă 
formată din dumneavoastră, Nicolae Militaru, Virgil 
Măgureanu, Ion Ioniță, Ştefan Kostyal, Radu Nicolae şi alţii 
era coordonată de ambasada sovietică din Bucureşti? Dacă nu 
sunt adevărate, de ce nu le-aţi negat public şi indignat? Dacă 
sunt reale, cum îndrăzniţi să apăreţi în faţa românilor, să le 
cereţi votul? 

— Aţi afirmat, la televiziune, în văzul întregii ţări, faptul că 
„teroriştii securişti sunt înarmaţi ca puşcaşi specializaţi în 
guerilă urbană”. Această afirmaţie a determinat vânarea 
oricărui ofiţer de securitate, fie că era din spionaj, 
contraspionaj, trupe, antiterorism etc. Mai mult, singura 
unitate a Securităţii specializată în luptă armată, Unitatea 
Specială de Luptă Antiteroristă, a fost considerată unitate 
teroristă, lipsind astfel Revoluţia de specialişti în depistarea şi 
anihilarea adevăraţilor teroriști. Lărgirea suspiciunii şi 
dezinformării? 

— Un deputat FSN mi-a confirmat faptul că. la 22 
decembrie, un general a propus sacrificarea Securităţii pentru 
a salva alte interese, propunerea fiind acceptată de 
conducerea provizorie a ţării. Sunteţi amabil să precizaţi ce 
interese au fost salvate prin sacrificarea Securităţii şi cine este 
generalul cel plin de idei „deştepte”? 

— Ştiaţi că un aparat informativ se crează în câteva decenii? 
Că un adevărat ofiţer de informaţii se crează în minimum 
cinci ani, cu minim 2,5 milioane de dolari? 


— Aţi cerut. sau aţi acceptat ajutor sovietic ori maghiar? 

— Aţi verificat cine a fost persoana care a contactat pe 
generalul Guşe, la CC. şi. a căutat să-i impună ajutor sovietic? 
Era foarte important de stabilit şi puteaţi s-o stabiliţi. Aţi 
discutat, doar, cu ambasadorul sovietic din Bucureşti. 

— Ce s-a stabilit la întâlnirea cu ambasadorii sovietic şi 
american (data de 24 decembrie 1989), din clădirea 
ministerului apărării? 

— Ce măsuri aţi luat pentru depistarea teroriştilor şi la ce 
concluzii aţi ajuns? În comunicatul din decembrie 1992, aţi 
jignit cele cinci servicii informative ale României, Armata şi 
Procuratura, afirmând că „lucrează la descoperirea 
teroriştilor”. Păi, trebuiesc mai mult de trei. ani pentru a 
clarifica o problemă pe care nişte jurnalişti obişnuiţi o rezolvă 
într-o săptămână? Şi ne-aţi jignit pe toţi românii: ne-aţi 
considerat proşti, uşor de indus! în eroare. 

— De ce, în contra voinţei Armatei, aţi susţinut la 
conducerea ei pe generalul Nicolae Militaru, provocând 
destabilizarea întregii oştiri române? 

— Aţi instituit şi acordat medalii de luptător în revoluţie. Vă 
rog să ne spuneţi împotriva cui au luptat aceşti revoluţionari,. 
căci inamicul l-aţi făcut dispărut. Cine a fost inamicul? Lupta 
presupune un inamic. 

— Într-un interviu acordat în 1990, generalul Victor 
Stănculescu a afirmat că adevărul cu privire la terorişti va fi 
cunoscut după ce echipa 'dumneavoastră nu va mai fi la 
conducere. Ce legătură există între echipa dumneavoastră şi 
terorişti? 

— Ce măsuri, aţi luat pentru verificarea ultimului raport al 
colonelului erou Tosca Gheorghe, din care rezultă că, în 
noaptea de 23-24 decembrie 1989, sediul Ministerului 
Apărării Naţionale din Drumul Taberei a fost atacat de către o 
subunitate a Armatei, formată din şapte-opt TAB-uri, două 
camioane cu soldaţi, şi două autoturisme ARO? Cine a atacat 
sediul ministerului şi în ce scop? De ce au fost atraşi uslaşil În 
capcană şi de ce au fost ucişi? Pentru susţinerea internă şi 
externă a variantei că Securitatea era de partea lui Ceauşescu 


şi trebuia lichidată? Cum puteau uslaşii, conduşi de un inginer 
chimist, originar din Armată (Troasca Gheorghe) să fie atât de 
naivi încât să atace pe la poartă, cu două maşinuţe superficial 
blindate, o redută apărată de centuri de tancuri şi de TAB-uri? 
Se „infiltrau” cu maşinile, cu luminile aprinse, cum susţine 
Nicolae Militaru? Cine a mai văzut aşa infiltrare? Poate 
Nicolae Militaru, la Academia Voroşilov din URSS! Aflaţi, 
stimate domnule Ion Iliescu, că, dacă uslaşii ar fi vrut să se 
infiltreze undeva, se infiltrau. Şi dacă ar fi vrut să lupte 
împotriva Revoluţiei, ar fi curs mult sânge. Numai că ei au 
fost de partea Revoluţiei populare. Nu şi de partea intervenţiei 
străine! 

— Ce măsuri aţi luat împotriva celor care au distrus un 
organ al administraţiei' de stat, un pilon al statului român — 
Securitatea? Căci, Revoluţia a avut caracter' politic 
(anticomunist), vizând desfiinţarea structurilor politice 
comuniste, şi nu antiromânesc, respectiv nu a vizat 
desființarea structurilor statului naţional. Sute de 
revoluționari au depus mărturii din care rezultă că 'Securitatea 
a trecut de partea poporului, a deschis uşile CC (în care se 
putea rezista zile şi săptămâni, a deschis porţile televiziunii 
naţionale. Într-o ţară în carea fost o Revoluţie, decizia trebuie 
să o aibă Revoluţionarii şi poporul. Ei n-au cerut distrugerea 
Securităţii naţionale, ci a comunismului. Nu v-aţi luat, cumva, 
o „răspundere la care aveau dreptul numai poporul şi 
Revoluţionarii? Ştiţi că poporul nu este de acord cu această 
măsură? Ce măsuri intenţionaţi să luaţi pentru repararea 
acestei „erori”? Când veţi reabilita public Securitatea 
naţională? 

— Ce aţi vrut să acoperiţi sau să realizaţi prin declanşarea 
campaniei de diversiune anti-Securitate? Să mascaţi 
intervenţia străină? Să scăpaţi teroriştii şi intervenţioniştii 
străini? Veţi încerca să spuneţi că aceştia n-au existat, n-au 
fost prinşi. Ba au existat! V-am prezentat numai câteva cazuri, 
din miile care au ajuns la serviciile secrete, procuratură şi 
jurnalişti. 

— Dacă nu aţi declanşat dumneavoastră campania împotriva 


serviciilor secrete naţionale, spuneţi cine? E normal, ca şef de 
stat, să cunoaşteţi. În caz contrar, există pericolul reeditării 
masacrului din decembrie. Căci, vă amintesc, după 22 
decembrie 1989 au murit circa 900 de oameni şi au fost răniţi 
câteva mii. Aceştia nu mai pot fi puşi în sarcina lui Ceauşescu. 
Un martor din anturajul dumneavoastră mi-a relatat că sunteţi 
bântuit de famtomele morţilor, că repetaţi singur: N-am dat eu 
ordin să se tragă! Militaru a dat ordinul. 

— De ce nu s-au luat măsurile legale măcar în cazurile 
flagrante! şi strigătoare la cer: maior Dragomir Aurel, maior 
Vidovici Plătică Ilie, colonel Pancea Teodor, general Militaru 
Nicolae, Silviu Brucan? 

— Toţi suspecţii de terorism au fost închişi în unităţi ale 
Armatei. Nu se pune problema că nu aveţi evidenţa lor. 
Desigur, printre ei, au fost mulţi oameni nevinovaţi, bănuiţi 
pe baza apartenenţei la organele ML Dar, v-am prezentat 
câteva cazuri clare, din sutele de cazuri clare. Şi voi continua 
să vă prezint astfel de cazuri, până ce veţi avea curajul să 
ieşiţi în faţa poporului pe care îl 'conduceţi, la televiziune, să 
spuneţi cine au fost teroriştii şi ce relaţii aţi avut cu ei. 

Vă voi pune o singură întrebare legată de activitatea 
postdecembristă. O întrebare de interes naţional. În luna 
august 1991, domnul Virgil Măgureanu, şef al SRI, a fost în 
vizită la Vladimir Kriucikov, şeful KGB. După trei zile de la 
vizită, a izbucnit puciul comunist de la Moscova, în care a 
participat şi Kriucikov, şi la care dumneavoastră nu prea aţi 
reacţionat corespunzător. Cine a permis domnului Măgureanu 
să facă această vizită? În ce scop? Cu ce rezultat? Nu era 
normal ca astfel de relaţii externe să fie cunoscute de 
Parlament? Şi aprobate? 

Domnule Ion iliescu, am multe întrebări să vă pun. Şi 
poporul are multe. Nu pot să le pun pe toate deodată. Mai las 
şi pentru mai târziu. Ştiu că gândiţi că liderul unei ţări mici 
nu poate face o politică mare. Nici nu poate să o facă, dacă 
gândeşte astfel. Şi dacă acoperă crime. Sau perpetuează 
minciuna generalizată a „epocii de aur”. Căci. aşa simţim noi, 
țugulanii băştinaşi: minciuna a crescut în intensitate. Pe capul 


nostru s-au făcut târguri inacceptabile de către un alt popor. 
Să dea Dumnezeu să greşim! Să nu fie adevărat! 

GENERAL VICTOR STĂNCULESCU. 

În ziua de 22 decembrie 1989, eraţi unul dintre cei trei 
miniştri ai apărării naţionale care îşi conduceau trupele, ori, 
poate, îşi disputau funcţia. Aţi condus confruntarea cu 
teroriştii. Cine erau aceştia? Cine îi instruise? Cine îi 
organizase şi cum? Cine îi conducea în luptă şi cum? Unde se 
retrăgeau pentru hrană şi odihnă? Ce armament aveau? Unde 
au fost deţinuţi şi cine i-a anchetat? Ce au relatat? Ce misiuni 
aveau şi cine le stabiliseră? Unde sunt documentele militare 
privind arestarea şi anchetarea lor? Alte detalii despre aceştia 
care ar lămuri odată pentru totdeauna problema. 

— În ziua de 22 decembrie, aţi făcut cel mai mare bine 
posibil ofiţerilor din contraspionajul militar: la ora 14,00 aţi 
ordonat dezarmarea şi arestarea lor. Aşa se face că majoritatea 
au alibiuri perfecte: arestaţi. Cine v-a dat această idee? Ştiaţi 
ce urmează? 

A existat vreo subunitate a Armatei care a refuzat să vi-se 
supună ordinelor? Vreun comandant care a refuzat? Care 
unitate? Care comandant? Cine îi dirija? 

— Aţi verificat cine ataca sediul ministerului condus de 
dumneavoastră în zilele de 22-25 decembrie? Aţi căutat 
subunitatea care ataca în noaptea de 23-24 decembrie. 

— Unde a dispărut brusc generalul Dândăreanu, 
comandantul de la Buzău? Care i-a fost atitudinea faţă de 
Revoluţie? 

— Pe data de 22 decembrie 1909. la ora 14,00, ştiaţi că 
urmează o confruntare cu Securitatea? În caz afirmativ, de 
unde Fraţi prieten, cu generalii de securitate, aveaţi fiica şi 
ginerele în acest organ. Cum puteau să vă atace prietenii, 
fiica, ginerele? 

— Aţi afirmat, într-un interviu publicat în 1990, că problema 
teroriştilor va fi clarificată după ce echipa aflată la putere va 
preda ştafeta. Ce legătură este între terorişti şi această echipă? 

— La procesul C. P. Ex. aţi afirmat că, la Timişoara, au tras 
Armata, Miliția şi Securitatea până pe 22 decembrie 1989, 


când muriseră circa 70 de persoane), Sunteţi amabil să numiţi 
un singur ofițer de Securitate care a deschis foc, asupra 
mulţimii? Aţi văzut casetele video filmate la Timişoara în 
perioada 16-22 decembrie. 

— Ce ştiţi despre invazia aeriană sovieto-maghiară din 
noaptea de 22-23 decembrie, prezentată parţial în carte? A 
fost reală, simulată prin mijloace electronice? Sau poate, 
simulată prin ordine false, transmise de persoane rău-voitoare 
(adică trădare!)? 

— V-au contactat şefii armatei sovietice pentru oferire de 
ajutor? Au contactat pe altcineva dintre subordonați? Ce 
părere aveţi de lipsa de informare a „ministerului sovietic al 
apărării” care nu ştia, nici la miezul nopţii de 22 decembrie, 
că generalul Milea e mort? Dar la clarviziunea aceluiaşi 
„ministru sovietic” care a reuşit să-l găsească pe generalul 
Guşe într-un birou oarecare din CC? Cam cusută cu aţă albă, 
povestea, nu? Cam cine a cusut-o? 

— Unităţi ale Armatei au raportat generalului Guşe, la CC, 
multe deşănţări la sol, acţiuni care nu se pot şi mu la 
electronic, ci doar prin dezinformare telefonică. Ce ştiţi de 
ele? Au fost? Unde e inamicul cu care v-aţi luptat? 

Ce ştiţi de ordinul transmis de generalul Vlad. Gheorghe, 
comandantul CAAT, către colonelul Răbficel, şeful de stat 
major al Şcolii Băneasa? Cel nferâlor la pregătirea şcolii 
pentru aterizarea elicopterului, Ceauşescu? 

Erau chiar sovietice? De ce trebuiau să aterizeze pe acest 
platou? Că nu puteau ateriza pe aeroporturi, unde se dădeau 
lupte? Că trebuiau să lichideze până la unul pe „teroriştii 
securiști”? Şi de ce trebuiau să se ascundă securiştii la 
aterizarea elicopterelor? Să nu vadă cine aterizează? Să fie 
luaţi ca din oală şi lichidaţi în totalitate? 

— E adevărat că unele elicoptere ale Armatei au acţionat cu 
insemnele şterse? în caz afirmativ, vă rog să precizaţi de ce? 
Aveau anumite misiuni bizare? De exemplu, de ce s-a 
bombardat complexul hotelier Pitcova? Ce au căutat acolo 
elicopterele după arestarea lui Ceauşescu? 

— Ce ştiţi despre acţiunile maiorului Dragomir, colonelului 


Pancea, maiorului Vidovici Plătică şi altor asemenea 
„haiduci”? De ce nu i-aţi deferit justiţiei militare? Dar pe cei 
de la Otopeni? 

— Cine a chemat unitatea de paraşutişti din Buzău Bucureşti, 
ce misiune i-a dat şi cum de s-au ciocnit paraşutiştii cu garda 
aeroportului? Cazul e prezentat în această carte. Cine-i învie 
pe morţi? Cine clarifică dacă nu cumva paraşutiştii cu pricina 
erau consideraţi terorişti? Credeţi că titlul de erou încălzeşte 
pe morţi? Ori pe orfani şi văduve? Cine a organizat 
masacrarea tinerilor poliţişti de la Câmpina, în zona Otopeni 
şi cum se explică avansarea celui care a condus focul, de la 
gradul de locotenent la cel de căpitan? E vorba de Zorilă 
Aurel, ale cărui declaraţii făcute presei şi la proces vă sunt 
cunoscute. Cam contradictorii declaraţii, nu? 

— Consideraţi că generalul Iulian Vlad nu a trecut cu tot 
efectivul şi toată convingerea de partea Revoluţiei? Cum s-ar 
putea interpreta apelul dânsului din dimineaţa zilei de 23 
decembrie 1989, făcut către dumneavoastră? Vă repet spusele 
generalului Vlad: Tovarăşe general, ori este o trădare a acestei 
cauze căreia ne-am dedicat, ori un complot. Nu s-a acţionat 
cinstit! Vă rog să scoateţi la luptă unităţile Armatei! în primul 
rând, să salvăm ce s-a cucerit aici, în Capitală! Cine a trădat 
cauza Revoluţiei, de care vorbeşte generalul Vlad? Cine a 
deturnat ceea ce se cucerise în Capitală prin Revoluţia la care 
Vlad aderase necondiţionat? 

— În comunicatul de presă referitor la organele de 
securitate, pe care l-aţi dat pe timpul cât aţi fost ministru al 
apărării naţionale, aţi afirmat că Direcţia de contraspionaj 
militar a fost desfiinţat deoarece cuprindea cei mai zeloşi 
slujitori ai dictatorului. Este adevărată această afirmaţie, în 
totalitatea ei? Erau slujitori mai zeloşi decât dumneavoastră, 
de exemplu? Atunci cum se face că dictatorul nu i-a 
recompensat cel puţin în măsura în care v-a recompensat pe 
dumneavoastră? 

— În perioada ceauşistă, aveati în subordinea 
dumneavoastră Direcţia de comerţ exterior a Armatei, 
cunoscută de străini sub denumirea de ROMTEHNICA, prin 


care derulaţi contractele de armament cu exteriorul. În timpul 
Revoluţiei şi imediat după, aţi dat vreo dispoziţie la această 
unitate de a efectua plăţi către parteneri străini? în caz 
afirmativ, cui, ce sume şi în ce scop? 

— Actual sunteţi un om bogat, imens de bogat în comparaţie 
cu generalii de securitate pe Care i-aţi indicat drept slujitorii 
„odioasei dictaturi”. Care este sursa acestei averi? V-a 
recompensat dictatorul cu ceva? V-aţi recompensat singur? V- 
au recompensat alţii pentru anumite servicii? Cine, cum, când, 
unde, de ce? 

— Dacă sunteţi un om cinstit, de ce aţi căutat intens dosarul 
VULTURUL, în care erau documentate o serie de fapte ilegale 
şi imorale săvârşite de dumneavoastră pe timpul dictaturii? 

Domnule general, ştiţi că nu am nici un motiv să vă urăsc. 
Nu am avut. niciodată nici un fel de relaţii. Vreau numai să 
'Stiu adevărul. Un obicei prost, nu-i aşa? 

Domnule general, m-aţi văzut o singură dată în viaţa 
dumneavoastră, în 1989, vara, când vice-amiralul Ştefan Dinu 
m-a dus la dumneavoastră, „la dreptate”. Adică, pentru, faptul 
că „îmi băgam nasul unde nu-mi fierbea oala”. În concret, 
culegeam informaţii din sectoare şi domenii pe care dânsul le 
considera tabu. Cred că, în prezent, sunteţi deja convins că 
oala constraspionilor români fierbea la toate nivelurile, pe 
întreg mapamondul. De exemplu, vă pot informa că, în ţările 
occidentale, GENERALUL ŞTEFAN GUŞE ţiunea video în care 
vorbiţi ruseşte este răstălmăcită în sensul că purtaţi tratative 
cu sovieticii pentru ocuparea României. Unele jurnale din Vest 
v-au prezentat deja drept agent al KGB, profitând de faptul că 
ţugulanul mondial cunoştea şi mai puţină rusă decât cel 
român. Mi-am făcut datoria şi am demolat, în ţară şi 
străinătate, acest joc murdar. N-am făcut-o' pentru 
recompense: nu puteţi să-mi daţi nimic. Am făcut-o pentru că 
sunt convins de faptul că aţi salvat România, că aţi salvat 
onoarea Armatei, că aţi făcut tot ce vă stătea în putinţă pentru 
a opri invazia şi haosul. Pentru că, pe tot timpul cât aţi fost la 
Timişoara, aţi fost însoţit de un ofiţer de informaţii (colonelul 
LV., în care am încredere deplină) care mi-a relatat că nu aţi 


luat nici o măsură antipopulară. Aţi, acţionat realist şi 
omeneşte, exact cum vă este firea. Exact invers decât afirmă 
denigratorii dumneavoastră, Sunteţi, după părerea mea, unul 
dintre principalii factori de stabilitate a Armatei 
postdecembriste. Cuvântul dumneavoastră poate demola 
eşafodajul de minciuni şi dezinformări, poate scoate Armata 
din starea de culpabilizată în care a fost adusă de către 
diversionişti. Vă rog să răspundeţi public la următoarele 
întrebări: 

— Cine au fost intervenţioniştii care foloseau elicoptere şi 
autoturisme? Ce relaţii s-au stabilit cu ei? Cum au ieşit din 
țară? 

— Cine au fost teroriştii prinşi? Unde au -— fost depuşi pentru 
verificări? Cine din Armată s-a ocupat de cercetarea lor? 

— Aţi obţinut da'te cu privire la înscenarea de către anumite 
persoane, militari sau civili, a unor atacuri teroriste, în scopul 
de a culpabiliza Armata, Securitatea ori Miliția? Cine au fost 
aceştia? 

— Ce unităţi militare au atacat sediul Ministerului Apărării 
Naţionale în perioada 22-25 decembrie 1989? 

— Au existat unităţi ale Securităţii sau Miliției care să nu fi 
trecut de partea Revoluţiei? Dar ale Armatei? Dar alte unităţi, 
necuprinse în cele trei forțe menţionate? Mă refer la unităţi 
speciale, crea'te de Comitetul Central, în subordinea „lui Nicu 
şi Ilie”, cum afirma generalul Vlad. 

— Din ce motiv şi cine v-a retrogradat în funcţie? 

— Cine şi cu ce metode v-a culpabilizat pentru prezenţa 
dumneavoastră în garnizoana Timişoara? Ştiaţi, atunci când v- 
a culpabilizat. că în Timişoara muriseră mai puţin de 100 de 
oameni? Că unii dintre ei fuseseră ucişi de către diversioniştii 
străin? Există o casetă video care probează acest fapt. 

— Pe data de 22 decembrie 1989. aţi afirmat, la televizor, că 
generalul Milea Vasile nu se sinucisese. Cum a ajuns în starea 
respectivă? Şi de ce l-au lăsat să moară? Cine sunt autorii şi 
cum au procedat? În ce scop? 

— Încă de la televiziune, aţi afirmat că „principalul este să 
punem ordine în ţară, să stăvilim haosul, urmând ca, ulterior, 


să tragem la răspundere vinovaţii.” Din casetele pe care le am, 
rezultă că-aţi acţionat exact în direcţia precizată, împreună cu 
generalul Vlad. Cine a acţionat pentru dezvoltarea haosului şi 
escaladarea conflictului extern? 

— Ce puteţi spune despre activitatea generalului Nicolae 
Militaru pe timpul evenimentelor şi după luarea conducerii 
Armatei? A fost corect şi cinstit? A inventat ceva? A urmărit 
distrugerea unor organe ori persoane? Da despre persoanele 
introduse de dânsul în Armată? 

— După o viaţă de om petrecută în Armată, ce părere aveţi 
de fosta Direcţie de contraspionaj militar, unitate desfiinţată 
de către Nicolae Militaru? A fost o unitate utilă ori nu? Au 
săvârşit ofiţerii contraspioni abuzuri şi ilegalităţi grave? în caz 
afirmativ, vă rog să menţionaţi câteva, pentru a le cunoaşte/şi 
cititorii. Arestările ilegale ale unor persoane vinovate? 
Anchetări abuzive, cu folosirea torturii ori presiunilor psihice? 
Trimiteri în justiţie, pentru fapte neconcludente? 

— Ce cunoaşteţi despre agenţii serviciului de spionaj sovietic 
care au fost scoşi din rândurile Armatei în perioada 
1964-1968? Cine.au fost? Care au recunoscut public 
colaborarea cu o putere străină? Care au fost judecaţi pentru 
transmitere de secrete? Care au fost reacti vizaţi după 1989 şi 
infiltraţi în viaţa publică a României? 

— Care a fost activitatea domnilor Militaru şi Brucan pe timp 
cât au fost în sediul Ministerului Apărării Naţionale? 

— De ce aviația şi apărarea antiaeriană nu au putut prezenta 
nici un elicopter doborât? Nu a fost? A dat cineva liber de 
intrare în România, contrar ordinelor dumneavoastră? 

Domnule general, aş fi extrem de mulţumit dacă aţi răspunde 
măcar la aceste întrebări. Dumnezeu să vă aibă în 'pază pe 
dumneavoastră şi Ar mata, căci, se pare că, datorită trădării 
începută în decembrie, vom avea şi conflict militar. 

GENERAL NICOLAE MILITARu. 

Mă cunoaşteţi ca jurnalist la EXPRES MAGAZIN. Ştiţi că 
vreau adevărul şi numai adevărul, deoarece am mai purtat 
două discuţii, cu martori. Sunteţi amabil să răspundeţi public, 
cinstit şi fără ocolişuri la următoarele întrebări? 


— În ziua de 22 decembrie 1989, v-aţi prezentat la 
televiziune în uniformă de general colonel. Aveaţi acest drept, 
potrivit legii? Cine v-a făcut general colonel? 

— Democraţia ori dictatura, respectiv Ceauşescu? Pentru ce 
v-a făcut pe dumneavoastră şi nu pe altul, mult mai bine 
pregătit? Cine v-a dat vila în care locuiti? Aţi fost ori nu 
membru al nomenclaturii ceauşiste? 

— Ce studii aţi făcut în URSS? Dar soţia? Ce drepturi aţi 
primit la revenirea în România? De ce nu aţi refuzat să urmaţi 
cursurile academiei în URSS, mai ales că aveaţi un motiv 
serios: absolviserăţi deja Academia Militară din România? La 
această ultimă întrebare vă pot răspunde eu: pentru că ofiţerii 
cu studii în URSS aveau mai multe drepturi la avansări şi 
promovări. 

— Ce relaţii aţi avut cu organele informative sovietice, KGB 
şi GRU? Cunoaşteţi un ofiţer de GRW cu numele Jelev? De 
unde? 

— Aţi afirmat că, după pensionare, aţi mers la ambasada 
URSS pentru a solicita şi obţine copii de pe actele de studii din 
această ţară. La ce trebuiau unui pensionar acte de studii în 
URSS? Pentru înscrierea la grădiniţă? Nu vă primeau cu astfel 
de acte. 

— Căpitanul de rangul întâi Nieolae Radu a afirmat public, 
în ziare, că mergeaţi la ambasada sovietică pentru sprijin şi 
coordonare, respectiv că lucraţi sub conducerea unei puteri 
străine. E adevărat ori nu? Şi, dacă nu e adevărat, de ce nu aţi 
luat măsuri împotriva fostului dumneavoastră coleg de 
complot? 

— Prezentaţi în presă multe poveşti de adormit copiii, 
menite să vă transforme într-un erou al rezistenţei 
anticeauşiste. Dacă sunt reale, vă rog să ne spuneţi cine a 
făcut parte din Comitetul militar de rezistență? Să vă spun 
adevărul? Vi-l spun: După ce „aţi căzut pe bec” de două ori, 
deconspirat şi documentat de contraspionajul militar, nu 
îndrăzneaţi nici să ieşiţi din casă. Stăteaţi de vorbă cu un 
porumbel împăiat, afirmând că numai acesta vă înţelege. De 
unde până unde, un general pensionar şi un porumbel împăiat 


fac un comitet de rezistenţă? 

— Afirmaţi, în presă, că generalul Ştefan Kostyal || era un 
mare patriot, anticeauşist. Posibil să fie chiar aşa. 

Dar, în cazul acestui general, apar câteva semne de între- 
(bare. A fost căsătorit cu o rusoaică, de care a divorţat. După 
ani de zile, când Kostyal a fost reţinut de către contraspionajul 
militar, la arest s-au prezentat rusoaica şi consulul sovietic. Nu 
vi se pare bizar? 

— Aţi fost unul din cei trei miniştri concomitenţi ai „ zilei de 
22 decembrie 1989 şi singurul care a ajuns la putere ulterior. 
În acest timp, Armata, pe care o conduceaţi ducea război 
direct cu teroriştii. Ce fel de comandant aţi fost, dacă nici 
acum nu puteţi să indicaţi inamicul cu care v-aţi bătut? Cine 
au fost teroriştii — în concret? Cine îi organizase? Cine îi 
comanda? Ce misiuni aveau? Ce măsuri aţii luat pentru a-i 
anihila? Dacă mai spuneţi poveşti lipsite de bază, de felul 
celor publicate până acum va râde lumea de dumneavoastră. 
Vă ţineţi general, comandant al Armatei care în decembrie a 
învins teroriştii şi a salvat Revoluţia. Cine a fost inamicul 
învins „? Un terorist! Unu] măcar 1 

— În decembrie 1989 — ianuarie 1990, când Armata a cărei 
comandă o luaseşi, se confrunta cu fenomene deosebite (lupta 
cu teroriştii, destabilizare, culpabilizare etc. dumneavoastră 
vă ocupați cu cercetarea arhivelor spionilor sovietici, căutând 
la Securitate, Procuratură, Ministerul Justiţiei şi Armată 
dosarele unor ofiţeri şi generali prinşi „la oala cu smântână” 
de contraspionajul militar. Aceasta era sarcina dumneavoastră 
în acele timpuri? Cine v-a dat-o şi în ce scop? Nu cumva, 
primiseră-ţi sarcina de „curăţire” a agenturii sovietice, prin 
distrugerea arhivelor? 

— Pe data de 10 ianuarie 1989, aţi desfiinţat, prin ordin 
scris, Direcţia de contraspionaj militar, unitate înfiinţată de 
luminatul Domn, Alexandru loan Cuza. De ce aţi făcut acest 
lucru? De ce nu aţi desfiinţat Securitatea politică (Direcţia 
întâia)? Vă interesau arhivele contraspionajului militar, unde, 
la loc de cinste, figurati, în cadrul formaţiei CORBII, alături de 
Ion Iliescu, Virgil Măgureanu, Ştefan Kostyal, Radu Nicolae şi 


alţii? 

— Ce materiale de contraspionaj aţi scos din arhivele 
Securităţii şi unde le-aţi dus? Ce ordine aţi dat ofiţerilor 
Armatei pe care i-aţi numit la conducerea unităţilor de 
securitate? 

— În repetate rânduri, aţi afirmat că terorişti au fost 
securiştii care au acţionat conform Ordinului 002600 al 
ministrului de interne. Ordinul cu pricina era un simplu petic 
de hârtie, dar în noi au tras oameni reali. lată o mărturie a 
unui ofițer al Armatei: Am fost trimis cu subunitatea să 
anihilez teroriştii de pe linia de centură a Capitalei; Am prins 
şase terorişti, patru în uniformă militară şi doi în civil, care 
atacau o unitate a Armatei. I-am pus în cătuşe şi i-am dus la 
generalul Pletos, care i-a eliberat. 

— Ce căutaţi în zonele fierbinţi ale Revoluţiei române? La 
Comitetul Central, ce căutaţi? 

— De ce, după ce aţi ajuns ministru, aţi selecționat cei mai 
buni comandanţi de regimente din Armată şi i-aţi introdus la 
un curs intensiv de limbă rusă, pentru a merge la studii în 
URSS? Academia Militară română nu era valabilă? Ori KGB şi 
GRU aveau nevoie de o bază de recrutări, căci vechile 
conserve se rablagiseră? 

— Cine a organizat atacuri între unităţile militare ale 
Armatei? Cine a ucis uslaşii? Cine a colaborat cu invadatorul 
sovietic, furnizându-i informaţii exacte privind unităţile 
Armatei, numele comandanților, numerele de telefon ale 
centralelor telefonice militare? Contraspionii? Erau arestaţi, 
graţie înţelepciunii ori greşelii generalului Stănculescu. 

— Cine a eliberat teroriştii prinşi? Securiştii integrați în 
Armată, aşa cum afirmaţi dumneavoastră şi Brucan? Păi, cine 
a integrat securiști în Armată? Nimeni! Se poate să nu ştiţi că, 
în fapt, unităţile de Securitate au fost luate în control de cadre 
din Armată, fără să se facă vreo fuziune? Se poate să nu ştiţi 
că nici un terorist nu a fost predat acestor unităţi? Că toţi au 
fost anchetați şi eliberaţi din unităţi ale Armatei, pe timpul cât 
aţi fost ministru !.' De ce aţi eliberat adevărații terorişti? De ce 
aţi dat ordin ele luptă fraticidă? De ce aţi vrut să creaţi 


terorişti din cadre ale Securităţii şi Miliției? Aşa era planul? 
Câte vieţi aveţi pe conştiinţă? 

SILVIU BRUCAN 

— Cine v-a indicat cifra de 60000 de morţi pe care aţi lansat- 
o în cadrul diversiunii? De ce aţi incitat la omor deosebit de 
grav? 

— Aţi afirmat că teroriştii securişti fanatizaţi depuseseră un 
jurământ de tip legionar faţă de dictator. Eraţi în conducerea 
țării, aveaţi acces la toate informaţiile, dar actual nu puteaţi 
da nici un nume. Scrieţi numai* generalităţi ciupite din 
zvonuri publice. Nu e cusută cu aţă albă? Cine a organizat, 
instruit şi condus acele trupe de „extratereştri pe care le-aţi 
indicat ca fiind din Securitate în scop de a compromite 
Securitatea şi a îndrepta poporul asupra ei? Ce legătură aţi 
avut cu ei? 

— Securitatea naţională, creată după 1964, urmărea oameni 
cinstiţi, ori persoane semnalate cu pregătirea şi săvârşirea de 
infracţiuni împotriva statului? 

— Chiar credeţi că ne puteţi păcăli cu atitudinea 
dumneavoastră aşa zis corectă în disputa Liviu Turcu — Mişu 
Negriţoiu? E vorba de o combinaţie prin care yankeii încearcă 
să vă prezinte patriot, corect pentru a vă „acoperi”. Ghinionul, 
dumneavoastră şi al yankeilor e că posed informaţii de primă 
mână, de după 1989, necuprinse în dosarul şterpelit de la 
Securitate, cu privire la rolul jucat de dumneavoastră în 
legătura americanilor. Ştiu că yankeilor le este greu să renunţe 
la un tip de talia dumneavoastră, dar nu vor avea încotro: 
sacrificarea unui agent de influenţă şi diversiune, contra păcii 
în România şi Europa. Mi se pare un târg absolut corect. 
Propunerea de armistițiu în jocul de-a diversiunea şi 
propaganda, presa română şi europeană va fi invadată de 
cazuri reale privind relaţiile dintre serviciile secrete americane 
şi Securitate. Va fi o lovitură cumplită, cu grave repercusiuni 
asupra intereselor americane în Europa şi România. De ce 
domnule Brucan, bagajul. Sunt enorm de multe lucruri de spus 
şi probat. Trebuie s-o facem! Pentru ca poporul român să afle 
adevărul cu privire la evenimentele din decembrie. Am mare 


încredere în jurnaliştii români şi străini. În cei de bună 
credinţă, desigur. Dacă organele de stat plătite pentru a 
clarifica situaţia nu-şi fac datoria, să ne-o facem noi, dragii 
mei colegi jurnalişti din ţară şi străinătate! Trebuie să facem 
lumină. Dacă nu vom lămuri situaţia, ne vor blestema urmaşii 
care vor moşteni un imens fals istoric. La feî de monstruos cu 
ceî moştenit de noi de la comuniştii kominternişti care, la 23 
august 1944, au dat o lovitură de stat prin care au înfeudat 
România faţă de imperiul sovietic. 

Orice persoană deţinătoare de informaţii referitoare la 
evenimente trebuie să se adreseze presei libere. E o obligaţie 
cetăţenească. Căci, multe din evenimentele respective ascund 
grave infracţiuni împotriva statului român şi ordinii de drept 
în ţară. 

Voi continua seria dezvăluirilor în următoarea carte. 
BALADA LUPULUI ALB. De asemenea, voi colabora, cu 
materiale similare, la ziarul Cronica Română. 

